
SUBCONŞTIENTULUI TÂU 


De Joseph Murphy 



Această carte îşi propune să explice modul în care omul trebuie să gîndească, 
precum şi imaginile benefice ce trebuiesc cultivate cu perseverenţă în minte pentru a 
crea si transforma propriul lui destin . Sunt prezentate aici tehnici adecvate, care 
permit fiinţei umane să se branşeze la PUTEREA colosală a subconştientului ei, 
oferindu-i şansa să obţină tot ceea ce doreşte. 


“Toţi oamenii care ştiu să citească au puterea de a se depăşi pe ei înşişi, de a 
multiplica în mod creator modurile lor de existenţă, au puterea să facă în aşa fel incit 
viaţa lor să fie interesantă şi plină de semnificaţie.” 


Aldous Huxley 

INTRODUCERE 

CUM POATE ACEASTĂ CARTE SĂ PRODUCĂ ADE VÂRÂTE MIRACOLE ÎN 

FIINŢA DUMNEAVOASTRĂ 

Am văzut miracole care se produc în toate mediile, în lumea întreagă, săvîrşite 
deopotrivă de bărbaţi, cît şi de femei. Miracolele vor apare şi la dumneavoastră, în măsura 
în care vă veţi folosi puterea colosală a propriului vostru subconştient. Această carte îşi 
propune să vă arate modul adecvat în care omul trebuie să gîndească, precum şi imaginile 
benefice ce trebuie cultivate cu perseverenţă în minte, pentru a creea şi transforma cu 
adevărat propriul nostru destin,- toate acestea pot deveni perfect posibile în virtutea 
faptului că ceea ce un om gîndeşte, aceea el devine. 

Cunoaşteţi răspunsurile la ace s le întrelăn ? 

De ce un om este trist, în timp ce alt om este fericit? De ce acel om este vesel şi 
prosper, iar celălalt este sărac şi nefericit? De ce un om este temător şi anxios, în timp ce 


5 



altul este plin de încredere? De ce acesta din urmă are o casă luxoasă şi minunată, iar 
celălalt duce o existenţă mizeră într-o cocioabă? De ce unul cunoaşte o mare reuşită, iar 
altul un eşec complet? De ce un orator are un succces imens, în timp ce un altul rămîne 
mediocru şi nepopular? De ce un om este un geniu în meseria sa, în timp ce un altul se 
luptă şi se zbate toată viaţa, fără a realiza nimic bun? De ce unul se războieşte cu o maladie 
pretinsă a fi incurabilă şi de ce altul nu o are niciodată? 

Cum se face că atîţia oameni cucernici şi buni suferă adevărate torturi ale corpului şi 
ale spiritului, de parcă ar fi condamnaţi? Şi de ce atîtea fiinţe imorale şi care nu au nimic 
sf'nt prosperă şi le reuşesc toate acţiunile, bucurîndu-se pe deasupra şi de o sănătate 
excelentă? 

De ce o femeie este fericită în căsnicie, în timp ce sora ei este foarte frustrată şi 
nefericită? 

Se poate găsi răspuns la toate aceste întrebări prin procesele ce au loc în mentalul 
conştient şi în cel subconştient? Cu siguranţă că da! 

Motivul pentru care a fost scrisă această carte 

Scopul acestei lucrări este tocmai acela de a răspunde la întrebările de mai sus, 
precum şi la alte întrebări conexe cu acest subiect. M-am străduit să explic marile 
adevăruri fundamentale ale mentalului cit mai clar cu putinţă. Cred că este perfect posibilă 
explicarea legilor fundamentale ale vieţii în limbajul de fiecare zi. Veţi observa că stilul 
acestei lucrări este foarte asemănător cu cel din ziarele şi revistele citite de 
dumneavoastră, cu limbajul pe care îl folosiţi la serviciu sau acasă. 

Este bine să studiaţi cu atenţie această carte şi să puneţi în aplicare tehnicile expuse 
căci, dacă o veţi face, sunt absolut convins că veţi obţine o putere care va opera miracole 
ce vă vor elibera de confuzie, suferinţă, melancolie şi eşecuri. Cu ajutorul acestor tehnici 
vă veţi descoperi adevăratul loc în societate, veţi rezolva toate dificultăţile, vă veţi elibera 
de orice constrîngere psihică sau emoţională, căci ele vă vor conduce la cunoaşterea 
adevăratei căi a libertăţii, a fericirii şi păcii spirituale. 

Marea putere creatoare a subconştientului poate să vindece orice boală şi să vă facă 
să fiţi din nou plini de viaţă şi forţă. Învăţînd să vă folosiţi corect şi în mod benefic puterile 
lăuntrice, veţi deschide poarta acelei închisori care este teama şi veţi accede la o nouă 

existenţă, ce a fost descrisă de Sf'ntul Pavel drept “glorioasa libertate a fiilor lui 
Dumnezeu”. 


Dezvoltaţi acea patere 'formidabilă care determină şi însoţeşte miracolele. 

O vindecare proprie (autovindecarea) va fi mereu dovada cea mai convingătoare a 
propriei noastre puteri subconştiente. Acum 40 de ani, am determinat resorbţia şi 
dispersia unei tumori maligne (sarcom) în propriul meu corp, folosindu-mă de puterea 
curativă a subconşţientului care, în fapt, creează, susţine şi guvernează toate funcţiile 
vitale ale omului. Tehnica pe care am aplicat- o este explicată în această carte şi sunt sigur 
că va ajuta şi altor fiinţe să aibă încredere în Puterea Vindecătoare Infinită ce sălăşluieşte 
în profunzimile subconştiente ale tuturor oamenilor. 

Datorită unui prieten medic, am devenit brusc conştient că e natural să mă bazez pe 
Inteligenţa Creatoare care a creat organele mele, a format corpul şi a făcut să- mi bată 
inima, pentru că EA are grijă întotdeauna de propria sa creaţie. 

Un proverb antic glăsuieşte: “Medicul pansează rana şi Dumnezeu o vindecă.” 

Dacă vă veţi ruga p/ini de credinţă, miracole te vor apare în chip negreşit 

Rugăciunea semnifică o interacţiune armonioasă între mentalul conştient şi cel 
inconştient, dirijîndu-le acţiunea către un scop bine determinat. 

Această lucrare vă va arăta modul ştiinţific prin care să vă branşaţi la puterea infinită 
care sălăşluieşte în dumneavoastră, permiţîndu-vă să obţineţi ceea ce doriţi cu adevărat. 
Doriţi o viaţă mai fericită, mai plină şi mai bogată? începeţi să vă folosiţi această putere 
miraculoasă pentru a vă rezolva problemele profesionale şi pentru a restabili armonia în 
familie. 

Este bine să citiţi această carte de mai multe ori. Capitolele următoare vă vor spune 
în ce mod acţionează această putere minunată şi cum puteţi să aduceţi la suprafaţă 
înţelepciunea şi inspiraţia creatoare care sunt latente în dumneavoastră. 

învăţaţi, apoi, aceste tehnici simple, care vă permit să sugestionaţi pozitiv şi puternic 
subconştientul vostru. Urmaţi această nouă modalitate ştiinţifică de a pătrunde pînă la 
infinitul tezaur; citiţi atent, cu seriozitate, cu dragoste şi încredere nediminuată. Veţi 

dovedi astfel, într-un mod uluitor pentru ceilalţi, că aceste învăţături vă pot ajuta foarte 
mult. Acesta poate fi, şi eu cred că va fi, punctul de cotitură în viaţa dumneavoastră. 

Fiecare om se roagă în felul lui propria 

Ştiţi să vă rugaţi eficient? Cit timp vă rugaţi în fiecare zi? 

în perioadele de criză, în momentele de pericol sau de dificultate, cînd sunteţi 
bolnavi sau moartea vă ameninţă, vă rugaţi atît dumneavoas-tră, cit şi prietenii 
dumneavoastră pentru a fi ajutaţi să depăşiţi cu bine problemele dificile cu care vă 
confruntaţi. 

Citiţi ziarele şi veţi vedea, cîteodată, că sunt propuse rugăciuni în toată ţara pentru un 
copil atins de o boală aşa- zis incurabilă, pentru pacea naţiunii sau pentru un grup de 
mineri prizonieri într-o galerie inundată, etc. Mai tîrziu, dacă sunt salvaţi, minerii spun că 
se rugau, aşteptîndu-şi salvatorii. 

La fel, pilotul unui avion declară că, numai rugîndu-se cu putere şi credinţă a putut 
ateriza în siguranţă, în ciuda pericolului iminent ce-1 aştepta. Desigur, rugăciunea este 
mereu un sprijin prezent atunci cînd suntem în pericol; cu toate acestea, nu trebuie să 
aşteptaţi pericolul sau dificultăţile exterioare pentru a face din rugăciune o parte 
integrantă şi constructivă a propriei voastre vieţi. împlinirea acestor rugăciuni este 
consemnată în ziare şi dovedeşte tocmai eficienţa lor. 

Ce să mai spunem de rugăciunile umile ale copiilor, de manifestările simple ale 
Graţiei Divine la masa familiei sau de devoţiunea statornică a celui care nu caută altceva 
decît comuniunea cu Dumnezeu? 

Activitatea mea printre oameni m-a determinat să studiez diferite stadii ale 
rugăciunii. Am trăit eu însumi această experienţă şi am lucrat cu mulţi oameni care au 
beneficiat în mod intens de ajutorul rugăciunii. 

în mod obişnuit, se pune problema de a şti să spunem şi altora cum să se roage. Cei 
care sunt la ananghie cu greu pot gîndi şi acţiona în mod rezonabil. Au nevoie de o reţetă 
uşor de urmat, de un prototip practic, simplu şi specific problemei lor. Deseori, ei pot fi 
îndrumaţi doar după ce au abordat în mod adecvat dificultatea cu care se confruntă. 



Ineditul acestei lucrări 


Unicitatea acestei cărţi rezidă în faptul că învăţăturile sale sunt absolut practice. Se 
prezintă aici tehnici şi formule simple, activ operante, pe care le veţi putea aplica uşor în 
universul cotidian înconjurător. Am prezentat aici metode simple, valabile pentru bărbaţi 
şi femei din întreaga lume. 

Recent, cca. 1000 de oameni, aparţinînd tuturor religiilor, au asistat la un curs 
special la Los Angeles, în care am descris pe scurt ceea ce este descris sintetic în aceste 
pagini. Mulţi dintre ei au parcurs 200 de km pentru a asista la fiecare curs. 

Această carte vă va interesa deoarece vă arată motivul pentru care, deseori, obţineţi 
contrariul lucrului pentru care v-aţi rugat. Oamenii din toate colţurile lumii m-au întrebat 
de mii de ori: “De ce, cu toate că m-am rugat de atîtea ori, dorinţa nu mi s-a îndeplinit?” In 
această carte veţi găsi motivele şi răspunsurile la această întrebare, precum şi la alte 
probleme similare. 

Mijloacele multiple de a sugestiona subconştientul şi de a obţine răspunsuri valabile 
dau cărţii o valoare extraordinară şi fac ca ea să fie un ajutor mereu prezent în clipele 
grele cu care vă confruntaţi. 

Care este adevărata şi intima voastră credinţă? 

Nu obiectul credinţei noastre ne îndeplineşte dorinţa, ci acesta este răspunsul 
subconştientului nostru la imaginea mentală, propusă de noi, adică la gîndul întreţinut 
mereu în minte. Această lege a credinţei este prezentată în toate religiile lumii şi tocmai 
acesta este motivul pentru care ele sunt exacte din punct de vedere psihologic. Budistul, 
creştinul, musulmanul sau evreul pot obţine rezultate asemănătoare în rugăciune şi 
aceasta nu datorită religiei, a ritualurilor, a liturghiei, a incantaţiilor, a sacrificiilor sau 
ofrandelor specifice fiecărui cult în parte, ci doar datorită credinţei lui, a receptivităţii faţă 
de lucrul pentru care s-a rugat. Legea vieţii este o lege a credinţei şi credinţa poate fi 
definită pe scurt ca exprimînd gîndul întreţinut mereu în minte. 

Ceea ce un om gîndeşte, simte şi crede, aceea este starea spiritului său, a corpului 
său şi a mediului în care se află. 

înţelegerea tehnicilor şi a metodelor, precum şi a scopului pentru care sunt făcute, vă 
vor ajuta să manifestaţi cu ajutorul subconştientului toate lucrurile bune din viaţă. 
Rugăciunea împlinită este chiar realizarea dorinţei inimii voastre. 


în ultimă instanţă, dorinţa înseamnă rugăciune 

Oricine îşi doreşte sănătate, fericire, siguranţă, pace spirituală, dar nu mulţi ajung la 
rezultate clare şi bine definite în acest sens. Un profesor la facultate îmi mărturisea recent: 
“îmi spun că, dacă- mi voi schimba gîndurile predominante şi dacă voi da vieţii mele 
emoţionale o nouă turnură, atunci ulcerul care mă chinuie de atîta timp va dispare,- însă nu 
ştiu ce tehnică să aplic pentru aceasta. Gîndurile mele rătăcesc în toate sensurile asupra 
acestor probleme şi mă simt frustrat, învins şi nefericit.” Acel profesor dorea sănătate 
perfectă, dar avea nevoie să cunoască mai întîi modul în care acţionează mentalul pentru a 
fi în stare să- şi îndeplinească dorinţa. Practicînd apoi metodele curative indicate în această 
carte, el s-a restabilit complet. 

"Există un spirit (menta/) comun tuturor oamenilor" (Emerson) 

Miraculoasele puteri ale subconştientului existau dinainte ca noi să ne naştem. 
înainte să ia naştere vreo biserică sau chiar lumea însăşi, aşa cum o cunoaştem noi astăzi. 
Marile adevăruri eterne, marile principii ale vieţii preced toate religiile. în spiritul acestor 
afirmaţii vă propun, în paginile ce urmează, să luaţi cunoştinţă de această putere 
extraordinară, transformatoare, care vă va tămădui rănile mentale şi psihice cu care vă 
confruntaţi. Ea va elibera pe cei care se încovoaie sub povara fricii şi va elimina complet 
limitările sărăciei, ale eşecului, ale mizeriei, ale suferinţei şi frustrării. 

Tot ceea ce trebuie să faceţi este să vă uniţi mentalul şi psihicul, focalizîndu-le cu 
putere asupra a ceea ce doriţi să manifestaţi; puterile creatoare ale subconştientului vor 
răspunde imediat. începeţi acum, chiar de astăzi şi permiteţi astfel miracolelor să se 
producă în viaţa dumneavoastră. 

Perseveraţi, perseveraţi mereu, pînă cînd soarele va răsări din nou şi umbrele 
aducătoare de necazuri şi suferinţe vor dispare cu desăvîrşire din viaţa voastră. 

CAPITOLUL I 

ÎN NOI SE ASCUNDE UN ADEVĂRAT TEZAUR 

Bogăţiile infinite ale lumii sunt chiar aici, aproape de noi, aşteptînd să ne deschidem 
sufletul pentru a le contempla. Există în fiinţa umană o adevărată “mină de aur”, o bogăţie 
inestimabilă, de unde puteţi “extrage” tot ceea ce aveţi nevoie, pentru a trăi o viaţă 
splendidă, fericită şi îndestulată. Mulţi oameni dorm profund, neavînd nici o idee despre 
acest tezaur de infinită inteligenţă şi dragoste ce sălăşluieşte în el. Oricare ar fi obiectul 
dorinţelor voastre, îl puteţi obţine din acest tezaur. O bucată de oţel magnetizată poate să 
atragă şi să ridice o cantitate de fier ce cîntăreşte de 1 2 ori mai mult decît ea, dar, aceeaşi 
bucată de oţel nu poate ridica deloc o pană. T ot astfel, există două tipuri de oameni: pe de 
o parte sunt cei “magnetizaţi”, plini de încredere şi speranţă, care ştiu că s-au născut 
pentru a reuşi în tot ceea ce întreprind,- iar pe de altă parte sunt cei “demagnetizaţi”, plini 
de îndoieli şi de teamă, de incertitudini, prejude-căţi şi superstiţii. Gînd se iveşte o ocazie 
bună, aceştia îşi spun: “Dacă eşuez... mi- aş putea pierde banii... oamenii vor rîde de 
mine...”. Acest tip de om nu va ajunge niciodată prea departe în viaţă pentru că, fiindu-i 
frică să înainteze, va prefera să stea pe loc. Să descoperim împreună, deci, acest secret al 
reuşitei, care se transmite din generaţie în generaţie, din timpuri imemoriale. 

Mare/e secret al reuşitei în viaţă 

Care credeţi că este acest secret? Energia atomică? Energia termonucleară? Bomba 
cu neutroni? Călătoriile interplanetare? Nici gînd. Atunci, care să fie acest extraordinar 
secret? Cum poate fi el aflat şi mai ales, cum poate fi el folosit? Răspunsul este foarte 
simplu. Marele secret rezidă în puterea miraculoasă, creatoare, ce sălăşluieşte în 
subconştient, secret ţinut şi ocultat în ultimul loc în care cei mai mulţi dintre noi l-am fi 
căutat vreodată. 

Puteţi să aduceţi în viaţa dumneavoastră mai multă bogăţie, sănătate, putere, bucurie 
şi fericire tocmai prin cunoaşterea şi folosirea acestei puteri ascunse în subconştient. 

Nu e nevoie să cuceriţi această imensă putere, deoarece deja o posedaţi. Trebuie 
doar să învăţaţi cum să vă serviţi de ea, cum să o aplicaţi în diverse situaţii de viaţă. 

Parcurgînd tehnicile simple expuse în continuare veţi dobîndi, în plus, şi înţelegerea 
fenomenelor ce se produc. Veţi fi astfel inspiraţi de o nouă lumină şi veţi cunoaşte o forţă 
care va îndeplini toate speranţele voastre, făcînd ca visul să devină realitate. Chiar din 
acest moment, luaţi hotărîrea de a proceda în acest mod; viaţa voastră va deveni mai 
frumoasă, mai veselă şi mai nobilă decît a fost vreodată. 

în profunzimile subconştientului sălăşluiesc înţelepciunea nesfîrşită, puterea şi 
bogăţia fără limite. Toate acestea aşteaptă să fie descoperite şi canalizate în mod corect şi 
benefic. Este timpul să vă cunoaşteţi disponibilităţile latente, pentru ca ele să capete o 
formă concretă în această lume. 

Doar inteligenţa infinită, ascunsă în subconştient, poate revela tot ce aveţi nevoie să 
ştiţi în orice moment şi oriunde v-aţi afla, atît timp cit vă menţineţi deschişi şi receptivi la 
stimulii şi energiile subtile din macrocosmos. Veţi putea astfel căpăta gînduri şi idei noi, 
care vă vor permite să realizaţi invenţii şi descoperiri minunate, să scrieţi cărţi ori piese de 
teatru geniale. în plus, înţelepciunea manifestată din subconştient va putea revela 
cunoştinţe originale, permiţîndu-vă să descoperiţi modul perfect de a vă manifesta în 
lume, precum şi adevăratul vostru loc în viaţă. 

Astfel, veţi putea atrage lingă voi partenerul ideal sau asociatul de care aveţi nevoie 
în afaceri. Este dreptul vostru să descoperiţi lumea interioară a gîndurilor, a 
sentimentelor, o lume plină de putere, de lumină, de dragoste şi frumuseţe. Cu toate că 
sunt inevitabile, aceste forţe ascunse sunt foarte puternice. în subconştient veţi găsi 
soluţia tuturor problemelor cu care vă confruntaţi şi cauzele tuturor problemelor 
existente. 

Eu însumi am văzut cum puterea emanată din subconştient a vindecat infirmi, le- a 
redat forţa şi sănătatea, ei devenind capabili să se reintegreze în viaţa socială, să cunoască 
bucuria, sănătatea şi zîmbetul fericit. Această putere curativă poate vindeca spiritul 
frămîntat sau inima zdrobită. Doar ea vă poate elibera din închisoarea pe care singuri aţi 
construit- o, căci ea poate să dea la o parte orice fel de constrîngeri materiale, psihice sau 
mentale. 


Necesitatea anei ba ze practice în revelarea mişte ret or subconştientului 

în orice domeniu este imposibil un progres real în absenţa unei baze practice, care să 
poată fi aplicată de oricine, printr-un efort corespunzător. Cu cit veţi cunoaşte mai bine 
legile unei astfel de practici şi modul de aplicare al lor, cu atît veţi dobîndi o mai mare 
siguranţă în comportamen-tul de zi cu zi şi în felul în care judecaţi diferitele aspecte şi 
probleme ale vieţii. 

întocmai precum un chimist experimentat, vă atrag atenţia că, dacă veţi combina doi 
atomi de hidrogen cu unul de oxigen veţi obţine o moleculă de apă. De asemenea, ştiţi că 
un atom de oxigen şi unul de carbon dau monoxidul de carbon, care este un gaz deosebit 
de toxic. Dar, dacă mai adăugaţi un atom de oxigen, veţi obţine dioxidul de carbon, care 
este un gaz practic inofensiv. Tot astfel, mai pot avea loc o mulţime de alte cominaţii 
chimice. 

Să nu credeţi că principiile din chimie, din fizică şi din matematică diferă de 
principiile ce guvernează subconştientul vostru. Să considerăm un principiu unanim 
acceptat: “Suprafaţa apei are tendinţa de a deveni mereu orizontală”. Este o lege 
universală, aplicabilă apei oriunde s-ar afla. 

Să luăm un alt principiu: “Materia încălzită se dilată”. Este valabil oriunde, în orice 
moment sau împrejurare. Dacă încălziţi o bucată de oţel, ea se dilată, indiferent dacă vă 
aflaţi în China, Anglia sau India. Acesta este un adevăr universal. Este, de asemenea, un 
adevăr universal, că tot ceea ce imprimaţi în subconştient se va exprima pe ecranul vieţii 
sub forma unei condiţionări, a unei experienţe sau a unui eveniment anume. 

Rugăciunea vă este ascultată pentru că subconştientul vostru este chiar principiul 
folosit, prin principiu înţelegînd modul în care acţionează o anumită forţă. De exemplu, 
principiul electricităţii este ca această forţă să ia naştere între un potenţial ridicat şi unul 
mai mic ca valoare. Nu veţi putea modifica acest principiu, dar vă veţi putea servi de el şi, 

cooperînd cu el, să realizaţi noi invenţii, descoperiri ce vor constitui adevărate beneficii 
pentru umanitate. 

Subconştientul, deci, reprezintă principiul şi el acţionează în virtutea legii credinţei. 
Să vedem acum ce este credinţa, de ce şi cum se modifică ea. Biblia o defineşte intr-un 
mod simplu, limpede şi minunat: “Oricine va zice acelui munte: «Ridică- te şi te aruncă 
în mare» şi nu se va îndoi în inima lui, ci va crede că ceea ce spune se va face, fi- va lui 
orice va zice.” (Marcu, 1 1:2 3) 

Legile subconştientului sunt legi care implică foarte mult puterea credinţei din 
partea unei fiinţe umane. Prin urmare, trebuie să credeţi în acţiunea sa, să credeţi chiar în 
uriaşa putere a credinţei. 

T ot ceea ce vi se întîmplă, evenimentele, condiţionările şi chiar acţiunile pe care le 
întreprindeţi sunt reacţii ale subconştientului la gîndurile cultivate cu perseverenţă în 
minte. Este important de ştiut, că nu atît obiectul credinţei este esenţial, ci însăşi credinţa 
fermă menţinută cu tărie şi hotărîre nezdruncinată este cea care va duce la obţinerea 
rezultatului scontat. 

Eliminaţi cu fermitate toate ideile false şi superstiţiile de orice fel; încetaţi să mai fiţi 
receptivi la opiniile eronate sau temerile de multe ori nejustificate ce înlănţuiesc marea 
majoritate a oamenilor. A venit timpul să căpătaţi încredere în adevărurile eterne ce 
guvernează viaţa. Acestea nu se vor schimba niciodată. Astfel, veţi progresa spiritual din 
ce în ce mai mult, obţinînd însăşi Cunoaşterea Divină. 

Oricine citeşte atent această carte şi aplică legile subconştientului expuse aici, va fi 
capabil să dea rugăciunilor sale eficacitate, ajutîndu-se astfel pe sine, dar şi pe cei din 
jurul său. Rugăciunea este îndeplinită în virtutea legii acţiunii şi reacţiunii. Gîndul 
reprezintă, deci, forţa ce declanşează anumite procese mentale, reacţia fiind răspunsul 
subconştientului la acest gînd. 

De aceea, întreţineţi numai gînduri armonioase, aspiraţii către sănătate, pace lăuntrică 
şi bunăvoinţă; atunci, în viaţa şi în destinul vostru se vor petrece adevărate miracole. 

Ca rac teri// dual a/ minţii 

Deşi nu pare evident, mintea este alcătuită din două părţi distincte. Linia de 
demarcaţie dintre ele este binecunoscută tuturor filozofilor din zilele noastre. Cele două 
aspecte ale mentalului sunt fundamental diferite, căci domeniile lor de acţiune sunt 

distincte. în mod obişnuit ele sunt numite: mentalul obiectiv şi mentalul subiectiv, adică 
mentalul conştient şi cel subconştient, spiritul treaz şi cel care doarme, eul de suprafaţă şi 
eul profund, mentalul ce supraveghează acţiunile voluntare şi cel ce supraveghează 
acţiunile involuntare, masculinul şi femininul. Pentru a desemna acest caracter dual al 
minţii vom folosi în continuare termenii: conştient şi subconştient. 

Conştientul şi subconştientul 

Pentru o înţelegere cit mai corectă a fenomenelor ce se petrec în mintea noastră, vom 
asemăna mintea cu o grădină. Dumneavoastră sunteţi grădinarul, care plantează în tot 
cursul zilei diferite seminţe (gîndurile întreţinute în subconştientul propriu). Ceea ce 
acum semănaţi în subconştient veţi recolta ca efecte mai tîrziu, în corpul şi destinul 
dumneavoastră. 

De aceea, începeţi prin a semăna gînduri de pace, de bucurie, de bunăvoinţă şi 
prosperitate. Meditaţi în linişte şi plini de aspiraţie asupra acestor calităţi, acceptaţi- le în 
mod plenar în mentalul conştient, adică în cel care raţionează. Continuaţi să cultivaţi cu 
perseverenţă aceste minunate gînduri - seminţe şi veţi culege o recoltă bogată. 
Subconştientul vostru este asemenea unui sol, ce hrăneşte orice fel de seminţe, fie ele 
bune sau rele. Credeţi că agricultorii culeg struguri din mărăcini sau smochine de pe 
scaieţi? Orice gînd este o cauză şi orice acţiune este un efect. De aceea, este esenţial să ne 
dirijăm gîndurile, astfel incit să nu creem decît fenomene benefice. 

Atît timp cit gîndiţi în mod corect şi înţelegeţi acest mecanism, dacă gîndurile 
depozitate mereu în subconştient sunt constructive, armonioase şi paşnice, puterea lui 
colosală vă va răspunde şi va creea numai stări armonioase, precum şi o tovărăşie 
agreabilă şi favorabilă din toate punctele de vedere. Dacă veţi începe să controlaţi 
procesele ce au loc în gîndire, veţi deveni capabili să vă folosiţi puterile subconştiente în 
orice problemă, oricît de dificilă ar fi ea. Altfel spus, veţi începe să controlaţi şi să 
colaboraţi în mod conştient cu puterea infinită, cu legea atotputernică ce guvernează toate 
fenomenele acestei lumi. 

Priviţi în jurul vostru şi, oriunde v-aţi afla, veţi remarca uşor că marea majoritate a 
oamenilor trăieşte în lumea exterioară; doar cei cu adevărat iluminaţi se preocupă intens 
de descoperirea formidabilelor lumi subtile şi spirituale din interiorul lor. Amintiţi- vă că 
lumea interioară este formată din chiar gîndurile, sentimentele şi imaginile mentale care 


15 



creează lumea exterioară. Ga urmare, singura şi adevărata putere creatoare este lumea din 
noi şi orice fenomen cu care ne confruntăm în exterior este de fapt creeat chiar de noi 
înşine în mod conştient sau inconştient, în universul interior. 

Prin cunoaşterea interacţiunii ce are loc între conştient şi subconştient, vă veţi putea 
transforma întreaga viaţă. Pentru a schimba condiţiile exterioare, trebuie să acţionaţi 
asupra cauzei care le- a produs. Majoritatea oamenilor încearcă să modifice circumstanţele 
şi situaţiile cu care se confruntă doar prin acţiuni directe şi superficiale asupra lor. Pentru 
a suprima neînţelegerile, dezordinea, sărăcia sau neputinţa, trebuie înlăturată chiar cauza 
lor şi această cauză rezidă tocmai în felul în care gîndiţi. 

Trăiţi intr-un ocean profund, plin de bogăţii infinite. Subconştientul vostru este 
extrem de sensibil la orice gînd pe care-1 nutriţi. Aşadar, gîndurile voastre pun în mişcare 
inteligenţa potenţială şi înţelepciunea, forţele vitale şi energiile latente. Aplicînd în 
practică legile mentalului, aşa cum sunt ele prezentate în acest capitol, veţi reuşi să 
aduceţi în viaţa voastră confortul, uitînd astfel de grijile sărăciei, şi ale morbidităţi. De 
asemenea, superstiţia şi nesiguranţa vor fi înlocuite de înţelepciune. Pacea lăuntrică va 
alunga orice durere, veselia va înlocui tristeţea, lumina va birui asupra tenebrelor. Veţi 
dobîndi astfel libertate spirituală şi o deplină încredere în voi înşivă, iar succesul nu va 
întîrzia să apară în orice veţi întreprinde. Desigur că, din punct de vedere material, psihic 
şi mental, nu poate exista binecuvîntare mai mare decît obţinerea acestor calităţi. 

Majoritatea marilor savanţi, a artiştilor, poeţilor, cîntăreţilor, scriito-rilor sau a 
marilor inventatori au cunoscut din proprie experienţă legătura intimă dintre conştient şi 
subconştient. 

Astfel, într-o zi, Caruso - marele tenor de operă - s-a confruntat cu neplăcerile 
tracului înaintea unui concert. Spunea că- şi simţea gîtul paralizat de spasme, din cauza 
fricii intense cu care se confrunta. Transpi- raţia curgea din abundenţă pe faţa sa. îi era 
ruşine că încă mai tremura de nelinişte şi spaimă, iar peste cîteva minute urma să intre în 
scenă. îşi spunea: “Mă voi face de rîs. Nu voi putea cu nici un chip să cînt.”. Deodată, în 
prezenţa celor din culise, începu să strige: “Micul Eu vrea să-l sugrume pe Marele Eu!”. 
Prin Marele Eu, el înţelegea puterea nesfîrşită, înţelepciunea, ce sălăşluia în subconştient. 
Caruso continuă apoi să strige: “Du- te, pleacă! Marele Eu va reuşi să cînte!”. 

Subconştientul i-a răspuns, inundîndu-i toată fiinţa cu o forţă nebă-nuită. într- adevăr, 
venind pe scenă, Caruso a cîntat nemaipomenit, cucerindu-şi auditoriul. 

în mod evident, marele tenor cunoştea cele două nivele ale mentalului: conştientul 
raţional şi subconştientul, lipsit de raţiune, care răspunde întocmai gîndurilor pe care le 
întreţinem. Atît timp cit conştientul (Micul Eu) este plin de neîncredere, de griji, de 
anxietate, emoţiile negative născute în subconştient (Marele Eu) copleşesc fiinţa cu 
sentimente de panică şi disperare. Gînd observaţi acest fenomen, puteţi - precum Garuso 
- să comandaţi autoritari emoţiilor iraţionale, spunînd: “Taci, fii liniştit, eu comand, iar tu 
trebuie să te supui. Te controlez pe deplin şi nu trebuie să te manifeşti acolo unde nu ai 
ce căuta.” 

Va fi extrem de fascinant şi interesant să constataţi că puteţi vorbi cu autoritate şi 
putere de convingere către fiinţa voastră profundă şi iraţională, pentru a restabili şi 
instaura liniştea, armonia şi calmul spiritual. Subconştientul este permanent subiectul 
sugestiilor conştientului şi, de aceea, el mai este numit şi mentalul subiectiv. 

Diferenţe marcante în /re conştient şi subconştient 

Vom ilustra principalele deosebiri ce există între cele două părţi ale mentalului prin 
următoarele comparaţii: mentalul conştient este asemenea unui căpitan de vapor care stă 
pe puntea navei. El dirijează toate manevrele şi dă ordine oamenilor aflaţi în sala 
motoarelor care, la rîndul lor, controlează toate cazanele, instrumentele, etc. Mecanicii nu 
ştiu încotro se îndreaptă nava, dar se supun ordinelor pe care le primesc. Ei pot chiar să 
facă astfel incit nava să eşueze pe stînci, dacă omul de pe punte, servindu-se în mod greşit 
de compas şi sectant, le dă indicaţii eronate. Mecanicii i se supun în mod automat, pentru 
că el este comandantul. 

Căpitanul este stăpîn pe navă şi ordinele sale sunt executate întocmai. Tot astfel, 
mentalul conştient este căpitanul navei care este constituită din fiinţa, anturajul şi toate 
afacerile voastre. Subconştientul primeşte absolut toate ordinele pe care i le daţi şi le 
consideră adevărate. 

Dacă repetaţi mereu: “Nu am mijloace pentru a cumpăra asta sau cealaltă”, 
subconştientul primeşte aceste gînduri şi face în aşa fel incit să nu puteţi avea ceea ce vă 
doriţi. Dacă veţi continua să spuneţi: “Nu am destui bani ca să- mi cumpăr această maşină, 
să fac această călătorie în America, să stau în această casă sau să am acest palton de blană”, 
atunci puteţi fi siguri că subconştientul se va supune ordinelor voastre şi veţi trece prin 
viaţă fără să vă bucuraţi de toate lucrurile pe care le doriţi. 

Anul trecut, de Crăciun, o fermecătoare studentă la Universitate contempla în vitrina 
unui magazin un rucsac, pe cit de frumos, pe atît de scump. Se pregătea să se întoarcă în 
Buffalo (statul New York), pentru a petrece sărbătorile de iarnă în mijlocul familiei. 
Tocmai îşi spunea: “Ce păcat că nu am destui bani să- mi cumpăr acest rucsac”, cînd îşi 
aminti că mă auzise spunînd în timpul conferinţelor pe care le ţinusem: “Niciodată să nu 
terminaţi o declaraţie negativă, ci contraziceţi- o imediat şi atunci miracolele nu vor întîrzia 
să apară.” în acel moment, tînăra îşi spuse: “Acest rucsac este al meu. Este de vînzare, iar 
eu accept ideea că pot să-l am. Subconştientul meu va face în aşa fel, incit să-l primesc 
cadou.” La ora opt, în aceeaşi seară, logodnicul ei îi oferi cadou un rucsac foarte 
asemănător celui pe care ea îl admirase dimineaţa şi cu care se identificase mental. Ea îşi 
umpluse mintea cu gînduri de aşteptare a cadoului şi, apoi, a lăsat totul în seama 
subconştientului, care ştia cum să-i îndeplinească dorinţa. Tînăra studentă la Universitatea 
din California de Sud mi- a spus mai apoi: “nu aveam banii necesari pentru a cumpăra acel 
rucsac, dar acum ştiu unde pot găsi şi banii şi orice lucru de care am nevoie: în tezaurul 
intern care se află chiar în mine.” 

Un alt exemplu edificator: dacă spuneţi: “Nu- mi plac ciupercile” şi apoi sunteţi servit 
cu o mîncare de ciuperci, veţi suferi de indigestie, căci subconştientul dumneavoastră îşi 
spune: “Stăpînului (mentalul conştient) nu-i plac ciupercile”. Este un exemplu amuzant, 
ce ilustrează diferenţele esenţiale şi modurile specifice de operare ale mentalului 
conştient şi a celui subconştient. 

O femeie afirma: “Mă trezesc la ora 3 dimineaţa de cîte ori beau cafea seara.” în 
consecinţă, cînd ea bea seara cafea, subconştientul o trezea, ca pentru a-i spune: “stăpînul 
vrea să te trezeşti la ora 3.” 

Subconştientul vostru lucrează 24 de ore pe zi şi vă copleşeşte mereu cu fructele 
gîndurilor pe care le întreţineţi. 

Cum reacţionează subconştientul 

O doamnă mi- a scris acum cîte va luni: “La vîrsta de 7 7 de ani eram văduvă şi copiii 
erau şi ei deja mari. Trăiam singură din veniturile pe care mi le asigura o mică pensiune. 
Ascultasem conferinţele dumneavoastră despre puterea nemărginită a subconştientului, 
în cursul cărora afirmaţi că ideile pot fi inoculate în subconştient prin repetarea lor, prin 
credinţă şi aşteptînd ca ele să se împlinească. Am început să- mi repet frecvent, trăind 

intens, aceste cuvinte: «Sunt dorită de cineva. Am o căsnicie fericită cu un om bun, 
iubitor şi interesat de lucruri spirituale. Sunt în deplină siguranţă!» Am făcut aceste 
afirmaţii de mai multe ori pe zi, timp de două săptămîni şi, într-o zi, mi- a fost prezentat un 
farmacist mai retras. Mi s-a părut demn de a fi iubit, înţelegător şi cu credinţă în 
Dumnezeu. Era răspunsul perfect la rugăciunea mea. în cursul săptămînii următoare m-a 
cerut în căsătorie. Ştiu cu siguranţă că înţelepciunea din subconştientul meu ne-a unit, 
prin voinţă Divină.” 

Acea doamnă a descoperit ca bogăţiile cele mai mari se află chiar în fiinţa ei. 
Rugăciunea ei sinceră, făcută din inimă, a penetrat adine în subconştient, care este agentul 
creator. Din momentul în care a reuşit să creeze o imagine mentală clară a ceea ce- şi 
dorea, subconştientul i-a răspuns în virtutea legii rezonanţei. Mentalul profund, plin de 
înţelepciune, a unit cele două fiinţe, cu voia lui Dumnezeu. Mai cu seamă “cîte sunt 
adevărate, cîte sunt de cinste, cîte sunt cu nume bun, orice virtute şi orice laudă, la acestea 
să vă fie gîndul.” (Filipeni 4:8) 

Scurt rezumat al ideilor de reţinut 

1. Adevărata bogăţie se află în propria fiinţă. Acolo trebuie să căutaţi împlinirea 
celor mai arzătoare dorinţe. 

2. Marele secret al tuturor geniilor din toate epocile este capacitatea 
extraordinară de a intra în contact cu puterile subconştientului lor şi de a le folosi 
corespunzător. Şi dumneavoastră puteţi să faceţi la fel. 

3. Subconştientul cunoaşte rezolvarea oricărei probleme. Dacă îi su-geraţi 
înainte de a adormi: “Doresc să mă trezesc la ora 6”, el vă va trezi exact la această 
oră. 

4. Subconştientul este creatorul corpului vostru şi îi stă în putere să vindece orice 
boală. Sugestionaţi-1 în fiecare seară cu ideea unei sănătăţi perfecte şi el, fiind 
servitorul vostru fidel, se va supune. 

5. Orice gînd constituie o cauză şi orice situaţie reprezintă un efect. 

6. Dacă doriţi să scrieţi o carte, o minunată piesă de teatru, să ţineţi conferinţe 
inspirate, sugestionaţi-vă subconştientul cu putere, din tot sufletul, şi el vă v-a 
răspunde cu siguranţă. 

7. Sunteţi asemenea unui căpitan ce-şi conduce vaporul. Trebuie să daţi ordine 
potrivite (sugestii şi imagini mentale) subconştientului care controlează şi guvernează 
toate experienţele vieţii voastre. 

8. Nu spuneţi niciodată: “Mi-e imposibil” sau “Nu am mijloace să...” 
subconştientul va prelua aceste sugestii şi va face astfel incit să nu aveţi banii sau să nu 
puteţi face ce v-aţi propus. Afirmaţi mereu: “îmi stă în puteri să fac orice datorită 
subconştientului meu.”. 

9. Legea ce stă la baza întregii manifestări este legea credinţei. Credinţa este 
gîndul permanent întreţinut în mod conştient. Respingeţi cu fermitate orice gînd că 
cineva sau ceva v-ar putea face rău. Aveţi încredere în uriaşa putere a 
subconştientului de a vă vindeca, inspira, revitaliza şi îmbogăţi. 

10. Schimbaţi-vă radical, în sens benefic, modul de a gîndi; numai în acest fel veţi 
influenţa pozitiv destinul. 


CAPITOLUL II 

MODALITATEA DE MANIFESTARE ŞI ACŢIUNE A MENTALULUI 

FIINŢEI UMANE 

Trebuie să învăţaţi să folosiţi creator uriaşa forţă mentală de care dispuneţi. 
Activitatea mentală, după cum ştim, este structurată pe două niveluri: cel conştient sau 
raţional şi cel subconştient sau iraţional. Pentru a gîndi, vă folosiţi de mentalul conştient,- 
astfel, toate gîndurile penetrează în subconştient, care le ascultă fidel şi manifestă exact 
situaţiile sau stările psihice corespondente acestor gînduri. Subconştientul este sediul 
emoţii- lor, dorinţelor, sentimentelor şi trăirilor latente în om; este însăşi forţa creatoare în 
fiinţa umană. Dacă nutriţi gînduri benefice veţi avea parte numai de bine, dar dacă veţi 
gîndi în mod nearmonios, chiar negativ, atunci se vor manifesta mereu doar forţe negative. 
Acesta este modelul, aparent simplu, în care lucrează permanent mentalul. 

Esenţial de reţinut este că, odată ce o idee a fost acceptată de către subconştient, 
acesta începe practic imediat să acţioneze, pentru ca ideea să devină realitate. Iată, deci, un 
adevăr foarte interesant şi foarte subtil: forţele latente din subconştient pot fi puse în 
mişcare, în egală măsură, atît de un gînd malefic, cit de unul benefic. 

Această lege, aplicată într-o manieră greşită, poate cauza multe suferinţe şi necazuri, 
o mare nefericire, eşecul oricărei acţiuni întreprinse şi frustarea întregii fiinţe. Dacă, însă, 
vă veţi obişnui să nutriţi mereu gînduri armonioase şi benefice, veţi observa negreşit că 
succesul va apare neîntîrziat, iar sănătatea şi prosperitatea vă vor jalona de acum înainte 
întreaga viaţă. 


20 



Pentru a începe să gîndiţi în mod constructiv este indispensabil ca, în prealabil, să fi 
dobîndit măcar într-o oarecare măsură calmul mental şi o stare fizică bună. Tot ceea ce 
veţi afirma, ce veţi simţi că poate fi realizat, va fi acceptat ca atare şi manifestat de către 
forţele latente din dumneavoastră. Deci, ceea ce vă rămîne de făcut este să acţionaţi astfel 
incit subconştientul să accepte sugestia respectivă. De pildă, emiteţi un anumit ordin 
mental, iar subconştientul va reproduce fidel ideea pe care i-aţi imprimat- o. Aceasta este 
legea care stă la baza fenomenului sugestiei: reacţia pe care o veţi obţine, adică răspunsul 
subconştientului, va fi identică cu natura sugestiei pe care aţi întreţinut- o în mod 
conştient. 

Psihologii şi psihiatrii afirmă că, atunci cînd sugeraţi anumite idei subconştientului, 
în celulele creierului se produc o serie de transformări specifice. Imediat el acceptă 
sugestia, începe să o pună în execuţie făcînd diferite asociaţii de idei şi, pentru a- şi atinge 
scopul, se foloseşte de orice cunoştinţă pe care aţi acumulat- o în decursul vieţii. 
Înţelepciunea şi puterea infinită ce sălăşluiesc în mod latent în dumneavoastră se află 
oricînd la dispoziţia subconştientului, iar acesta are capacitatea de a mobiliza toate forţele 
naturii, pentru a face ca ideea respectivă să devină realitate. Uneori, poate răspunde pe 
loc, alteori trebuie să treacă zile, săptămîni sau chiar mai mult timp, pînă cînd problema să 
fie rezolvată. Căile sale sunt, intr-adevăr, nebănuite. 

Prin ce diferă nivelul conştient al minţii de nivelul ei sulconştient 

Reţineţi încă de la început faptul că, nu este vorba deloc de două spirite ce 
convieţuiesc în acelaşi corp ci, mai curînd, că există şi se manifestă două tipuri de 
activităţi mentale, într-o singură fiinţă. Mentalul conştient sau conştiinţa, care raţionează, 
are posibilitatea de a alege. De exemplu, dumneavoastră puteţi alege cărţile care vă plac, 
casa cea mai confortabilă, iubitul sau iubita de o viaţă. Pe de alta parte, inima bate, sistemul 
digestiv funcţionează, la fel şi cel respirator, fără nici o alegere sau imprimare conştientă 
din partea dumneavoastră, fiind controlate în mod direct de către subconştient. 

Subconştientul acceptă ceea ce îi este impus sau, cu alte cuvinte, ceea ce gîndiţi în 
mod permanent. Subconştientul nu judecă faptele, aşa cum o face mentalul conştient ci, 
după cum am spus, este asemenea pămîntului care primeşte orice fel de seminţe, fie 
bune, fie rele. Gîndurile noastre sunt active şi ele constituie seminţele din templu. Ideile 

negative, distructive, continuă să lucreze în subconştient şi se vor manifesta în viaţa 
voastră sub forma unor experienţe mai mult sau mai puţin plăcute. 

Aşadar, subconştientul nu este interesat dacă gîndurile voastre sunt bune sau rele, 
adevărate sau false, ci, pur şi simplu, răspunde în deplină conformitate cu natura acestor 
gînduri. De exemplu, dacă în mod conştient acceptaţi ceva ca fiind adevărat, chiar dacă 
acea idee era falsă, subconştientul vostru o va face cu putinţă şi va materializa ideea 
respectivă, în modul pe care dumneavoastră îl aşteptaţi. 

Diferite experimente efectuate de psihologi 

Numeroase experienţe de hipnoză făcute de către psihologi renumiţi au dovedit 
faptul că subconştientul nu este în stare să facă selecţii sau comparaţii, deci nu poate 
raţiona. De nenumărate ori, practica a arătat că subconştientul acceptă orice sugestie, chiar 
falsă fiind şi reacţionează docil conform naturii acesteia. 

Iată un exemplu ce ilustrează supunerea oarbă a subconştientului faţă de orice 
sugestie: dacă un hipnotizator foarte abil îi sugera unui subiect că este Napoleon 
Bonaparte sau chiar o pisică, ori un cîine, acesta îşi juca rolul în mod serios, cu o 
uimitoare exactitate. Personalitatea sa se transforma radical pe moment, căci credea cu 
adevărat că este ceea ce hipnotizatorul îi sugera. 

Un hipnotizator priceput poate sugera orice şi oricui: unui subiect îi poate sugera că 
are mîncărimi, altuia - că îi curge nasul, unui al treilea - că este o statuie de marmură şi 
unui al patrulea - că îngheaţă la o temperatură de sub O grade Celsius. Fiecare din aceştia 
va reacţiona conform sugestiei ce i-a fost imprimată, total insensibil la ceea ce se petrece 
în jur sau care nu se potriveşte cu ideea sa. 

Aceste exemple demonstrează în mod clar, că, există o diferenţă netă între conştiinţă, 
care raţionează şi subconştient, care este impersonal, nu are capacitatea de a alege şi ia 
drept bună orice idee care ajunge la acel nivel. De aceea, este foarte important să alegem 
cu atenţie doar gîndurile, ideile şi concepţiile benefice, armonioase şi să ne umplem astfel 
sufletul de bucuria armoniei universale. 

Diferenţa dintre mentalul obiectiv şi cel subiectiv 

Uneori, mentalul conştient este numit şi mental obiectiv, pentru că prin el sunt 
cunoscute obiectele exterioare. Mentalul obiectiv are conştiinţa lumii obiective, pe care o 
percepe cu ajutorul celor cinci simţuri. El învaţă prin observare directă, prin 
experimentare sau prin educaţie. După cum am mai spus, principala sa îndatorire este 
aceea de a raţiona. 

Să presupunem că sunteţi unul din miile de turişti ce vin anual să viziteze oraşul Los 
Angeles. Decideţi că este un oraş frumos, căci are parcuri şi grădini minunate, clădiri 
impozante şi vile cochete. Această concluzie este opera mentalului obiectiv. 

Subconştientul este numit adesea şi mental subiectiv. El ia cunoştinţă de ceea ce vă 
înconjoară prin mijloace specifice, independente de cele cinci simţuri, percepînd 
realitatea prin intuiţie. Subconştientul este sediul emoţiilor, arhiva amintirilor voastre. 
Mentalul subiectiv se manifestă cel mai pregnant atunci cînd cel obiectiv este total pasiv. 
Deci, el reprezintă o parte a conştiinţei care se manifestă în stare de inconştienţă sau de 
somnolenţă. 

Mentalul subiectiv poate vedea fără a folosi ochi. De asemenea, el poate părăsi corpul 
fizic pentru a călători în lumi paralele, aducînd apoi informaţiile cele mai exacte despre 
cele percepute acolo. In acest fel puteţi citi gîndurile altora fără să vă folosiţi de mijloacele 
obişnuite de comunicaţie. Este foarte important să cunoaşteţi aceste lucruri, pentru a 
învăţa arta veritabilă a rugăciunii. 

Subconştientul nu este capabil să raţioneze, aşa cum procedează mentalul conştient 

într-o controversă oarecare, subconştientul nu poate găsi nici un argument, fie el pro 
sau contra. Astfel, dacă emiteţi sugestii false, el le va accepta ca fiind adevărate, 
materializîndu- se sub formă de situaţii de viaţă, experienţe sau diferite alte evenimente. 
Tot ceea ce vi se întîmplă este rezultatul gîndirilor imprimate în subconştient. Dacă i-aţi 
impus concepte false, cel mai bun mijloc de a le înlătura este tocmai repetarea frecventă a 
unor idei opuse lor, armonioase şi construcive. Astfel, veţi putea forma un nou obicei, 
acela de a întreţine gînduri benefice, căci subconştientul este sediul obişnuinţelor şi 
obiceiurilor de tot felul. 

Gîndurile pe care le nutriţi în mod frecvent lasă urme adinei în subconştient. Dacă 
ele sunt armonioase, paşnice şi constructive veţi avea numai de cîştigat. Dar dacă aţi lăsat 
să vă domine îndoiala, neliniştea şi alte gînduri destructive, cel mai bun remediu este să 

conştientizaţi uriaşa forţă ce sălăşluieşte în subconştient şi să luaţi hotărîrea de a atinge o 
stare perfectă de fericire şi sănătate. Subconştientul, creatorul fiinţei voastre, fiind mereu 
unit cu sursa divină a tuturor lucrurilor, vă va elibera de orice constrîngere şi vă va reda 
fericirea la care aspiraţi cu atîta fervoare. 

Imensa putere a sugestiei 

Din cele expuse mai înainte, aţi înţeles, desigur, că mentalul conştient este “cel care 
veghează” şi că principala sa atribuţie ar trebui să fie aceea de a proteja subconştientul 
împotriva falselor impresii. De asemenea, ştim deja că una din legile fundamentale ale 
mentalului este următoarea: subconştientul este în permanenţă sensibil la diferitele 
sugestii, fie că ele provin direct de la subiectul în cauză, ori din exteriorul lui. 
Subconştientul nu face comparaţii sau raţionamente şi nici nu reflectează, aceste funcţii 
fiind caracteristice mentalului conştient. Subconştientul nu face altceva decît să răspundă 
la sugestii şi nu are vreo preferinţă pentru vre-un anumit domeniu de acţiune. 

Iată un exemplu clasic în legătură cu puterea uriaşă pe care o poate avea sugestia. Să 
presupunem că sunteţi la bordul unui pachebot şi abordaţi un pasager, spunîndu-i cu un 
aer foarte timid: “Păreţi foarte bolnav. Ce palid sunteţi! Sunt sigur ca în curînd vă va veni 
rău de mare. Lăsaţi- mă să vă conduc în cabina dumneavoastră.” Veţi observa că pasagerul 
păleşte într- adevăr. Sugestia dumneavoastră negativă este acceptată, căci se asociază cu 
propriile lui temeri şi, odată ajuns în cabină, el ar suferi în realitate de răul de mare. 

Diferite reacţii ta aceeaşi sugestie 

Desigur că, unele fiinţe reacţionează în mod diferit la aceeaşi sugestie datorită 
condiţionării deja prezente în subconştientul lor şi a încrederii pe care o au în ele însele. 
De exemplu, dacă veţi merge la un marinar de pe acelaşi pachebot şi îi veţi spune plin de 
solicitudine: “Prietene, ai un aer foarte trist. Nu cumva suferi de rău de mare? Cred că în 
curînd indispoziţia ta se va accentua.”. In funcţie de temperamentul său, el fie va rîde cu 
poftă de gluma dumneavoastră, fie se va arăta uşor iritat. Oricum, va rămîne imun la 
această sugestie negativă, datorită siguranţei de sine. în consecinţă, sugestia nu a făcut 
altceva decît să-i mărească încrederea în sine, fără să-i provoace teamă sau nelinişte. 

Dicţionarul spune că, sugestia reprezintă procesul mental prin care o idee este 
întreţinută, acceptată şi mai apoi pusă în execuţie. E bine să amintim însă că, nici o 
sugestie nu poate pătrunde în subconştient fără ca ea să fie mai întîi acceptată în mod 
conştient. Aşadar, conştiinţa are puterea de a respinge orice sugestie. Marinarul din 
exemplul anterior nu avea frică de răul de mare, fiind convins de imunitatea sa şi, astfel, 
sugestia negativă nu a avut nici o putere asupra lui. 

Sugestia răului de mare rezonează tocmai cu teama de acea suferinţă în cazul 
pasagerului. La fel, fiecare dintre noi are propriile sale temeri, opinii şi convingeri intime, 
care-i guvernează viaţa. Nici o sugestie nu are putere decît dacă a fost acceptată mental. 
Astfel, puterile ce sălăşluiesc în subconştient se manifestă intr-un mod limitat de 
condiţionările deja existente. 

Cum şi- a pierdut ci nev u trup ut datorită unei sugestii greşite 

Timp de doi ani am ţinut o serie de conferinţe la London Truth Forum. Am fondat 
acest Forum cu mulţi ani în urmă. Directoarea sa, dr. Evelin Fleet, mi- a arătat un articol ce 
apăruse intr-un ziar englez, în legătură cu puterea sugestiei. în acel ziar era relatat cazul 
unui om care a repetat timp de doi ani aceeaşi frază: “Mi- aş da şi braţul numai să fie 
vindecată fiica mea.” Ea suferea de artrită acută şi de o boală a pielii ce părea incurabilă. 
Tratamentul medical rămăsese neputincios, iar tatăl ei, animat de o intensă dorinţă de a- şi 
vedea fiica vindecată, şi- a exprimat dorinţa sub forma acestei afirmaţii. Ziarul relata apoi 
cum, într-o coliziune dintre maşina familiei respective şi un alt automobil, braţul tatălui a 
fost retezat şi, instantaneu, au dispărut artrita şi boala de piele de care suferea tînăra. 

Trebuie să fiţi siguri că impuneţi subconştientului numai sugestii care să aducă 
sănătatea, să vă binecuvînteze şi să vă inspire în tot ceea ce faceţi. Amintiţi- vă că 
subconştientul nu ştie de glumă, ci înţelege exact tot ceea ce îi sugeraţi. 

Cum a fost învinsă teama cu ajutorul sugestiei 

Autosugestia reprezintă sugestia adresată de cineva lui însuşi, cu un anumit scop 
specific şi bine definit. Herbert Parkyn, în excelentul său manual despre autosugestie, 
relatează următorul incident amuzant, pe care cred că- 1 veţi aprecia şi dumneavoastră şi-l 
veţi ţine minte. “Un vizitator new-yorkez aflat la Chicago şi-a privit la un moment dat 

ceasul (care era cu o oră înainte faţă de ora locală) şi i-a spus prietenului său din acel oraş 
că era ora prînzului. Ga urmare, locuitorul din Chicago, fără să se gîndească la diferenţa de 
fus orar, i-a răspuns musafirului său că îi este foame şi trebuie să meargă imediat să ia 
masa.”. 

Putem folosi autosugestia pentru a învinge orice teamă sau obicei rău. O tînără 
cîntăreaţă a fost invitată la o audiţie. Îşi dorise foarte mult această invitaţie dar, din cauza 
tracului, deja fusese respinsă de trei ori. Tînăra avea o voce foarte frumoasă, dar îşi 
spunea mereu: “Poate că totuşi mă vor accepta. în sfîrşit, eu voi face tot ce pot, deşi mă 
simt plină de teamă şi de nelinişte.” 

Subconştientul a reacţionat prompt la aceste autosugestii negative, şi, luîndu-le drept 
nişte cereri, a făcut tot posibilul pentru a le îndeplini. în cazul relatat, cauza insuccesului a 
fost chiar autosugestia involuntară şi greşit direcţionată a persoanei respective, generată de 
gîndurile de teamă şi de emoţiile respective. Totuşi, femeia a reuşit să- şi depăşească frica 
aplicînd următoarea tehnică: de trei ori pe zi se izola într-o cameră, se instala confortabil 
într-un fotoliu, se liniştea şi închidea ochii. Apoi începea să- şi relaxeze corpul şi mintea. 
Calmul psihic favorizează pasivitatea mentală şi face ca subconştientul să fie mai receptiv 
la sugestii. Tînăra a neutralizat sugestia de teamă, afirmînd următoarele: “Cînt minunat, 
sunt calmă, liniştită, plină de încredere în vocea mea melodioasă.”. Continua să repete 
această declaraţie lent, în clar, trăind cu intensitate semnificaţia ei, de 5 - 10 ori într-o 
şedinţă. Făcea acest lucru de trei ori pe zi şi o dată înainte de a adormi. La sfîrşitul 
săptămînii era foarte sigură pe sine şi calmă, iar în timpul audiţiei s-a descurcat admirabil 
fiind, bineînţeles, admisă. 


Cum şi-a regăsii cineva memoria 

O persoană în vîrstă de 7 5 de ani obişnuia să spună: “îmi pierd din ce în ce mai mult 
memoria.” Ea a reuşit să înlăture acest obicei dăunător practicînd de mai multe ori pe zi 
metoda autosugestiei, în felul următor: “Începînd de astăzi, memoria mea se îmbunătăţeşte 
în toate domeniile. Pot să- mi amintesc tot ceea ce am nevoie, în orice moment, în orice 
loc. Impresiile pe care le percep sunt din ce în ce mai clare şi reţin în mod automat orice, 
cu o mare uşurinţă. Tot ceea ce doresc să- mi amintesc apare imediat şi în forma cea mai 
exactă. Fac progrese rapide în fiecare zi şi, în curînd, memoria mea va fi mai bună decît a 

fost ea vreodată.” După trei săptamîni, memoria i-a revenit la normal, iar persoana fu 
deosebit de încîntată de rezultatul miraculos pe care-1 obţinuse. 


Cum pot fi înlăturate neajunsurile unui caracter dificil 

Mulţi oameni, care se plîngeau că au o fire nestăpînită, au reuşit să- şi modeleze 
caracterul prin puterea autosugestiei, obţinînd rezultate notabi-le. Ei au repetat cu 
perseverenţă de 3 - 4 ori pe zi: dimineaţa, la prînz şi seara, următoarele afirmaţii: “Sunt 
din ce în ce mai bine dispus. Bucuria, fericirea şi calmul devin stările mele obişnuite de 
conştiinţă. Pe zi ce trece devin din ce în ce mai înţelegător şi mai iubitor. Pentru toţi cei 
care mă înconjoară, sunt un focar de veselie şi bunăvoinţă şi transmit instantaneu în jurul 
meu această stare minunată. Fericirea şi bucuria mă însoţesc mereu şi, de aceea, sunt 
veşnic liniştit.” 


Puterea constructivă sau distructivă a sugestiei 

Iată în continuare, cîteva exemple şi comentarii în legătură cu eterosugestia (adică 
sugestia pe care o primim de la alte persoane). Puterea sugestiei a jucat întotdeauna un rol 
important în viaţa şi în modul de a gîndi al oamenilor, în toate colţurile lumii. în multe 
ţări, sugestia reprezintă pilonul central, factorul esenţial pe care se sprijină religia. 

Sugestia poate fi folosită pentru obţinerea controlului individual, dar poate fi utilizată 
şi pentru a comanda sau controla pe alţii care, de cele mai multe ori ignoră toate legile 
mentalului. în forma sa constructivă, sugestia este minunată, dar sub aspectul său negativ, 
ea poate deveni una dintre cele mai puternici forţe distructive, generînd mizeria, eşecul în 
viaţă, suferinţa, boala şi dezastrele de orice fel. 

/)(i acceptat a ce te sugestii? 

încă din copilărie, cea mai mare parte dintre noi am primit multe sugestii negative. 
Neştiind cum să le contracarăm, le- am acceptat în mod inconştient. Iată doar cîteva dintre 
ele: “Nu poţi să faci asta”, “Nu vei ajunge niciodată la un rezultat”, “Nu trebuie”, “Vei 

greşi”, “N-ai nici o şansă”, “Mereu te înşeli”, “Este inutil”, “E din ce în ce mai rău”, “La ce 
bun”, “Nu e nevoie să pui atît de mult suflet”, “Eşti prea bătrîn”, “Viaţa este o corvoadă fără 
sfîrşit”, “Dragostea este făcută doar pentru pasări”, “Nu vei ajunge la timp”, “Vei da 
faliment”, “Fii atent, te vei îmbolnăvi” sau “Nu poţi să ai încredere în nimeni”. 

Dacă acum, ca adult, nu veţi folosi autosugestia constructivă şi profund benefică, 
adică să urmaţi o terapie de remodelare a procesului mental, acele impresii impregnate 
de- a lungul timpului vor constitui tot atîtea cauze ale eşecului în viaţa personală, ca şi în 
cea socială. Autosugestia reprezintă o modalitate de a vă elibera de mulţimea de 
condiţionări negative, care deformează comportamentul dumneavoastră în lume, 
împiedicînd implementarea unor obiceiuri benefice. 

Sunteţi cap a ti ti să neutralizaţi sugestiile negative 

Citiţi ziarele şi veţi descoperi o mulţime de fapte diverse, care sunt foarte potrivite 
pentru a semăna frica, grija, anxietatea, superficialitatea şi nefericirea. Dacă acceptaţi astfel 
de sugestii negative, gîndurile de teamă ce vor lua naştere în mod firesc vă vor face să 
pierdeţi bucuria de a trăi şi de a vă realiza în viaţă. Ştim de acum că puteţi înlătura toate 
sugestiile negative, mentalizînd tocmai ideile opuse, benefice, veţi reuşi să neutra- lizaţi 
orice influenţă distructivă. 

Fiţi mereu vigilenţi şi nu vă lăsaţi influenţaţi de vreo sugestie negativă ce poate veni 
de la cei din jur. Nu sunteţi şi nu veţi fi niciodată obligaţi să vă lăsaţi pradă eterosugestiei 
distructive. Cu toţii am suferit în copilărie şi- n adolescenţă de pe urma ei. Aproape fiecare 
îşi aminteşte cu uşurinţă cum părinţii, prietenii, familia şi profesorii creau în jurul vostru 
o adevărată campanie de sugestie negativă. Studiaţi şi analizaţi puţin cuvin- tele care v-au 
fost adresate de- a lungul timpului şi veţi descoperi cit de mult semănau ele cu 
propaganda, chiar dacă pentru familie şi profesori aceasta era inconştient abordată. Scopul 
lor era acela de a vă ţine în stăpînire şi de a vă insufla teama faţă de diferite realităţi cu care 
vă con-fruntaţi. 

Acest proces de eterosugestie se petrece la fel în fiecare birou, în fiecare fabrică sau 
în fiecare club din această lume. Veţi observa că multe din aceste sugestii aveau drept 
scop să vă facă să gîndiţi, să simţiţi şi să acţionaţi aşa cum voiau ceilalţi, astfel incit aceştia 
să obţină toate avantajele. 


Cum a reuşit sugestia negativă să ucidă un om 

Iată un exemplu de eterosugestie. Unul dintre părinţii mei a consultat odată o 
clarvăzătoare venită din India, care i-a spus ca avea inima slabă şi i-a prezis că va muri în 
luna următoare. Auzind acestea, tatăl meu a început să anunţe pe toţi membrii familiei şi 
s-a grăbit să- şi facă testamentul. 

Această puternică sugestie a pătruns uşor în subconştientul său tocmai pentru că el o 
accepta în întregime. Tatăl meu mi-a mai spus că acea clarvăzătoare era cunoscută ca 
avînd puteri oculte, care îi permiteau sa facă atît binele, cit şi răul. Bineînţeles că a murit, 
aşa cum îi prezisese femeia, fără să se ştie măcar cauza morţii sale. Cred că mulţi dintre 
noi au ascultat multe istorisiri asemănătoare, la fel de ridicole şi de superstiţioa-se. Să 
studiem cazul în lumina cunoştinţelor pe care le avem acum, în legătură cu modul cum 
acţionează subconştientul. Tot ceea ce mentalul conştient crede, va fi acceptat de către 
subconştientul care, la rîndul său, va urma să manifeste acele idei în realitatea 
înconjurătoare. Iată deci, că tatăl meu era fericit, plin de forţă şi robust înainte de a merge 
la acea clarvăzătoare. Dar ea i-a propus o sugestie extrem de dăunătoare, pe care el a 
acceptat- o. S-a speriat şi, imediat a început să se gîndească doar la moartea ce urma să 
survină, în viziunea lui, în luna următoare. A renunţat la orice altă activitate şi s-a pregătit 
pentru a muri. Tocmai această idee, întreţinută constant, a fost adevărata cauză a morţii 
sale. Ea a provocat intr-un timp foarte scurt distrugerea definitivă a corpului fizic. 

Acea “clarvăzătoare” nu avea însă puterea de a prezice viitorul nici cit are o piatră de 
pe drum sau o buturugă. Dacă nu găsea un mediu propice de manifestare, sugestia ei nu 
ar fi avut nici o putere. Căci, dacă tatăl meu ar fi cunoscut legile fundamentale ale 
mentalului, el ar fi respins cu hotărîre sugestia negativă şi ar fi refuzat să asculte vorbele 
acelei femei, ştiind bine că era guvernat şi dirijat doar de propriile sale gînduri şi 
sentimente. In acest caz, profeţia ar fi fost tot atît de puternică precum nişte săgeţi trase 
asupra unui torpilor şi ar fi fost complet neutralizată, fără să-i producă tatălui meu nici cel 
mai mic rău. 

Sugestiile altora nu au absolut nici o putere prin ele însele, ci doar dacă 
dumneavoastră le primiţi şi sunteţi dispuşi să le acordaţi vreo importanţă. Ele au nevoie 
de consimţămîntul dumneavoastră, au nevoie să fie întreţinute. Dacă sunteţi receptiv la 
anumite sugestii, atunci se poate spune că le puneţi la dispoziţie întreaga voastră fiinţă. 
Amintiţi- vă faptul că, aveţi mereu posibilitatea de a alege. Alegeţi viaţa! Alegeţi sănătatea! 
Alegeţi dragostea! 

Puterea unei premise care a fost acceptată 


Mentalul lucrează după aceleaşi mecanisme ca şi un silogism. Astfel, orice premisă 
pe care o acceptaţi în mod conştient determină concluzia, deci rezultatul la care ajunge 
subconştientul în legătură cu o anumită problemă. Dacă premisa este adevărată, concluzia 
va fi la fel, aşa cum este ilustrat în exemplul următor. 

1 . Orice virtute este demnă de laudă. 

2 . Bunătatea este o virtute. 

3 . Aşadar, bunătatea este demnă de laudă. 

Prima declaraţie este premisa şi, după cum am mai spus, concluzia adevărată decurge 
în mod logic dintr-o premisă adevărată. 

Un profesor universitar care a audiat cîteva dintre conferinţele mele despre ştiinţa 
sugestiei din luna mai, 1962 , la Town Hali (New York), îmi spunea: “In viaţa mea totul 
merge pe dos, mi-am pierdut sănătatea, averea şi prietenii. Tot ceea ce ating se strică.”. 

I-am explicat că trebuia să- şi impună o nouă premisă în gîndirea sa: aceea că 
inteligenţa infinită din subconştient îl ghidează mereu, îl dirijează şi are grijă de el pe toate 
planurile: spiritual, mental şi material. Atunci subconştientul îl va orienta în mod automat 
pe drumul cel bun, redîndu-i sănătatea şi calmul. Astfel, profesorul a formulat un plan 
potrivit cu modul în care dorea să- şi trăiască viaţa şi iată, în continuare, care era principala 
lui premisă mentală de la care pornea: “Înţelepciunea infinită mă conduce şi mă ghidează, 
orice aş face în această lume. Posed o sănătate perfectă şi doar legea armoniei acţionează în 
corpul meu şi în spiritul meu. Frumuseţea, dragostea, liniştea şi abundenţa coexistă 
mereu în viaţa mea. Ştiu în mod sigur că această premisă se bazează pe eternele adevăruri 
ale vieţii,- simt şi cred cu tărie că subconştientul ve reacţiona conform acestor gînduri.” 

Mai tîrziu mi- a scris: “Am repetat această afirmaţie lent, cu calm şi plin de dragoste, 
de mai multe ori pe zi, ştiind că va pătrunde din ce în ce mai profund în subconştient şi că 
rezultatele nu vor întîrzia să apară. Vă sunt foarte recunoscător pentru sfaturile pe care mi 
le- aţi dat şi doresc să vă spun că viaţa mea s-a îmbunătăţit sub toate aspectele. Aveţi 
dreptate, această tehnică este perfect valabilă!” 

Subconştientul nu vă contrazice niciodată 

Subconştientul poartă înţelepciunea necesară şi cunoaşte răspunsul la orice 
întrebare. El nu contestă nimic şi nu vă contrazice. Nu spune niciodată: “Nu trebuie să- mi 
imprimi această sugestie”. De exemplu, dacă veţi spune: “Nu pot să fac asta” sau “sunt 
prea batrîn acum”, “nu pot face faţă acestei obligaţii”, “m-am născut sub o stea cu ghinion”, 
“nu ştiu pe nimeni în care să pot avea încredere”, veţi impresiona subconştientul cu aceste 
gînduri negative şi el va reacţiona fidel modului dumneavoastră de gîndire. De fapt, 
refuzaţi propriul bine însăşi fiinţei voastre, atrăgîndu-vă sărăcia şi frustrarea. 

Atît timp cit ridicaţi noi piedici şi obstacole, practic negaţi şi vă faceţi inaccesibilă 
înţelepciunea care sălăşluieşte în subconştient, deoarece vă închipuiţi că subconştientul 
este incapabil să rezolve vreo problemă. Aceasta conduce la un intens stress mental şi 
emoţional, căruia îi urmează imediat boala şi tendinţele spre nevroză. 

Pentru a vă îndeplini dorinţele şi pentru a elimina orice sentiment de frustrare, faceţi 
această afirmaţie de mai multe ori pe zi: “Inteligenţa nesfîrşită, care mi- a oferit această 
dorinţă, mă orientează, mă conduce şi- mi revelează cel mai bun mod în care ea poate fi 
îndeplinită. Ştiu că înţelepciunea profundă a subconştientului va răspunde favorabil şi că 
tot ceea ce simt şi doresc în interiorul fiinţei mele se va manifesta în exterior. Totul în 
mine este în armonie şi echilibru.” 

Dacă însă veţi spune: “Nu pot să mai ies din această situaţie, sunt pierdut. Nu văd nici 
o soluţie pentru această problemă; sunt blocat”, nu veţi primi nici un răspuns din partea 
subconştientului. Dacă doriţi, deci, ca el să acţioneze spre binele vostru, oferiţi- i reţeta cea 
mai bună şi imediat el va coopera cu dumneavoastră. Reţineţi că subconştientul lucrează 
în permanenţă pentru a vă menţine corpul într-o stare cit mai bună: controlează bătăile 
inimii, precum şi respiraţia. Are grijă să vă vindece rana pe care v-aţi făcut- o la deget. 
Astfel, el este orientat către viaţă şi caută mereu să vă îngrijească şi să vă ocrotească. Deci, 
subconştientul nu are propria sa voinţă, vă acceptă în întregime sugestiile şi imaginile 
mentale. 

Gînd căutaţi răspunsul la o anumită problemă, subconştientul vă poate da răspunsul 
imediat, dar aşteaptă să luaţi singuri decizia de a-1 consulta în privinţa acelei probleme. 
Dacă veţi spune: “Nu cred că mai pot rezolva ceva; mă aflu într-o deplină confuzie; de ce 
nu primesc nici un răspuns?”, atunci vă veţi neutraliza intr-un mod lamentabil cererea 
anterioară. Astfel, nu veţi ajunge nicăieri. 

De aceea, vă recomand să vă relaxaţi, să vă liniştiţi, afirmînd plini de calm: 
“Subconştientul cunoaşte răspunsul de care am nevoie. El îmi va răspunde chiar acum. îi 

mulţumesc pentru că ştiu că, în infinita sa înţelepciune, el cunoaşte totul şi îmi va revela 
răspunsul perfect la întrebarea mea. Prin credinţa mea profundă determin manifestarea 
splendorilor ce se ascund în subconştient şi de aceea sunt mereu plin de bucurie.” 


Rezumatul ideilor importante prezentate în acest capitol 

1. Gîndiţi-vă numai la bine şi binele se va manifesta fără nici o îndoială. Dacă veţi 
gîndi însă în mod negativ, veţi culege roade pe măsură. Sunteţi chiar reflectarea 
propriilor voastre gînduri. 

2. Subconştientul nu vă contrazice niciodată, ci acceptă mereu ceea ce afirmaţi 
în mod conştient. Nu spuneţi niciodată: “Nu am bani destui ca să-mi cumpăr asta.”, 
deşi poate momentan este adevărat. Mai bine spuneţi: “Voi cumpără acest obiect. 
Accept total această idee.” 

3. Deţineţi mereu puterea de a alege. Alegeţi, deci, sănătatea şi fericirea. Puteţi 
decide dacă să fiţi prietenos sau duşmănos. Alegeţi totdeauna un comportament 
amabil, cordial, vesel, cooperant şi întreaga lume vă va răspunde la fel. Aceasta este 
cel mai bun mijloc de a vă dezvolta o personalitate plină de armonie. 

4. Mentalul conştient are rolul de “paznic”. Rolul său fundamental este acela de a 
proteja subconştientul împotriva sugestiilor negative. Urmăriţi să fiţi mereu convinşi 
că în curînd se va petrece ceva minunat. Cea mai mare putere cu care aţi fost 
înzestraţi este capacitatea de a alege. Alegeţi deci bucuria şi bunăstarea în toate 
aspectele vieţii. 

5. Sugestiile şi afirmaţiile celorlalţi nu au nici o putere de a vă face rău. Reţineţi 
faptul că doar propriile gînduri vă pot influenţa. De aceea respingeţi cu tărie gîndurile 
sau declaraţiile celorlalţi, care nu sunt benefice şi construiţi singuri sugestii pozitive. 
Aveţi deci puterea de a alege modul în care veţi acţiona. 

6. Supravegheaţi-vă mereu afirmaţiile. Veţi primi răspuns chiar la cele mai 
neînsemnate cuvinte. Nu spuneţi niciodată: “Voi da greş, îmi voi pierde serviciul; nu- 
mi pot plăti avocatul”, căci subconştientul nu înţelege glumele voastre. Astfel, veţi 
avea parte de ceea ce decretaţi (fie serios sau în glumă). 

7. Mentalul nu este nici rău, nici bun, aşa cum nici o forţă a naturii nu este nici 
rea, nici bună. Totul depinde de modul în care vă folosiţi de această forţă. Urmăriţi 
deci să o utilizaţi doar în scopuri benefece, pentru a vindeca şi a binecuvînta pe 
oameni. 

8. Nu spuneţi niciodată: “nu pot”. Depăşiţi-vă teama şi înlocuiţi acele vorbe cu 
următoarele cuvinte: “Totul îmi stă în putere datorită giganticei forţe a 
subconştientului. ” 

9. Abordaţi viaţa din punctul de vedere al adevărurilor eterne şi a principiilor 
imuabile şi nu din perspectiva fricii, a ignoranţei şi a superstiţiilor. Mai ales, nu 

permiteţi nimănui să gîndească pentru dumneavoastră. Luaţi singuri decizii şi alegeţi- 
vă cu grijă gîndurile. 

10. Sunteţi însuşi căpitanul propriului vostru subconştient, stăpînul propriului 
destin. Amintiţi-vă mereu că aveţi puterea de a alege. Prin urmare, alegeţi viaţa! 
Alegeţi dragostea! Alegeţi sănătatea! Alegeţi fericirea! 

11. Tot ceea ce mentalul conştient ia drept bun, va fi acceptat şi de către 
subconştient, care va manifesta în cele din urmă acest lucru. Aveţi încredere în legile 
imuabile ale creaţiei, în protecţia divină şi în binecuvîntarea sa. 


CAPITOLUL III 

PUTEREA MIRACULOASA A SUBCONŞTIENTULUI 

Puterea subconştientului este uriaşă. El vă inspiră, vă dirijează acţiunile, vă ajută să 
rememoraţi diferite fapte, nume sau locuri. De asemenea, controlează bătăile inimii, 
circulaţia sîngelui, reglează digestia, asimilarea substanţelor nutritive şi eliminarea 
rezidurilor. Atunci cînd mîncaţi o bucată de pîine, subconştientul este cel care are grijă ca 
ea să fie transformată în ţesuturi, muşchi, oase şi sînge. Aceste procese nu pot fi 

controlate de omul obişnuit. Iată, însă, că subconştientul este capabil să controleze toate 
procesele vitale, funcţiile corpului şi poate da răspuns corect la orice întrebare. 

Subconştientul nu doarme niciodată şi nici nu se odihneşte, fiind mereu activ. Puteţi 
să vă convingeţi de puterea sa miraculoasă, arătîndu-i în mod clar înainte de a adormi, că 
doriţi un anumit lucru. Veţi fi de- a dreptul uimiţi, constantînd că s-au declanşat anumite 
fenomene care au dus în final la îndeplinirea dorinţelor voastre. El este, deci, o adevărată 
sursă de putere şi de înţelepciune care vă pune în legătură cu forţa omnipotentă, cea care 
stăpîneşte întreaga lume, face să strălucească soarele şi să dirijeze planetele pe orbitele 
lor. 

Subconştientul este sursa idealurilor voastre, a aspiraţiilor către înalt şi a impulsurilor 
altruiste. Tocmai datorită acestei mari puteri a subconş-tientului, Shakespeare a reuşit să 
perceapă adevărurile profunde, ascunse majorităţii oamenilor din acea vreme. Fără 
îndoială, tot subconştientul este cel care i-a permis sculptorului grec Phidias să 
materializeze în marmură şi în bronz frumuseţea, simetria şi armonia fiinţei umane sau 
zeieşti. La fel au fost pictate madonele de către Raphael şi au fost compuse simfoniile de 
către Beethoven. 

în 195 5, am ţinut cîteva conferinţe la “Yoga Forest University”, în Rishikesh (India) 
şi, cu această ocazie, am discutat cu un chirurg din Bombay, care se afla în vizită acolo. El 
mi- a povestit despre dr. James Esdaille, chirurg scoţian care activa în Bengal, încă dinainte 
de a fi descoperite eterul şi alte metode de anestezie. între 1 843 şi 1846, dr. Esdaille a 
realizat cca. 400 de operaţii importante, precum amputări de membre, extirpări de 
tumori, cancer, precum şi operaţii la ochi, urechi şi gît. Toate aceste intervenţii 
chirurgicale au fost realizate doar sub anestezie mentală. în mod surprinzător, mortalitatea 
post- operatorie era de 2% sau 3% printre pacienţii dr. Esdaille. Bolnavii nu simţeau nici 
o durere şi nimeni nu a murit în timpul operaţiei. 

Dr. Esdaille sugera subconştientului pacientului aflat în stare de hipnoză, că nu se va 
produce nici o infecţie sau septicemie. Trebuie să menţionăm că acestea s-au petrecut cu 
mult timp înainte ca Louis Pasteur sau Joseph Lister să fi descoperit originea bacteriană a 
bolilor şi faptul că infecţiile se produc datorită microbilor, atunci cînd instrumentele nu 
sunt sterilizate. Interlocutorul meu indian a remarcat faptul că, mortalitatea foarte redusă 
şi absenţa oricărei infecţii se datorau fără îndoială, sugestiilor puternice pe care dr. 
Esdaille le făcea pacienţilor săi. 

Este minunat să descoperi că un chirurg s-a folosit de puterea uriaşă a 
subconştientului încă de acum 120 de ani. Nu-i aşa că gîndul la puterea ascunsă din 
subconştient vă umple de respect şi admiraţie? Puteţi avea acum încredere în puterile sale 
extrasenzoriale, în clarviziunea şi claraudiţia sa, în capacitatea sa de a transcede timpul şi 
spaţiul şi de a vă elibera de orice durere sau suferinţă. Toate aceste fenomene 
miraculoase dovedesc că există în dumneavoastră o putere uimitoare prin efectele pe care 
le poate produce. 

Subconştientul reprezintă o carte deschisă, în care vă puteţi citi perfect întreaga viaţă 

Oricare ar fi gîndurile voastre, opiniile, teoriile asupra lumii, dogmele sau 
prejudecăţile pe care le-aţi acceptat în decursul timpului, voi faceţi în aşa fel incit ele să 
pătrundă în subconştient. Ga urmare, veţi trăi diferite experienţe care sunt manifestări 
clare şi obiective ale acestor sugestii. Ceea ce imprimaţi în interior (în profunzimea 
subconştientului) veţi trăi în însăşi lumea fenomenală care vă înconjoară. Viaţa omului 
prezintă două laturi distinctive: latura obiectivă şi latura subiectivă, faţa văzută şi faţa 
nevăzută a vieţii, gîndul şi manifestarea. 

Creierul reprezintă organul raţionamentelor, a mentalului conştient şi are rolul de a 
primi gîndurile. Gînd acceptaţi în mod complet un gînd, acesta este trimis către planul 
solar, unde capătă formă şi se manifestă în lumea obiectivă. 

După cum am mai spus, subconştientul nu se angajează în polemici, ci face exact 
ceea ce i se ordonă. El acceptă “verdictul” nostru (concluziile la care ajungeţi) şi îl 
consideră definitiv. Iată de ce subconştientul este comparat cu însăşi cartea vieţii, în care 
se tipăresc fără încetare gîndurile voastre de fiecare clipă. In legătură cu aceasta, eseistul 
american Ralph Waldo Emerson spunea: “Omul devine tot ceea ce gîndeşte pe parcursul 
zilei.” 

Ceea ce este imprimat în subconştient ajunge să se exprime, într-un fet sau altul, în /urnea exterioară 

William James, tatăl psiholoagei americane, spunea că puterea sub- conştientului 
este capabilă să transforme întreaga lume. Subconştientul se află permanent în legătură cu 
inteligenţa nesfîrşită, cu înţelepciunea fără limite din macrocosmos. Orice va ajunge să se 
imprime cu putere în subconştient se va manifesta orbeşte şi fără discernămînt în lumea 

exterioară. De aceea, este foarte important să-i oferiţi doar gînduri benefice şi 
constructive. 

Motivul pentru care, în lume, există acum atîtea discordie şi sărăcie, este acela că 
oamenii nu înţeleg deloc legătura dintre conştient şi subconştient. Atît timp cit cele două 
faţete ale fiinţei sunt în deplină armonie, intr-un deplin acord, convieţuiesc în pace şi se 
sincronizează perfect, veţi avea parte mereu de sănătate, fericire, calm şi veselie. Nici ura 
şi nici boala nu se vor manifesta în astfel de condiţii. 

Gînd a fost deschis mormîntul lui Hermes, toţi erau plini de curiozitate şi de 
nerăbdare pentru că- şi închipuiau că în el se ascundea marele mister al lumii. Dar 
secretul era simplu: “Ceea ce este sus este şi jos,- ceea ce se află în exterior , se află şi în 
interior.” 

Putem spune, deci, că tot ceea ce imprimaţi în subconştient se va proiecta pe 
imensul ecran al spaţiului. Acelaşi adevăr a fost afirmat de către Moise, Isaia, Iisus, 
Buddha, Zaratustra, Lao-Tsî şi de toţi marii Iluminaţi din toate epocile. Tot ceea ce 
credeţi că este adevărat, mai devreme sau mai tîrziu, va deveni posibil. De aceea, este 
necesar ca emoţiile să fie în echilibru perfect cu acţiunile pe care le săvîrşiţi. “Precum în 
cer (mentalul propriu), aşa şi pe pămînt (în corpul şi anturajul vostru).” Aceasta este 
marea şi secreta lege a vieţii. 

Pretutindeni unde veţi căuta, veţi întîlni manifestarea legii acţiunii şi a reacţiunii, care 
este o lege universală. Trebuie să vegheaţi ca toate aspectele fiinţei voastre să se afle intr- 
un echilibru perfect; doar atunci viaţa voastră va deveni armonioasă. Vă aflaţi aici, pe 
pămînt, pentru a permite marelui suflu al vieţii să vă pătrundă în mod armonios şi ritmic. 
Ceea ce dăruiţi trebuie să fie mereu în echilibru cu ceea ce primiţi la rîndul vostru. în 
acest fel, vor dispare toate frustrările care provin din dorinţe nesatisfăcute. 

Dacă veţi nutri gînduri destructive, malefice sau greşit orientate, acestea vor da 
naştere unor emoţii dezechilibrate, care vor căuta să se exteriorizeze intr-un fel sau altul. 
Aceste emoţii negative vor determina apariţia ulcerelor, a tulburărilor cardiace, a 
hipertensiunii şi a stărilor depresive. De pildă, ce idee, ce sentiment va domina în acest 
moment? Fiecare parte a fiinţei voastre va fi influenţată de această idee. Starea actuală de 
vitalitate, de sănătate, situaţia financiară, prietenii actuali, poziţia socială, toate acestea 
constituie o reflectare perfectă a ideii pe care o întreţineţi despre propria fiinţă. Acestea 
sunt urmările sugestiilor imprimate în permanenţă în subconştient. 

Întreţinînd gînduri negative, ne facem rău nouă înşine. De cîte ori v- aţi provocat 

singuri rău, enervîndu-vă, fiind plini de teamă, de gelozie sau de dorinţa răzbunării? 
Aceste gînduri şi emoţii reprezintă tot atîtea otrăvuri care penetrează în subconştient. în 
mod sigur nu v-aţi născut cu aceste atitudini negative. Aşadar, hrăniţi mereu 
subconştientul cu gînduri minunate şi astfel veţi elimina aceste tipare malefice care s-au 
fixat acolo. Doar printr-o practică perseverentă veţi reuşi să uitaţi şi să eliminaţi 
influenţele trecutului. 


Subconştientul a vindecat o tumoare malignă a pielii 

Vindecarea unei boli proprii se va constitui mereu în cea mai convingătoare dovadă a 
puterii subconştientului. Acum 40 de ani, eu însumi am reuşit să determin resorbţia unei 
tumori maligne situată pe piele, prin forţa rugăciunii. Orice tratament medical devenise în 
acel moment neputincios şi tumoarea se dezvolta nestingherită. 

Un pastor, care avea cunoştinţe profunde în domeniul psihologiei, mi- a explicat 
sensul ascuns al celui de- al 1 3 8-lea Psalm, în care se spunea: “Cele nelucrate ale mele le- 
au cunoscut ochii Tăi şi în cartea Ta, toate se vor scrie.” El mi- a aratat că, prin termenul 
“carte” s-a făcut referire la subconştient, care mi-a format întregul corp, pornind doar de la 
o celulă indivizibilă. Aceeaşi putere imensă, care a creat acest trup, va putea să-l vindece, 
astfel incit să se apropie din nou de prototipul perfect aflat în subconştient. 

Arătîndu-mi propriul ceas, pastorul mi- a spus: “Acest ceas a fost făcut de un 
ceasornicar care, înainte de a-1 fi creat, a conceput în minte, mai întîi, forma sa; dacă 
ceasul se defectează, el va şti cu siguranţă cum să-l repare.” Tot astfel, subconştientul care 
mi- a creat acest trup este precum un ceasornicar şi ştie foarte bine cum să-l vindece, să-l 
îngrijească şi să dirijeze toate funcţiile sale vitale. Dar, pentru aceasta, eu va trebui să-i 
sugerez ideea unei sănătăţi perfecte. Această idee va fi cauza, iar vindecarea bolii va 
constitui efectul dorit. 

Am început, deci, să mă rog intr-un mod extrem de simplu: “Corpul şi toate organele 
mele au fost create de către inteligenţa infinită a subconştientului. Ea singură ştie cum să 
mă vindece; înţelepciunea atotputernică ce sălăşluieşte în subconştient îmi modelează 
toate organele, ţesuturile, muşchii şi oasele. Această forţă curativă fără limite, care se află 
chiar în mine, transformă în acest moment fiecare atom al fiinţei mele pentru a mă face 

sănătos şi perfect. Mulţumesc pentru această vindecare care, ştiu bine, se petrece chiar 
acum. Realizările acestei inteligenţe creatoare sunt minunate.” 

Astfel, m-am rugat cu voce tare (sau în gînd) timp de cinci minute, de 2-3 ori pe zi. 
La capătul a trei luni, pielea mea redevenise sănătoasă şi perfectă. 

După cum aţi văzut, nu am făcut decît să ofer un prototip sugestiv pentru starea de 
sănătate şi frumuseţe pe care o doream, eliminînd astfel imaginile negative care se 
instalaseră în subconştient şi care constituiau însăşi cauza bolii mele. Nimic nu va putea 
influenţa corpul vostru, dacă imaginea sa nu există deja în minte; transformînd aceste 
imagini, hrănind mereu mentalul cu sugestii pozitive, veţi reuşi să vă transformaţi şi 
corpul. Iată acum cheia oricărei vindecări: “Minunate sunt lucrurile tale şi sufletul meu le 
cunoaşte foarte.” (Psalmul 1 3 8:14) 

Subconştientul controlează toate fu neţii/ e corpului 

Indiferent dacă sunteţi treaz sau dormit, subconştientul controlează neîncetat toate 
funcţiile vitale ale corpului, fără să aibă nevoie de ajutorul mentalului conştient. De 
exemplu, în timpul somnului, inima continuă să bată ritmic, plămînii lucrează astfel incit 
inspiraţia şi expiraţia se succed ca şi cînd aţi fi treaz. Subconştientul este cel care 
controlează digestia şi secreţiile glandelor, precum şi toate procesele misterioase care se 
petrec în interiorul corpului. Chiar şi firele de păr continuă să crească, indiferent dacă 
dormim sau nu. Savanţii au descoperit că pielea secretă chiar mai multă transpiraţie în 
timpul somnului, decît în stare de veghe. Mulţi cercetători au reuşit să găsească în timpul 
somnului răspunsuri la probleme extrem de dificile şi au afirmat că visaseră, pur şi 
simplu, răspunsurile adecvate acelor probleme. 

Deseori, mentalul conştient influenţează negativ funcţionarea inimii, a plămînilor, a 
stomacului sau a intestinelor, fiind dominat de griji, teamă sau îndoială. Orice gînd, pe 
care îl nutriţi, poate perturba funcţionarea armonioasă a subconştientului. Dacă sunteţi 
tulburat, cel mai bine este să vă relaxaţi şi să lăsaţi să se liniştească furtuna din minte. 
Vorbiţi fără jenă şi fără cea mai mică neîncredere subconştientului vostru, cerîndu-i să 
preia el comanda şi să reinstaureze pacea, ordinea şi armonia divină. Veţi observa treptat 
că toate funcţiile - care mai înainte erau perturbate - revin la o activitate normală. Dacă vă 
veţi adresa subconştientului cu autoritate şi putere de convingere, el se va supune imediat 
ordinului vostru. 

Subconştientul caută mereu să vă protejeze şi să restabilească o stare de sănătate în 
corpul dumneavoastră. El este cel care vă face să vă iubiţi copiii, aşa cum tot el stă la baza 
instinctului de conservare. Presupunînd că aţi înghiţit din întîmplare o hrană nesănătoasă, 
subconştientul vă va determina să o vomitaţi. Dacă aţi lua, de pildă, otravă, printr-un 
accident anume, subconştientul va încerca imediat să o neutralizeze. Numai avînd o 
încredere nemărginită în puterea sa miraculoasă, veţi obţine o stare perfectă de sănătate. 

Cum să facem ca subconştientul să lucreze în favoarea noastră 

Mai întîi, trebuie să ne dăm seama că subconştientul acţionează permanent. El este 
activ zi şi noapte, indiferent dacă vă adresaţi lui sau nu. Deşi subconştientul este mereu 
cel care construieşte şi are grijă de corp, cu toate acestea, nu puteţi percepe acest fapt, nu 
puteţi auzi acest continuu proces interior. Orice problemă pe care o aveţi sau cu care vă 
confruntaţi este de fapt a mentalului conştient şi nu a subconştientului. Urmăriţi deci, să 
vă eliberaţi mintea de probleme şi griji, umplînd-o mereu cu speranţa că se va întîmpla 
ceva minunat. Fiţi atenţi ca, gîndurile pe care le întreţineţi în mod obişnuit să fie 
îndreptate spre tot ceea ce este frumos, adevărat, benefic. Chiar din acest moment începeţi 
să aveţi grijă de gînduri şi fiţi convinşi că subconştientul le va reproduce fidel. 

Amintiţi- vă că, aşa cum apa ia forma tubului prin care curge, principiul vital curge 
prin dumneavoastră luînd forma gîndurilor pe care le nutriţi. Forţa curativă curge prin 
corp şi se manifestă prin sănătate, armonie, pace şi prosperitate. Gîndiţi-vă la această 
energie ca la o fiinţă inteligentă, ca la un prieten minunat. Fiţi convins că ea curge prin 
dumneavoastră pentru a vă însufleţi, pentru a vă inspira şi pentru a vă îmbogăţi. Veţi 
obţine un răspuns promp la toate aceste afirmaţii, dacă veţi avea o credinţă fermă în ele. 

Forţa curativă a subconştientului a vindecat nervii optici atrofiaţi 

Gazul celebru şi autentic al doamnei Bire din Franţa a fost consemnat în arhivele 
biroului de constatări medicale din Lourdes. Doamna Bire era oarbă, căci nervii optici îi 
erau atrofiaţi. Ducîndu-se la Lourdes, ea a fost vindecată de această boală în mod 
miraculos. Ruth Granston (o tînără protestantă), care făcea o anchetă în legătură cu 
vindecările de la Lourdes, a scris în revista “McCall’s” din noiembrie 1955, cele ce 
urmează: 

“La Lourdes, ea (doamna Bire) şi- a recăpătat vederea intr-un mod uluitor, căci nervii 
optici - în cazul acestei persoane - fuseseră de la naştere atrofiaţi, lipsiţi de viaţă. Acest 
fapt a fost autentificat de mai mulţi medici, după consultaţii repetate. O lună mai tîrziu, un 
nou examen medical a arătat că vederea revenise la normal.”. Eu însumi am fost la 
Lourdes de mai multe ori şi mi s-a dovedit că acele vindecări miraculoase erau reale. 
După cum vom explica şi în capitolul următor, fără îndoială că au avut loc cu adevărat 
vindecări în multe biserici din toată lumea, indiferent dacă erau creştine sau nu. 

Doamna Bire nu a fost vindecată doar de apele din Lourdes - deşi nu se poate nega o 
calitate cu totul spiritualizantă a acestora şi unele proprietăţi ieşite din comun - ci şi de 
propriul subconştient care a răspuns rugilor şi sugestiilor ei. Forţa curativă ascunsă în 
subconştient, atrăgînd după sine vindecarea. Astfel, se dovedeşte încă o dată, gîndul 
acceptat ca fiind adevărat va fi executat în mod automat. Fără îndoială că doamna Bire s-a 
dus la Lourdes cu încredere şi speranţă, avînd în suflet convingerea că va fi vindecată. 
Subconştientul i-a răspuns, atrăgînd asupra ei energiile curative prezente pretutindeni. El, 
care a creat ochiul, poate sigur să învie un nerv mort. Totul vă este dat potrivit cu credinţa 
voastră. 


Cum să sugerăm subconştientului idee a unei sănătăţi perfecte 

Am cunoscut la Johannesburg, în Africa de Sud, un pastor protestant, care mi- a 
explicat metoda de care s-a folosit pentru a furniza subconştientului ideea că este perfect 
sănătos. In acea perioadă avea cancer la plămîn. Tehnica sa a fost următoarea: “De mai 
multe ori pe zi - îmi relata el - mă relaxam deplin, atît psihic cit şi mental. Apoi, fiind 
complet destins, făceam următoarea afirmaţie: «Picioarele mele sunt relaxate, gleznele 
sunt relaxate, gambele sunt relaxate, muşchii abdominali sunt relaxaţi, inima şi plămînii 
îmi sunt perfect destinse, capul îmi este relaxat; toată fiinţa mea este perfect relaxată». în 
cinci minute intram într-o stare de somnolenţă, marcată de o mare receptivitate şi în acel 
moment îmi spuneam următoarele cuvinte: «Perfecţiunea lui Dumnezeu se exprimă şi 
prin fiinţa mea. Ideea de sănătate perfectă îmi umple acum subconştientul. Imaginea pe 
care o are Dumnezeu în legătură cu mine este o imagine perfectă şi subconştientul îmi va 
crea din nou corpul în deplin acord cu imaginea perfectă din Conştiinţa Divină»”. Acest 

pastor s-a vindecat complet. Acesta este modul cel mai simplu în care puteţi oferi 
subconştientului o idee de sănătate perfectă. 

Un alt procedeu minunat este dirijarea şi controlul imaginaţiei cretoare. Am propus 
unui om care suferea de paralizie funcţională să- şi închipuie cu precizie că merge la 
birou, simte cum atinge biroul, răspunde la telefon şi face tot ceea ce făcea în mod 
obişnuit cînd era sănătos. I-am explicat că aceste imagini mentale vor fi acceptate de către 
subconştient. 

Ga urmare, respectiva persoană a început să folosească imaginaţia, simţindu-se că ar 
fi revenit cu adevărat la munca sa. Înţelesese că, în felul acesta, oferea subconştientului 
sugestii pozitive, care vor fi punctul de plecare pentru activitatea sa laborioasă. 
Subconştientul reprezenta tocmai filmul pe care se imprimau acele imagini create de el. 
Intr-o zi, după mai multe săptămîni de sugestionare benefice, telefonul sună şi, aşa cum 
conveniseră, nu era nevoie decît să- şi cheme soţia şi infirmiera pentru a răspunde. 
Telefonul era la 10 metri distanţă de el, dar cu toate acestea el a reuşit să răspundă. Din 
acel moment, a fost vindecat. Imensa putere vindecătoare a subconştientului a fost creată 
de imaginile mentale benefice şi stimulatoare create de persoana bolnavă. Cărui fapt se 
datorea-ză, însă, paralizia luif Acel om avea un blocaj mental care împiedica impulsurile 
nervoase de la creier să ajungă la picioare; ca urmare, el susţinea că nu era în stare să 
meargă. Dar, atunci cînd şi- a concentrat atenţia asupra forţei curative ce sălăşluia în fiinţa 
lui, acea forţă a luat forma imaginilor mentale pe care le întreţinea permanent şi, astfel, a 
devenit capabil să- şi folosească din nou picioarele. “Toate cîte veţi cere, rugîndu-vă cu 
credinţă, le veţi primi.” (Matei, 21:22) 

Idei de reţinut 

1. Subconştientul controlează toate procesele vitale din corp şi cunoaşte 
răspunsul la orice întrebare. 

2. înainte de a adormi, oferiţi anumite sugestii pozitive, armoniose, 
subconştientului, convingîndu-vă astfel de puterea sa miraculoasă. 

3. Tot ceea ce imprimaţi în subconştient se va exprima pe ecranul spaţiului real 
sub formă de condiţionări, evenimente sau experienţe. De aceea, trebuie să vă 
supravegheaţi cu grijă orice idee şi orice gînd pe care îl emiteţi. 

4. Legea acţiunii şi a reacţiunii este universală. Gîndul este acţiunea, iar 
reacţiunea este răspunsul automat al subconştientului la acel gînd. Controlaţi-vă, 
deci, gîndurile şi aveţi o deplină responsabilitate faţă de ele! 

5. Orice frustrare are drept cauză o dorinţă nesatisfăcută. Dacă veţi permite 
gînduriior să se oprească asupra obstacolelor şi asupra dificultăţilor, atunci 
subconştientul va fi blocat, neputînd să acţioneze spre binele dumneavoastră. 

6. Energiile vitale vor curge prin voi ritmic şi armonios dacă veţi afirma cu tărie: 
“Sunt sigur că puterea subconştientului, care mi-a dat această dorinţă, mi-o va 
îndeplini curînd.”. Aceasta va elimina orice conflict. 

7. Puteţi să afectaţi ritmul normal al inimii, al plămînilor, ori al celorlalte organe 
prin gînduri anxioase şi teama constant întreţinută. Hrăniţi subconştientul doar cu 
gînduri armonioase, de sănătate şi pace şi atunci activitatea tuturor organelor va 
reveni la normal. 

8. Obişnuiţi-vă să aşteptaţi mereu ceva mai bun, căci subconştientul va răspunde 
fidel acestui gînd întreţinut. 

9. Imaginaţi mereu un deznodămînt fericit, soluţionarea problemei cu care vă 
confruntaţi, trăiţi pe deplin şi cu anticipaţie bucuria reuşitei, căci orice vă imaginaţi 
sau simţiţi va fi acceptat şi realizat de către subconştient. 


CAPITOLUL IV 

VINDECĂRI MIRACULOASE ÎN ANTICHITATE 

De- a lungul timpului, oameni din toate popoarele au înţeles în mod instinctiv, că 
există o misterioasă putere care este capabilă să restabilească funcţionarea normală a 
organismului. Ei credeau în această forţă stranie, care putea fi invocată în anumite condiţii 
şi care uşura imediat orice suferinţă. în istoria tuturor civilizaţiilor, apar numeroase dovezi 
ale acestei convingeri. 

în epocile timpurii ale istoriei lumii, puterea de a influenţa psihicul uman în bine sau 
în rău, de a vindeca bolile, era apanajul preoţilor şi al sfinţilor. Se credea că puterea de 


42 



vindecare venea direct de la Dumnezeu, iar tehnicile şi metodele folosite variau în funcţie 
de poziţia geografică şi cultura poporului respectiv. Erau folosite diferite forme de 
implorare către Divinitate, diverse ceremonii ce impuneau anumite poziţii ale mîinilor, 
incantaţii, amulete, talismane, relicve sau imagini simbolice. 

De exemplu, în religiile antice, preoţii din temple dădeau bolnavului anumite leacuri 
şi ierburi doar de ei ştiute şi apoi impuneau anumite sugestii hipnotice înainte să 
adoarmă, spunîndu-i că zeii îl vor vizita în timpul somnului şi îi vor vindeca boala. 
Desigur, metoda dădea rezultatele aşteptate, dar adevărata cauză era puternica sugestie 
făcută direct subconştientului pacientului. 

După îndeplinirea anumitor ritualuri misterioase, cei ce credeau în Hecates 
(divinitate lunară) o vedeau pe zeiţă în somn, cu condiţia să se fi rugat înainte de a adormi. 
Conform instrucţiunilor ciudate pe care le primeau, ei amestecau şopîrle, răşină, tămîie şi 
smirnă, apoi pisau acest amestec în timpul lunii pline. După îndeplinirea acestor practici 
uluitoare, vindecarea nu întîrzia să apară. 

Evident, esenţialul era ca sugestia de însănătoşire să fie acceptată de bolnav şi, 
pentru aceasta, se făcea apel la imaginaţia sa. Adevărata forţă vindecătoare era, de 
fapt, subconştientul. 

în toate epocile, vindecătorii care nu erau recunoscuţi de către şcolile oficiale au 
obţinut rezultate remarcabile chiar şi în cazurile în care medicina clasică se dovedise 
neputincioasă. Acest fapt ne dă de gîndit. Cum se face că aceşti vindecători din toate 
colţurile lumii obţineau rezultate atît de bune? Explicaţia constă tocmai în credinţa oarbă 
a bolnavilor, credinţă care determina manifestarea forţei curative a subconştientului. 
Multe dintre remediile străvechi folosite de acei vraci, stîneau imaginaţia bolnavului şi îi 
creau o anumită stare psihică. Această stare favoriza acceptarea, pătrunderea sugestiilor 
de vindecare în subconştientul pacientului. Ne vom referi la acest subiect în capitolul 
următor. 

Referiri în legătură cu utilizarea puteri/or subconştientului, în Bib/ie 

IISUS a zis: “Toate cîte cereţi, rugîndu-vă, să credeţi că le-aţi primit deja şi le veţi 
avea.” (Marcu 1 1:24) 

Remarcaţi diferenţele de timp ale verbelor din verset. Inspiratul apostol ne îndeamnă 
să credem, să acceptăm ideea că obiectul dorinţelor noastre a fost deja obţinut şi că 
realizarea va apare cu siguranţă. Succesul acestei tehnici depinde de convingerea pe 
care o avem: trebuie să fim siguri de faptul că gîndul, ideea sau imaginea constituie 

deja o realitate în mentalul nostru. Pentru ca un anumit lucru să aibă consistenţă în 
planul mental este necesar ca el să fie acceptat de gîndurile noastre. Iată, în cîteva cuvinte, 
o metodă specifică şi concisă de a vă folosi puterea creatoare a gîndului, metodă care are la 
bază impresionarea subconş-tientului cu obiectul dorinţei. In plan mental, ideea, 
proiectul sau planul dumneavoastră sunt tot atît de reale precum sunt mîinile sau inima în 
planul fizic. Urmînd tehnica expusă în Biblie, va trebui să eliminaţi complet orice gînd 
în legătură cu condiţiile, circumstanţele sau ceea ce ar putea să împiedice realizarea 
dorinţei. Introduceţi în subconştient o sămînţă (o idee) care, dacă nu o deranjaţi, fără 
îndoială că va încolţi şi va avea roade în lumea exterioară. Prima condiţie asupra 
căreia a insistat Iisus este credinţa. De nenumărate ori aţi citit în Biblie: “totul vă este 
dat după credinţă.” Dacă veţi semăna anumite grăunţe, puteţi fi siguri că veţi obţine 
plante aparţinînd aceleiaşi specii. Credinţa despre care vorbeşte Biblia reprezintă un 
mod de a gîndi, o atitudine mentală, o certitudine interioară, faptul de a şti cu 
siguranţă că ideea pe care aţi acceptat-o pe deplin va fi preluată şi dusă la îndeplinire 
de către subconştient. Din acest punct de vedere, credinţa înseamnă a accepta ca fiind 
adevărat ceea ce este acum tăgăduit de către raţiune şi de către simţuri. Astfel, vă veţi 
opune limitărilor impuse de către mentalul conştient, mereu raţional şi analitic, pentru a 
vă deschide către o atitudine de încredere nemărginită în puterea subconştientului. 

Un exemplu clasic ce ilustrează această tehnică se afla în Evanghelia după Matei (9: 
2 8 - 30): “După ce a intrat în casă au venit la El orbii şi Iisus i-a întrebat: Credeţi că pot să 
fac Eu aceasta? Zis-au Lui: Da, Doamne! Atunci s-au deschis ochii lor. Iar Iisus le-a 
poruncit cu asprime, zicînd: Vedeţi, nimeni să nu ştie!” 

Din cuvintele “după credinţa voastră, fie vouă” ne putem da seama că Iisus 
colabora cu subconştientul acelor orbi. Credinţa lor consta într-o aşteptare fermă, o 
convingere intimă că se va petrece un fenomen miraculos, astfel încît rugăciunea le va 
fi îndeplinită. Aceasta este tehnica de vindecare consacrată şi folosită de toţi cei care 
doresc să uşureze suferinţa, oricare ar fi poziţia lor geografică sau religia de care 
aparţin. Prin expresia: “Vedeţi, nimeni să nu ştie”, Iisus îi avertiza pe cei proaspăt 
vindecaţi să nu discute despre aceasta cu alţi oameni neîncrezători şi sceptici, înainte ca 
însănătoşirea să se fi desăvîrşit. Dacă în subconştientul lor ar fi pătruns gînduri de îndoială 
sau de teamă, acestea puteau anula tot binele pe care-1 făcuse Iisus. "... că El 
porunceşte duhurilor necurate, cu stăpînire şi cu putere, şi ele ies.” (Luca 4: 36). Gînd 
bolnavii veneau la Iisus pentru a fi vindecaţi, ei cunoşteau deja puterea Sa uriaşă şi aveau 
o încredere nemărginită în El. Tot ceea ce El spunea era crezut şi simţit de către bolnavi. 

Iar Iisus, împreună cu cei care-I solicitau ajutorul, intra în legătură cu Mentalul 
Subiectiv universal, iar încrederea Sa nestrămutată în puterea curativă universală 
elimina imediat sugestiile negative din subconştientul bolnavului. Vindecările care 
urmau, nu reprezentau decît răspunsul automat al corpului la schimbările petrecute 
în minte. Secretul consta în încrederea absolută în Iisus, în faptul că subconştientul va 
răspunde prompt la ordinele pe care i le dădea cu autoritate. Se ştie faptul că au avut 
loc vindecări în multe biserici din întreaga lume, în Japonia, în India, în Europa sau în 
America. Am vizitat eu însumi mai multe temple faimoase din Japonia. In templul din 
Diaboutsu, celebru în întreaga lume, se află o uriaşă statuie din bronz, care-1 reprezintă pe 
Buddha aşezat, cu mîinile împreunate şi cu capul înclinat, într-o atitudine de extaz 
profund. Această statuie are o înălţime de 42 de picioare (cca 1 3 m) şi este numită marele 
Buddha. Tineri şi bătrîni îşi depuneau la picioarele sale ofrandele: bani, fructe, orez sau 
portocale, se aprindeau luminări, se ardea tămîie, se recitau incantaţii şi rugăciuni. Ghidul 
care mă însoţea mi-a arătat o fată care murmura o incantaţie şi se înclina adine pentru a- şi 
depune ofranda ce consta în două portocale. Tînăra tocmai aprindea o luminare cînd 
ghidul mi-a spus că îşi pierduse vocea, dar şi- o recăpătase în acel templu. Avusese 
deplină încredere în faptul că Buddha îi va permite să cînte din nou, dacă va urma un 
anume ritual, va posti şi îi va oferi ofrande. Toate aceste condiţii pe care ea le îndeplinea 
cu sfinţenie, nu făceau decît să-i sporească încrederea, astfel incit ea devenise sigură că va 
fi vindecată. într-adevăr, subconştientul a răspuns credinţei sale. 

Pentru a ilustra încă o dată puterea imaginaţiei şi a credinţei nemărginite, voi aminti 
cazul uneia dintre rudele mele, care se îmbolnăvise de tuberculoză. Plămînii săi erau 
foarte afectaţi de această boală; acel om avea însă un fiu, care s-a hotărît să-l ajute să se 
vindece. Pentru aceasta, fiul a venit în Perth (oraş situat în partea de vest a Australiei), 
unde locuia tatăl său şi i-a spus că a întîlnit în Europa un călugăr, care i-a povestit despre 
vindecările miraculoase petrecute în biserica de unde tocmai venea. Călugărul i-a vîndut o 
bucăţică de lemn din crucea pe care a fost răstignit Iisus, pentru care a primit echivalentul 
a 500 de dolari. De fapt, acel tînăr, pur şi simplu culesese de pe trotuar o aşchie de lemn 
pe care o dăduse unui bijutier pentru a o monta într-un inel. Tatălui său îi spuse că multe 
persoane se însănătoşiseră doar atingînd acel inel. Astfel, îi stîrni atît de mult imaginaţia, 
incit efectiv acesta îi smulse inelul din miini,- apoi îl puse pe piept, murmură o rugăciune 
şi adormi. A doua zi era deja vindecat, fapt dovedit de toate examenele clinice. 

Sper că aţi înţeles bine că nu a fost bucata de lemn cea care l-a vindecat, ci imaginaţia 
cea înfierbîntată, l-a care s-a adăugat o stare de aşteptare plină de încredere. Conlucrarea 
perfectă dintre credinţă şi imaginaţie a fost cea care i-a determinat vindecarea atît de 
rapidă. Bineînţeles că tatăl nu a aflat niciodată de stratagema folosită de fiul său. Poate că 
dacă ar fi aflat, s-ar fi îmbolnăvit din nou. Dar el a continuat să fie sănătos şi a murit 1 5 ani 
mai tîrziu, la vîrsta de 89 de ani. Desigur că există multe metode ce pot conduce la 
vindecări miraculoase. Concluzia care se impune este că există un mental comun 
tuturor fiinţelor şi acela este subconştientul, iar cauza unică a vindecărilor o 
reprezintă credinţa. E timpul să amintim încă o dată două adevăruri fundamentale: 
primul, că mentalul are două componente distincte: una conştientă şi cealaltă 
subconştientă; al doilea: subconştientul este mereu docil, supus puterii sugestiei. Mai 
mult, subconştientul exercită un control absolut asupra tuturor funcţiilor şi senzaţiilor 
corpului. 

Nu mă îndoiesc că cititorii acestei cărţi sunt la curent cu faptul că, simptomele 
corespunzătoare aproape oricărei boli pot fi provocate prin sugestie, unor subiecţi 
hipnotizaţi. De exemplu, o persoană aflată în această stare, poate avea o temperatură 
crescută, faţa foarte roşie şi frisoane puternice, dacă i s-a sugerat, de exemplu, că are 
gripă. Tot astfel, unui subiect i se poate sugera că este paralizat şi nu poate merge şi, 
într- adevăr, el nu va putea nici să îşi mişte picioarele. Sau, dacă i se dă o ceaşcă plină cu 
apă rece, spunîndu-i-se: “Această ceaşcă este plină cu piper. Simţi cum miroase?”, 
subiectul va începe imediat să strănute. Oare cauza strănutului a fost apa sau sugestia? 
Dacă un om este alergic la polen, poate fi testată puterea sugestiei astfel: atît timp cit este 
în stare de hipnoză i se pot plasa lingă nas flori artificiale sau chiar un pahar gol, 
spunîndu-i-se că este polen. Desigur că va prezenta simptomele obişnuite ale alergicilor. 
Acest experiment indică faptul că adevărata cauză a bolii sale se află în minte. De 
aceea, numai acţionînd asupra minţii se va putea vindeca. Ştiţi că multe vindecări 
miraculoase sunt atribuite medicinei homeopate sau celei naturiste, precum şi multor 
grupări religioase din toată lumea, dar este evident că toate acestea sunt de fapt opera 
subconştientului. Remarcaţi cit de rapid se vindecă tăietura pe care v-aţi făcut- o cînd vă 
bărbiereaţi. El ştie exact cum să acţioneze în acel loc. Medicul pansează o rană şi spune: 
“Natura o va vindeca!” Natura înseamnă capacitatea subconştientului de a ocroti întreaga 
fiinţă. Instinctul de conservare este cea dinţii lege a naturii. Iată de ce, acest instinct, care 
este şi cel mai puternic, reprezintă cea mai sigură dintre toate autosugestiile. 

Diferite teorii 


Ar fi fost plictisitor şi inutil să insistăm asupra numeroaselor teorii aparţinînd 
diverselor secte religioase şi grupărilor ce folosesc rugăciunea ca modalitate de 
vindecare. Desigur că toţi sunt de părere că teoria lor este cea mai bună, pentru că dă 
rezultate. După cum am mai arătat şi în capitolul anterior, acest lucru nu este chiar exact. 
Se ştie că există mai multe metode de vindecare: Franz Anton Mesmer, medic austriac 
(1734 - 1 81 5), care a profesat la Paris, a descoperit că, plasînd magneţi pe corpul 
bolnavului, vindeca maladia în mod aparent miraculos. Pentru a realiza vindecări se 
mai folosesc şi bucăţi de sticlă sau de diferite alte metale. Mai apoi, abandonînd acest 
procedeu, a afirmat că, de fapt, vindecările se datorau acţiunii “magnetismului animal” pe 
care îl proiecta asupra pacientului. Începînd din acel moment, a folosit hipnoza (care, de 
aceea, poartă numele de mesmerism) pentru a- şi vindeca pacienţii, astfel că ceilalţi 
medici răspîndiseră ideea că toate rezultatele miraculoase pe care le obţinuse erau rolul 
unei sugestii puternice. în realitate, toţi medicii, fie că sunt psihiatri, psihologi sau 
chirurgi, fie că sunt homeopaţi sau alopaţi, se servesc de aceeaşi forţă universală, care se 
află în subconştient, cu toate că fiecare îşi laudă metoda proprie ca fiind infailibilă. De 
fapt, vindecarea este urmarea firească a unei atitudini mentale pozitive şi ferme, a 
unui anumit mod de a gîndi, care se numeşte credinţă. Dispariţia bolii se datorează 
stării de aşteptare plină de încredere care acţionează ca o sugestie puternică asupra 
conştientului, activînd uriaşa putere curativă ce sălăşluieşte acolo. Nici un medic nu 
vindecă folosind o forţă diferită de cea utilizată de alt medic. Desigur, fiecare poate avea 
propria sa teorie, propria sa metodă; dar adevărata cauză a oricărei vindecări rezidă 
în chiar credinţa pacientului. Nici o altă putere, în afară de cea a subconştientului, nu 
vă poate ajuta. Puteţi alege, însă, teoria sau metoda pe care o preferaţi; dacă veţi 
avea încredere deplină în ea, puteţi fi siguri că rezultatele nu vor întîrzia să apară. 

Opinia lui Par acel sus 

Philip Paracelsus, celebrul alchimist şi medic elveţian (1493 - 1541) a fost şi un 
cunoscut vindecător. El a făcut o afirmaţie, care este acum pe deplin confirmată: 
“Indiferent dacă obiectul credinţei voastre este real sau nu, veţi obţine aceleaşi 
rezultate. Gînd eu însumi m-am rugat la statuia sf'ntului Petru, aşa cum aş fi făcut- o în 


47 



faţa sf'ntului însuşi, am obţinut aceleaşi rezultate, ca şi cînd chiar el m-ar fi ajutat. Dar 
aceasta este doar o superstiţie. Singură credinţa este cea care produce miracole şi, fie că 
această credinţă este îndreptăţită, fie că nu, ea va avea mereu aceleaşi rezultate minunate.”. 

Filozoful italian din secolul al XVII-lea, Pietro Pamponozzi, contem-poran cu 
Paracelsus, îşi împărtăşea opiniile: “Ne putem închipui cu uşurinţă ce rezultate uluitoare 
pot produce credinţa fermă şi imaginaţia controlată, mai ales cînd aceste două stări de 
conştiinţă sunt împărtăşite în egală măsură de către subiecţi şi de către persoana care-1 
dirijează. Vindecările atribuite influenţei anumitor relicve sunt doar efectul imaginaţiei 
şi al credinţei bolnavilor; şarlatanii şi filozofii ştiu că, dacă în locul oaselor unui sfînt 
este pus un schelet oarecare, rezultatele benefice vor fi aceleaşi ca şi înainte. 

Deci, dacă aveţi încredere în puterea rămăşiţelor sfinţilor de a vindeca sau în efectul 
binefăcător al anumitor ape, veţi observa ameliorări ale bolii datorate de fapt sugestiei 
imprimate în subconştient. 


Experienţele lui Bem hei ms 

Hippolyte Bernheim, profesor de medicină la Facultatea din Nancy (1910 - 1919) 
era de părere că sugestia făcută de către medic pacientului său pătrunde în 
subconştient şi devine astfel realitate. 

Bernhaim, în lucrarea sa “Terapeutica prin sugestie”, la pagina 19 7, relatează cazul 
unui om suferind de paralizia limbii, maladie în faţa căreia orice tratament se dovedise a fi 
neputincios. într-o zi, medicul i-a spus că tocmai achiziţionase un nou instrument cu 
ajutorul căruia promitea să-l vindece. Zicînd acestea, i-a introdus în gură un mic 
termometru. Bolnavul îşi imagină că acela era instrumentul miraculos care-1 va salva. Ga 
urmare, după cîteva momente, el strigă fericit că putea să- şi mişte limba din nou. Iată ce 
mai relata Bernheim: “Printre bolnavii noştri am mai întîlnit cazuri asemănătoare. O tînără 
care venise la o consultaţie îşi pierduse capacitatea de a vorbi de mai bine de o lună. După 
ce i-am pus diagnosticul, le- am spus studenţilor mei că o voi vindeca folosind puterea 
sugestiei şi, pentru aceasta, voi simula că-i aplic un tratament electric. Am adus apoi 
aparatul de inducţie, mi- am pus mina pe limba pacientei, am mişcat- o puţin şi i-am 
spus: “Din acest moment puteţi vorbi cu voce tare.” Instantaneu, ea a reuşit să spună «a> 
>, apoi «b», pe urmă «Maria» şi din acel moment a început să vorbească în mod 
distinct.”. 


48 



în aceste povestiri, Bernheim demonstrează cit de mare este puterea încrederii pe 
care bolnavul o are faţă de medicul său. Această atitudine acţionează sub forma unei 
sugestii ferme asupra subconştientului. Bernheim a mai declarat că a reuşit să provoace 
apariţia unei băşici pe ceafa unui pacient aplicîndu-i un timbru poştal şi sugerîndu-i 
acestuia că este de fapt hîrtie pentru muşte; şi alţi medici au confirmat acest fenomen prin 
experienţele lor, dovedind astfel că sugestiile verbale făcute pacienţilor determinau 
transformări în structura lor fizică. 


Cauza stigmatelor însîngerate 

în lucrarea sa “Legea fenomenelor psihice”, la pagina 15 3, Hudson face următoarea 
afirmaţie: “Hemoragiile şi stigmatele însîngerate pot fi provocate anumitor subiecţi prin 
intermediul sugestiei.”. 

Medicul M. Bourru a adus un subiect în stare de hipnoză şi apoi i-a sugerat 
următoarele: “în această după- amiază, la ora 4, după hipnoză, veţi intra în cabinetul meu, 
vă veţi aşeza intr-un fotoliu, veţi încrucişa mîinile pe piept şi veţi avea o hemoragie 
nazală.”. 

La ora indicată, el a făcut într- adevăr tot ceea ce i se spusese. Mai multe picături de 
sînge i s-au scurs din nara stingă. 

Cu altă ocazie, acelaşi medic a scris pe cele două antebraţe ale unui bolnav numele 
acestuia, folosindu-se pentru aceasta de un vîrf tocit, care nu putea provoca nici o rană şi 
apoi i-a spus: “în această după-amiază, la ora patru, veţi adormi şi punctele pe care le-am 
însemnat pe braţele dumneavoastră vor începe să sîngereze, iar numele vă va apărea scris 
cu litere de sînge.” într- adevăr, la ora patru, subiectul a părut că doarme. Apoi literele 
numelui său au apărut în relief pe braţul sting şi, în mai multe puncte, au putut fi 
observate picături de sînge. Trei luni mai tîrziu, literele încă mai erau vizibile, ele 
dispărînd treptat. 

Aceste experimente demonstrează încă o dată justeţea afirmaţiilor pe care le făcusem 
mai sus şi anume că, subconştientul controlează în permanenţă toate funcţiile şi 
senzaţiile corpului. 

Fenomenele şi experienţele pe care le- am descris s-au dorit a fi situaţii mai aparte, 
care să ilustreze situaţiile anormale provocate prin puterea sugestiei şi sunt dovezi 

concludente ale faptului că, ceea ce un om gîndeşte în sufletul său (în subconştient), 
aceea el va deveni. 


Rezumatul procedeelor curative 

1. Amintiţi-vă mereu că puterea curativă sălăşluieşte în propriul vostru 
subconştient. 

2. Deveniţi conştient de faptul că încrederea este asemenea unei seminţe puse 
într-un pămînt fertil; ea va încolţi şi va da naştere unei plante din acelaşi soi. Semănaţi 
ideea (sămînţa) în subconştient, udaţi-o şi îngrijiţi-o printr-o stare de aşteptare, plină 
de încredere şi ea se va manifesta la timpul potrivit. 

3. Ideea unei cărţi, a unei noi invenţii sau a unei piese de teatru pe care urmează 
să o realizaţi este cit se poate de reală în mintea dumneavoastră. De ce să nu 
consideraţi că acea idee a devenit deja realitate în planul fizic? Credeţi în realitatea 
ideii sau invenţii dumneavoastră şi, în măsura în care reuşiţi să dobîndiţi această 
încredere, veţi constata că ideea se materializează. 

4. Atunci cînd vă rugaţi pentru binele cuiva, fiţi convinşi de faptul că forţa cu 
care reuşiţi să mentalizaţi o stare de sănătate, de perfecţiune şi de bucurie poate 
transforma prototipurile negative din subconştientul celui pentru care vă rugaţi. 
Rezultatele miraculoase nu vor întîrzia să apară. 

5. Vindecările miraculoase de care aţi auzit vorbindu-se, sunt datorate puterii 
imaginaţiei şi a credinţei care acţionează asupra subconştientului şi activează forţele 
curative latente. 

6. Orice boală porneşte din minte. Nimic nu se manifestă în corp fără să aibă 
deja un prototip mental corespunzător. 

7. Aproape orice simptom de boală poate fi provocat prin sugestie hipnotică. 
Aceasta demonstrează marea putere a gîndului. 

8. Nu tratamentul medical este cauza vindecării, ci doar credinţa fermă. 

9. Fie că obiectul credinţei voastre este real, fie că nu, veţi obţine aceleaşi 
rezultate. Subconştientul răspunde cu fidelitate oricărui gînd care este suficient de 
puternic. Puteţi considera credinţa ca fiind tot un gînd şi trebuie să o cultivaţi mereu; 
nu aveţi nevoie de mai mult. 

CAPITOLUL V 

VINDECĂRI CU AJUTORUL SUGESTIEI ÎN EPOCA MODERNA 

Cu toţii suntem interesaţi de misterele fiinţei noastre şi ne punem întrebări de genul: 
ce fel de forţă este aceea care ne vindecă? Unde se găseşte ea? Răspunsul ar putea fi 
următorul: puterea curativă sălăşluieşte în subconşientul fiecăruia dintre noi şi numai 
modificarea atitudinii mentale a bolnavului poate face ca această forţă să devină activă. 
Nici un practicant al ştiinţelor mentale sau al religiei, nici un psiholog sau psihiatru, nici 
un medic nu a vindecat vreodată un bolnav. Un vechi dicton spune: “Medicul pansează 
(îngrijeşte), dar Dumnezeu vindecă.” Psihologii şi psihiatri au datoria doar de a înlătura 
blocajele mentale care împiedică manifestarea energiilor benefice. De asemenea, chirurgii 
înlătură blocajele fizice care nu lasă curenţii energetici subtili să curgă prin corp. Dar nici 
unul dintre aceşti specialişti nu poate spune că a vindecat boala. Adevărata forţă curativă 
este cea cunoscută de obicei ca fiind: Natura, Viaţa, Dumnezeu, Inteligenţa creatoare 
sau Puterea Subconştient ă. După cum am mai arătat, există o mulţime de metode menite 
să înlăture blocajele mentale, psihice şi fizice care împiedică libera circulaţie a fluidelor 

subtile ale vieţii, ce ne însufleţesc mereu. Dacă imensa putere curativă, care 
sălăşluieşte în subconştient, este dirijată în mod convenabil fie de către noi înşine, fie 
de către alte persoane, ea poate vindeca uşor orice maladie a trupului sau a spiritului. 
Acest principiu binefăcător se află în orice fiinţă umană, oricare i-ar fi religia, culoarea 
pielii sau rasa. Nu este obligatoriu să credeţi în învăţăturile unei biserici anume pentru 
a fi capabili să folosiţi în mod constructiv această putere benefică. Subconştientul vă 
va vindeca arsura sau zgîrietura, chiar dacă sunteţi ateu. Terapeutica mentală modernă 
se bazează pe faptul pe deplin confirmat că înţelepciunea şi forţa fără limite din 
subconştient răspund pe măsura credinţei bolnavului. Gel care doreşte să se vindece 
folosind această metodă va intra în camera sa, va închide uşa, ceea ce are darul să-i 
liniştească mintea, se va relaxa şi va începe să se gîndească la imensa putere curativă care 
sălăşluieşte în fiinţa sa. El va închide poarta spiritului în faţa fenomenelor exterioare, care 
în mod obişnuit îl distrag, cit şi în faţa aparenţelor de orice fel; apoi calm, liniştit, îşi va 
formula cererea către subconştient, luînd în considerare faptul că inteligenţa latentă în 
fiinţa sa va răspunde exact gîndurilor pe care le întreţine. Cel mai eficient este să ne 
imaginăm rezultatul pe care dorim să-l obţinem şi să ne simţim ca şi cînd deja l-am 
obţinut. Cu siguranţă că subconştientul va reacţiona promp la aceste sugestii 
conştient dirijate. Aceste este sensul cuvintelor apostolului Marcu: “Toate cîte cereţi, 
rugîndu-vă, să credeţi că le-aţi primit deja şi le veţi avea”, pe care le- au verificat şi 
savanţii moderni ce studiază efectul benefic al rugăciunii. 

Un singur proces curativ 

Nu există decît un singur principiu vital, care se manifestă prin tot ceea ce există 
în univers, fie că este vorba de cîine, pisică, arbore, iarbă, vînt sau pămînt, căci toate 
acestea sunt vii. Energiile subtile ale vieţii acţionează într-o manieră diferită la nivelul 
regnului animal, al celui vegetal sau al celui mineral, în funcţie de puterea instinctului 
fiecărei fiinţe şi de credinţa ei. Omul, care cunoaşte aceste energii, poate să le dirijeze 
la voinţă pentru a-şi redobîndi sănătatea şi pentru a se afla mereu într-o stare 
minunată. Desigur, există mai multe metode şi tehnici pentru controlul acestei forţe 
infinite, dar toate au la bază legea credinţei, căci “totul vă este dat după credinţă”. 

Legea credinţei 

Toate religiile sunt forme ale aceleiaşi credinţe, deşi au ritualuri şi dogme diferite. 
Legea vieţii este însăşi credinţa. Ce credeţi despre voi înşivă, despre viaţa din Univers? 
Răspunsul la aceste întrebări este foarte important căci, după cum am mai spus: “totul vă 
este dat după credinţă”. Credinţa este de fapt un gînd înrădăcinat adine în minte, care face 
ca forţele latente din subconştient să se manifeste sub diferite aspecte, în fiecare moment 
al vieţii. Modul în care aceste forţe acţionează depinde de gîndurile pe care obişnuim să le 
întreţinem. E bine să înţelegeţi că Biblia nu vorbeşte despre credinţă ca fiind un ritual, un 
ceremonial, o formulă sau o instituţie. Biblia se referă la credinţa adevărată, din sufletul 
omului. Iisus a spus: “De poţi crede, toate sunt cu putinţă celui care crede!” (Marcu: 
9,2 3 ). Iată de ce este o adevărată nebunie să credeţi că ceva v-ar putea face vreun rău. 
Amintiţi-vă mereu că nu lucrul de care vă temeţi vă agresează, ci chiar gîndurile 
voastre. Toate experienţele pe care le aveţi, toate acţiunile şi toate evenimentele sunt 
în realitate reflexii şi reacţii ale propriului vostru mod de a gîndi. 

Terapia prin rugăciune 

Vindecarea cu ajutorul rugăciunii este rezultatul conlucrării armonioase, sincronizate 
şi inteligente dintre mentalul conştient şi subconştient. Este foarte important ca scopul 
rugăciunii, precum şi fenomenele care se petrec atunci, să fie cunoscute cu precizie. Prin 
aceasta veţi dobîndi încredere în acest procedeu simplu, dar extrem de eficient, care poate 
fi numit terapie prin rugăciune, tratament mental sau rugăciune ştiinţifică. Pentru început 
vă veţi alege o imagine mentală, o idee sau un plan care doriţi să devină realitate. Vă veţi 
conştientiza apoi capacitatea de a comunica subconştientului acea imagine sau idee, 
imaginîndu-vă că ea deja s-a împlinit. Dacă veţi păstra cu perseverenţă această 
atitudine mentală, rugăciunea vă va fi ascultată. Deci, terapia prin rugăciune 
presupune o acţiune mentală bine definită, cu un scop precizat în mod clar. Să 
presupunem că v-aţi decis să vă vindecaţi de o anumită afecţiune, folosind terapia prin 
rugăciune. Ştiţi acum că problema sau boala cu care vă confruntaţi are drept cauză 
gîndurile negative, pline de îndoială, care sunt bine fixate în subconştient şi ştiţi, de 
asemenea, că, dacă veţi elibera mintea de aceste gînduri inoportune, afecţiunea va 
dispare instantaneu. In consecinţă, vă veţi orienta către puterea infinită a 
subconştientului şi veţi urmări să deveniţi pe deplin conştienţi de faptul că acesta vă 
poate vindeca orice boală. Meditînd asupra acestui fapt, veţi observa cum îndoiala se 

risipeşte treptat şi modul de a gîndi se transformă radical. Cînd veţi fi vindecaţi, nu uitaţi 
să mulţumiţi şi apoi nu vă mai gîndiţi la boala pe care aţi avut -o. Cînd vă rugaţi, căutaţi 
să nu daţi importanţă condiţiilor actuale, care se opun realizării scopului propus şi nici o 
clipă să nu vă gîndiţi că vindecarea ar putea să nu se producă. Această atitudine 
interioară va uni în mod armonios conştientul cu subconştientul şi va activa puterea 
curativă lentă în fiecare din noi. Ce înseamnă vindecarea prin credinţă şi ce efect are 
încrederea nemărginită? Credinţa care produce vindecarea nu este cea despre care se 
vorbeşte în Biblie, ci înseamnă cunoaşterea interacţiunii care are loc între conştient şi 
subconştient. Cel mai adesea, terapeutul care foloseşte această metodă nu ştie ce 
fenomene se petrec şi ce fel de forţe intră în acţiune. In acest caz, rezultatul apare datorită 
credinţei oarbe pe care o are bolnavul. Unii vindecători folosesc incantaţiile, alţii oferă 
pacienţilor relicve cu puteri magice. Acestea sunt în realitate metode de a cîştiga 
încrederea bolnavilor. Orice procedeu care vă poate alunga neîncrederea şi îngri-jorarea 
este la fel de eficient. Mulţi sunt de părere că propria lor teorie este singura valabilă, 
pentru că dă rezultate. Desigur, acest lucru nu este adevărat şi am explicat şi de ce. 

Pentru a ilustra rolul important pe care îl deţine credinţa în procesul de vindecare, ne 
vom referi din nou la medicul austriac Franz Anton Mesmer. In 1 7 76, el a declarat că 
descoperise un nou procedeu curativ care folosea magneţi artificiali. Mai tîrziu, a renunţat 
la magneţi, pentru a enunţa teoria magnetismului animal, înţeles ca fluid care se manifestă 
în întregul univers, deci şi în fiinţa umană. Mesmer afirma că-şi vindeca bolnavii cu 
ajutorul acestui fluid magnetic. Pacienţii aveau încredere în această nouă teorie şi 
astfel, se însănătoşeau. In momentul în care Mesmer s-a stabilit la Paris, guvernul 
francez a desemnat o comisie formată din medici şi din membrii ai Academiei de ştiinţe, 
din care făcea parte şi Benjamin Franklin, comisie care urma să cerceteze rezultatele pe 
care Mesmer pretindea că le obţinuse. S-a constatat că bolnavii erau într- adevăr 

vindecaţi, dar că teoria fluidului magnetic nu putea fi astfel dovedită. Comisia a 
concluzionat că efectele miraculoase se datorau imaginaţiei stimulate prin descrierea 
plastică a procedeului. La puţin timp după aceea, Mesmer a fost exilat şi a murit în 1 8 1 5. 
Dr. Braid de Menchester a demonstrat apoi că fluidul magnetic nu avea nici o legătură cu 
vindecările obţinute de către Mesmer. El a arătat că este posibil ca bolnavul să fie adus, 
prin sugestie, într- un somn hipnotic, în timpul căruia să fie provocate anumite fenomene 
pe care Mesmer le atribuia influenţelor magnetismului. 

Aţi înţeles, desigur, că aceste vindecări miraculoase erau în întregime efectul 
imaginaţiei active a bolnavilor, imaginaţie stimulată printr-o puternică sugestie de 
sănătate adresată subconştientului. La vremea aceea, fenomenul nu putea fi numit decît 
“credinţă oarbă”, căci nu era cunoscut încă mecanismul lui subtil. 

Ce înseamnă credinţa subiectivă? După cum am afirmat şi în capitolele anterioare, 
subconştientul fiecărui om se supune controlului permanent al mentalului conştient, dar 
este influenţat şi de sugestiile venite din exterior. Rezultă deci, că subconştientul este în 
permanenţă receptiv la sugestii şi vă îndeplineşte orice dorinţă, fie că sunteţi conştient 
de acest fenomen sau nu. Credinţa care produce vindecarea este o credinţă pur 
subiectivă şi se manifestă atunci cînd mentalul conştient încetează să se mai opună. Pentru 
aceasta este necesară armonizarea perfectă dintre conştient şi subconştient. Totuşi, dacă 
reuşim să intrăm într-o stare de somnolenţă şi de destindere fizică şi psihică, putem opera 
chiar şi în cazul în care cele două aspecte (conştientul şi subconştientul) ale minţii nu 
sunt încă pe deplin sincronizate. In această stare de relaxare profundă, mintea devine 
pasivă şi receptivă la sugestiile pozitive. 

Recent am fost întrebat de către cineva: “Cum se face că am fost vindecat de un 
profesor de filozofie? Cînd mi- a spus că boala mea nu există decît în planul fizic, eu nu 1- 
am crezut.”. Mai întîi omul a avut impresia că profesorul şi-a bătut joc de el şi-a protestat 
vehement împotriva acelei afirmaţii, ce părea absurdă. Pe urmă, sub influenţa cuvintelor 
calme, el a intrat într-o stare de profundă relaxare, în care tăcea şi nu se mai gîndea la 
nimic. La rîndul său, profesorul s-a destins şi el şi a început să repete bolnavului, într-o 
manieră calmă şi monotonă, că este perfect sănătos. După o jumătate de oră, acesta a simţit 
o uşurare imensă şi s-a vindecat. Acesta este un exemplu al modului în care se manifestă 
credinţa subiectivă, adică încredere în ceva ce încă nu există. După cum s-a putut 
observa, este foarte important ca pacientul să fie pe deplin relaxat pentru a deveni 
receptiv la sugestiile pozitive emise de către terapeut. Profesorul nu a fost influenţat de 
autosugestiiile bolnavului provenite din neîncredere, deoarece starea de somnolenţă, în 
care se află acesta din urmă, a determinat o minimă rezistenţă a mentalului conştient faţă 
de sugestiile provenite din exterior. 

Semnificaţia tratamentului la dislanţă 

Să presupunem ca tocmai aţi aflat că mama dumneavoastră, care trăieşte în New York 
este bolnavă, dar nu o puteţi ajuta în mod fizic, căci locuiţi în Los Angeles . Cu toate 

acestea, deşi nu sunteţi aproape de ea, o puteţi ajuta rugîndu-vă pentru sănătatea ei: “Tatăl 
care sălăşluieşte în noi este Gel care săvîrşeşte cu adevărat orice faptă.”. 

Subconştientul creator ne slujeşte, îndeplinind pentru noi orice acţiune, iar 
răspunsul său survine în mod automat. Tratamentul mental, deci prin sugestii pozitive, 
are drept scop, să provoace o transformare profundă în mentalitatea dumneavoastră, să vă 
obişnuiască cu ideea că mama dumneavoastră este plină de sănătate şi armonie. Această 
stare va pătrunde şi în subconştient, care este acelaşi cu subconştientul mamei 
dumneavoastră, căci spiritul creator este unic. Dacă nutriţi gînduri de sănătate, vitalitate şi 
perfecţiune, acestea se transmit mentalului subcon-ştient universal şi la acest nivel 
acţionează asupra corpului mamei dumneavoastră, pe care-1 vindecă. 

în planul mental nu există limitări impuse de timp şi spaţiu. Iată de ce energiile 
mentale emise de dumneavoastră pot acţiona asupra mamei, oriunde s-ar afla ea. în 
realitate, tratamentul la distanţă nu se deosebeşte cu nimic de cazul cînd bolnavul se află 
în apropiere, căci spiritul universal este omniprezent. Procesul de vindecare prin 
rugăciune reprezintă o proiecţie conştientă a gîndurilor (deci a energiilor mentale) 
pozitive asupra bolnavului. Astfel, cînd întreţineţi în mod perseverent gînduri de sănătate 
şi de bunăstare în legătură cu cineva bolnav, aceste calităţi vor fi mult dinamizate în fiinţa 
sa, determinînd o ameliorare a suferinţei sau chiar o vindecare aparent miraculoasă. Iată, 
în continuare, un exemplu perfect de tratament la distanţă. Recent, o persoană din Los 
Angeles a aflat că, mama sa, care locuia la New York, era bolnavă de tromboză coronară şi 
s-a decis să se roage pentru ea în felul următor: “Forţa vindecătoare se manifestă, chiar 
acum, în locul unde se află mama mea. Starea fizică cu care ea se confruntă nu este decît o 
reflexie a gîndurilor sale, ce sunt asemenea unor umbre proiectate pe un ecran. Pentru ca 
imaginile de pe ecran să se modifice, trebuie să proiectez alt film. Mentalul meu este 
acum ca un aparat de proiecţie, care generează imaginea mamei mele, perfect sănătoasă şi 
plină de armonie. Forţa benefică nesfîrşită, care a creat- o odată pe mama mea, o cuprinde 
acum şi scaldă fiecare atom al fiinţei ei într-un ocean de pace şi de fericire. Medicii ei sunt 
ghidaţi de către această forţă divină şi chiar mama este dirijată pentru a face tot ceea ce 
poate ajuta la vindecarea ei. în mod sigur, această boală nu există în planul Realităţii 
Ultime, căci altfel nu s-ar fi putut vindeca. în acest moment mă raportez la Puterea Infinită 
a dragostei şi a vieţii şi doresc ca armonia, pacea şi sănătatea să se manifeste plenar în 
fiinţa mamei mele.” 

Această rugăciune, spusă de cîteva ori pe zi, a determinat în cîteva zile însănătoşirea 
bolnavei, spre mirarea medicului care o trata. Concluzia ce se impune este că hotărîrea 
fermă şi credinţa de nezdruncinat în puterea lui Dumnezeu pot produce rezultate 
minunate. 


Cum poate fi dinamizată puterea subconştientă 

Un prieten psiholog mi- a povestit cum s-a vindecat de tubercoluză. In fiecare seară 
se relaxa profund şi înainte de a adormi, repeta cuvintele următoare: “Fiecare celulă, 
fiecare nerv, fiecare ţesut al plămînilor mei se află în stare de deplină sănătate şi armonie”. 
Nu sunt exact acestea cuvintele pe care le- a folosit prietenul meu, dar ele reprezintă 
esenţa imaginii mentalizate de el. După o lună, s-a vindecat complet, fapt dovedit şi de 
radiografii. Doream să-l cunosc şi să-i înţeleg metoda şi, de aceea, l-am întrebat de ce îşi 
repeta acele cuvinte chiar înainte de a adormi. Iată ce mi-a răspuns: “în timpul somnului, 
subconştientul este foarte puternic dinamizat. De aceea, înainte de a adormi, eu îi dau de 
lucru, îi ofer un scop pentru care să lucreze.” Un răspuns înţelept. în acest fel, prietenul 
meu, mentalizînd mereu armonia şi sănătatea deplină, a evitat cu perseverenţă să dea vreo 
şansă suferinţei. Vă sfătuiesc insistent să încetaţi a mai vorbi despre bolile voastre sau să 
le numiţi în vre-un fel. Ele îşi trag forţa tocmai din atenţia exagerată pe care le- o acordaţi 
şi din neîncredere. Urmînd exemplul acelui psiholog, căutaţi să deveniţi propriul vostru 
chirurg mental. Suferinţele şi necazurile pot fi îndepărtate la fel cum sunt tăiate dintr-un 
pom crengile moarte. 

Dacă în mod constant povestiţi despre simptomele şi durerile dumneavoastră, nu 
lăsaţi să se manifeste forţa curativă ce sălăşluieşte în subconştient. în plus, una dintre 
legile mentalului afirmă că imaginile au tendinţa să capete formă. “De ce te temi, de aceea 
ne scapi”, spune o veche zicală populară înţeleaptă, rezultă cit de important este să vă 
orientaţi mintea către adevărurile fundamentale ale vieţii şi către lumina dragostei Divine. 

Idei ce vă pot ajuta în vindecare 

1. Deveniţi conştienţi de sursa oricărei vindecări. Urmăriţi să realizaţi faptul că 
dacă orientaţi într-o direcţie bună forţa subconştientului, puteţi să eliminaţi orice 
boală a corpului sau a minţii. 

2. Elaboraţi un plan bine definit şi formulele potrivite pentru a face ca dorinţele 
dumneavoastră să pătrundă în subconştient. 

3. fmaginaţi-vă cu claritate ceea ce doriţi şi deveniţi conştient că acel lucru 
reprezintă deja o realitate într-un plan subtil. Perseveraţi, veţi obţine în mod sigur 
rezultate. 

4. Urmăriţi să înţelegeţi ce înseamnă credinţa. Ea reprezintă un gînd întreţinut cu 
perseverenţă, prin care dumneavoastră deveniţi creatorul unei anumite realităţi. 

5. Să vă complăceţi în boală sau să credeţi că ceva v-ar putea face rău, acesta 
este cel mai rău lucru pe care-1 puteţi gîndi. Credeţi cu tărie în sănătatea perfectă, în 
prosperitate, în pace şi în ocrotirea Divină. 

6. Gîndurile nobile şi puternice, pe care le întreţineţi în mod perseverent în minte, 
se vor transforma în realitate, pe măsura naturii lor benefice. 

7. Folosiţi beneficiile terapiei prin rugăciune, în viaţa de zi cu zi. Alegeţi un 
proiect, o idee, o imagine mentală. Focalizaţi-vă mental şi emoţional asupra acelei 
idei şi rămîneţi fidel pînă ce rugăciunea vi se va îndeplini. 

8. Amintiţi-vă mereu că, dacă doriţi cu adevărat să aveţi puterea de a vindeca, o 
puteţi obţine prin credinţă, adică prin cunoaşterea modului în care conlucrează 
conştientul şi subconştientul. 

9. Credinţa oarbă se manifestă atunci cînd se obţin vindecări ale unor bolnavi, 
fără a fi cunoscute exact forţele care intervin. 

10. Rugaţi-vă pentru cei pe care îi iubiţi şi care sunt bolnavi. Relaxaţi-vă mintea şi 
emiteţi gînduri de sănătate, vitalitate şi perfecţiune, gînduri care se vor transmite în 
mentalul subiectiv (subconştientul) macrocosmic şi, ajungînd la bolnav, îl vor ajuta să 
se vindece. 

CAPITOLUL VI 


TEHNICI PRACTICE FOLOSITE PENTRU VINDECAREA DIFERITELOR 

AFECŢIUNI 

Pentru a construi un pod sau un motor, inginerul are nevoie de un plan de lucru şi de 
un procedeu practic. Tot astfel, mentalul are nevoie, ca şi inginerul, de anumite tehnici 
pentru a deveni capabil să ne ajute în orice situaţie. 

Inginerul care a construit podul de la Porte d’Or a folosit diferite principii din 
matematică şi fizica, luînd, de asemenea, în calcul anumite tensiuni şi rezistenţe ale 
materialelor folosite. Apoi, el şi- a creat o imagine ideală despre cum va arăta podul cînd 
va fi terminat. în sfîrşit, aplicînd tehnici practice care- şi dovediseră eficienţa şi în alte 
cazuri, el a materializat principiile teoretice într-o construcţie, ce poate fi admirată şi 
folosită, acum, de oricine. Tot astfel, există procedee prin care putem face ca rugăciunile 
noastre să ni se împlinească întocmai. Nimic nu este întîmplător. întregul univers se 
supune unor legi divine, ce determină perfecţiunea creaţiei. în continuare, veţi lua 
cunoştinţă de anumite tehnici practice, cu ajutorul cărora, puteţi folosi aceste legi, pentru 
a vă îmbogăţi viaţa spirituală. Rugăciunile voastre nu trebuie să rămînă suspendate, 
precum un balon în aer, ci trebuie să schimbe efectiv ceva în viaţa voastră. 

Dacă analizăm puţin tehnica rugăciunii, descoperim nenumărate interpretări şi 
metode ce pot da rezultate minunate. Nu ne vom referi aici la rugăciunile formale, rituale, 
care se realizează în timpul slujbelor religioase. Acelea sunt importante doar pentru 
anumite grupuri de credincioşi şi nu pot fi abordate de cei aparţinînd altor culte. Vom 
expune, deci, mai jos, metode prin care să ne rugăm singuri, în orice moment al zilei, atît 
pentru noi, cit şi pentru ceilalţi. 

Rugăciunea poate fi interpretată ca fiind formularea unei idei, în legătură cu lucrul pe 
care dorim să-l obţinem. Mai simplu, rugăciunea este dorinţa sinceră a inimii şi orice 
dorinţă este, în ea însăşi, o rugăciune, pentru că porneşte din profunzimile sufletului şi 

revelează scopul pe care-1 aveţi în viaţă. “Fericiţi cei ce flămînzesc şi însetează de 
dreptate, că aceia se vor sătura.” (Matei, 5:6). Acesta este, de fapt, adevăratul mesaj al 
rugăciunii: foamea şi setea de pace, de armonie, de bucurie şi de tot ceea ce este sublim, 
armonios, înălţător şi plin de fericire. 


Tehnica abandonului pentru sa gestionarea cît mai puternică a subconştientului 

Prin această tehnică se urmăreşte ca subconştientul să devină cit mai receptiv la 
sugestiile emise în mod conştient şi controlat. Acest fenomen de impregnare cu diferite 
sugestii a subconştientului este întotdeauna favorizat de o stare de reverie, de receptivitate 
şi de relaxare a întregului corp. Deveniţi conştienţi de faptul că subconştientul este sediul 
inteligen-ţei şi Forţei Cosmice infinite. Apoi meditaţi calmi la dorinţa voastră şi simţiţi 
cum ea înfloreşte din ce în ce mai mult şi devine mai fermă în subconştientul vostru. 
Procedaţi ca şi fetiţa care, suferind de un guturai rebel însoţit şi de anghină, a început să 
repete cu fermitate: “O să- mi treacă imediat. O să- mi treacă imediat.”. Efectul a apărut 
după o oră. Folosiţi această tehnică simplă, cu sufletul curat şi pur: menţineţi întotdeauna, 
în voi înşivă, credinţa nestrămutată în reuşita deplină a ceea ce v-aţi propus. 

Subconştientul acceptă toate proiectele voastre 

Cînd vă construiţi o casă nouă, sunteţi foarte interesat de planurile făcute de 
arhitectul dumneavoastră şi insistaţi ca cei care execută lucrarea să le respecte întocmai. 
De obicei, supravegheaţi alegerea materialelor şi cumpăraţi lemnul cel mai bun, oţelul cel 
mai rezistent, pentru că doriţi ca totul să fie de calitate. Dar ce atitudine aveţi faţă de casa 
din mintea dumneavoastră, adică faţă de idealurile de fericire şi de abundenţă pe care le 
doriţi? Tot ce vi se întîmplă în viaţă depinde de “materialele” cu care vă construiţi locuinţa 
mentală sau, altfel spus, de natura gîndurilor pe care obişnuiţi să le întreţineţi. 

Dacă gîndurile va sunt pline de teamă, de griji şi mereu sunteţi deprimat, 
neîncrezător şi cinic, atunci textura materialului pe care-1 proiectaţi în minte va fi 
neuniformă, impregnată de spaimă, de tensiuni şi de limitări de tot felul. 

Cea mai importantă activitate - ca pondere - pe care o desfăşurăm pe tot parcursul 
vieţii este aceea de a elabora imagini mentale şi idei. O astfel de activitate, tăcută, nu 
înseamnă că este mai puţin reală decît acţiunile fizice, pe care le executăm aproape în 
fiece moment. Construiţi fără încetare locuinţa din minte, iar gîndurile şi imaginile 
mentale sunt planurile şi machetele dumneavoastră. In fiecare moment aveţi posibilitatea 
de a vă crea o sănătate perfectă, succesul şi fericirea prin intermediul gîndurilor pe care le 
întreţineţi, a ideilor pe care le aprobaţi, a scenelor pe care le repetaţi în culisele secrete ale 
minţii. Acest maiestos edificiu, pe care-1 construiţi permanent, reprezintă tocmai 
personalitatea dumneavoastră, identitatea manifestată în planul exterior, povestea vieţii 
dumneavoastră pe acest pămînt. 

Elaboraţi noi planuri: construiţi mereu şi plini de inspiraţie, în tăcere, realitatea de 
care doriţi să vă înconjuraţi, conştientizînd armonia şi bucuria pe care le trăiţi chiar acum. 
Dacă meditînd asupra acestor calităţi şi aspiraţi către ele, subconştientul va accepta noile 
dumneavoastre planuri şi le va manifesta fără întîrziere. Astfel, puţin mai tîrziu veţi fi 
încîntaţi să le savuraţi roadele şi să vă bucuraţi în mod plenar de ele. 

Ştiinţa şi arta adevăratei rugăciuni 

Prin termenul de “ştiinţă” se înţelege cunoaşterea sistematizată, coordonată şi 
clasificată dintr-un anumit domeniu. Prin tehnicile şi procedeele practice pe care le pune 
la dispoziţie, ştiinţa rugăciunii se raportează la principiile fundamentale ale vieţii. 
Specificul acestor tehnici constă în faptul că dau rezultate în cazul oricărei fiinţe umane 
perseverente şi aceste rezultate reprezintă răspunsul Spiritului creator la gîndul sau la 
imaginea mentală întreţinută în mod conştient. 

“Cereţi şi vi se va da,- căutaţi şi veţi afla; bateţi şi vi se va deschide”. (Matei 7: 7). 

Aceasta învăţătură se bazează pe aplicarea anumitor legi mentale şi spirituale. Una 
dintre legi afirmă că inteligenţa infinită a subconştientului va răspunde în mod sigur 
gîndurilor şi dorinţelor voastre. Dacă veţi cere pîine, nu veţi primi nicidecum o piatră. Dar 
pentru a primi ceea ce doriţi, trebuie să cereţi cu credinţă. Dacă în mintea dumneavoastră 
nu există o imagine clară, care să impulsioneze subconştientul, în viaţa voastră nu se va 

schimba nimic, căci el nu va şti cum să acţioneze. Rugăciunea dumneavoastră trebuie mai 
întîi acceptată de către mentalul conştient sub forma unei imagini, pentru ca 
subconştientul să o poată urma şi să manifeste rezultatul dorit. Aceasta este adevărata artă 
a rugăciunii: sincronizarea perfectă şi punerea de acord a tuturor nivelelor minţii în 
activitatea voastră creatoare. 

în timp ce contemplăm imaginea ideală a ceea ce dorim să obţinem, trebuie să trăim 
un sentiment de bucurie şi încredere necondiţionată. Deci, la baza ştiinţei şi a artei de a ne 
ruga stau încrederea absolută şi cunoaşterea profundă a mecanismelor subtile prin care 
subconştientul oferă întotdeauna un răspuns precis la orice gînd conştient. Dacă veţi 
respecta aceste două condiţii, rugăciunile vi se vor împlini mereu. 

T ehnica " vizualizării ” 

Modul cel mai uşor şi mai evident de a formula o idee constă în vizualizarea ei, adică 
să o vedem cu ochii minţii ca şi cînd ea ar fi deja manifestată. Desigur, cu ochii fizici nu 
puteţi vedea decît ceea ce se petrece în lumea exterioară, însă ochii minţii pot percepe 
ceea ce există doar în planurile invizibile. 

Orice lucru pe care îl imaginaţi devine, astfel, la fel de real ca şi mîinile sau orice altă 
parte a corpului dumneavoastră. Ideile şi gîndurile sunt realităţi, care se vor manifesta 
într-o zi, în aceasta lume materială, dacă le veţi menţine suficient de mult timp în minte. 

Prin intermediul procesului gîndirii, se formează mereu impresii subtile ce pătrund 
în subconştient; la rîndul lor, aceste impresii se vor manifesta în viaţa de zi cu zi, sub 
formă de fapte sau experienţe. Costructorul “vizualizează” mai întîi clădirea, aşa cum 
doreşte el să arate cînd va fi terminată. Imaginaţia sa formează un tipar, iar construcţia sa 
va fi asemănătoare proiectului: frumoasă sau urîtă, zveltă sau scundă. Apoi muncitorii vor 
asambla piese componente şi o vor construi întocmai, urmînd cu fidelitate proiectul 
iniţial. 

Eu însumi folosesc această tehnică, înainte de a lua cuvîntul în public. Mai întîi mă 
relaxez profund, pentru ca subconştientul să devină receptiv la imaginile pe care i le voi 
propune. Apoi îmi “văd” auditoriul, adică toate locurile ocupate de bărbaţi şi femei; toţi 
sunt luminaţi şi inspiraţi de puterea infinită, care sălăşluieşte în fiecare dintre noi. îi 
percep ca fiind radioşi, fericiţi şi liberi. 

Păstrînd această imagine clară în minte, îmi închipui apoi cum oamenii îşi spun 
fericiţi: “Sunt vindecat”, “Mă simt minunat”, “Sunt pe deplin transformat”. Realizez această 
vizualizare aproximativ 1 0 minute, timp în care simt cum toată fiinţa mea este inundată de 
valuri de dragoste, de luciditate, de fericire şi de perfecţiune. La sfîrşit “aud” vocea întregii 
mulţimi spunînd că sănătatea şi fericirea sunt stări pe care ea le trăieşte acum în mod 
plenar. Apoi părăsesc şi această ultimă imagine şi urc pe scenă. După aproape fiecare 
conferinţă, mă opreşte cîte cineva la ieşire, pentru a- mi spune că rugăciunile i s-au 
împlinit. 


Metoda imaginii mentale 

Chinezii obişnuiesc să spună: “O imagine clară şi bine susţinută în minte valorează cit 
mii de cuvinte”. William James, părintele psihologiei americane, insistă asupra faptului că 
subconştientul manifestă, mai devreme sau mai tîrziu, orice imagine menţinută în mod 
conştient în minte şi susţinută de o credinţă fermă. “Acţionează ca şi cînd lucrul pe care ţi- 
1 doreşti există deja şi el va apărea cu siguranţă, împlinind astfel dorinţa ta puternică”. 

Acum mai mulţi ani, colindam Statele Americii susţinînd conferinţe, însă intenţia 
mea era aceea de a găsi un loc stabil, de unde să pot ajuta pe cit mai mulţi. Călătoream 
mult, dar nu uitam niciodată această dorinţă, care rămînea vie în sufletul meu. într-o seară, 
pe cînd mă aflam intr-un hotel din Spanake, Washington, am luat hotărîrea de a acţiona în 
acest sens. M-am relaxat profund pe un pat, mi- am concentrat atenţia şi, intr-un mod 
foarte calm, mi- am imaginat că vorbesc unui vast auditoriu şi că închei cu următoarele 
cuvinte: “Mă bucur că mă aflu în mijlocul dumneavoastră şi să ştiţi ca m-am rugat foarte 
mult, pentru ca să se ivească această ocazie deosebită”. Am mentalizat apoi mulţimea de 
spectatori, trăind cu putere senzaţia pe care o are vorbitorul în faţa unei săli pline. Am 
realizat un fel de film mental, în care eu însumi eram actor şi l-am derulat imagine cu 
imagine, pînă cînd am fost convins că a pătruns în subconştient. A doua zi dimineaţă, 
simţeam o stare de profundă pace lăuntrică şi de satisfacţie; după cîteva zile, am primit o 
telegramă, prin care eram rugat să preiau conducerea unui centru de terapie prin sugestie, 
îndatorire pe care am îndeplinit- o apoi, cu multă plăcere, timp de mai mulţi ani. 

Metoda pe care tocmai am descris- o a fost utilă multor persoane şi este cunoscută 
sub denumirea de “metoda filmului mental”. Am primit scrisori de la numeroşi oameni, 
care mi- au ascultat emisiunile la radio şi au asistat la conferinţele pe care le ţineam 

săptămînal, scrisori prin care-mi relatau rezultatele rapide obţinute cu ajutorul acestei 
tehnici. Celor care doreau să-şi vîndă apartamentul, de exemplu, le- am sugerat să ajungă 
mai întîi la convingerea fermă că preţul pe care-1 cer este cel mai bun. Apoi le-am spus 
că Înţelepciunea Infinită le va aduce cumpărătorul care va avea cu adevărat nevoie de acel 
apartament, îl va găsi pe gustul său şi va avea banii necesari. Le- am sugerat să se relaxeze, 
să se lase în voia unei stări de toropeală, de somnolenţă, prin care orice activitate mentală 
să fie redusă la minimum. In acest moment, ei trebuiau să- şi imagineze că ţin în mină 
cecul cu bani primiţi pentru apartament, că sunt plini de bucurie şi că îi mulţumesc lui 
Dumnezeu, pentru felul în care li s-a îndeplinit dorinţa. Urma apoi să adoarmă cu 
sentimentul că aceste imagini sunt reale. Subconştientul primeşte aceste imagini şi 
senzaţii, încercînd să le manifeste. Mentalul vînzătorului se uneşte cu cel al 
cumpărătorului potrivit, făcînd ca cei doi să se întîlnească. Astfel, dorinţa este îndeplinită. 

Tehnica Ba udo ui n 

Charles Baudouin, profesor la Institutul Rousseau din Franţa, a fost un strălucit 
psihoterapeut. în 1910, el a descoperit că cel mai bun mijloc, de a impresiona 
subconştientul, este ca subiectul să intre într-o stare de somnolenţă, în care orice efort 
mental să fie redus la minimum. Această stare este optimă, pentru ca subconştientul să 
primească ideea - forţă. Iată cuvintele savantului: “O metodă foarte simplă de impregnare 
a subconştientului, constă în a condensa ideea ce constituie obiectul sugestiei şi a o 
rezuma într-o scurtă frază ce poate fi memorată uşor. Această frază va fi repetată continuu, 
ca un cîntec de leagăn.” 

Acum cîţiva ani, o doamnă din Los Angeles avea probleme cu un proces legat de un 
testament. Soţul îi lăsase ei toată averea, dar copiii din prima lui căsătorie luptau feroce 
pentru ca testamentul să fie declarat ilegal şi, astfel, procesul se prelungea fără să se poată 
face dreptate. După ce i-a fost explicată tehnica Baudouin, femeia a aplicat următoarea 
metodă: s-a aşezat intr-un fotoliu şi, destinzîndu-se, a intrat într-o stare de toropeală. 
Gondensînd ideea ce făcea obiectul dorinţei ei, a format o frază din 6 cuvinte: “Se va 
termina prin Voinţă Divină”. Pentru ea, aceasta însemna că înţelepciunea Infinită va 
acţiona prin intermediul subconştientului, aranjînd situaţia conform principiului 
armoniei. Timp de 10 zile, ea a continuat să practice această tehnică în două reprize: 
dimineaţa şi seara. Repetînd acele cuvinte, ea se concentra să se simtă ca şi cînd dorinţa ar 

fi fost deja îndeplinită, deci le însoţea cu o emoţie şi o trăire pozitivă. In sfîrşit, cădea intr- 
un somn calm şi profund. 

în cea de- a unsprezecea zi, s-a trezit cu o stare de bine şi cu convingerea fermă că, 
într- adevăr, “totul s-a sfîrşit”. în aceeaşi zi avocatul său i-a dat telefon pentru a-i spune ca 
s-a ajuns la o înţelegere şi problema este rezolvată. 

Tehnica maximei receptivităţi (sau a relaxării profunde) 

După cum am afirmat şi mai înainte, într- o stare de somnolenţă, orice efort mental se 
reduce la minimum. în această stare, mentalul conştient este oarecum eclipsat căci, în 
momentul în care dormim sau ne trezim, subconştientul este mult mai activ. Gîndurile 
negative, ce constituie obstacole în faţa dorinţei, dispar ca prin farmec în astfel de 
momente. 

Să presupunem că doriţi să scăpaţi de un obicei prost. Instalaţi- vă confortabil, relaxaţi 
corpul şi calmaţi- vă cit puteţi de mult din punct de vedere fizic şi mental. Pătrundeţi într- 
o stare de toropeală pasivă şi foarte receptivă şi afirmaţi calm şi continuu, ca un cîntec de 
leagăn, următoarele cuvinte: “Sunt complet eliberat de acest obicei prost. în mine 
domnesc armonia şi pacea spirituală”. Repetaţi- le lent, cu încredere deplină, timp de 5 - 
10 minute. Cu cit le veţi spune de mai multe ori, cu atît cuvintele vor deveni mai 
eficiente, iar valoarea lor emoţională va creşte. De fiecare dată cînd veţi simţi că cedaţi 
obiceiului negativ, repetaţi fraza cu voce tare. Ea va pătrunde cu forţă în subconştient şi 
astfel veţi fi vindecaţi. 


Tehnica recunoştinţei 

în Biblie, Sf'ntul Pavel ne sfătuieşte să-l lăudăm şi să-l slăvim mereu pe Dumnezeu, 
mulţumindu-i pentru bunătatea Lui nesfîrşită. Această metodă simplă de rugăciune a fost 
urmată întotdeauna de miracole. Inima recunoscătoare este apropiată de forţele creatoare 
ale universului şi, conform legii acţiunii şi reacţiunii, îşi atrage nenumărate dovezi de 
bunătate. De exemplu, un tată i-a promis fiului său că, dacă îşi ia bacalaureatul, îi va dărui 
un automobil. Tînărul, deşi nu primise încă maşina, era totuşi foarte recunoscător şi 
bucuros, ca şi cînd deja o avea, deoarece ştia că tatăl său îşi va ţine promisiunea. Iată, de 
pildă, cum a obţinut domnul Broke rezultate excelente folosind această tehnică. El şi- a 

spus: “Chitanţele se tot adună, sunt şomer, am trei copii şi nici un ban. Ce-i de făcut? 
Timp de trei săptămîni, dimineaţa şi seara, el repeta următoarele cuvinte: “îţi mulţumesc. 
Tată, pentru bogăţia mea”, după ce, în prealabil, obţinuse o stare de calm şi pace lăuntrică. 
De obicei, îşi încheia şedinţa atunci cînd se simţea cu adevărat dominat de un sentiment 
de recunoştinţă. Domnul Broke ştia că se adresa Infinitei înţelepciuni care sălăşluia în el, 
pe care nu putea să o vadă cu ochii obişnuiţi, dar pe care o percepea cu ochii minţii. Era, 
de asemenea, conştient că gîndurile sale constituiau, cu adevărat, cauza lipsurilor în care 
se zbătea. Repetînd cuvintele: “îţi mulţumesc. Tată” de atîtea ori, fiinţa sa se eleva treptat, 
pînă ajungea să accepte situaţia în care se afla. De cîte ori îşi amintea de sărăcia şi de 
lipsurile sale, spunea “îţi mulţumesc. Tată”, pînă cînd îl părăseau toate gîndurile negre, 
înţelesese că această atitudine nouă, de recunoştinţă, va determina o profundă 
transformare a modului său de a gîndi, astfel incit ideea de bunăstare şi noroc o va înlocui 
pe aceea de sărăcie. Ceea ce s-a şi întîmplat. 

Rezultatele rugăciunii sale au fost printre cele mai interesante. într-o zi, s-a întîlnit 
pe stradă cu un patron pe care nu-1 mai văzuse de douăzeci de ani. Acesta i-a oferit un loc 
de muncă foarte avantajos, dîndu-i chiar şi un avans de 500 de dolari. Astăzi, domnul 
Broke este vice- preşedintele societăţii respective şi, recent, mi- a spus: “Niciodată nu voi 
uita ce miracole au înfăptuit aceste simple cuvinte: «îţi mulţumesc. Tată!»”. 

Metoda afirma (iei 

Eficacitatea unei afirmaţii provine în mare măsură din încrederea pe care o aveţi în 
valoarea ei de adevăr, precum şi din semnificaţia pe care o daţi acelor cuvinte. Cînd vă veţi 
ruga, să nu ajungeţi niciodată ta repetiţii verbale in mod mecanic. Deci, puterea afirmaţiei rezidă 
din înţelegerea profundă a conceptelor pe care le prezintă. Să luăm exemplul unui copil 
care adună 3 şi cu 3, dar scrie pe tablă 7. Profesorul afirmă, însă, că 3 şi cu 3 fac 6; elevul 
îşi corectează greşeala, dar nu pentru că aşa a spus profesorul, ci pentru că acesta este 
adevărul matematic. Tot la fel, este anormal să fii bolnav şi e normal să fii în stare 
perfectă, căci sănătatea reprezintă adevărul fiinţei voastre. Dacă afirmaţi idei benefice, ca 
cele de pace, armonie şi sănătate, dacă deveniţi conştienţi că ele reprezintă principii 
universale ale vieţii, eliminaţi, de fapt, prototipurile negative din subconştient. Această 
transformare a modului de a gîndi, se bazează pe credinţă şi pe înţelegerea ideilor pe care 
le afirmaţi. 

Rezultatele acestei tehnici depind de măsura în care că conformaţi principiilor 
fundamentale ale vieţii. De aceea, vă rog să luaţi mereu în consideraţie principiul 
exactităţii matematice şi nu pe cel al erorilor, principiul cunoaşterii şi al inteligenţei şi nu 
pe cel al ignoranţei, principiul armoniei şi nu pe cel al haosului, principiul sănătăţii şi nu 
pe cel al bolii, principiul abundenţei şi nu pe cel al sărăciei. 

Metoda afirmaţiei a fost aleasă de către autorul acestei lucrări pentru a- şi ajuta sora 
lui, ce trebuia să fie operată de calculi biliali într-un spital din Anglia. Boala îi fusese deja 
diagnosticată prin analizele şi radiografiile obişnuite. Sora mea mi- a spus să mă rog pentru 
sănătatea ei. Intre noi se întindeau cam 5 500 de mile, dar nu există nici timp, nici spaţiu 
atunci cînd doreşti să ajuţi pe cineva, deoarece inteligenţa nesfîrşită este prezentă în 
totalitate şi simultan în orice colţ al Universului. Am urmărit să nu mă mai gîndesc la 
simptomele şi suferinţele bolii ei. Am început, apoi, să repet următoarea afirmaţie: 
“Această rugăciune este pentru sora mea Catherine. Ea este relaxată, ecilibrată, calmă şi 
netulburată. Forţa curativă a subconştientului său, care i-a creat corpul, îi transformă acum 
fiecare celulă, fiecare nerv, fiecare muşchi şi fiecare os conform modelului lor perfect. In 
linişte şi tăcere, toate prototipurile deformate existente în subconştient sunt distruse şi 
înlăturate, astfel încît sănătatea, frumuseţea şi integritatea să se manifeste în fiecare atom al 
fiinţei sale. Ea este acum deschisă şi receptivă la fluxurile curative care curg prin corpul ei 
redîndu-i sănătatea, armonia şi pacea. Nici un gînd deformat, nici o imagine urîtă nu vor 
mai avea vreo putere asupra ei, căci ea este inundată de infinitul ocean de dragoste şi 
pace.”. 

Am repetat aceste cuvinte de mai multe ori pe zi. După două săptămîni, un nou 
examen medical a demonstrat că sora mea era perfect vindecată. 

si afirma înseamnă a declara ceea ce deja există. Dacă veţi menţine mereu această 
atitudine, în ciuda tuturor aparenţelor, în mod sigur veţi primi răspuns la rugăciuni. 
Gîndurile voastre nu pot decît să afirme, căci, dacă negaţi un anumit fapt, în realitate voi 
afirmaţi contrariul lui. Repetaţi o afirmaţie urmărind să fiţi conştienţi de sensul frazelor şi 
de scopul pentru care le spuneţi: mintea va sfîrşi prin a accepta ideile impuse. Afirmaţi 
întotdeauna doar adevărurile fundamentale ale vieţii, pînă cînd veţi obţine din partea 
subconştientului răspunsul dorit. 


Metoda argumentaţiei 

Numele acestei tehnici este foarte semnificativ. Metoda a fost descoperită de Dr. 
Phineas Parkchurst Quimby, din Mâine. Dr, Quimby, care a fost un pionier al vindecărilor 
prin sugestie, a trăit şi a activat la Belfast în urmă cu 10 ani. O lucrare intitulată 
"Manuscrisele lui Quimby”, publicată în 1921 de către Thomas & Crowell Gompany, New- 
York, şi editată de către Horace Dresser, se găseşte acum şi în biblioteca mea. Această 
carte conţine articole din ziare în care se relatează despre rezultatele remarcabile, obţinute 
prin rugăciune. De fapt, Quimby a reeditat numeroase miracole expuse în Biblie. Pe scurt, 
metoda argumentaţiei folosită de Quimby constă într-un raţionament prin care convingeţi 
bolnavul sau pe dumneavoastră înşivă, că boala se datorează unor idei greşite, unor temeri 
nefundamentate, unor prototipuri negative instalate în subconştient. După ce medicul 
elaborează un raţionament clar în minte, urmăreşte să- şi convingă pacientul de faptul că 
boala este materializarea unui mod de a gîndi cu totul greşit. 

Deci, pentru a se vindeca trebuie să- şi schimbe în primul rînd mentalitatea. Dacă 
doriţi să vindecaţi pe cineva, îi explicaţi mai întîi că subconştientul, care i-a creat această 
formă materială, ştie cum să o repare şi să o vindece; bolnavul vă va asculta. Trebuie însă, 
mai întîi, să fiţi dumneavoastră înşivă convins că boala nu reprezintă decît o umbră 
mentală, provocată de un mod greşit de a gîndi. Amintiţi- vă apoi de toate dovezile ce 
pledează în favoarea existenţei infinitei forţe, care a creat fiecare organ, celulă, nerv sau 
ţesut, conform unui tipar perfect. In felul acesta, veţi ajunge la un anumit verdict în ceea 
ce priveşte bolnavul. Folosindu-vă de credinţă şi de înţelegerea spirituală pe care le aveţi, 
conştientizaţi faptul că boala este vindecată. Datorită faptului că există o latură mentală 
comună tuturor fiinţelor, ceea ce aţi acceptat în mintea dumneavoastră va trezi ecouri 
puternice, datorită fenomenului de rezonanţă, în bolnavul de care vă ocupaţi. Aceasta este, 
în esenţă, metoda folosită de dr. Quimby, din oraşul Mâine, din 1 849 pînă în 1 869. 

Metoda absolută este asemănătoare terapiei cu ultrasunete 

Multe persoane din diferite colţuri ale lumii au practicat această formă de rugăciune, 
obţinînd rezultate remarcabile. Gel ce aplică metoda absolută spune numele bolnavului 
(de exemplu Jean Durând), apoi începe să mediteze cuprins de o stare de calm şi pace 
lăuntrică, la Dumnezeu, la calităţile şi la atributele Sale: Dumnezeu este nesfîrşita 
beatitudine, iubirea fără limite, inteligenţa absolută, atotputerea, înţelep-ciunea infinită, 
armonia perfectă, frumuseţea de nedescris. In timp ce meditează astfel, conştiinţa i se 

elevează treptat şi atinge o nouă frecvenţă de vibraţie, pînă cînd el simte că oceanul infinit 
de Iubire Divină dizolvă tot ceea ce este rău în mintea şi corpul lui Jean Durând. Simte, de 
asemenea, că toată puterea şi dragostea lui Dumnezeu se concentrează asupra lui Jean 
Durant, neutralizînd suferinţele sale. 

Această metodă poate fi comparată cu terapia prin ultrasunete, în legătură cu care un 
distins medic din Dos Angeles mi- a făcut recent o demonstraţie. El foloseşte un generator 
de ultrasunete, care oscilează cu o frecvenţă foarte mare şi proiectează undele sonore pe o 
anumită porţiune a corpului. Frecvenţa oscilaţiilor poate fi controlată astfel incit să 
vindece diferite boli precum artrita, caz în care dizolvă depunerile calcaroase. 

Dacă ne elevăm conştiinţa prin con te mp ia re şi meditaţie asupra ca ii ta ti/or şi atributelor divine, 
vom genera vibraţii spirituale de armonie, sănătate şi pace. Multe vindecări remarcabile 
au demonstrat eficienţa acestei tehnici. 

O infirmă a reuşit să meargă 

Dr. Phineas Parkchurst Quimby, de care am mai vorbit, s-a folosit de metoda absolută 
în ultimii ani de activitate. In realitate, el a fost tatăl medicinei psihosomatice şi primul 
psihanalist al societăţii cntemporane. Avea, de asemenea, puterea de a diagnostica bolile 
prin clarviziune. 

Iată, în continuare, o scurtă relatare a vindecării unei infirme, relatare aflată în 
"Manuscrisele tui Quimby Odată, medicul a fost chemat la căpătîiul unei bătrîne infirme 
ţintuite la pat. După ce a examinat- o, el a declarat ca boala se datora faptului că ea era 
prizoniera unei credinţe religioase atît de limitate şi de înguste, incit nu-i permitea nici 
măcar să se ridice din pat. Bâtrîna trăia, de fapt, într-o groapă de ignoranţă şi neîncredere,- 
în plus, ea înţelegea Biblia în sens literal, fiind îngrozită de ceea ce citise acolo. După cum 
spunea Quimby: “In acea groapă ea percepea prezenţa lui Dumnezeu ca pe o putere 
imensă, care sfărîma lanţurile, îmblînzea leii şi învia morţii.”, dar cum femeia cerea 
explicaţii pentru fiecare pasaj din Biblie, răspunsul pe care-1 primea se asemăna cu o 
piatră, iar ea murea de foame, lipsită de pîinea vieţii. Dr. Quimby a concluzionat că femeia 
trăia într-o stare de confuzie şi de zăpăceală, care se datora incapacităţii ei de a percepe 
sensul real al pasajelor din Biblie. Aceasta se manifesta printr-o senzaţie de greutate şi de 
amorţeală care, treptat, a dus la paralizia ei. Quimby a întrebat- o ce sens au versetele 
următoare: “Puţin timp mai sunt cu voi şi Mă duc la Cel care M-a trimis. Mă veţi căuta şi 

nu Mă veţi găsi şi unde sunt Eu, voi nu puteţi să veniţi” (Ioan 7 : 3 3 , 34 ). Femeia a 
răspuns că aceasta însemna că Iisus va urca la cer. Quimby i-a explicat adevărata 
semnificaţie a pasajului: a/i cu ea pentru puţin timp însemna că el, Quimby, îi expunea 
simptomele şi cauzele lor adevărate; deci momentan, se arăta plin de compasiune faţă de 
ea. Dar el nu putea rămîne mult timp în această stare de conştiinţă, căci trebuia să se 
îndrepte către Cel care ha trimis, adica spre infinita forţă creatoare ce sălăşluieşte în fiecare 
dintre noi. Imediat, el a început să o contemple într-o formă idealizată, conştientizînd 
vitalitatea, inteligenţa, armonia şi puterea divină aflate în stare latentă în fiinţa ei. Apoi i-a 
explicat: “Acolo unde eu mă voi duce, dumneavoastră nu veţi putea veni din cauza 
credinţei şi mentalităţii limitate, restrictive şi din cauza faptului că eu sunt sănătos şi pot 
merge oriunde doresc.” 

Rugăciunea şi explicaţiile medicului au produs o transformare instantanee în fiinţa 
femeii. Imediat, ea s-a sculat din pat şi a început să meargă fără a folosi cîrjele. Quimby a 
spus apoi că aceasta a fost cea mai deosebită reuşită a sa. Bătrîna era deja moartă prin 
modul ei greşit de a gîndi, dar el a reuşit să o trezească din morţi şi să o aducă la viaţă şi la 
adevărata credinţă. Medicul chiar compara această vindecare cu reînvierea lui Hristos, a 
lui Hristos din fiinţa ei. Spusele lui pline de înţelepciune, cărora ea reuşise să le perceapă 
sensul, simbolizau tocmai îngerul care îndepărtase lespedea necredinţei, a ignoranţei şi a 
superstiţiei de pe mormînt, eliberînd puterea curativă Divină. 

Metoda decreta tui 

Puterea cuvintelor pe care le pronunţăm depinde în mare măsură de trăirea noastră şi 
de credinţa cu care le spunem. Dacă devenim conştienţi că puterea care face Pămîntul să 
se rotească se manifestă şi în fiinţa noastră, întărindu-ne şi susţinîndu-ne cuvintele, atunci 
încrederea şi siguranţa vor creşte în noi. în cazul metodei decretului nu poate fi vorba de 
luptă, de pedeapsă, de forţă sau de intensă activitate mentală. 

O vom ilustra relatînd cazul unei tinere, care a folosit această metodă pentru a scăpa 
de insistenţele unui tînăr ce-i telefona fără încetare, stăruia ca ea să vină la întîlniri şi o 
aştepta mereu, cînd se terminau orele de serviciu. 

Iată ce a decretat ea: “îl eliberez pe X cu voia lui Dumnezeu. El se află la locul potrivit 
în fiecare moment. Eu sunt liberă, iar el este liber. Hotăresc acum ca aceste cuvinte să 

pătrundă în mentalul universal, care le va da viaţă”. După un timp, tînăra a remarcat că el 
dispăruse ca şi cînd “îl înghiţise pămîntul”, fără să mai apară vreodată. 

“Cînd te vei hotărî să faci un lucru, lucrul îl vei izbuti şi lumina va străluci pe toate 
drumurile tale”. (Iov 2 2: 2 8) 


Folosiţi-vă de adevărul ştiinţific 

1. Fiţi asemenea unui inginer, în lucrul cu mentalul şi folosiţi-vă de tehnicile care 
şi-au dovedit fără urmă de îndoială eficacitatea de-a lungul timpului , pentru a vă 
construi o viaţă mai frumoasă şi mai nobilă. 

2. Dorinţele voastre reprezintă rugăciunile voastre. Imaginaţi-vă că dorinţele vă 
sunt deja îndeplinite şi căutaţi să trăiţi plenar emoţiile legate de ele. Astfel, veţi 
experimenta cu adevărat bucuria rugăciunii satisfăcute. 

3. încercaţi să rezolvaţi mai întîi problemele uşoare cu ajutorul acestor tehnici. 

4. Puteţi dobîndiţi o sănătate radioasă, succesul şi fericirea cu ajutorul gîndurilor 
benefice şi constructive pe care le întreţineţi în laboratorul secret din mintea 
dumneavoastră. 

5. Faceţi mai multe experienţe pînă cînd veţi deveni siguri că inteligenţa 
nelimitată a subconştientului răspunde întotdeauna oricărui gînd conştient. 

6. Ca să fiţi siguri că dorinţa vă va fi îndeplinită, bucuraţi-vă dinainte şi fiţi mereu 
relaxaţi. 

7. O imagine mentală clară valorează cît mii de cuvinte. Subconş-tientul va 
manifesta orice imagine pe care o întreţineţi cu perseverenţă şi încredere. 

8. Evitaţi orice efort sau tensiune mentală în rugăciune. Intraţi într-o stare de 
somnolenţă şi adormiţi cu sentimentul, chiar cu certitudinea, că rugăciunea voastră 
va fi ascultată. 

9. Amintiţi-vă că inima plină de recunoştinţă este întotdeauna aproape de toate 
comorile universului. 

10. A afirma înseamnă a declara un lucru adevărat. Dacă veţi adopta această 
atitudine în ciuda oricăror aparenţe , în mod sigur veţi primi răspuns la rugăciunile 
voastre. 

11. Captaţi undele mentale ale armoniei, sănătăţii şi calmului lăuntric prin 
contemplarea dragostei şi a splendorii lui Dumnezeu. 

12. Orice veţi decreta cu hotărîre, se va îndeplini. Decretaţi deci, ca armonia, 
sănătatea, pacea şi abundenţa să se manifeste din plin în viaţa voastră. 

CAPITOLUL VII 

SUBCONŞTIENTUL TINDE CĂTRE VIAŢA 

Mai mult de 90% din activitatea mentală este subconştientă. După părerea mea, 
bărbaţii şi femeile care nu se folosesc de această minunată forţă trăiesc intr-un univers 
foarte limitat. 

Toate procesele subconştiente tind mereu către viaţă şi sunt constructive. 
Subconştientul este chiar constructorul corpului şi el menţine toate funcţiile vitale. 
Lucrează 2 4 de ore pe zi şi niciodată nu doarme. In plus, se străduieşte întotdeauna să vă 
ajute şi să vă protejeze. 

Subconştientul se află în legătură cu sursele infinite ale vieţii, iar înţelepciunea sa 
nelimitată, impulsurile şi ideile sale sunt mereu orientate spre viaţă. Marile aspiraţii, 
inspiraţia genială, viziunile intuitive, toate acestea emană din subconştient. Cele mai 
profunde convingeri nu le puteţi expune în mod raţional, pentru că nu ţin de sfera 

conştientă, ci vin din subconştient. El vă vorbeşte prin intermediul intuiţilor, al 
impulsurilor, al presentimentelor şi al ideilor; vă îndeamnă fără încetare să vă elevaţi, să 
vă depăşiţi condiţia actuală, să credeţi, să progresaţi, să îndrăzniţi, să atingeţi cele mai 
înalte vîrfuri. Dorinţa de a iubi, de a salva viaţa altora provine din profunzimile 
subconştientului. De exemplu, în timpul marelui cutremur din San Francisco şi a 
incendiului care a urmat pe 1 8 aprilie 1 906, bolnavii şi infirmii care zăceau la pat de mai 
mult timp, s-au ridicat şi au realizat adevărate acte de curaj. Dorinţa intensă de a-i salva 
mai întîi pe ceilalţi a fost atunci foarte puternică, iar subconştientul a răspuns imediat. 

Marii artişti, muzicienii, poeţii, oratorii şi scriitorii obişnuiau să se branşeze la 
uriaşele puteri din subconştient pentru a fi inspiraţi. De exemplu, Robert Louis 
Stevenson, înainte de a adormi, îi încredinţa subconştientului sarcina de a compune 
povestirile în timpul somnului. Gînd contul său din bancă scădea, el cerea 
subconştientului să realizeze un roman de senzaţie, pe care să i-1 comunice capitol cu 
capitol, ca pe un foileton. Acest exemplu demonstrează că subconştientul poate spune, 
prin intermediul dumneavoastră, cuvinte foarte înţelepte şi elevate, fără ca mentalul 
conştient să le fi gîndit. 

Mark Twain se confensa deseori, oricui dorea să ştie, afirmînd că niciodată în viaţa 
lui nu muncise. Marile lui opere, precum şi umorul savuros fuseseră extrase din 
rezervele inepuizabile ale subconştientului. 

Cum se reflectă activitatea mentală la nivelat structurii fizice 

Interacţiunea dintre mentalul conştient şi cel subconştient necesită prezenţa unor 
legături similare între cele două părţi ale sistemului nervos. Sistemul nervos 
cerebrospinal este sediul mentalului conştient, iar sistemul simpatic - cel al 
subconştientului. Sistemul cerebrospinal reprezintă canalul prin intermediul căruia 
receptaţi senzaţiile conştiente ce vin de la cele 5 organe de simţ; o altă funcţie a sa este 
aceea de a controla orice mişcare conştientă a corpului. Nervii din componenţa acestui 
sistem pornesc de la creier şi coordonează activitatea mentală voluntară şi conştientă. 

Sistemul simpatic este desemnat uneori şi sub denumirea de sistem nervos 
involuntar, avînd centrul într-o masă ganglionară aflată în zona stomacului, numită plex 
solar sau “creier abdominal”. Acesta reprezintă canalul prin care sunt coordonate toate 
funcţiile vitale, inconştiente ale corpului. 

Cele două sisteme pot lucra separat sau se pot sincroniza. Judecătorul Thomas 
Troward, în cartea sa - "Introducere în ştiinţa mentală" { Edinburgh - “Lectures of Mental 
Sciences”), remarcă: “Nervul care porneşte din regiunea cerebrală, ca parte a sistemului 
voluntar, şi care asigură controlul organelor vorbirii, trece apoi prin torace, ramificîndu- se 
către inimă şi plămîni; traversînd diafragma, el îşi pierde teaca exterioară (specifică 
nervilor sistemul voluntar) şi se transformă intr-un nerv al sistemului simpatic, formînd 
astfel o legătură între cele două sisteme şi făcînd din om o entitate psihică unică. 

De asemenea, diferitele porţiuni ale creierului au funcţii legate de mentalul obiectiv 
sau cel subiectiv,- în general, partea frontală poate fi considerată sediul mentalului obiectiv 
(conştient), iar partea posterioară este atribuită celui subiectiv (subconştient), în timp ce 
porţiunea intermediară întruneşte amîndouă caracteristicile”. 

Putem deveni conştienţi de interacţiunea dintre mental şi psihic, observînd faptul că, 
atunci cînd o idee pătrunde în mentalul conştient, ea provoacă o anumită vibraţie în 
sistemul nervos voluntar. La rîndul său, aceasta dă naştere unui flux similar în sistemul 
nervos involuntar, ceea ce face ca ideea să pătrundă în subconştient care, după cum ştim, 
este agentul creator. In acest fel, gîndurile devin realitate. 

Fiecare gînd acceptat şi întreţinut în mod conştient este trimis de către creier spre 
plexul solar, creierul activităţii subconştiente, pentru ca aici să ia formă şi să fie manifestat 
în universul fizic. 


O inteligenţă aparte care are grijă de corp 

Dacă veţi studia structura unor organe precum: ochii, urechile, inima, plămînii sau 
vezica, veţi observa că ele sunt construite din grupuri de celule ce formează o inteligenţă 
(conştiinţă) de grup; această inteligenţă este aceea care face ca părţile componente să 
funcţioneze împreună, care primeşte şi execută ordinele elaborate pe baza sugestiilor 
mentalului conştient. 

Un studiu atent al unui organism unicelular vă poate lămuri în legătură cu 
fenomenele care se petrec în fiinţa voastră. Deşi o celulă nu are organe, ea reuşeşte să 
îndeplinească funcţiile fundamentale ce stau la baza vieţii: mişcarea, hrănirea, asimilarea şi 
eliminarea. 


Subconştientul se orientează mereu către acţiune 

Mulţi oameni sunt conştienţi de faptul că există o inteligenţă care controlează toate 
funcţiile vitale şi că nu e necesar ca ei să intervină în mod conştient. Dificultatea constă în 
aceea că, mentalul conştient intervine mereu prin senzaţiile provenite de la cele cinci 
simţuri, senzaţii nu întotdeaunea conforme cu realitatea şi care generează confuzii, 
neîncredere şi gînduri negative. Gînd aceste idei perturbatoare se imprimă în subconştient 
prin intermediul unei condiţionări psihice, emoţionale, subconştientul nu poate decît să li 
se supună. 


Subconştientul are întotdeauna drept scop săvîrşirea bine tui 

Mentalul subiectiv lucrează fără încetare pentru determina binele, reflectînd o 
tendinţă înnăscută de a armoniza totul. El are propria sa voinţă, este activ zi şi noapte, 
indiferent dacă acţionaţi sau nu asupra lui. Deşi este constructorul corpului vostru, nu-1 
puteţi vedea, nici auzi, nici să-l percepeţi în vre-un fel activitatea tăcută şi discretă. 
Subconştientul are propria sa viaţă orientată către armonie, sănătate şi pace. Aceasta este 
legea divină ce caută să se manifeste mereu în fiecare dintre noi. 

Cum reuşeşte omul să perturbe această tendinţă înnăscută spre armonie 

Pentru a gîndi corect, trebuie să cunoaştem Adevărul. A cunoaşte Adevărul 
înseamnă a fi în armonie cu inteligenţa nelimitată şi cu puterea ce sălăşluieşte în 
subconştient. 

Fiecare gînd sau acţiune dizarmonioasă, indiferent că provin din ignoranţă sau din 
rea- voinţă, va avea ca rezultat discordia şi limitările de tot felul. Specialiştii afirmă că la 
fiecare 1 1 luni, corpul se reînnoieşte în totalitate; deci, din punct de vedere fizic, vîrsta 
noastră este doar de 1 1 luni. Şi dacă în structura fizică observaţi vre-un defect, acesta se 
datorează în mod sigur gîndurilor de mînie, de gelozie, de rea- voinţă sau de neîncredere 
pe care le- aţi întreţinut tot acest timp. 

Sunteţi, deci, suma gîndurilor voastre. Vă stă în putere să eliminaţi din minte 
gîndurile şi imaginile negative. Pentru a dispersa întunericul este nevoie de lumină; 
pentru a înlătura răceala este nevoie de căldură; iar gîndul negativ poate fi înlocuit de unul 
pozitiv şi constructiv. Susţineţi mereu binele şi răul va dispărea cu desăvîrşire. 

Este normal să fii sănătos, p/in de viaţă şi de for(ă şi este anormal să fii bolnav sau p/in de suferinţă 


Majoritatea copiilor se nasc sănătoşi; organismele lor funcţionează perfect. Aceasta 
este starea normală, iar noi trebuie să rămînem sănătoşi, viguroşi şi puternici toată viaţa. 
Instinctul de conservare este cel mai puternic instinct; el constituie o realitate foarte 
puternică, care se manifestă totdeauna. Este evident că toate ideile şi convingerile voastre 
vor acţiona cu mai multă forţă dacă vor fi în armonie cu acest instinct al vieţii, care caută 
mereu să vă protejeze şi să vă apere. 

Boala reprezintă o stare anormală şi indică faptul că acţionaţi împotriva legilor firii şi 
că gîndiţi negativ. Legea vieţii este o lege a credinţei şi se manifestă în mod discret şi 
constant în întreaga natură. Acolo unde există credinţă, apare viaţă; acolo unde există viaţă, 
se manifestă armonia,- şi tot ce este armonios e plin de sănătate. 

Dacă gîndurile vă sunt în deplină armonie cu principiul creator subconştient, sunteţi 
la unison cu principiul armoniei universale. Dacă întreţineţi gînduri care contravin acestui 
principiu, ele vă vor tracasa, îmbolnăvindu-vă, iar dacă veţi persista în greşeală, vă pot 
chiar provoca moartea. 

Pentru a vindeca o boală trebuie să amplificaţi curgerea energiilor vitale 
subconştiente prin întreaga voastră fiinţă. Aceasta se poate realiza dacă veţi elimina 
îndoielile, grijile, anxietatea, gelozia, ura şi toate celelalte gînduri malefice care tind să vă 
distrugă nervii şi glandele - acele ţesuturi ce se ocupă cu eliminarea diferitelor deşeuri şi 
impurităţi din organism. 


Vindecarea mat adiei lui Pott 

în revista “Nautilus” din martie 1917a apărut un articol despre un băiat suferind de 
maladia lui Pott - tuberculoza coloanei vertebrale - care a fost vindecat intr-un mod 
remarcabil, am putea spune chiar miraculos. El se numea Frederick Elias Andrews, locuia 
în Indianapolis şi este acum pastor la Unity School of Christianity, Kansas City, Missouri. 
Medicul i-a declarat că boala sa este incurabilă. Atunci, el a început să se roage fervent şi, 
dintr-un infirm contorsionat şi deformat, care se tîra în genunchi, a ajuns un om viguros, 
drept şi bine legat. El şi- a formulat propria afirmaţie, asimilînd mental calităţile de care 
avea nevoie. 

în mai multe şedinţe pe zi, Andrews repeta de nenumărate ori: “Sunt sănătos, 
viguros, puternic, plin de dragoste, armonios şi fericit”. Această propoziţie devenise 
ultimul gînd de seară şi primul gînd de dimineaţă. Nu uita să se roage şi pentru ceilalţi, 
trimiţîndu-le iubire şi sănătate. Aceasta atitudine mentală, precum şi rugăciunea repetată 
cu credinţă şi perseverenţă i-au adus beneficii imense. Gînd se confrunta din nou cu 
gînduri de mînie , de gelozie sau de neîncredere, începea imediat să lupte din toate 
puterile pentru a le alunga. Subconştientul a reacţionat pe măsura efortului depus de 
băiat. Aceasta este semnificaţia cuvintelor biblice: “Mergi, credinţa ta te-a m'ntuit”. 
(Marcu 1 0: 5 2). 

Cum poate încrederea desăvîrşită în forţele subconştiente să vă vindece orice boa/ă 

Un tînăr, care- mi audiase conferinţele în legătură cu puterea curativă a 
subconştientului, suferea din cauza unor tulburări de vedere. Medicul îi spusese că are 
nevoie de o operaţie, dar el şi- a spus: “Subconştientul care mi- a creat ochii va putea, de 
asemenea, să-i vindece”. 

în fiecare seară, înainte de a adormi, intra într-o profundă stare de relaxare şi de 
interiorizare, fixîndu-şi atenţia asupra medicului oftalmolog. Şi-l imagina stînd în faţa lui 
şi exclamînd cu uimire: “Iată, s-a produs un miracol!” Pentru ca sugestia de însănătoşire să 
pătrundă cu mai multă forţă în subconştient, tînărul se folosise de imaginea medicului. 
Prin repetare perseverentă, printr-o aşteptare plină de încredere, el şi- a convins 
subconştientul ca poate să vindece boala. După un timp scurt, el a devenit complet 
sănătos. Aceasta constituie un exemplu viu ce ilustrează modul cum încrederea în 
puterea subconştientului ne poate vindeca în mod aparent miraculos. 

Idei de reţinut 

1. Subconştientul este adevăratul constructor al corpului; el lucrează 24 de ore 
pe zi. Gîndurile voastre negative îi perturbă însă procesele vitale, împiedicînd 
armonizarea şi bunăstarea întregii fiinţe. 

2. Sugestionaţi subconştientul să vă răspundă la o întrebare pe care o formulaţi 
înainte de a adormi. El o va face negreşit. 

3. Supravegheaţi-vă gîndurile. Orice idee acceptată este trimisă de la creier spre 
plexul solar - numit şi “creierul abdominal” - şi se va manifesta ca atare. 

4. Deveniţi conştienţi de faptul că puteţi să vă transformaţi, oferin-du-i 
subconştientului un nou prototip (tipar) al fiinţei voastre fizice şi psihice. 

5. Activitatea subconştientului este orientată mereu către viaţă. Datoria voastră 
este aceea de a vă controla mentalul conştient. Hrăniţi-1 numai cu gînduri 
armonioase, pure şi benefice. Subconştientul va reacţiona totdeauna la ceea ce 
obişnuiţi să gîndiţi. 

6. Corpul se reînnoieşte complet la fiecare 11 luni. Vă stă, deci, în putere, 
oricînd, să vă transformaţi corpul, dacă vă transformaţi gîndurile, veghind ca ele să fie 
mereu armonioase. 

7. Starea de sănătate este normală. Este anormal să fii bolnav. Principiul 
armoniei este înnăscut în noi. 

8. Gelozia, neîncrederea, anxietatea, toate acestea afectează nervii şi glandele, 
provocînd tot felul de suferinţe mentale şi fizice. 

9. Ceea ce afirmaţi şi simţiţi în mod conştient se va manifesta în mintea, corpul şi 
acţiunile voastre. Orientaţi-vă benefic atitudinea şi comportamentul; veţi fi inundaţi 
atunci de imensa bucurie a vieţii. 

CAPITOLUL VIII 

UNELE MICI SECRETE PENTRU A OBŢINE REZULTATE SIGURE 

în lucrul cu subconştientul, apar şi eşecuri datorate în principal lipsei de încredere 
sau faptului că se depune un efort exagerat. Mulţi îşi pun singuri piedici, pentru că nu 
cunosc fenomenele subtile, care se produc în subconştient. Dacă ei ar cunoaşte felul în 
care se manifestă cu adevărat subconştientul, ar găsi şi metode adecvate pentru a-1 
dinamiza corespunzător, iar încrederea în forţele sale ar fi mult mai mare. Este important 
de reţinut că, în momentul în care subconştientul acceptă o sugestie puternică, începe 
imediat să o execute, mobilizînd în acest sens toate resursele şi cunoştinţele de care 
dispune. Aceasta este legea principală care îl defineşte, valabilă oricînd, fie că sugestia 
este pozitivă, fie că este negativă. Depinde, deci, de voi înşivă, dacă veţi avea parte de 
necazuri şi neîmpliniţi sau de bucurii şi reuşite, utilizînd forţa colosală a subconştientului. 

La gînduri bune, constructive şi pline de iubire veţi primi din partea 
subconştientului răspunsuri orientate benefic, dar mult amplificate. Astfel, pentru a 
obţine un rezultat cert, este de ajuns să impregnaţi plini de forţă în subconştient ideea 
voastră benefică, mentalizarea scopului propus. Efectul va fi mai sigur, dacă veţi corela 
aceasta cu sentimente anticipative sau, altfel spus, să vă imaginaţi bucuria şi fericirea pe 
care o veţi trăi atunci cînd dorinţa voastră va deveni realitate. Nu vă pierdeţi niciodată 
încrederea în posibilităţile de care dispune subconştientul. Fiţi mereu relaxaţi şi nu vă 
forţaţi succesul, deoarece subconştientul nu acceptă să fie constrîns. O acţiune detaşată în 

acest sens, este mult mai eficientă. Pe de altă parte, gînduri de genul: “Nu mi se va împlini 
dorinţa”, “Nu găsesc nici o soluţie”, “Sunt disperat”, “Nu ştiu ce să fac”, “Situaţia e fără 
scăpare”, constituie şi ele posibile cauze ale nereuşitei voastre, căci, supunîndu-se acestor 
sugestii, subconştientul vi se va opune mereu. Astfel, nu mergeţi nici înainte, nici înapoi; 
cu alte cuvinte stagnaţi. Dacă, urcîndu-vă într-un taxi, spuneţi şoferului o mulţime de 
adrese, nu veţi reuşi decît să-l zăpăciţi şi probabil vă va refuza să vă ducă undeva. La fel se 
întîmplă şi atunci cînd doriţi să angrenaţi forţele subconştientului. Trebuie să aveţi clar în 
minte scopul final şi să fiţi foarte hotărîţi. Sigur există o soluţie pentru problema voastră, 
iar înţelepciunea subconş-tientului o va descoperi, mai devreme sau mai tîrziu. 


Nn grena re a sugestii /or date sukonş/ien/u/ui trebuie făcută în mod detaşat şi calm 

Cineva era nemulţumit că homarul îi ceruse 200 de dolari pentru a-i repara soba, la 
care el a spus: “V-am cerut 5 cenţi pentru o piesă pe care am înlocuit-o şi 1 99 dolari şi 95 
de cenţi pentru că am descoperit defecţiunea”. 

Subconştientul este asemenea unui maestru, chiar cel mai priceput dintre toţi. Este 
suficient să impregnaţi ideea de sănătate, căci el ştie cum să vindece orice boală. Nu vă 
preocupaţi de detalii, nu aveţi nevoie să ştiţi prin ce mijloace vă va îndeplini dorinţele: fiţi 
doar relaxaţi şi lăsaţi totul în seama subconştientului. Închipuiţi- vă triumful şi bucuria pe 
care le veţi simţi cînd vă veţi atinge scopul propus, fie ca este vorba despre sănătate, bani 
sau despre un loc de muncă. Sentimentul care însoţeşte mentalizarea este foarte 
important. De aceea, trebuie să simţiţi orice sugestie pe care o trimiteţi către subconştient, 
ca şi cînd aceasta reprezintă deja o realitate. 

Nu luptaţi cu obstacolele apărute în cale; folosiţi imaginaţia şi nu voinţa 

Nu daţi atenţie diferitelor obstacole şi nu încercaţi să vă impuneţi voinţa. Tot ceea ce 
aveţi de făcut este să aveţi imaginea clară şi precis conturată a ceea ce doriţi să obţineţi. 
Veţi constata adesea faptul că intelectul va interveni cu tot felul de gînduri contrare. Cu 
toate acestea, păstraţi o încredere nestrămutată, o încredere de copil, singura care poate 

duce la adevărate miracole. Simplificaţi cit mai mult procedeul; cea mai simplă modalitate 
este şi cea mai eficientă, iar imaginaţia disciplinată produce adevărate miracole. Biblia 
spune: “Tot ceea ce cereţi prin rugăciune, să credeţi că aţi primit deja şi veţi primi”. A 
crede înseamnă a accepta un lucru ca fiind adevărat, înseamnă a trăi cu senzaţia că el 
există. Păstraţi mereu această stare în voi înşivă; veţi trăi în realitate, după un timp, cu 
bucuria împlinirii. 


T rei paşi către obţinerea succesului sigur 

1 . Formulaţi corect şi concis cererea sau problema pe care doriţi să o rezolvaţi. 

2. Acceptaţi faptul că subconştientul cunoaşte deja răspunsul. 

3. Acceptaţi ca subconştientul să vă reveleze acest răspuns,- fiţi calmi şi încrezători în 
puterea extraordinară a subconştientului vostru. 

Nu micşoraţi forţa sugestiei, spunînd: “Aş vrea atît de mult să mă vindec” sau “sper să 
reuşesc”, ci fiţi mereu iiotărîţi şi fermi. Voi sunteţi cel care comandă şi voi puteţi intra în 
legătură cu aceste energii benefice ale universului. Trebuie să deveniţi un adevărat releu 
prin care să se manifeste gigantica putere a subconştientului. Impuneţi-i ideea de sănătate, 
apoi relaxaţi- vă, aşteptînd liniştiţi ca subconştientul să o manifeste în lumea fizică. Dacă 
apare vre-un gînd străin şi fără legătură cu această problemă, spuneţi simplu: “Va trece” şi 
întorceţi-vă la ideea voastră. 


legea efectului invers 

Cane, celebrul psiholog francez, a definit astfel legea efectului invers: “Gînd există un 
conflict între imaginaţie şi voinţă, întotdeauna învinge imaginaţia”. 

Dacă, de exemplu, vi se cere să mergeţi pe un fir pus pe pămînt, o faceţi fără nici o 
emoţie. Dar să presupunem că firul ar fi suspendat între doi stîlpi, la o înălţime de 4 metri, 
aţi mai face- o la fel de uşor? 

Dorinţei de a-1 traversa se va opune imaginaţia, care vă va face să vă temeţi. Gîndul 
dominant, adică teama de cădere, va învinge dorinţa de reuşită, adică forţa voinţei de a 
merge şi de a te susţine pe firul suspendat. Întotdeauna intelectul inventează piedici şi 
obstacole foarte puternice, care influenţează activitatea constructivă a subconştientului. 

Subconştientul acceptă sugestia cea mai puternică. Lucrul făcut fără nici un efort este 
cel mai eficient. Nu veţi spune niciodată: “Aş vrea să mă vindec, dar nu reuşesc”, “Fac 
atîtea eforturi”, “Mă străduiesc să fac...”, sau “Mă folosesc de toate puterile mele”. 

Nu încercaţi să vă impuneţi voinţa, căci orice efort în acest sens va fi zadarnic, veţi 
obţine exact opusul a ceea ce aşteptaţi. 

Iată un exemplu clasic. Atunci cînd recapitulează cursurile, studenţii au impresia ca 
au uitat tot ceea ce învăţaseră înainte, devenind incapabili să- şi amintească cele mai 
simple noţiuni. Intrînd oarecum în panică, ei încearcă să- şi impună voinţa, chinuindu-se 
atît de mult, incit uită chiar totul. Numai atunci cînd ies din sala de examen îşi amintesc 
răspunsurile la toate întrebările puse. Imediat tensiunea din minte încetează, memoria 
revelîndu-ne tot ceea ce ei credeau că au pierdut. Chiar eforturile de a- şi aminti noţiunile 
deja învăţate erau de fapt cauza amneziilor, conform legii efectului invers. 

Cînd ne folosim de voinţă, creăm o anumită opoziţie, care se traduce prin apariţia 
unei tensiuni interne. Iisus spune: “Dacă doi dintre voi se vor învoi pe pămînt în privinţa 
unui lucru, pe care îl vor cere, se va da lor de către Tatăl Meu, care este în Ceruri”. (Matei 
18 : 19 ) 

Cine sunt cei doif Este vorba de legătura armonioasă dintre subconştient şi intelect. 
Atît timp cit între cele două părţi nu există contradicţii în privinţa dorinţei pe care o au, cu 
siguranţă că o vor împlini. Din alt punct de vedere, “cei doi” sunt imaginaţia şi voinţa. 

Trebuie să evitaţi orice conflict între aspiraţie şi mintea care încearcă să găsească 
orice piedici şi obstacole în calea supunerii ei. Cea mai simplă modalitate constă în a vă 
relaxa profund, pentru a intra într-o stare de receptivitate mărită, în care activitatea 
mentală conştientă se reduce la minimum. Un moment foarte puternic este cel dinaintea 
somnului sau atunci cînd vă treziţi imediat, dar nu sunteţi pe deplin conştienţi. In astfel de 
momente, aproape că numai există gînduri negative şi fantasme care să neutralizeze 
sugestia pozitivă. Faceţi ca imaginea a ceea ce doriţi să obţineţi să devină foarte clară şi 
simţiţi cu anticipaţie bucuria reuşitei. Se cunosc numeroase persoane care şi- au rezolvat 
în mod salutar probleme diferite de viaţă, aparent fără ieşire, cu ajutorul imaginaţiei 
controlate. 

Iată un exemplu care ilustrează foarte clar modul în care poate fi aplanat conflictul 
dintre voinţă şi imaginaţie. O tînără era implicată într-un proces care se complica din 
ce în ce mai mult şi părea să se prelungească la infinit. Dorea foarte mult să iasă din 

situaţia aceea încurcată, dar îşi pierduse răbdarea şi nu reuşea să fie optimistă, se gîndea 

82 



doar că ar putea să piardă procesul şi să plătească daune mari. Urmîndu-mi sfatul, a 
început să- şi folosească forţele latente ale subconştientului în modul următor: în fiecare 
seară, înainte de a adormi, îşi imagina că procesul se termină şi i se face în sfîrşit dreptate. 
Înţelesese că secretul consta în a realiza un acord între imaginea din minte şi dorinţa din 
inimă. După ce se relaxa profund, tînăra îşi imagina că discută cu avocatul ei, că îi spune 
tot felul de întrebări, la care acesta îi răspunde intr-un mod calm şi sigur. La sfîrşit, îşi 
închipuia că-i spune: “Am o idee. Uite cum putem rezolva problema foarte uşor.” 

în timpul zilei, dacă apăreau gînduri sceptice, îşi derula iar filmul imaginar, 
amintindu-şi vocea avocatului, surîsul, gesturile sale. A reluat de atîtea ori imaginea, incit 
acest lucru a devenit o obişnuinţă. După cîteva săptămîni, avocatul a anunţat- o că a reuşit 
să ajungă la o înţelegere cu partea adversă. 

Acesta este adevăratul sens al cuvintelor biblice: “Şi vor bine plăcea cuvintele gurii 
mele (gîndurile, imaginile mentale, n.n.) şi cugetul inimii mele (sentimentele, n.n.) 
înaintea Ta pururea,- Doamne, Ajutorul meu şi Izbăvitorul meu”. (Psalmi, 18: 15) 

Secretele succcesului 

1. Efortul exagerat, constrîngerea mentală, demonstrează anxietate şi 
neîncredere în forţele subconştientului. 

2. Dacă acceptaţi o anumită sugestie în timp ce sunteţi într-o stare de relaxare 
profundă, aceasta pătrunde în subconştient şi va deveni realitate. 

3. Nu ţineţi seama de tipare şi de metode tradiţionale, căci veţi ajunge să vă 
condiţionaţi singuri. Orice întrebare are un răspuns, iar subconştientul îl va revela 
mai devreme sau mai tîrziu. 

4. Nu ascultaţi bătăile inimii, nici respiraţia; nu vă îndoiţi nici o clipă de 
sănătatea voastră. 

5. Fiţi convinşi că sunteţi sănătoşi şi vă veţi însănătoşi. Nu vă plîngeţi de lipsa 
banilor şi ei nu vă vor lipsi niciodată. Conştientizaţi-vă pe cît posibil în fiecare clipă, 
gîndurile şi sentimentele ce vă străbat fiinţa. 

6. Imaginaţia este o unealtă foarte puternică şi ea vă stă mereu la dispoziţie. 
Imaginaţi-vă că sunteţi perfecţi şi veţi deveni perfecţi. 

7. Evitaţi conflictele dintre conştient şi subconştient. Atunci cînd doriţi să vă 
impregnaţi subconştientul, întîi relaxaţi-vă profund şi intraţi într-o stare de 
receptivitate şi interiorizare. Apoi imaginaţi-vă cum ar fi dacă dorinţa vi s-ar îndeplini 
şi simţiţi plenar bucuria reuşitei. Un moment foarte bun este cel de dinaintea 
somnului. Dormiţi în pace şi treziţi-vă în bucurie. 

CAPITOLUL IX 

CUM SE POATE OBŢINE PROSPERITATEA ÎN VIAŢA, CU AJUTORUL 
PUTERII SUBCONŞTIENTULUI VOSTRU 

Dacă încă vă mai confruntaţi cu dificultăţi financiare şi acest fapt vă creează multe 
probleme, înseamnă că nu aţi reuşit să vă convingeţi subconştientul că banii pe care îi 
aveţi vă ajung pentru a trăi în belşug. Desigur, cu toţii am auzit despre unele persoane 
care, deşi muncesc cîteva ore pe săptămînă, cîştigă sume fabuloase. Acest lucru înseamnă 
că banii nu se cîştigă numai cu sudoarea frunţii şi a mîinilor. Secretul constă în a munci cu 
plăcere şi cu entuziasm, fără să vă preocupaţi de avantajele pe care le veţi avea ca urmare 
a muncii depuse. 

Am cunoscut odată un administrator din Los Angeles, care avea un venit de 7 5000 
de dolari pe an, ceea ce înseamnă destul de mult. Cum a procedat elf Persoana respectivă 
şi-a convins pur şi simplu subconştientul că merită suma respectivă. în comparaţie cu el, 
alţi salariaţi primeau mult mai puţini bani ca retribuţie, deşi aveau mai multă experienţă. 
Ceea ce le lipsea erau ideile creatoare, puţină ambiţie şi cunoştinţe despre modul de 
utilizare a subconştientului. 

Prosperitatea reprezintă de fapt, o sugestie subconştientă. Nu veţi deveni niciodată 
milionari doar repetînd: “Sunt milionar, sunt milionar”. Trebuie să impregnaţi în 
subconştient starea de mulţumire pe care aţi avea- o, dacă aţi fi bogat. Ghinionul celor mai 
mulţi este că nu ştiu să folosească sau nu au încredere în această metodă neconvenţională. 
Dacă are loc o recesiune economică, dacă salariile scad sau creşte inflaţia, toate acestea ar 
fi tot atîtea dezastre inevitabile, căci ei nu ştiu ca în adîncul subconştientului se ascund 
comori inepuizabile. 

Oamenii care se cred săraci vor rămîne mereu săraci. Cei care prin gîndurile lor se 
menţin în rezonanţă cu energiile subtile ale condiţiei prospere, vor avea de toate şi vor 
duce o viaţă plină de fericire. 

Este o superstiţie ideea că soarta nu poate fi schimbată şi că unii sunt făcuţi să rămînă 
săraci toată viaţa. Folosindu-vă liberul arbitru, vă puteţi îmbunătăţii şi chiar schimba 
complet condiţiile de viaţă mizere, căci gîndurile voastre conţin o nebănuită putere 
creatoare. Trebuie doar să înlocuiţi concepţiile greşite cu altele binefăcătoare, pozitive, 
constructive şi pline de aspiraţia deplinului succes. 

Cum să formăm o concepţie nouă la nivel mental 

Poate că, citind aceste rînduri, veţi începe imediat să spuneţi cu regret: “Aş dori atît 
de mult să am şi eu noroc în viaţă”. Iată ce trebuie să faceţi pentru aceasta: repetaţi timp de 

3 ori pe zi, cîte 5 minute: “Prosperitate, succes”. Aceste cuvinte dobîndesc o forţă 
gigantică atunci cînd se impregnează în subconştient. 

Concentraţi- vă asupra ideii de prosperitate şi lăsaţi restul în seama subconştientului. 
Veţi observa, cu surprindere, că se vor manifesta o serie de circumstanţe şi ocazii 
favorabile. Nu spuneţi mecanic: “Sunt bogat”, ci meditaţi asupra valorilor şi a 
posibilităţilor ce sălăşluiesc în fiinţa voastră. Dacă veţi afirma pur şi simplu: “Prosperitate”, 
nu creaţi nici un conflict între dorinţă şi realitate şi, cu timpul, vă veţi obişnui cu această 
idee. Subconştientul este o sul-generis bancă, unde depuneţi diferite sugestii şi primiţi ca 
dobîndă realitatea corespunzătoare acelor sugestii. Acum sunteţi liberi să alegeţi o viaţă 
marcată de lipsuri şi suferinţe sau una plină de prosperitate şi succes. 

Cauza posibilelor eşecuri 

în ultimii 3 5 de ani, am avut posibilitatea să cunosc multe persoane, care se plîngeau 
de acelaşi lucru: “De luni de zile mă tot sugestionez: «Sunt bogat, sunt prosper», dar nu 
obţin nici un rezultat”. Discutînd cu ele, am observat că, de fapt, acestea se minţeau 
singure, pentru ca nu reuşeau să- şi transforme în mod real şi plin de convingere vechile 
concepţii. în loc de aceasta, ele se menţineau în vechea lor stare de nemulţumire. 

Cineva îmi spunea: “Am declarat pînă la saturaţie că sunt prosper, dar situaţia mi s-a 
agravat şi mai mult, căci eu ştiam că lucrurile nu stau aşa”. Analizînd realitatea, intelectul 
respingea toate sugestiile. 

Afirmaţiile cele mai eficiente sunt cele care nu produc nici un fel de conflict mental. 
Persoana respectivă nu a reuşit decît să- şi înrăutăţească situaţia materială, din cauză că 
sugestiile sale îi accentuau senzaţia de sărăcie. Subconştientul nu acceptă decît ceea ce voi 
înşivă consideraţi a fi perfect adevărat. 

Pentru cei care se confruntă cu astfel de probleme, iată cum puteţi evita conflictul 
dintre dorinţă şi realitate: de fiecare dată, înainte de a adormi, rostiţi în gînd: “Pe zi ce trece 
devin din ce în ce mai prosper”. Această sugestie nu va provoca nici o disensiune, pentru 
că ea nu contrazice situaţia actuală. 

Am dat acest sfat unui om de afaceri care era foarte îngrijorat în privinţa profitului 
său. Ga urmare, el a început să- şi spună: “Produsele mele se vînd din ce în ce mai bine.” 
Astfel a împăcat dorinţa sa puternică cu realitatea şi rezultatele s-au făcut imediat vizibile. 
Nu faceţi niciodată declaraţii de genul: “Nu mai avem nimic”, “Vom vinde casa pentru a ne 

plăti datoriile”, căci în acest mod riscaţi foarte mult. Menţinîndu-vă într-o îngrijorare 
continuă cu privire la viitor, nu faceţi decît să atrageţi dificultăţi şi lipsuri din ce în ce mai 
mari. Păstraţi- vă speranţa şi fiţi siguri că orice dorinţă fermă veţi avea, ea vi se va îndeplini 
fără doar şi poate în viitor. Subconştientul amplifică orice idee care pătrunde în el. în 
fiecare dimineaţă, sugestionaţi- 1 cu gînduri luminoase, de prosperitate, succes şi bucurie. 
Umpleţi- vă mintea cu astfel de sugestii benefice, cit mai des posibil. Unii mi- ar putea 
reproşa: “Am făcut acest lucru de atîtea ori şi totuşi, nu s-a schimabat nimic în viaţa mea”. 
Nu aţi făcut acest lucru, deoarece aţi lăsat mintea să se întoarcă la gîndurile pesimiste, cu 
care ea era deja obişnuită. Gînd semănaţi un bob de grîu, nu-1 mai dezgropaţi ca să vedeţi 
dacă a încolţit, ci aşteptaţi încrezători ca el să răsară şi să dea rod. Tot aşa procedaţi şi în 
lucrul cu subconştientul. Lăsaţi sugestiile să prindă rădăcini adinei şi să dea roade în viaţa 
de zi cu zi. 

Dacă aveţi tendinţa să spuneţi: “N-aş putea să- mi cumpăr acest lucru”, opriţi- vă 
repede pentru a formula o sugestie pozitivă de genul: “Averea mea creşte pe zi ce trece”. 

Sursa rea/ă a prosperităţii 

Subconştientul nu duce lipsă de idei. Trebuie doar să-l dinamizaţi, să-l determinaţi 
să vi le comunice. Odată amorsat acest proces, el vă va oferi numeroase modalităţi de a 
duce o viaţă îmbelşugată, indiferent de fluctuaţia pieţei sau de situaţia economică a ţării în 
care trăiţi. Prospe-ritatea obţinută pe această cale, nu va depinde de condiţiile exterioare. 
Nu veţi fi afectaţi de scăderea valorii banilor, căci banii nu reprezintă decît simboluri ale 
bogăţiei. Este suficient să impregnaţi în subconştient ideea de prosperitate şi, mai ales, 
sentimentul împlinirii şi al confortului. Veţi fi uimiţi cit de neobişnuite şi neaşteptate vor 
fi formele în care toate acestea se vor manifesta. 

Unii se plîng că nu reuşesc să se descurce cu cheltuielile curente. Ei îi condamnă 
mereu pe cei care au reuşit în viaţă, care au reuşit să se ridice mai sus decît ei înşişi, 
spunînd: “îl cunosc bine, este un hoţ, un profitor”. Iată de ce au rămas săraci; ei condamnă 
tocmai ceea ce doresc cu mai mare intensitate, dar într-un mod egoist, distructiv. Gel mai 
bun mijloc de a vă îndepărta de prosperitate este să fiţi invidioşi şi să-l criticaţi pe cel care 
se bucură de ea. 

Din aceasta cauză, invidia constituie principala cauză a sărăciei în cazul multor 
persoane. Să zicem că ştiţi faptul că, unul dintre concurenţii voştri depune o sumă uriaşă 

de bani în bancă, în timp ce voi nu aveţi de depus decît cîteva bancnote. Ce sentiment vă 
domină în acel moment? Desigur, sunteţi invidioşi, pentru că afacerile i-au mers mai bine 
decît vouă înşivă. Ca să eliminaţi acest sentiment distructiv care, după cum am mai arătat, 
constituie cauza multor necazuri, puteţi emite următoarea sugestie: “Ce minunat! Mă 
bucur că acest om este atît de prosper. îi doresc să încheie afaceri din ce în ce mai 
avantajoase”. Gelozia şi invidia sunt sentimente cu adevărat devastatoare. Neutralizaţi- le 
cit mai repede posibil. Doriţi tuturor fiinţelor să se bucure de abundenţă, să ducă o viaţă 
fără lipsuri şi plină de fericire. Chiar în momentul cînd simţiţi că vă irită succesul cuiva, 
începeţi să vă rugaţi pentru fericirea şi prosperitatea persoanei respective. Eliberaţi 
mintea de gîndurile de ură şi invidie; permiteţi subconştientului să se manifeste în sens 
benefic şi să aducă numai bucurie şi prosperitate în viaţa voastră. 

Chiar dacă ştiţi că cineva şi- a cîştigat averea prin mijloace necinstite, nu aveţi nici un 
motiv să va îngrijoraţi sau să faceţi caz de acel lucru. Pur şi simplu înseamnă că persoana 
respectivă se foloseşte de legile divine, pentru a- şi satisface interesele sale egoiste. Fiţi 
siguri că justiţia divină îl va recompensa aşa cum merită. Nu criticaţi, deci, pe semenii 
voştri. Nu vă preocupaţi decît de anihilarea propriilor voastre blocaje mentale, precum: 
invidia, gelozia, tendinţa de a critica, blocaje care vă îndepărtează de scopurile voastre. 

Seara, înainte de a adormi, relaxaţi- vă profund şi începeţi să repetaţi un singur 
cuvînt: “Prosperitate”. Fiţi destinşi, calmi şi repetaţi încet această formulă aproape magică, 
aşa cum aţi fredona un cîntec de leagăn. Adormiţi cu acest cuvînt în minte. Veţi fi uimiţi 
de rezultatele pe care le veţi obţine. Făcînd din nou dovada puterii sale magnifice, 
subconştientul vă va dărui din abundenţă tot ce veţi dori din viaţă. 

Folosiţi-vă de puterea subconştientului 

1. Hotărîţi-vă să deveniţi prosperi, cu ajutorul puterii subconştientu-lui vostru. 

2. Dacă vă veţi chinui să cîştigaţi bani mulţi doar prin muncă grea, brută şi lipsită 
de orice înţelegere subtilă a grandioaselor mecanisme de acţiune ale subconştientului, 
nu veţi reuşi decît să ajungeţi cel mai bogat din cimitir. Nu este nevoie să vă epuizaţi 
sau să luptaţi din greu, fizic vorbind, pentru a atinge starea de prosperitate. 

3. Prosperitatea este mai întîi de toate un prototip mental. Fixaţi acest prototip 
adînc la nivelul subconştientului. 

4. Majoritatea oamenilor se zbat în lipsuri, pentru că nu ştiu să aplice legile 
mentalului, în viaţa de zi cu zi. 



5. Repetaţi cuvîntul “Prosperitate”, calmi şi concentraţi, timp de cel puţin 5 
minute în fiecare zi, într-o stare de relaxare profundă sau de meditaţie. Aveţi 
încredere, subconştientul va materializa această sugestie, astfel încît să vă 
îndeplinească dorinţa. 

6. Sentimentul de prosperitate atrage, prin rezonanţă, prosperitatea. Nu uitaţi 
niciodată acest lucru. 

7. Este esenţială armonizarea intelectului cu subconştientul, pentru că 
subconştientul acceptă tot ceea ce simţim că este real, ideile voastre dominante. 
Cultivaţi cu grijă doar ideea de abundenţă şi urmăriţi să nu daţi atenţie lipsurilor. 

8. Pentru a evita un conflict între dorinţă şi realitate, folosiţi sugestia următoare: 
“Pe zi ce trece devin din ce în ce mai prosper”. 

9. Repetaţi cu perseverenţă cuvintele: “Veniturile mele cresc în fiecare zi, am din 
ce în ce mai mult succes”. 

10. Nu mai folosiţi exprimări de genul: “Nu avem nimic”, căci în acest fel nu faceţi 
decît să vă agravaţi lipsurile. 

11. Depuneţi în subconştient gînduri de succes, prosperitate, abundenţă. Mai 
devreme sau mai tîrziu, aceste efecte vor deveni vizibile. 

12. Urmăriţi să nu negaţi ceea ce aţi afirmat cu puţin timp înainte, pentru a nu 
neutraliza rezultatul final aşteptat. 

13. Mentalitatea voastră greşită constituie cauza reală a stării materiale diferite în 
care vă aflaţi. Fiţi încrezători. Oricînd subconştientul vă poate revela o idee care să 
valoreze milioane. 

14. Invidia, gelozia şi critica sunt tot atîtea piedici care trebuie eliminate. 
Urmăriţi să vă bucuraţi de fericirea şi prosperitatea celor din jurul vostru. 

15. Orice obstacol în calea afirmării voastre îşi are rădăcinile în minte. împăcaţi- 
vă cu voi înşivă şi chiar cu cei mai norocoşi decît voi; astfel veţi reuşi să eliminaţi 
treptat toate obstacolele. 

CAPITOLUL X 

AVEŢI DREPTUL SA VA BUCURAŢI DE PROSPERITATE 

Nimeni nu vă condamnă să fiţi săraci pentru totdeauna. Sunteţi aici pentru a învăţa 
cum să vă bucuraţi de prosperitate, cum să fiţi fericiţi, radioşi şi liberi. De aceea, trebuie să 
deveniţi conştienţi că banii sunt necesari pentru a duce o viaţă prosperă, dar, în acelaşi 
timp, detaşaţi de tentaţiile materiale ne justificate sau faimă şi putere. 

Această existenţă vă este dată pentru a progresa, pentru a vă expansiona nivelul de 
conştiinţă şi a vă eleva spiritul. Dar, pentru aceasta, trebuie să vă folosiţi de forţa mentală şi 
de orice avantaj material pe care-1 puteţi dobîndi. Aveţi dreptul şi chiar datoria de a vă 
exprima plenar în toate modurile, înconjurîndu-vă de frumuseţe şi de armonie. 

De ce vă chinuiţi în fiecare zi să vă descurcaţi cu cheltuielile, cînd puteţi avea acces la 
toate bogăţiile ce sălăşluiesc în subconştient? In acest capitol veţi învăţa cum să priviţi 
banii din alt punct de vedere decît cel obişnuit şi cum puteţi face astfel incit să dispuneţi 
mereu de un surplus. Dorinţa de a deveni prosperi semnifică de fapt o aspiraţie de a trăi 
mai liberi, mai fericiţi. Aceasta reprezintă o dorinţă universală de a descoperi Binele şi 
Frumuseţea, în tot ceea ce ne înconjoară. 

Banii reprezintă un simbol 


Banii sunt un simbol destinat schimburilor de mărfuri şi semnifică nu numai 
siguranţa zilei de mîine, ci şi frumuseţea, luxul, abundenţa şi rafinamentul. Pentru o 
naţiune, el reprezintă însuşi simbolul economiei. în cazul fiinţei umane, atît timp cit 
sîngele circulă prin corp în mod liber, ea se va afla într-o stare de sănătate deplină. Prin 
analogie, dacă banii circulă fără obstacole în viaţa voastră cotidiană, sunteţi sănătoşi din 
punct de vedere economic. Gînd omul începe însă să-i acumuleze, să-i pună la ciorap sau 
în safe- uri, cînd începe să se teamă pentru ei, atunci el se îmbolnăveşte. 

De- a lungul timpului, banii au circulat sub diverse forme, precum sarea, perlele sau 
alte obiecte. în timpurile vechi, averea era evaluată în funcţie de numărul vitelor pe care 
le deţinea om. Acum avem la dispoziţie moneda sau alte valori de bancă, pentru că este cu 
mult mai uşor să completăm un cec, decît să transportăm o mulţime de oi pentru a ne 
plăti facturile. 


Cum puteţi scăpa de lipsuri pentru totdeauna? 

Să deveniţi conştienţi de puterile latente din subconştient, acesta este cel mai sigur 
mijloc de a vă apropia de orice fel de bogăţie: materială, mentală sau spirituală. Gel care 
studiază cu atenţie legile mentalului se convinge pentru totdeauna că, indiferent de 
problemele economice ale societăţii: fluctuaţii ale valorii monedei, greve, războaie etc, el 
se va bucura mereu de abundenţa care va lua cele mai neaşteptate forme. Secretul constă 
în a impregna cu putere subconştientul de idea prosperităţii. Dacă veţi înţelege modul 
cum banii circulă liber în întreaga societate, veţi constata surprinşi că mereu veţi beneficia 
de un surplus material, ce vă va asigura o anumită autonomie. Chiar dacă mîine, să zicem, 
se va produce un dezastru financiar, în urma căruia toate averile vor deveni fără valoare, 
cum a fost cazul mărcii germane după primul război mondial, dacă nu veţi înceta să 
folosiţi legile mentalului, pentru a vă atrage bogăţia, atunci veţi avea parte mereu de 
abundenţă, indiferent ce formă nouă va lua ea. 

De ce vă lipsesc banii? 


Citind acest capitol, vă veţi spune poate: “Merit un salariu mai mare decît cel pe care- 
1 primesc acum”. Părerea mea este că cei mai mulţi oameni nu sunt retribuiţi deloc în mod 
satisfăcător. Dar una din cauzele ascunse ale acestei situaţii este faptul ca ei desconsideră 
banii, fie că- şi dau seama, fie că nu. Aceşti oameni au senzaţia că banii sunt murdari şi că 
“a dori să fii bogat constituie sursa tuturor relelor”. Un alt motiv îl reprezintă ipocrizia lor, 
atunci cînd susţin că sărăcia este o virtute. Aceste idei, implantate adine în subconştient, 
pot fi rodul educaţiei, al ignoranţei sau chiar a unei interpretări greşite a Scripturilor. 

Banii şi via (a echilibrată 

într-o zi, cineva mi-a spus: “Sunt lefter. Urăsc banii pentru că sunt cauza tuturor 
relelor”. Aceste afirmaţii dezvăluie un spirit nevrozat şi dezorientat. Desigur, nu trebuie să 
puneţi banii pe primul plan în viaţă, căci altfel veţi cădea în cealaltă extremă. Sunteţi aici 
pentru a vă folosi cu înţelepciune de puterile latente şi de influenţa de care dispuneţi. 
Unii sunt avizi de putere şi faimă, alţii sunt avizi după bani. Dacă vă veţi focaliza dorinţele 
doar asupra banilor, spunînd: “Unicul meu scop în viaţă îl reprezintă banii, nimic altceva 
nu este mai important pentru mine”, fără îndoială că-i veţi obţine, veţi face avere, dar veţi 
uita cel mai important lucru: sunteţi aici pentru a învăţa să duceţi o viaţă echilibrată şi să 
vă afirmaţi în mod armonios pe toate planurile. De aceea, trebuie să vă potoliţi şi foamea 
spirituală, aspiraţia către armonie, dragoste, bucurie, către o sănătate perfectă. 

Este total lipsit de înţelepciune să faceţi din bani scopul unic în viaţă. Munciţi şi 
acumulaţi mereu, închipuindu-vă că puteţi obţine tot ce doriţi cu ajutorul banilor, pentru 
ca, la un moment dat, să vă daţi seama că nu aveţi nevoie numai de bunuri materiale. în 
aceeaşi măsură, aspiraţi către frumuseţe şi fericire, doriţi să vă manifestaţi talentele 
ascunse, să vă găsiţi rostul în viaţă şi să-i ajutaţi pe ceilalţi, atît cit vă stă în puteri. Dacă 
veţi aplica în mod inteligent legile mentalului, veţi putea deveni chiar milionari, fără ca 
aceasta să vă afecteze starea de sănătate, de armonie, de elevare, fără să vă pierdeţi 
spontaneitate şi calmul lăuntric. 

Sărăcia constituie o boală mentală 

Sărăcia nu este un motiv de mîndrie, ci reprezintă o boală ca toate celelalte. Gînd 
sunteţi confruntaţi cu o boală psihică cereţi ajutorul unui medic care vă spune cum să 
acţionaţi pentru a depăşi acea stare penibilă. Tot la fel, dacă observaţi că în viaţa 
dumneavoastră fluxul banilor nu este constant, înseamnă că ceva este greşit în modul 
vostru de gîndire. 

Principiul vieţii, cel care ne animă pe toţi, tinde natural către expansiune, creştere şi 
abundenţă. Nu trăiţi pe acest pămînt pentru a locui într-o cocioabă mizeră, îmbrăcat în 
zdrenţe şi mereu umilit. Dimpotrivă, aveţi datoria de a fi fericiţi, vitali şi plini de succes în 
tot ceea ce faceţi. 


De ce nu trebuie să criticaţi banii 

Urmăriţi să vă conştientizaţi toate superstiţiile în legătură cu banii şi să vă eliberaţi 
mintea de ele. Dacă gîndiţi că banii sunt un lucru rău şi murdar, nu faceţi decît să vă 
îndepărtaţi de ei. Amintiţi- vă mereu că veţi pierde tot ceea ce condamnaţi şi niciodată nu 
veţi putea avea ceea ce criticaţi. 

Iată în continuare, o tehnică simplă, pe care o puteţi folosi pentru a vă îmbunătăţi 
situaţia materială. Repetaţi aceste sugestii de mai multe ori pe zi: “îmi plac banii pentru 
ceea ce pot realiza cu ei şi îi folosesc cu înţelepciune, în mod constructiv. Banii circulă în 
mod constant în viaţa mea, eu îi cheltui cu bucurie, iar ei se întorc la mine multiplicaţi. 
Banii sunt un lucru foarte bun. Am parte de ei din abundenţă şi nu-i folosesc decît pentru 
a face bine. Sunt recunoscător pentru prosperitatea de care mă bucur şi pentru 
recunoaşterea spirituală pe care o deţin.” 


Banii în viziunea savanţilor 

Să presupunem că găsiţi în pămînt un minereu de aur, de argint, de plumb, de cupru 
sau de fier. Veţi spune oare că acestea sunt lucruri rele? Tot răul provine din ignoranţa 
oamenilor, din interpretarea greşită a darurilor vieţii, din modul egoist în care aceştia îşi 
folosesc subconştientul. Uraniul, plumbul sau alte metale ar fi putut foarte bine să 

servească drept monede de schimb. Dar noi folosim bucăţi de hîrtie, cecuri, bani de 
nichel, de argint; evident, în aceste materiale nu este nimic dăunător sau murdar. 
Fizicienii şi chimiştii au descoperit că singura diferenţă între două metale este numărul de 
particule elementare: electroni şi nucleoni. Prin bombardarea atomilor intr-un accelerator 
de particule, ei pot transforma un metal în altul. Astfel, în anumite condiţii, aurul poate 
deveni mercur. Sunt convins că, în viitorul apropiat, savanţii vor fi capabili să creeze aurul 
din argint sau din alte metale, în laboratoarele lor sofisticate. Poate că, la început, nu va fi 
rentabil, dar important este că experienţa poate fi realizată. Nu pot să cred că vreo 
persoană inteligentă vede ceva rău sau murdar în electroni, neutroni, protoni sau alte 
particule. 

Bancnotele din buzunarele noastre sunt compuse din atomi ai căror protoni şi 
electroni sunt diferit aranjaţi decît cel dintr-o monedă. Numărul şi ordinea lor sunt 
singurele deosebiri dintre hîrtie şi metal. 

Cum să obţineţi banii de care aveţi nevoie 

Cu mulţi ani în urmă, am întîlnit în Australia un tînăr, care dorea să devină chirurg, 
dar nu avea destui bani. I-am explicat că o sămînţă aflată în pămînt îşi atrage tot ceea ce 
are nevoie pentru a încolţi şi că el trebuie să se inspire din această lecţie a naturii, 
umplîndu-şi subconştientul cu sugestii pozitive corespunzătoare. Pentru a- şi continua 
studiile, tînărul făcea curat în cabinetele medicale sau îşi găsea alte meserii pe timp scurt. 
Dar, în fiecare seară, înainte de a adormi, îşi imagina atîrnată pe perete diploma de medic, 
cu numele lui scris cu litere mari. Timp de patru luni a lucrat perseverent, iar rezultatul 
pe care l-a obţinut este unul dintre cele mai interesante. Unul dintre medicii la care 
muncea, l-a îndrăgit şi l-a învăţat să sterilizeze instrumentele, să facă injecţii şi să dea 
îngrijiri de primă urgenţă. Apoi, văzînd că este conştiincios, l-a luat ca asistent. Astfel, a 
fost trimis la Facultatea de Medicină. Astăzi, tînărul este unul dintre cei mai buni medici 
din Montreal, în Canada. 

Folosind în mod inteligent forţele latente ale subconştientului, el a acţionat conform 
principiului antic, conform căruia: “Avînd clar în minte scopul, veţi descoperi şi 
mijloacele pentru realizarea acestui ţel”. 

Tînărul şi- a imaginat, “a văzut” şi a simţit realitatea de a fi medic. A trăit cu această 
idee, a întreţinut- o, a hrănit- o şi a iubit- o pînă cînd, cu ajutorul imaginaţiei, a pătruns 

adînc în subconştient, devenind convingere şi atrăgînd tot ceea ce-i era necesar pentru a- 
şi îndeplini visul. 

De ce unii nu obţin ceea ce- şi doresc 

Să presupunem că lucraţi la o mare firmă dar, fără să spuneţi nimănui, gîndiţi mereu 
că sunteţi prost plătit, că nu sunteţi apreciat la justa valoare, că meritaţi mai mulţi bani şi 
mai multă consideraţie. Să nu vă miraţi dacă directorul sau şeful de personal vă va spune 
într-o zi: “Suntem obligaţi să renunţăm la serviciile dumneavoastră”. De fapt, singur v-aţi 
concediat. Directorul nu reprezintă decît instrumentul prin care a acţionat propria 
dumneavoastră stare mentală negativă. Este doar un exemplu pentru modul cum se 
manifestă legea acţiunii şi reacţiunii. Gîndul reprezintă acţiunea, iar răspunsul 
subconştientului - reacţiunea. 

Obstacol ? şi dificultăţi pe drumul spre prosperitate 

Deseori aţi auzit pe unii care spun: “Omul acela este un bandit, face avere în mod 
necinstit”, “Este un parvenit,- l-am cunoscut cînd era sărac lipit” sau “Este un hoţ, un 
răufăcător”. Dar, analizîndu-i atent pe cei care vorbesc astfel, observaţi că se zbat mereu în 
nevoi şi au dificultăţi materiale foarte mari. Poate că cei faţă de care se exprimă astfel, au 
urcat mai repede scara succesului, iar ei, roşi de invidie, îi critică. Tocmai aceasta 
constituie cauza ascunsă a eşecului lor. 

Nutrind gînduri negative despre prieteni şi condamnînd modul în care aceştia s-au 
îmbogăţit, ei se îndepărtează de prosperitatea pentru care se roagă, în fapt, atît de mult. In 
realitate, aceşti oameni condamnă chiar starea la care aspiră. 

Descoperim, astfel, că el acţionează pe două căi exact opuse. Pe de o parte, spun: 
“Averea şi banii se apropie de mine mereu”, pentru ca imediat să gîndească: “îl invidiez 
pe X pentru abundenţa în care trăieşte”. Urmăriţi mereu să vă bucuraţi de norocul altora şi 
să nutriţi numai gînduri curate la adresa semenilor voştri. 

Din nimic nu puteţi primi nimic 

în marile magazine sunt folosiţi detectivi care să împiedice furturile de orice fel. 
Mereu sunt prinşi hoţi, care încearcă să obţină anumite bunuri fără muncă. Toţi aceşti 
oameni întreţin o stare mentală de sărăcie şi de limitare, îndepărtîndu-se astfel de 
armonie, de pace, de credinţă, de puritate, de cinste şi de bunăvoinţă. în plus, îşi atrag tot 
felul de necazuri, în sensul că, îşi pierd reputaţia şi încrederea în sursa universală a 
abundenţei. Dacă îşi vor schimba optica şi vor face apel la puterile latente ale 
subconştientului, cu siguranţă că vor găsi un mod cinstit de a- şi cîştiga existenţa. Astfel, 
prin cinstea, integritatea şi perseverenţa lor, ei vor deveni exemple pozitive pentru 
societatea în care trăiesc. 


Cum să păstraţi ce aţi doMndil deja 


Pentru a vă păstra banii fără riscul de a-i pierde, cea mai bună modalitate este să fiţi 
mereu recunoscător puterii creatoare a gîndului pentru ceea ce primiţi. Trebuie ca 
mentalul conştient să accepte că este normal să duceţi o viaţă abundentă. Această atitudine 
de acceptare, precum şi faptul că aşteptaţi în mod creator să dobîndiţi averea, se vor 
manifesta apoi intr-un mod specific, în viaţa de zi cu zi. Folosiţi pentru a realiza această 
stare mentală, următoarele sugestii: “Mă aflu în legătură cu bogăţiile infinite din 
subconştient. Am dreptul să fiu bogat, fericit şi liber. Banii îmi sosesc din abundenţă, fără 
nici un obstacol. Sunt pe deplin conştient de adevărata mea valoare. îmi folosesc perfect 
liber talentul şi sunt răsplătit intr-un mod minunat”. 

Descoperiţi drumul către abundenţă 

1. Fiţi îndrăzneţi şi solicitaţi dreptul la o viaţă prosperă. Subcon-ştientul se va 
supune acestor sugestii. 

2. Nu vă mulţumiţi să trăiţi la limita sărăciei. Cereţi inteligenţei infinite mijloacele 
necesare pentru a face ceea ce doriţi în orice moment. Descoperiţi tezaurul imens 
ascuns la nivelul subconştientului. 

3. Atît timp cît banii circulă liber în viaţa noastră, înseamnă că sunteţi sănătoşi 
din punct de vedere economic. Consideraţi banii ca fiind asemănători cu fluxul şi 
refluxul mării, mereu ritmic şi constant. Căci atunci cînd marea se retrage, sunteţi 
siguri că ea va urca din nou. 

4. Aplicînd legile subconştientului, veţi putea să obţineţi întotdeauna suma de 
bani de care aveţi nevoie, indiferent pe ce cale vă vor parveni aceştia. 

5. Unul dintre motivele pentru care mulţi oameni se zbat în lipsuri, este faptul că 
ei condamnă banii. Ceea ce condamnaţi se îndepărtează de voi. 

6. Nu faceţi din bani un dumnezeu. Ei nu reprezintă decît un simbol. Amintiţi-vă 
că adevăratele comori se află în spiritul vostru. Sunteţi aici pentru a trăi echilibrat - 
deci trebuie să aveţi la dispoziţie doar bunurile materiale de care aveţi nevoie cu 
adevărat. 

7. Banii nu reprezintă adevăratul scop al existenţei. Căutaţi să atingeţi 
prosperitatea, bucuria, calmul lăuntric şi dragostea pentru toate fiinţele. 
Subconştientul vă va oferi toate aceste calităţi în deplină armonie cu legile divine. 

8. Sărăcia nu constituie o virtute şi un motiv de laudă, ci o boală a spiritului. 
Trebuie să vă purificaţi mentalul de gîndurile negative care dau naştere acestei stări 
penibile. 

9. Această existenţă nu v-a fost dată ca să trăiţi într-o cocioabă, nici să vă 
îmbrăcaţi în zdrenţe sau să vă fie foame mereu. 

10. Nu spuneţi niciodată: “banii sunt murdari” sau “îi dispreţuiesc”. Ceea ce 
criticaţi se îndepărtează de la voi. Nici un lucru nu este bun sau rău, ci orientarea pe 
care i-o daţi îi face să fie astfel. 

11. Repetaţi frecvent: “Banii sunt utili. Mă folosesc de ei cu înţelepciune, în mod 
constructiv şi judicios. îi dăruiesc cu bucurie, iar ei îmi sosesc multiplicaţi de mii de 
ori. ” 

12. Banii nu sunt cu nimic mai prejos decît cuprul, plumbul sau fierul din 
minereurile pămîntului. Cu adevărat rea este ignoranţa şi folosirea cu perversitate a 
puterilor subconştientului. 

13. Dacă vă construiţi o imagine mentală clară a ceea ce doriţi să obţineţi, 
răspunsul subconştientului şi, deci, îndeplinirea dorinţei, nu va întîrzia să apară. 

14. încetaţi să tot cereţi fără a da nimic în schimb, căci nici un lucru nu este 
gratuit. Pentru a primi trebuie să oferiţi. Chiar şi în cazul în care lucraţi cu 
subconştientul, trebuie să fiţi plini de dăruire şi să puneţi toată concentrarea mentală 
de care dispuneţi, în slujba idealurilor voastre. 

CAPITOLUL XI 

PENTRU DOBÎNDIREA SUCCESULUI, SUBCONŞTIENTUL VA ESTE CEL 

MAI BUN ALIAT 

A dobîndi mereu succesul, atunci cînd vi-1 propuneţi, înseamnă să reuşiţi în viaţă, să 
fiţi cu adevărat fericiţi. Experimentarea continuă a acestor binefaceri, constituie chiar viaţa 
eternă la care se referea Iisus, cînd afirma că lucrurile cele mai importante sunt pacea, 
armonia, siguranţa, libertatea individuală şi fericirea şi că acestea sunt intangibile, 
deoarece nimeni nu vi le poate răpi. Ele provin din Şinele esenţă al fiinţei voastre. Cine 
meditează asupra acestor calităţi, va intra imediat în rezonanţă cu sursa divină, umplînduşi 
subconştientul cu ideile lor forţă. Acestea sunt adevăratele comori “pe care nici molia, nici 
rugina nu le strică”. (Matei 6:20) 


T rei paşi către succes 

Primul pas constă în a descoperi prin introspecţie atentă, care acţiuni le facem intr- 
adevăr cu plăcere, urmărind mereu să le realizăm numai pe acestea. Căci, cheia 
succesului o reprezintă munca plină de dăruire şi de pasiune. De axemplu, nu este 
suficient ca cineva să fi obţinut o diplomă de medic psihiatru. Un astfel de specialist 
trebuie să fie mereu la curent cu descoperirile din domeniul său, să continue mereu 
studiul mecanis-melor subtile ale minţii. Numai cel cu adevărat pasionat de munca lui va 

reuşi să acumuleze noi cunoştinţe, pe măsură ce ele apar şi să trateze cu aceeaşi grijă pe 
orice pacient. 

Gînd am spus aceste cuvinte la o conferinţă, cineva mi- a replicat: “Cum să trec de 
acest prim pas, dacă eu nu- mi dau seama care muncă mi se potriveşte?” In astfel de 
cazuri, rugaţi- vă să fiţi ghidaţi corespunzător: “Infinita înţelepciune a subconştientului îmi 
va arăta care este adevăratul meu loc în această viaţă”. Repetaţi această frază, într-o stare de 
relaxare profundă şi de interiorizare. Dacă veţi persevera, plini de încredere, răspunsul vi 
se va revela sub forma unui sentiment, a unei intuiţii de moment sau chiar împrejurările 
vă vor orienta către un anumit domeniu. Trebuie doar să fiţi convinşi că veţi fi ajutaţi. 

Al doilea pas pe drumul către un succes sigur, cere specializarea intr-un singur 
domeniu de activitate, pe care să-l aprofundaţi mereu, devenind un adevărat specialist. De 
pildă, dacă un tînăr doreşte să devină chimist, el va trebui să- şi concentreze atenţia doar 
asupra unei anumite ramuri a chimiei, studiind cu perseverenţă doar domeniul pe care şi 
l-a ales. Reuşita nu va întîrzia să apară, dacă el va lucra cu entuziasm pentru a afla tot ceea 
ce se cunoaşte în acel moment în specialitatea sa. De o mare importanţă este şi aspiraţia 
cu care abordăm orice acţiune, precum şi dorinţa continuă de a face bine oricărei fiinţe din 
jurul nostru. 

Gel care doreşte să fie cel mai bun dintre toţi, va trebui să fie mereu sprijin şi ajutor 
pentru ceilalţi. Desigur, această atitudine contrastează cu mentalitatea unora care nu 
doresc decît să trăiască din ce în ce mai confortabil, muncind în mod superficial şi fără să 
se implice prea mult. Niciodată vreun om superficial şi nepăsător nu va atinge succesul. 
Va izbîndi doar cel care este animat de un ideal sublim, altruist şi nobil. Doar servindu-i 
pe ceilalţi cu abnegaţie, veţi arunca pîinea voastră pe apă*. 

Al treilea pas este şi cel mai important. In esenţă, trebuie să vă supuneţi unui 
examen de conştiinţă, pentru a vă da seama dacă nu cumva, ceea ce faceţi are ca scop doar 
propria reuşită. Dorinţele şi idealurile voastre nu trebuie să fie egoiste, ci să folosească 
umanităţii. Veţi realiza astfel un sui-generis circuit. Altfel spus, ceea ce dăruiţi lumii intr- 
un mod altruist şi plin de abnegaţie, vă va fi returnat într-o “măsură bună, îndesată, 
clătinată şi cu vîrf”**. 


* Aluzie la cuvintele din Ecleziastul (11:1): “Aruncă plinea ta pe apă, căci o vei afla după mai multe zile.” 

** Aluzie la cuvintele biblice: “Daţi şi vi se va da. Turna-vor in sinul vostru o măsură bună, îndesată, 

clătinată şi cu vîrf, căci cu ce măsură veţi măsura, cu aceeaşi vi se va măsura”. (Luca 6:38) 

Dacă nu veţi dărui mereu roadele acţiunilor voastre, nu veţi realiza acest circuit şi 
cercul nu se va închide. Tot ce veţi obţine va fi un scurtcircuit în viaţa voastră, iar acesta 
se va materializa prin numeroase limitări şi boli. 

Măsura adevăratului succes 

Este posibil ca unii să replice în felul următor: “Bine, dar domnul James a făcut avere 
vînzînd în mod necinstit ulei şi înşelînd pe mulţi alţii”. Vă voi răspunde că un astfel de om 
pare să obţină rezultate minunate pe moment, dar banii pe care i-a cîştigat prin fraudă se 
vor risipi foarte uşor. Dacă încercaţi să furaţi, vă veţi păcăli singuri, căci veţi induce 
subconştientului sugestia că sunteţi săraci şi plini de limitări. Aceste sugestii se vor 
materializa mai tîrziu în fiinţa, în căminul sau acţiunile voastre. Ceea ce simţim şi gîndim, 
aceea vom deveni. Chiar dacă cineva a reuşit să se îmbogăţească înşelînd, nu înseamnă că 
a obţinut succesul, căci nu poate fi vorba de succes fără pace lăuntrică. La ce-i vor folosi 
acelui om uriaşele lui bogăţii, dacă nu poate dormi noaptea, suferind de sentimentul 
vinovăţiei sau fiind foarte bolnav? 

Am cunoscut la Londra pe cineva care mi- a povestit cum a făcut avere din meseria 
de hoţ de buzunare. îşi construise o casă de vacanţă în Franţa şi trăia pe picior mare şi în 
Anglia. Dar, în tot acest timp, era mereu terorizat de teama că va fi descoperit şi arestat de 
Scotland Yard. Acest sentiment de culpabilitate îi provocase numeroase tulburări interne; 
mustrările de conştiinţă îl făceau să sufere profund. La un moment dat, nu a mai putut 
suporta şi s-a predat singur poliţiei. După ce şi- a ispăşit pedeapsa meritată, a luat hotărîrea 
să se transforme radical, devenind un om cinstit. Imediat şi- a găsit un loc de muncă bun, 
continuînd să trăiască liniştit şi eliberat de angoasă. 

O condiţie esenţială în vederea reuşitei, o constituie interesul şi dragostea faţă de 
munca pe care o depunem. De asemenea, trebuie să fim animaţi de idealuri mai elevate 
decît simpla dorinţă de a acumula bunuri materiale. Va atinge succesul doar cel care 
posedă profunzime psihică şi mentală, precum şi putere de înţelegere. Mulţi dintre marii 
industriaşi îşi datorează reuşita utilizării puterilor subconştientului lor. 

în urmă cu cîţiva ani, a apărut un interviu dat de un magnat al uleiului. Acesta a 
dezvăluit faptul ca secretul succesului constă în puterea de a concepe un proiect de la 
început pînă la sfîrşit, în toate detaliile sale. De exemplu, închizînd ochii, el îşi putea 
imagina un mare complex pentru fabricarea uleiului, “vedea” trenurile încărcate cu marfă 

gonind pe linii, “auzea” sirenele fabricilor, “simţea” în nări fumul care ieşea pe coşurile 
lor. Subconştientul primea aceste sugestii puternice şi le manifesta în realitate. 

Dacă reuşiţi să vă imaginaţi cu claritate scopul, mijloacele pentru a-1 atinge vor 
apărea intr-un mod neaşteptat, prin puterea miraculoasă a subconştientului. 

Veţi înţelege importanţa acestor trei paşi în dinamizarea energiilor creatoare ale 
subconştientului, doar aplicîndu-i în orice acţiune pe care o doriţi încununată de succes. 
Gîndul constituie o forţă colosală, iar dacă i se alătură şi sentimentul lăuntric, trăirea 
adecvată, atunci devine cu adevărat credinţă şi, după cum spune Iisus: “După credinţa 
voastră fie vouă!” (Matei 9:29). 

Cunoaşterea şi folosirea acestei puteri uriaşe de care dispuneţi, vă va ajuta să vă 
îndepliniţi orice dorinţă, vă va da încredere în forţele proprii, precum şi un sentiment de 
plenitudine şi pace lăuntrică. 

Puteţi aplica aceste legi în orice domeniu şi dacă veţi dărui roadele voastre celor din 
jur sau chiar întregii umanităţi, atunci puteţi fi siguri de reuşită. 

Iar dacă veţi face aceşti trei paşi pe calea elevării spirituale. Dumnezeu va fi mereu 
alături de voi; cine va mai putea atunci să vă împiedice? Nici o forţă de pe pămînt sau din 
ceruri nu va putea constitui un obstacol pentru voi. 

Oameni care şi- au îndeplinit visul 

Un actor de cinema îmi spunea odată că, atunci cînd era copil, deşi nu avusese 
posibilitatea de a se duce prea des la şcoală, visa să devină vedetă. Toată ziua, fie că prăşea 
sau ducea vacile la păşune, îşi imagina numele scris cu litere luminoase pe frontonul unui 
teatru renumit. “Timp de mai mulţi ani m-am gîndit numai la asta, pînă cînd am fugit de- 
acasă. Am reuşit să obţin diferite roluri de cinematografie şi a venit şi ziua cînd am 
devenit celebru, iar numele mi- a fost scris cu litere luminoase, aşa cum visam cînd eram 
mic. Sunt acum conştient de forţa uriaşă a imaginaţiei”. 

Acum 30 de ani am cunoscut un tînăr farmacist, care cîştiga 40 de dolari pe 
săptămînă, la care se adăuga şi un procentaj din vînzări. “In 2 5 de ani voi ieşi la pensie şi 
voi scăpa de munca aceasta”, spunea el resemnat. 

Atunci i-am spus: “De ce să nu ai propria ta farmacie? Ieşi din starea asta de 
pasivitate şi urmăreşte să- ţi ele vezi dorinţele. Construieşte un viitor sigur copiilor tăi. 

Poate fiul tău are destul talent pentru a deveni un mare medic, iar fiica ta - pentru a studia 
cu succces muzica”. 

Mi- a replicat că nu- şi putea permite să-i trimită la studii. Dar l-am convins că tot 
ceea ce putea să- şi imagineze cu forţă, se va îndeplini. în- tr-o primă fază i-am arătat că 
subconştientul dispune de o forţă colosală, apoi el a realizat că este stăpînul acestei forţe şi 
o poate folosi în orice direcţie doreşte. Astfel, treptat, el şi- a construit o imagine mentală: 
se vedea lucrînd în propria sa farmacie. îşi imagina cum aranja flacoanele, prepara diferite 
reţete, în timp ce vînzătorii angajaţi serveau clienţii. Nu uita să- şi închipuie că are şi o 
sumă importantă de bani depusă în bancă. Se transpunea în acest rol asemenea unui bun 
actor. Jcţionează ca şi cînd ar fi aşa cam îţi imaginezi şi vei deveni întocmai gîndurilor ta/e. A urmat 
o înşiruire foarte interesantă de întîmplări. A fost concediat, dar a găsit imediat de lucru la 
o farmacie renumită, cu numeroase filiale, unde - după un timp - a fost numit director. 
Timp de 4 ani a economisit bani, reuşind să- şi deschidă propria sa farmacie, pe care a 
numit- o “Farmacia visurilor”, pentru că, aşa cum recunoştea el singur, era exact ceea ce- şi 
imaginase. Desigur, reuşita lui s-a datorat în mare măsură şi faptului că a făcut exact ceea 
ce-i plăcea cel mai mult. 

în urmă cu cîţiva ani am ţinut o conferinţă despre puterea imaginaţiei şi a 
subconştientului în faţa unor oameni de afaceri. Am arătat, printre altele, cum Goethe se 
folosea cu înţelepciune de imaginaţia controlată ori de cîte ori se lovea de dificultăţi. 
Biografii săi spun că discuta cu un prieten căruia îi expunea problema şi care-i dădea 
sfatul cel mai bun, cu vocea şi gesturile sale obişnuite. Astfel, scena mentală părea a fi 
reală şi vie. 

Printre ascultători se afla atunci şi un tînăr agent de schimburi, care a şi început să 
pună în practică tehnica lui Goethe. Astfel, el şi-a făcut un obicei din a discuta imaginar cu 
un prieten bancher multimilionar, care îl felicita pentru deciziile înţelepte pe care le 
luase, cumpărînd anumite acţiuni la bursă. Trăia cu putere fiecare replică, pentru a o 
imprima în psihic şi pentru a fi cu adevărat convins că aşa stau lucrurile. Această metodă 
se armoniza perfect cu scopul propus: acela de a da cele mai bune sfaturi clienţilor săi. 
Căci, dacă ei obţineau un un cîştig substanţial de pe urma acţiunilor cumpărate, o parte 
din sumă îi revenea lui, cel care avusese ideea investiţiei respective. 

Folosindu-se de înţelepciunea ce sălăşluieşte în subconştient, agentul a avut un 
succes răsunător, pe tot parcursul carierei sale. 

Un alt tînăr, elev de liceu, mi- a spus într-o zi: “Am note foarte mici, memoria îmi 
joacă feste şi nu ştiu ce să fac”. 

Discutînd cu el, am observat că motivul era atitudinea sa de indiferenţă sau chiar 
resentimentul pe care-1 nutrea faţă de unii profesori şi colegi de şcoală. I-am arătat, atunci, 
cum să se folosească de subconş-tient pentru a deveni un elev strălucit. A început să 
emită anumite sugestii pozitive, de mai multe ori pe zi, dar mai cu seamă seara, înainte de 
a adormi şi dimineaţa, cînd se trezea. Iată ce- şi spunea el: “Ştiu că subconştientul este 
rezervorul din care se alimentează memoria mea. El reţine tot ceea ce citesc şi tot ce spun 
profesorii mei. Am o memorie perfectă şi inteligenţa infinită din subconştient îmi pune 
mereu la dispoziţie cunoştinţele de care am nevoie la orice examen, scris sau oral. 
Răspîndesc iubirea şi bunăvoinţa către toţi profesorii şi colegii mei. Le doresc în mod 
sincer succesul şi toate cele bune.” 

Acum, în urma “tratamentului” pe care şi l-a făcut, tînărul are o asemenea libertate 
mentală, cum nu avusese niciodată înainte. Notele sale au devenit foarte bune. Continuă 
să menţină permanent imaginea mamei şi a profesorilor care îl felicită pentru rezultatele 
sale la învăţătură. 


Cum să vi n de ţi şi să cumpăraţi într-un mod cit mai convenabil 

Amintiţi- vă mereu că subconştientul este ca un motor ce trebuie pus în funcţiune de 
către mentalul conştient. Starea voastră de spirit şi gîndurile sunt asemenea unui dinam 
aflat mereu în lucru. 

Pentru a transmite o anumită idee, imagine sau dorinţă pînă în profunzimile 
subconştientului, trebuie întîi să ne calmăm şi să ne concentrăm atenţia. Această atitudine 
relaxată are rolul de a împiedica rezonanţa cu gîndurile străine sau potrivnice scopului 
urmărit. In plus, acum pot fi obţinute efecte remarcabile, cu un minimum de efort mental. 

Apoi vom urmări să creăm o imagine cit mai clară şi mai plastică a ceea ce dorim în 
fapt. De exemplu, dacă doriţi să cumpăraţi o casă, veţi face următoarele afirmaţii (desigur, 
într-o stare de relaxare deplină şi profundă): “Subconştientul este sediul întregii 
înţelepciuni. Doar el poate găsi casa ideală pentru mine, astfel incit să fie dotată cu tot ceea 
ce trebuie, fără să aibă un preţ prea mare. Trimit aceste dorinţe către subconştient, fiind 
sigur că nu mă va dezamăgi. Am o încredere deplină că aceste gînduri vor da roadele 

aşteptate, aşa cum ţăranul, cînd pune seminţe în pămînt, se supune legilor imuabile ale 
naturii”. 

Răspunsul poate veni prin intermediul unui anunţ în ziar, printr-un prieten sau paşii 
vă vor fi orientaţi spre casa care arată exact aşa cum v-aţi imaginat- o. Important este să 
aveţi încredere că răspunsul va sosi la voi negreşit, pe o cale sau alta. 

Poate doriţi să vindeţi o casă, un teren sau orice altceva. Agenţilor imobiliari care au 
venit să- mi ceară sfatul, le- am povestit cum am procedat cînd mi- am vîndut propria casă. 
Am plasat în faţa casei o tăbliţă pe care scria: “De vînzare”. Seara, în timp ce adormeam, 
mi-am pus întrebarea: “Presupunînd că voi vinde casa, ce voi face cu tăbliţa?”. Mi-am 
imaginat cum dau tăbliţa jos, o iau pe umăr, mă duc în garaj şi o arunc pe pămînt, 
spunînd: “Gata, nu mai am nevoie de tine!” Am urmărit să simt satisfacţia că totul a fost 
îndeplinit. 

A doua zi, a apărut un cumpărător care mi- a oferit o sumă convenabilă şi, după ce am 
încheiat tranzacţia, mi- a spus: “Puteţi să daţi jos tăbliţa”. Am luat- o imediat şi am dus- o în 
garaj. Lucrurile s-au petrecut exact aşa cum îmi închipuisem, nimic mai mult, pentru a 
confirma că “ceea ce este sus, este şi jos”, adică imaginile imprimate în subconştient vor 
apărea aidoma pe ecranul vieţii noastre. Acţiunea exterioară o urmăreşte întocmai pe cea 
interioară. 

Iată altă metodă de a vinde o casă sau un teren. Relaxaţi- vă şi apoi emiteţi cu forţă 
aceste sugestii pozitive: “Înţelepciunea infinită ce sălăşluieşte în subconştient ştie deja 
care este cumpărătorul ideal al acestei case, cel care să aibă nevoie de ea şi să- mi aducă un 
profit bun. Ea îl trimite acum către mine şi, chiar dacă va vedea şi alte case, numai a mea îl 
va mulţumi, căci este călăuzit de inteligenţa universală a subconştientului. Sunt sigur că 
totul va fi perfect: cumpărătorul, momentul tranzacţiei şi preţul. Forţele ascunse din 
subconştient acţionează mereu, punîndu-mă în rezonanţă cu armonia divină.” 

Amintiţi- vă totdeauna că lucrul pe care-1 cautaţi vă caută la rîndul său şi, de cîte ori 
doriţi să vindeţi ceva, se va găsi cineva care să aibă nevoie chiar de ceea ce oferiţi. 
Folosind în mod inteligent puterile latente din subconştient, va veţi elibera de anxietatea 
generată de senzaţia de competiţie. 

Tehnici folosite cu succes 

O tînără doamnă obişnuia să asiste cu consecvenţă la toate cursurile pe care le 
ţineam. Era nevoită să schimbe de trei ori autobuzul şi, de aceea, pierdea o oră şi jumătate 
pe drum. în timpul unei conferinţe, i-am povestit cum a procedat cineva, ca să devină 
proprietarul unui autoturism. Tînăra s-a decis să încerce acea tehnică. Iată ce mi- a scris 
mai tîrziu, referitor la această problemă: 


“Dragă Dr. Murphy, 

Vă scriu acum ca să vă povestesc cum am obţinut automobilul de care aveam atîta 
nevoie, pentru a ajunge la cursurile dumneavoastră. Mi- am construit imaginea mentală, în 
care eram la volanul unei maşini şi făceam toate acţiunile necesare pentru a o conduce. 
Repetam adeseori acea imagine, pînă cînd eram convinsă că, într- adevăr, conduceam o 
maşină. Apoi m-am dus la magazin şi vînzătorul mi- a propus un Cadillac, pe care l-am 
condus în realitate, repetîndu-mi că- mi aparţine. 

Ştiind acum cum arată maşina pe care o doresc, am continuat să- mi închipui cum 
urc, mă instalez la volan, simt moliciunea banchetei şi realizez toate manevrele necesare. 
După două săptămîni, am ajuns la curs într- un Cadillac. Unchiul meu a murit, lăsîndu-mi 
printr-un testament, automobilul şi toate domeniile sale.” 

Mulţi oameni de afaceri se folosesc chiar de termenul abstract de “succes”, 
repetîndu-1 de atîtea ori, pînă ajung la convingerea că au succes. Ei ştiu că ideea de succes 
conţine în ea toate elementele esenţiale ale reuşitei. 

Puteţi şi voi să repetaţi cuvîntul “succes” cu forţă şi convingere. Subconştientul va 
asimila această idee şi va acţiona pentru ca ea să devină realitate. Ce înseamnă, de fapt, 
succesul pentru voif Desigur, doriţi să aveţi o familie reuşită, să întreţineţi raporturi 
amicale cu toţi cunoscuţii. De asemenea, vreţi să excelaţi în meseria pe care v-aţi ales- o,- 
aveţi nevoie de un cămin frumos şi confortabil, dotat cu tot ceea ce trebuie. Poate că 
aspiraţi şi la o viaţă spirituală mai bogată, să pătrundeţi misterul subconştientului şi să-i 
folosiţi puterile ascunse. 

Sunteţi precum un om de afaceri, pentru că vă manifestaţi în această grandioasă 
afacere a vieţii pe care o trăiţi. Vă propun să deveniţi un om de afaceri care a atins 

succesul, folosind aceste tehnici, ce presupun să vă imaginaţi că faceţi ceea ce doriţi să 
faceţi şi că aveţi lucrurile care vă sunt necesare. Serviţi- vă de imaginaţie şi participaţi cu 
toată fiinţa, pentru a intra în legătură cu realitatea succesului. Faceţi astfel incit să rezonaţi 
în permanenţă cu energiile reuşitei. Adormiţi în fiecare seară cu ideea succesului, cu un 
sentiment de satisfacţie deplină; ideea va pătrunde în subconştient şi va da roadele 
aşteptate. Fiţi convinşi că v-aţi născut pentru a reuşi, iar miracolele nu vor întîrzia să se 
producă. 


Idei de reţinut pentru a atinge succesul 

1. Succesul înseamnă să reuşeşti în tot ceea ce ţi-ai propus. Dacă veţi fi calmi, 
fericiţi, mulţumiţi şi veţi face mereu ceea ce vă place, veţi dobîndi cu siguranţă 
succesul deplin în viaţă. 

2. Analizîndu-vă cu atenţie, descoperiţi ce vă place cu adevărat să faceţi şi 
acţionaţi doar în acel sens. Dacă nu reuşiţi să vă daţi seama, cereţi să fiţi ghidaţi, 
pentru a descoperi direcţia în care vă puteţi manifesta plenar. 

3. Specializaţi-vă în domeniul ales şi căutaţi să aflaţi din ce în ce mai multe despre 
el. 

4. Reuşita nu aparţine celor egoişti, ci celor care şi-au făurit un ideal din servirea 
şi ajutorul întregii umanităţi. 

5. Nu poate fi vorba de reuşită fără pacea minţii. 

6. Pentru a reuşi, trebuie să fiţi fini psihologi şi să aveţi o mare putere de 
pătrundere mentală. 

7. Dacă vă imaginaţi cu claritate scopul, subconştientul vă va pune la dispoziţie 
tot ceea ce este necesar, pentru îndeplinirea sa. 

8. Gîndul însoţit de sentiment şi aspiraţie pozitivă devine o forţă uriaşă, căreia 
nimic nu i se poate opune. 

9. Imaginaţia controlată poate realiza miracole, căci ea ne pune la unison cu 
puterile latente ale subconştientului. 

10. Dacă doriţi să obţineţi succesul pe plan profesional, imaginaţi-vă că şeful sau 
cineva la care ţineţi foarte mult vă felicită şi vă admiră sincer. Daţi viaţă şi forţă 
acestei imagini prin sentimente adecvate. “Auziţi” vocea, “observaţi” gesturile 
specifice. Vizualizaţi mental această imagine cu perseverenţă, ocupîndu-vă toţi timpii 
morţi ai zilei cu această acţiune. Cu siguranţă că, în timp, va veni şi bucuria reuşitei. 

1 1. în subconştient sunt păstrate toate amintirile şi impresiile trăite. Pentru a va 
îmbunătăţi memoria, emiteţi de mai multe ori această sugestie: “Memoria infinită a 
subconştientului îmi revelează, în orice moment, ceea ce am nevoie să ştiu”. 

12. Dacă doriţi să vindeţi ceva, afirmaţi încet şi cu atenţie următoarele: 
“înţelepciunea subconştientului ştie deja care este cumpărătorul ideal pentru acest 
lucru şi îl atrage către mine”. Veţi fi uimiţi să constataţi că aşa stau lucrurile. 

13. Ideea de succes conţine în ea toate elementele şi manifestările succesului. 
Repetaţi de mai multe ori, cu încredere şi convingere, cuvîntul “succes”, dinamizînd 
astfel puterile ascunse care vă pot duce la obţinerea unui succes deplin. 


CAPITOLUL XII 

SUBCONŞTIENTUL ÎN SLUJBA ŞTIINŢEI 

Majoritatea savanţilor se folosesc de subconştient, chiar dacă, uneori, nu sunt 
conştienţi de fenomenele care se petrec atunci. Exemple ilustre în acest sens sunt: 
Edison, Marconi, Kettering, Poincare, Einstein şi mulţi alţii. Cînd un om de ştiinţă 
apelează la subconştient, dobîndeşte o anumită intuiţie specială în legătură cu îmbinarea 
mai multor domenii. Cercetări recente demonstrează că succesul inventatorilor depinde în 
mare măsură de capacitatea lor de a utiliza tezaurul de înţelepciune, care se află în 
subconştient. 

Vă propunem în continuare, exemplul chimistului Friedrich von Stradonitz, care 
lucra de mult timp pentru a obţine formula chimică a benzinei. Oricum ar fi combinat cei 
6 atomi de carbon cu 6 atomi de hidrogen, el nu reuşea totuşi să obţină formula benzinei. 
Dezamăgit, obosit, el a abandonat subconştientului problema. După cîtva timp, 
subconştientul i-a oferit o rezolvare uluitoare: în timp ce urca în autobuz, a înţeles că 
atomii erau uniţi printr-o legătură circulară, numită cercul benzenului. 

Alt savant, Nikolas Tesla, a realizat invenţii importante, care stau la baza electronicii 
de astăzi. El proceda astfel: cînd îi venea o idee nouă, lăsa imaginaţia să construiască liber 
pe acel subiect, ştiind că subconş-tientul îi va revela tot ceea ce lipsea pentru ca noul 
dispozitiv să poată fi materializat. Realiza mental toate îmbunătăţirile posibile, corecta 

greşelile şi oferea tehnicienilor schema dispozitivului perfect funcţionabil. Obişnuia chiar 
să spună: “Întotdeauna invenţia mea funcţionează aşa cum mi- am imaginat. în 20 de ani 
nu a fost nici măcar o excepţie.”. 

Naturalistul american Agassia a descoperit cîteva dintre fenomenele misterioase, 
care se petrec în lumea subconştientului în timpul somnului. Cităm din biografia sa: “De 
mai multe săptămîni mă chinuiam să reconstitui o fosilă găsită încrustată pe o piatră. 
Nereuşind să stabilesc specia din care făcea parte, obosit şi disperat, am abandonat şi am 
încercat să mă relaxez. După cîtva timp, într-o noapte, m-am trezit cu senzaţia clară că am 
visat peştele fosilizat, cu toate fragmentele care-i lipseau. Dar nu reuşeam să- mi amintesc 
nimic din vis. Imediat m-am dus la muzeu, pentru studia din nou piatra, spetind că- mi 
voi aminti ceva, dar fără nici un rezultat. Noaptea următoare am visat din nou peştele, dal- 
ia trezire am uitat cum arăta. Spetind că voi avea iar visul, a treia noapte mi- am pregătit 
hîrtie şi creion lingă pat, ca să-l schiţez. Spre dimineaţă, mi- a apărut peştele în vis, mai 
întîi neclar, apoi din ce în ce mai distinct, astfel încît îi puteam studia toate detaliile. M-am 
trezit pe jumătate şi, aflat încă sub influenţa visului, intr-un întuneric profund, am schiţat 
imaginea pe hîrtie. Dimineaţa, am constatat cu uimire că desenasem linii pe care nu le 
văzusem la fosilă. Am alergat la muzeu şi am curăţat bine suprafaţa pietrei, pînă a devenit 
vizibile şi părţile ascunse ale fosilei. La sfîrşit, semăna perfect cu imaginea din vis”. 

în urmă cu 40 de ani, Dr. Frederick Banting, strălucit canadian, studia ravagiile făcute 
de diabet, maladie incurabilă la acea vreme. A fost necesară o muncă titanică, în care s-au 
angrenat cercetători din întreaga lume. într-o noapte, Bating a adormit epuizat. în timpul 
somnului, a avut revelaţia de a extrage o substanţă din pancreasul cîinelui. Această 
substanţă stă la baza insulinei, care salvează şi astăzi mii de vieţi omeneşti. 

Pentru a obţine acest rezultat excepţional, savantul a consumat mult timp şi energie. 
Nu înseamnă însă că nu puteţi obţine rezultate imediate. Nu vă descurajaţi. Obişnuiţi- vă 
să cereţi în fiecare seară subconştientului să vă ofere soluţia cea mai bună. Una dintre 
cauzele întîrzierii ar putea fi îndoiala sau gîndul că problema este foarte grea şi ar putea 
dura mult timp pînă se rezolvă. încetaţi să vă întrebaţi cînd şi unde vi se va împlini 
dorinţa, căci subconştientul nu este limitat în timp sau spaţiu. închipui- ţi- vă că deja aţi 
primit răspunsul, nu-1 proiectaţi intr-un viitor nedeterminat. Păstraţi încrederea de 
nezdruncinat în reuşită, căci orice problemă îşi are propria ei soluţie. 

Dr. Lothan von Blenk-Schmidt, renumit inginer electronist, povesteşte cum, cu 
ajutorul subconştientului, s-a salvat dintr-un lagăr de concentrare rusesc în timpul 
războiului: 

“Eram prizonier într-o mină de cărbuni din Rusia şi vedeam terifiat cum oamenii 
mureau unul cîte unul în jurul meu. Eram păziţi de gardieni extrem de brutali, iar ofiţerii 
erau inteligenţi şi atenţi, incit practic era imposibil să evadezi. După un examen medical 
sumar, fiecărui prizonier îi era impusă, pentru a fi scoasă la suprafaţă, o anumită cantitate 
de cărbune pe zi. Mie mi- au fixat 150 kg pe zi. Dacă prizonierul nu extrăgea cantitatea 
impusă, raţia alimentară - şi aşa destul de mică - se reducea şi mai mult. In scurt timp, se 
odihnea în cimitirul lagărului. îngrozit, am început să mă concentrez asupra unui plan de 
evadare. Casa din Dos Angeles era distrusă, toţi membrii familiei - ucişi, iar prietenii 
dispăruseră sau se aflau, ca şi mine, în lagăre de prizonieri. Am invocat subconştientul şi 
i-am cerut să găsească o modalitate pentru a ajunge la Los Angeles. “Vedeam” în 
închipuire imagini de acolo, bulevardele largi, şi cîteva dintre clădiri. în fiecare dimineaţă 
şi seară mă imaginam plimbîndu-mă pe cel mai mare bulevard, împreună cu o fată pe care 
o cunoscusem înainte de război (şi care este soţia mea acum); vizitam magazinele, urcam 
în autobuze, luam prînzul la restaurant. De fiecare dată aveam grijă, atunci cînd 
“conduceam” maşina mea imaginară, să nu fac vre-un accident. Imaginile erau pline de 
viaţă şi culoare şi mă simţeam ca şi cînd le trăiam cu adevărat. 

în fiecare dimineaţă, gardianul- şef aşeza prizonierii în rînd şi-i număra. Striga: 1,2, 
3... şi cînd ajungea la 17 făceam un pas înainte. într-o dimineaţă, cînd se numărau 
prizonierii, gardianul a fost chemat în altă parte, tocmai cînd ajunsese la 1 6; cînd a revenit, 
a început de la 1 7, deci nu mi- au observat lipsa. Seara, cînd detaşamentul s-a întors de la 
muncă, numărul prizonierilor era evident, acelaşi, deci lipsa mea a fost observată cu mult 
mai tîrziu. 

Am reuşit să ies din lagăr, fără să fiu văzut şi am tot mers prin pustiu, timp de 24 de 
ore, pînă am ajuns la o casă părăsită, unde m-am odihnit. Multe zile am trăit din ce 
pescuiam sau vînam. Cînd am ajuns la linia ferată, am urcat intr-un tren ce transporta 
cărbuni în Polonia. Prietenii m-au ajutat să ajung la Lucerna, în Elveţia. într-o seară, cînd 
stăteam în Palace Hotel din Lucerna, am cunoscut un cuplu de americani, care m-au 
invitat acasă la ei, în Santa Monica (California). Astfel, am ajuns în America, la Los 
Angeles. Şoferul de taxi m-a dus exact pe bulevardele pe care le visasem în zilele sumbre 
din lagăr. Mi se parea că nu trecuse decît puţin timp de cînd fusesem pe acolo. Această 

reuşită va rămîne pentru mine ca o lecţie despre minunile pe care le pot realiza puterile 
latente din subconştientul nostru, atunci cînd sunt pe deplin controlate.”. 

Un alt domeniu în care subconştientul poate fi folositor este istoria. Arheologii şi 
paleontologii ar trebui să ştie că tot ceea ce a existat şi s-a manifestat vreodată, se păstrează 
în memoria universală. Prin studiul ruinelor şi fosilelor antice, ei reconstruiesc palate sau 
oraşe întregi. Istoricii îşi lasă imaginaţia să construiască tot felul de variante, dinamizînd 
astfel subconştientul; acesta deschide porţile de acces către memoria ascunsă a lumilor şi 
civilizaţiilor străvechi; astfel, trecutul reînvie şi poate fi cunoscut. 

Savanţii posedă o putere de concentrare mare şi o imaginaţie controlată, care trezesc 
geniul subconştient: templele antice capătă acoperişuri, apar grădini, piscine şi fîntîni 
arteziene; oasele albite sunt acoperite de muşchi şi piele. Cu ajutorul atenţiei bine 
focalizate, a imaginaţiei dirijate, putem transcede timpul şi spaţiul şi ne punem în legătură 
telepatică cu cele mai elevate gînduri ale marilor savanţi ai lumii. 

Cum să devenim receptivi la suge st ii te subconştientului 

Dacă trebuie să luaţi o decizie dificilă, începeţi imediat să căutaţi soluţia, plini de 
optimism. Evitaţi grijile, fiţi încrezători. 

Iată o tehnică simplă de a deveni receptivi la mesajele subconştien-tului. Aşezaţi- vă 
într-o poziţie confortabilă, relaxaţi- vă corpul şi mintea. Dacă acestea refuză să se supună, 
fiţi autoritari şi fermi, impunîndu-vă cu putere voinţa. Corpul este obligat să vă asculte, 
pentru că nu are voinţă proprie, iniţiativă sau inteligenţă, ci este asemenea unui disc pe 
care sunt săpate diferite gînduri sau emoţii sub forma unor gesturi caracteristice, ticuri sau 
chiar boli. După ce aţi obţinut o relaxare profundă, concentraţi- vă atenţia exclusiv asupra 
problemei care vă frămîntă. Căutaţi o soluţie, încercaţi diferite variante, gîndiţi-vă cu 
anticipaţie ce bucuroşi veţi fi cînd o veţi găsi pe cea mai bună. Lăsaţi- vă cuprinşi de acest 
sentiment. Permiteţi minţii să se joace astfel, pînă adormiţi. Dacă nu aţi primit răspunsul 
în timpul somnului, nu vă mai preocupaţi de problema respectivă. Oricînd este posibil să 
apară, chiar dacă faceţi altceva. 

Pentru a avea acces la informaţiile depozitate în subconştient, cea mai simplă metodă 
este şi cea mai bună. Iată un exemplu personal: într-o zi am pierdut un ceas, care era o 
amintire de familie. L-am căutat peste tot, dar nu l-am găsit. Seara am invocat 
subconştientul şi i-am vorbit ca unei persoane de încredere: “Tu ştii tot, deci ştii şi unde 

este ceasul meu,- te rog, să- mi arăţi locul”. M-am trezit cu gîndul pregnant: “Căută sub 
copacul din curte”, unde l-am şi găsit imediat. 


CAPITOLUL XIII 

SUBCONŞTIENTUL ŞI MIRACOLELE SOMNULUI 


Fiecare dintre noi petrece 8 ore din 24 dormind (cam o treime din viaţă). Aceasta 
este o lege inexorabilă a vieţii, valabilă atît în regnul vegetal, cit şi în cel animal. Multe 
probleme îşi pot găsi răspuns atunci cînd dormim. 

Este încă încetăţenită teoria conform căreia, ziua obosim şi noaptea dormim, ca să ne 
recuperăm forţele pierdute. Dar corpul consumă energia şi cînd doarme: inima continuă 
să funcţioneze, la fel plămînii, ca şi toate celelalte organe vitale. Dacă mîncăm înainte de a 
ne culca, hrana este perfect digerată şi asimilată în somn. Aceasta, datorită faptului că 
subconştientul nu se odihneşte şi nu doarme niciodată, ci este mereu activ, controlînd 
toate funcţiile corpului. Atunci cînd dormim, vindecarea se produce mai uşor, deoarece 
nu mai există multiple interferenţe şi blocaje produse de mentalul conştient. De 
asemenea, răspunsurile la problemele care vă frămîntă vi se revelează mai ales în somn. 

Binefaceri/e somn ul 'ui 

Dr. John Bingelow, o autoritate în studiul efectelor* somnului, a demonstrat că 
noaptea, cînd dormim, creierul primeşte impresii vizuale, auditive, olfactive, gustative, 
care demonstrează că nervii respectivi sunt activi în timpul somnului, precum şi neuronii 
scoarţei cerebrale. Savantul a demonstrat că, atunci, sufletul se uneşte cu Spiritul Divin, 
umplîndu-se de înţelepciunea şi Iubirea eternă. “Studiile pe care le- am întreprins mi- 
au întărit convingerea că, adevăratul scop al somnului nu este doar odihna,- de fapt, nici o 
altă parte a vieţii nu este mai importantă pentru elevarea spirituală echilibrată a omului”. 

Obosită de permanentele conflicte, jigniri şi stresuri, mintea are nevoie de o 
retragere periodică din lumea simţurilor, pentru a intra în legătură telepatică cu forţa şi 
înţelepciunea subconştientului. Dacă veţi urmări să păstraţi mereu această legătură, veţi fi 
ghidaţi permanent de către ea şi veţi reuşi să învingeţi orice dificultate. Pentru aceasta, 
este bine ca, în timpul zilei, să realizaţi periodic retragerea minţii în interior, departe de 
confuzia şi agitaţia lumii exterioare. Aceasta poate fi privită tot ca o formă de somn, căci 
sunteţi adormiţi faţă de lumea simţurilor, dar astfel treziţi în voi lumea extraordinară a 
subconştientului. 


* Dr. John Bingelow - “The Mystery of Sleep”, New York and London, Jasper Brothers 

Efectele surprinzătoare a/e privării de somn 


Lipsa de somn creează ir Labilitate , depresiuni şi gînduri sumbre. Dr. Georges 
Stevenson, membru al Asociaţiei Naţionale pentru Sănătate Mentală (National 
Association for Mental Health), afirma: “După părerea mea, fiecare fiinţă umană are 
nevoie de cel puţin 6 ore de somn pe noapte, pentru a se simţi bine. Mulţi dintre noi au 
nevoie chiar de mai multe. Cei care- şi închipuie ca se pot acomoda şi cu mai puţine ore 
de somn, se înşeală”. Savanţii care au studiat efectele lipsei de somn, au remarcat că 
insomnia prelungită a precedat anumite tulburări psihopatologice. Pentru a explica acest 
fenomen, este suficient să amintim că, în timpul somnului ne “încărcăm bateriile”, 
dobîndind vitalitate şi poftă de viaţă. 

Intr-un articol intitulat “Poate că aveţi nevoie de mai mult somn”, apărut în “Reader’s 
Digest”, se relatează următoarea experienţă: 

“In ultimii trei ani, am realizat experienţe medicale la Walter Reed Army Institute of 
Research din Washington. Ca subiecţi, s-au oferit o sută de militari şi civili. Aceştia au 
fost menţinuţi forţat în stare de veghe circa 4 zile la rînd. Numeroase teste au pus în 
evidenţă efectele şi simptomele lipsei de somn, rezultatele lor dezvăluind cîteva dintre 
misterele uluitoare ale somnului. 

Se ştie acum că, mintea obosită de nesomn caută atît de avidă somnul, incit ar 
sacrifica orice ca să-l obţină. După numai cîteva ore apar scurte perioade de moţăială, intr- 
un ritm de 3 - 4 pe oră. Ca intr-un somn veritabil, pleoapele se închid, ritmul cardiac se 
încetineşte pentru cîteva secunde. Pot surveni momente de inconştienţă sau imagini 
disparate, frînturi de vise. Pe măsură ce se agravează lipsa de somn, perioadele de 
pierdere a cunoştinţei devin din ce în ce mai dese şi mai lungi (2-3 secunde). Chiar dacă 
subiectul are o mare responsabilitate (exemplu: pilotarea unui avion în plină furtună), el 
nu îi poate rezista. Fiţi atenţi, căci vi se poate întîmpla oricînd, mai ales cînd sunteţi la 
volan. 

Lipsa de somn atacă buna funcţionare a memoriei şi a simţurilor. Mulţi dintre 
subiecţi s-au dovedit incapabili să reţină o anumită informaţie, pentru mai mult timp şi să 
o folosească în problema pe care o aveau de rezolvat. In faţa unor situaţii care cereau 
eforturi mai mari de memorare, subiecţii se zăpăceau şi se blocau.”. 

Noaptea este un sfetnic bun 


O doamnă din New York, ascultătoare a emisiunilor pe care le ţineam la postul 
naţional de radio, îmi relata că i se oferise un loc de muncă pentru care era plătită dublu. 
Neputînd să se decidă, înainte de a se culca, s-a rugat astfel: “Inteligenţa creatoare a 
subconştientului ştie ce este mai bine pentru mine. Ea mă orientează mereu către fericire 
şi o viaţă spirituală înaltă, revelîndu-mi cea mai bună decizie, li mulţumesc pentru 
răspunsul care, sunt sigură, va veni.”. A repetat această rugăciune simplă de mai multe ori. 
A doua zi, s-a trezit dimineaţa cu senzaţia clară că nu trebuie să accepte oferta, ceea ce a şi 
făcut. Evenimentele ulterioare au demonstrat că alegerea era bună; firma care-i făcuse 
propunerea a dat faliment după scurt timp. 

Iată un alt exemplu, despre modul cum puteţi fi ajutaţi şi ocrotiţi de către 
subconştient, atunci cînd îl invocaţi. 

Cu mulţi ani în urmă, înaintea celui de- al doilea război mondial, mi- a fost oferit un 
post în Orient. Pentru a fi sigur că voi lua o decizie bună, m-am rugat astfel: 
“Înţelepciunea ascunsă din fiinţa mea ştie tot şi îmi va revela, cu voia lui Dumnezeu, pe ce 
drum trebuie să merg. Voi reuşi să recunosc răspunsul, indiferent cum va sosi el”. Am 
recurs la această modalitate deoarece, deşi mentalul conştient poate lua decizii cînd 
cunoaşte toate datele problemei, este nevoie de intuiţia proprie subconştientului pentru a 
răspunde la întrebări pe care doar viitorul le poate dezlega. Am repetat rugăciunea ca pe 
un cîntec de leagăn, înainte de a adormi şi apoi am visat ceea ce s-a petrecut în realitate 
peste trei ani. Mi- a apărut un vechi prieten şi mi- a spus: “Citeşte ziarele, nu pleca!”. In 
ziare se relata, cu litere groase, cum se declanşase războiul, prin atacul de la Pearl 
Harbour. De mai multe ori am avut vise foarte clare, ca cel expus mai înainte. Acestea 
sunt scenarii realizate de subconştient, care ne relevează astfel anumite adevăruri, prin 
intermediul unor persoane în care avem încredere. Altul ar putea primi sfaturi din partea 
mamei, care-i apare în vis şi îl avertizează asupra unui anumit pericol. Subconştientul 
creează imaginile cele mai sugestive, care să ne impresioneze şi să ne determine să 
credem în ceea ce visăm. 

Dr. Rhine, director la Departamentul de psihologie al Universităţii Duke, a adunat un 
mare număr de relatări, care demonstrează că multe persoane au vise premonitorii în 
legătură cu evenimentele care se vor întîmpla în viitor, reuşind cu ajutorul lor să evite 
posibile tragedii. 

Viitorul este rezultatul modului vostru de a gîndi în prezent, el este deja în 
subconştient cu excepţia cazului cînd îl modificaţi după dorinţă prin intermediul 
rugăciunii. Prin analogie, viitorul unui popor este înscris în subconştientul colectiv al 
poporului respectiv. Aşa se explică faptul că am visat că s-a declanşat războiul cu trei ani 
mai înainte. Întîmplările de mîine se află deja în subconştient, la fel şi cele de săptămîna 
sau de luna viitoare şi pot fi “văzute” de o persoană clarvăzătoare, cu un mental elevat. 

Dacă veţi începe însă să vă rugaţi, nu vi se va mai întîmpla nimic rău, căci nimic nu 
este fixat sau prestabilit în mod definitiv de dinainte. Atitudinea mentală, adică modul în 
care gîndiţi sau simţiţi realitatea, determină viitorul. Prin rugăciune puteţi remodela şi 
crea un nou viitor. T 'ot ceea ce un om seamănă acum, va ajunge să recolteze mai tîrziu. Sămînţa, 
după cum este bună sau rea, va da rodul pe măsură. 

Miracole petrecute în timpul somnului 

Odată, un cursant mi- a trimis un ziar în care era relatat cazul unui laminor din 
oţelaria Pitsburg. Omul, numit Roy Hammerstrom, a cîştigat 1 5000 de dolari datorită unui 
vis pe care l-a avut. 

Conform articolului din ziar, inginerii care lucrau în oţelărie munceau de mult timp, 
ca să repare o bandă de transmisie a barelor de oţel. Deşi se chinuiau de multă vreme, nu 
reuşiseră să găsească defecţiunea şi să o remedieze. Hammerstrom căuta şi el un 
dispozitiv nou, care să pună în mişcare angrenajul, dar fără nici un rezultat. într-o după- 
amiază, înainte de a aţipi, i-a venit iar în minte problema de la oţelărie. Adormind, a visat 
o schiţă perfectă a unui anumit utilaj. Trezindu-se, a făcut o schemă după desenul din vis. 
Apoi, el a pus această schemă în aplicare, iar angajaţii au realizat un dispozitiv funcţional. 
Astfel, somnul de la prînz i-a adus lui Hammerstrom un cec de 1 5000 de dolari, adică cea 
mai mare recompensă pe care o oferise vreodată firma angajaţilor săi, pentru o invenţie. 

Dr. Helprecht, profesor de cultură asiriană la Universitatea din Pennsylvania, scria în 
jurnalul său: “într-o seară, m-am culcat epuizat de eforturile zadarnice de a localiza două 
fragmente de agată, presupuse a fi aparţinînd unui babilonian. Adormind sub influenţa 
acestor gînduri, am avut un vis remarcabil: mi- a apărut un preot din Nippur, înalt şi 
impunător, cam de patruzeci de ani, care m-a condus la tezaurul templului. Acolo, erau 
împrăştiate pe podea, o mulţime de fragmente de agată şi lapis-lazuli. Preotul mi- a spus: < 
<Cele două bucăţi, despre care ai scris separat la paginile 2 2 şi 2 6, fac parte din cerceii de 

la statuia zeului. Lipeşte- le şi te vei convinge.» M-am trezit instantaneu. Am examinat 
fragmentele şi, spre uimirea, se potriveau. Găsisem, în sfîrşit, soluţia problemei.” 

Robert Louis Stevenson, în una din cărţile sale - “Acrossthe plains” - consacră un 
întreg capitol viselor. El însuşi avea vise pline de acţiune, pe care şi le programa seara. 
Înainte de a adormi, cerea subconştientului să-i reveleze noi povestiri. Dacă ajungea într- 
o criză financiară, era de ajuns să trimită o sugestie de genul: “Oferă- mi ideea unui bun 
roman de aventuri, care să se vîndă bine”. Subconştientul răspundea prompt, pe măsura 
aş-teptărilor. In legătură cu acest fenomen, Stevenson scria: “Micuţele zîne (puterile 
latente ale subconştientului), atunci cînd concep un roman, mi-1 transmit capitol cu 
capitol, astfel incit, eu, preupusul autor, nu ştiu niciodată cum se va derula acţiunea în 
continuare. Nici măcar această parte a muncii mele, care se desfăşoară ziua, cînd sunt 
treaz şi conştient, nu o pot considera ca fiind a mea, căci îmi dau seama că aceste zîne sunt 
chiar şi atunci alături de mine, inspirîndu-mă.” 

Dormiţi în pace şi treziţi-vă în ie a carie. 

Cei care suferă de insomnie, vor găsi în rugăciune un tratament extrem de eficient. 
Înainte de a adormi, repetaţi lent, cu atenţie, această sugestie binefăcătoare: “Picioarele se 
relaxează, braţele se relaxează, spatele se destinde complet, creierul se umple de calm şi 
bucurie, faţa mi se destinde; întregul corp este perfect relaxat şi psihicul se linişteşte 
complet. Iert din tot sufletul pe toţi cei care au greşit faţă de mine şi trimit către toate 
fiinţele universului gînduri de iubire, armonie, pace şi sănătate. Mă învăluie un ocean de 
linişte şi bucurie şi devin conştient de Prezenţa Divină din mine. Percep intuitiv 
fascinantul mister al Vieţii şi al Iubirii. Fericirea mă cuprinde şi devin plin de bunăvoinţă 
faţă de cei din jur. Întreaga noapte voi dormi în această pace fermecată, iar dimineaţa mă 
voi trezi plin de vitalitate şi de iubire. O sferă de beatitudine mă cuprinde mereu, făcîndu- 
mă din ce în ce mai bun şi mai înţelept. Nu- mi este teamă de nimic, căci ştiu că Tu eşti 
cu mine. Voi dormi în pace şi mă voi trezi plin de bucurie, dedicîndu-Ţi întreaga mea 
viaţă şi iubire.” 


Idei forţă despre binefacerile somnului 

1. Trebuie să vă treziţi a doua zi la o anumită oră? Nimic mai simplu: înainte de 
a adormi, sugeraţi subconştientului să vă trezească exact la acea oră. Veţi constata cu 
uimire că el se va supune. Faceţi apel la rezolvarea oricărei probleme, căci nimic nu 
este prea greu în faţa forţei infinite a subconştientului. 

2. Subconştientul nu cunoaşte odihna niciodată, lucrază fără încetare. 
Controlează toate funcţiile vitale şi vindecă orice boală. împăcaţi-vă cu voi înşivă, 
iertaţi pe toţi cei care au greşit; vindecarea se va produce cu mult mai repede. 

3. Subconştientul vă ghidează mai ales atunci cînd dormiţi sau cînd visaţi. 
Curenţii vitali circulă atunci liberi prin fiinţă, purificînd-o, astfel încît dimineaţa vă 
treziţi revitalizaţi şi întineriţi. 

4. Dacă sunteţi, încă, sub influenţa supărărilor şi conflictelor din timpul zilei, 
calmaţi-vă mai întîi şi concentraţi-vă asupra unor sugestii pozitive. Invocaţi forţele şi 
înţelepciunea din subconştient şi cereţi să rezolve problema cu care vă confruntaţi. 
Veţi dobîndi, astfel, un plus de încredere în voi, calm şi putere. 

5. Somnul este esenţial pentru o minte lucidă şi un corp sănătos. Lipsa de somn 
provoacă irit abilitate, depresiuni psihice, zăpăceală; sunt necesare cel puţin opt ore 
de somn în fiecare noapte. 

6. Savanţii au demonstrat că survin o serie întreagă de tulburări psiho- 
patologice, în urma unei insomnii prelungite. 

7. în timpul somnului, mintea se încarcă cu forţe noi. Multe persoane care nu 
dorm suficient, prezintă tulburări de memorie şi de coordonare a mişcărilor, sunt 
dezorientate şi confuze. 

8. Creierul obosit va sacrifica orice pentru cîteva clipe de somn. Atenţie, cei care 
aveţi tendinţa să adormiţi la volan! 

9. Noaptea e un sfetnic bun. înainte de a adormi, invocaţi protecţia 
subconştientului. Cereţi răspuns la întrebarea care vă frămîntă, apoi fiţi receptivi 
pentru a înţelege răspunsul. 

10. Aveţi deplină încredere în subconştient; el nu vă poate orienta decît în 
direcţia cea bună. Cîteodată, mesajul său vă parvine prin intermediul unui vis foarte 
clar şi sugestiv. 

11. Modul în care gîndiţi vă determină destinul. Lăsaţi-vă ghidaţi de către 
înţelepciunea infinită, ascunsă în fiinţa voastră, acceptaţi orice sfat sau sugestie care 
simţiţi că vine de acolo. Fiţi optimişti, gîndiţi-vă că nu se poate întîmpla nimic rău; 
astfel remodelaţi destinul şi vă îmbunătăţiţi viitorul. 

12. Dacă doriţi să scrieţi un roman, o piesă de teatru sau să realizaţi o invenţie 
extraordinară, cereţi subconştientului să vă inspire; conştientizaţi faptul că el vă 
ghidează mereu. Se vor produce astfel adevărate miracole, iar patrimoniul universal 
se va îmbogăţi cu noi comori artistice sau ştiinţifice. 

CAPITOLUL XIV 

MANIFESTAREA PUTERII SUBCONŞTIENTULUI ÎN REZOLVAREA 
PROBLEMELOR DE CUPLU 

Cauza tuturor conflictelor ce apar în interiorul unui cuplu, o constituie 
nerecunoaşterea modului de acţiune a forţelor ascunse în subconştient. Orice problemă 
dintre soţ şi soţie se poate rezolva dacă cei doi folosesc în mod constructiv problemele 
mentalului. Rugîndu-se împreună, cei doi iubiţi se vor armoniza la toate nivelele fiinţei 
lor şi vor rămîne mereu împreună. Orientarea către idealuri sublime, studiul legilor 
misterioase ale vieţii, faptul că cei doi au acelaşi drum în viaţă şi îşi respectă reciproc 
libertatea personală, toate acestea reprezintă cheile unei căsătorii armonioase şi fericite, în 
care soţii formează o singură fiinţă. 

Un divorţ sau o despărţire dureroasă poate fi evitată cel mai uşor, chiar dinaintea 
căsătoriei. Desigur, cînd situaţia devine insuportabilă, cel mai bine este să ieşi din ea. Dar 
de ce să nu eviţi o situaţie neplăcută? Nu ar fi mai bine să te concentrezi asupra adevăratei 
cauze a problemelor cu care te confrunţi, adică să tai răul de la rădăcină? 

Asemenea celorlalte probleme cu care omul se poate confrunta, divorţul, împreună 
cu supărările inerente, sunt roadele unui comporta- ment, în care legile subconştientului 
sunt ignorate complet. 


Adevărata semnificaţie a căsătoriei 

Pentru a fi cu adevărat o uniune între două fiinţe, căsătoria trebuie să aibă în primul 
rînd o bază spirituală, să fie însufleţită de iubire reciprocă. Dragostea poate fi exprimată 
sub forma toleranţei, a sincerităţii, a onestităţii şi a bunăvoinţei. De aceea, fiecare dintre cei 
doi iubiţi trebuie să fie foarte sinceri unul faţă de celălalt. O căsătorie armonioasă nu poate 
fi niciodată realizată, avînd la bază motive ca vanitatea, lipsa de bani sau dorinţa de a 
parveni, deoarece acestea indică lipsa sincerităţii şi a iubirii. O asemenea căsătorie nu 
reprezintă decît o penibilă minciună şi o mascaradă grotească. 

O femeie care gîndeşte: “Sunt epuizată de muncă. Mă voi mărita ca să renunţ la 
serviciu şi să mă ocrotească soţul”, porneşte de la premise false şi nu aplică intr-un mod 
corect legile subconştientului. 

Numai cunoaşterea şi folosirea benefică a acestor legi îi pot oferi siguranţă şi confort. 
Dacă ea ar aplica tehnicile descrise în capitolele anterioare, nu s-ar putea plînge niciodată, 
în realitate, de soţ, de tată sau de altcineva, ci este capabilă să obţină prin propriile forţe 
fericirea, prosperitatea, pacea lăuntrică, iubirea nesfîrşită, bucuria de a trăi, confortul, 
siguranţa şi orice şi- ar putea dori vreodată. Fiecare om poate fi propriul său constructor, 
modelîndu-şi destinul aşa după cum doreşte. 

Cum să atragem către noi so (ut sau soţia idea/ă 

Dacă aţi lecturat cu atenţie capitolele anterioare, desigur că deja sunteţi familiarizaţi 
cu modul în care acţionează subconştientul şi ştiţi că tot ce se imprimă acolo se va 
exprima într-o formă sau alta în universul vostru lăuntric, cit şi în cel exterior. Dacă 
sunteţi femeie şi doriţi să vă apropiaţi de un bărbat, dar nu l-aţi găsit încă, sugeraţi 
subconştientului calităţile pe care doriţi să le aibă el. Iată o tehnică deosebit de utilă: seara, 
aşezaţi- vă în fotoliul cel mai comod, închideţi ochii şi relaxaţi- vă, urmăriţi să creaţi o stare 
de pace profundă şi de receptivitate. Adresaţi- vă apoi subconştientului, spunîndu-i: “Prin 
gîndurile mele atrag către mine un om onest, sincer, loial, iubitor, fidel, cu sufletul fericit 

şi liniştit. Aceste calităţi penetrează acum în subconştient; prin meditaţii asupra lor, vor 
prinde viaţă şi se vor manifesta atunci cînd voi fi pregătită. Mă bazez pe acea lege care face 
să am exact ceea ce mantalizez cu forţă. Doresc să dăruiesc fericire şi armonie unui om. îi 
voi respecta şi iubi idealurile, iar el va face la fel în ceea ce mă priveşte. Nu voi căuta să-l 
transform intr-un mod absurd, pentru a- mi satisface vreo dorinţă egoistă, iar el va 
respecta, la rîndul lui, personalitatea şi dorinţele mele. Mereu ne va uni dragostea, 
înţelegerea şi toleranţa.” 

Perseverînd în această tehnică extrem de simplă, veţi trăi bucuria de a descoperi că 
există un astfel de bărbat pe care să-l cunoaşteţi şi cu care să vă căsătoriţi. înţelepciunea 
tăcută şi nebănuită a subconştientului vă deschide un drum pe care veţi fi purtată de 
curenţii irezistibili creaţi prin mentalizarea voastră benefică. Pentru ca această experienţă 
să devină o reuşită, aspiraţi permanent să dăruiţi iubire, devotament, înţelegere şi tot ce e 
mai bun în dumneavoastră, către cei din jur. 

Dacă sunteţi bărbat şi simţiţi lipsa unui suflet apropiat, veţi folosi această sugestie sau 
una asemănătoare: “Prin aceste gînduri atrag femeia care se potriveşte cel mai bine 
personalităţii mele. îi voi dărui iubire, lumină, pace şi bucurie. Am deplină încredere că-i 
voi oferi o viaţă fericită şi o voi ajuta să se desăvîrşească pe toate planurile. Doresc ca soţia 
mea să fie inteligentă, veselă, fidelă şi sinceră, plină de armonie şi de calm. Din acest 
moment, începem să fim atraşi irezistibil unul către celălalt şi ne vom întîlni la momentul 
potrivit. Începînd de atunci, în viaţa mea se vor manifesta doar iubirea, adevărul şi 
frumuseţea. Aştept plin de încredere să o cunosc pe viitoarea mea soţie.” 

în timp ce meditaţi plini de aspiraţie asupra calităţilor pe care le doriţi la viitorul soţ, 
în subconştient începe să se formeze imaginea sa. Nu mai rămîne apoi decît să găsească 
bărbatul sau femeia care se potriveşte cel mai bine cu imaginea deja formată. 

Recent, am discutat cu o doamnă, de meserie profesoară, care îmi spunea: “Am avut 
trei soţi şi la toţi mă deranja faptul că erau prea pasivi şi nu aveau spirit de iniţiativă, lăsînd 
ca toate deciziile importante să le iau eu. De ce atrag doar oameni de acest fel?” Am 
întrebat- o dacă ştia dinainte de a se căsători, că cel de- al doilea soţ era un bărbat efeminat 
şi ea mi- a răspuns: “Sigur că nu ştiam. Dacă aş fi ştiut, nici nu m-aş fi măritat cu el”. De 
fapt, la baza acestor greşeli stătea propria sa personalitate, care era foarte puternică, 
dominatoare, aproape masculină. în mod inconştient, femeia căuta un soţ supus şi pasiv, 
pe care să-l domina. Pentru a întîlni astfel de bărbaţi, ea trebuia să- şi modifice mai întîi 

imaginea mentală subconştientă. Iată cum a procedat, pentru a înlătura vechiul prototip 

mental şi a crea unul nou, conform dorinţelor ei: “Mi- am creat în minte imaginea 
bărbatului ideal: puternic, iubitor, extrem de viril, cu o situaţie materială bună, cinstit şi 
plin de sinceritate. Îmi închipuiam cum îi voi dărui iubire şi fericire şi cum îl urmez plină 
de supunere, sprijinindu-1 în tot ceea ce doreşte să realizeze. Sugestia mea era 
următoarea: «Ştiu că şi el mă aşteaptă, aşa cum îl aştept eu. Sunt sinceră în dorinţa mea, 
doresc să iubesc şi să mă dăruiesc plenar. Simt în mine multe comori pe care i le pot oferi 
şi pe care el le va primi cu bucurie. Amîndoi vom fi plini de bunăvoinţă şi de optimism, 
pentru a forma un cuplu reuşit. Sunt sigură că subconştientul va găsi acest om minunat şi 
va face să ne întîlnim, astfel incit să ne recunoaştem imediat»”. 

Se ruga astfel în fiecare dimineaţă şi seară, ştiind că dacă se gîndeşte foarte intens şi 
destul de mult timp la imaginea soţului ideal, dorinţa i se va îndeplini. 

Au trecut astfel mai multe luni. A întîlnit mulţi bărbaţi, dar nici unul nu a fost pe 
placul ei. Gînd începea să- şi piardă răbdarea, îşi amintea că încredinţase subconştientului 
acea problemă şi recăpăta încredere şi forţe noi. Intre timp, a divorţat de ultimul soţ, fapt 
care i-a dat un sentiment de uşurare şi o mai mare libertate de gîndire. Puţin după aceea, a 
părăsit învăţămîntul şi s-a angajat ca medic. Omul acela era chiar cel pe care îl mentalizase 
şi ea a intuit acest lucru chiar de la prima întîlnire. Intuiţia s-a adeverit cînd, la o 
săptămînă după ce se angajase, el a cerut- o în căsătorie. Convieţuirea cu el a fost pe deplin 
fericită, căci el se dovedea a nu fi supus şi efeminat, cum erau primii soţi, ci dimpotrivă, 
extrem de viril, genul de om sportiv şi atletic, spiritual, avînd simţul umorului şi fără idei 
preconcepute sau prejudecăţi lamentabile. 

Această situaţie fericită a fost creată, fără îndoială de gîndurile încrezătoare pe care ea 
le- a întreţinut şi le- a amplificat pînă la saturaţie în propriul subconştient. Forţa mentală, la 
unison cu cea psihică (emoţiile) au făcut ca sugestia să pătrundă în subconştient şi să 
devină realitate. 


Deriva către divorţ 

Atunci cînd căsnicia ajunge intr-un punct critic, fiecare poate hotărî dacă este mai 
bine să divorţeze sau nu. Această alegere este o problemă personală sau individuală; în 
astfel de cazuri nu se poate formula o regulă generală de conduită. Pentru unii oameni mai 
singuratici, realitatea dovedeşte că ar fi mai bine să nu se căsătorească deloc, pe cînd alţii, 

dacă ar mai avea puţină răbdare, ar putea trece de momentul dificil împreună, fără să fie 
nevoie de separare. 

O femeie divorţată poate deveni cu mult mai sinceră şi mai nobilă în sentimente, 
decît una care trăieşte un coşmar permanent. Iată, de exemplu, cazul unei femei al cărei 
soţ era un alcoolic înrăit, fiind pedepsit de mai multe ori de justiţie pentru 
comportamentul său brutal şi animalic. Bărbatul acela, care nu-i dădea atenţie decît atunci 
cînd o maltrata, nu putea fi părăsit, căci soţia lui credea într-un mod foarte greşit că 
divorţul constituie un păcat. I-am explicat că legătura dintre doi oameni se realizează în 
primul rînd în inimile lor şi că nu poate exista căsătorie, în adevăratul sens al cuvîntului, 
fără iubire şi armonie. Femeia a înţeles că, nu există lege divină care să o oblige să stea cu 
un om ce o maltratează şi o umileşte permanent. 

Dacă vă aflaţi într-o astfel de situaţie dificilă şi nu ştiţi cum să acţionaţi, căutaţi în 
interiorul vostru răspunsul; cu siguranţă că acesta va veni, dacă aveţi încrederea şi 
aspiraţia necesară. Din profunzimile tăcute ale sufletului, se va revela răspunsul potrivit. 

Am cunoscut un cuplu de tineri, căsătoriţi de cîteva luni, care deja ajunsese în 
situaţia de a se destrăma. In cele ce urmează vom aduce la lumină cîteva dintre cauzele 
ascunse ale impasului lor. Soţul trăia cu teama permanentă ca femeia să nu-1 părăsească. 
Era sigur că îl înşeală şi că, într-o zi, îl va părăsi; de aceea, el se afla într-o continuă 
angoasă şi tulburare a minţii. Pe de altă parte, soţia simţea că legătura dintre ei nu se mai 
bazează pe încredere, fiind afectată de atmosfera creată de el. Situaţia la care au ajuns este 
urmarea directă a prototipului mental format. 

După cum am mai arătat, toate fiinţele se supun legii acţiunii şi reacţiunii, conform 
căreia orice fenomen are drept cauză un tipar mental. Desigur, femeia şi- a părăsit soţul, 
comportîndu-se exact aşa cum se aşteptase el. 

Separarea în cuplu se produce întîi în spiritele celor doi. Ceea ce se petrece la 
tribunal nu reprezintă decît urmarea firească a acestui lucru. Cînd în cei doi soţi se adună 
resentimentele, neîncrederea, suspiciunea şi mînia, acestea slăbesc şi epuizează unitatea 
cuplului. Ura dezbină ceea ce uneşte iubirea. în cazul pe care l-am prezentat, nici unul 
dintre tinerii soţi nu cunoşteau legile mentalului, lăsînd ca problemele, angoasele şi 
dezordinile interioare să le aducă suferinţă. Mai tîrziu, urmîndu-mi sfaturile, au reînvăţat 
să trăiască împreună, experamentînd terapeutica sugestiei pozitive. Rezultatele au fost 
evidente: au început să manifeste iubire, calm şi bunăvoinţă unul către celălalt. în fiecare 

seară discutau împreună şi analizau diferite aspecte spirituale ale vieţii, căutînd direcţii 
noi în gîndire. Astfel şi-au construit treptat o căsnicie durabilă. 


Cauza greşelilor în căsnicie 

Se observă foarte des că soţiile devin răutăcioase şi certăreţe. Iritabilitatea exprimă de 
fapt refulările lor inconştiente, nevoia profundă de a fi iubite. Nemulţumirea provine 
cîteodată din faptul că femeia doreşte să modifice personalitatea soţului, conform unui 
tipar creat de ea. Desigur, acest lucru nu reprezintă decît un mijloc în plus de a-i pierde 
interesul şi iubirea. 

Ga să înlăture necazurile de acest gen, este bine ca fiecare dintre soţi să evite a scoate 
în evidenţă toate micile greşeli ale celuilalt şi în loc de aceasta să fie plini de atenţie şi de 
răbdare, folosindu-se de toate celelalte calităţi minunate, care se ascund în sufletul lor. 

Soţul care este mereu posac, care critică tot ceea ce face sau zice soţia, comite un 
adulter din punct de vedere psihic, căci adulter se numeşte şi atunci cînd unul dintre 
parteneri gîndeşte intr-un mod negativ şi distructiv, separîndu-se astfel mental de celălalt. 
Un bărbat care întreţine sentimente de ostilitate şi mînie faţă de soţie, o înşeală practic pe 
aceasta, deoarece încalcă promisiunile făcute la căsătorie, acelea de a o iubi şi respecta 
toată viaţa. 

Un astfel de om trebuie să înveţe să- şi stăpînească mînia, să lupte cu propriile sale 
gînduri malefice şi distructive, să reînceapă a- şi privi soţia cu respect, bunăvoinţă şi 
consideraţie. Folosind autosugestia pozitivă, putem să ne formăm o atitudine în faţa vieţii 
şi un mod de a gîndi care să ne facă mai fericiţi şi să ne armonizeze relaţiile cu ceilalţi. 

Faceţi o mare greşeală atunci cînd vorbiţi de problemele apărute în cuplu, cu vecinii 
sau cu rudele. Să presupunem că o femeie povesteşte prietenei sale: “Soţul meu nu- mi dă 
niciodată bani. Se poartă îngrozitor cu mama mea, este beţiv şi mă jigneşte în fiecare zi”. 
Desigur că toţi cei care aud aceste vorbe îşi formează o imagine proastă despre el şi 
aceasta nu va ajuta cu nimic cuplul. Toţi vor mentaliza negativ şi va fi cu mult mai greu să 
reparaţi situaţia creată. Nu discutaţi, căci, despre defectele celui cu care trăiţi, decît cu 
cineva care vă poate da sfaturi folositoare; altfel riscaţi să vă autosugestionaţi negativ fără 
să vă daţi seama. Este cunoscut faptul că familia nu dă întotdeauna sfatul cel mai bun, căci 
membrii ei sunt subiectivi şi părtinitori în aprecieri. Criteriul după care puteţi verifica 

sfaturile ce vi se dau, este să respecte regula de aur (“Faceţi altora ceea ce vreţi să vă facă 
ei vouă”). 

Amintiţi- vă mereu că, întotdeauna, între două fiinţe care trăiesc împreună au apărut 
probleme, ciocniri de temperament, perioade tensionate. Nu arătaţi prietenilor aspectele 
dificile ale căsătoriei. Abţineţi- vă de la critici şi nu vă răzbunaţi pe soţ, făcîndu-i reproşuri 
în public. 

Pe de altă parte, un soţ trebuie să evite să o transforme pe soţie într-o copie fidelă a 
sa. Fiecare om are personalitatea sa proprie şi astfel de tentative sunt împotriva firii, 
ducînd în timp la destrămarea cuplului. Femeia se va simţi atinsă în demnitatea sa şi va 
începe să nutrească anumite resentimente faţă de bărbatul de lingă ea. 

Desigur, fiecare trebuie să se adapteze şi să lase mai mult sau mai puţin de la el, 
pentru bunul mers şi continuitatea cuplului, dar dacă veţi încerca să priviţi în interiorul 
vostru cu obiectivitate, veţi găsi atîtea defecte, incit s-ar putea să aveţi nevoie de tot restul 
vieţii pentru a le înlocui cu calităţi. Nu mai căutaţi să-i transformaţi pe cei din jur, ci 
căutaţi să vă transformaţi voi înşivă mai întîi. 

Rugaţi-vă împreună şi veţi rămîne împreună 

Urmăriţi să armonizaţi viaţa în doi, parcurgînd următorii paşi împreună: 

Primul pas.- Nu lăsaţi supărarea să se perpetueze de la o zi la alta. Înainte de a adormi, 
iertaţi celuilalt orice greşeală înlăuntrul vostru, pentru ca iritarea să nu se amplifice. 
Dimineaţa, cînd vă treziţi, încredinţaţi voinţei şi înţelepciunii divine toate acţiunile pe care 
le veţi face în acea zi. Trimiteţi gînduri de pace, armonie şi iubire soţului sau soţiei, 
celorlalţi membrii al familiei, tuturor fiinţelor din această lume. 

Pasul al doilea.- Spuneţi o scurtă rugăciune înainte de fiecare masă. Mulţumiţi lui 
Dumnezeu pentru hrană şi pentru tot ceea ce este minunat în viaţa voastră. în timpul 
mesei, încercaţi să uitaţi de necazuri şi nu angajaţi discuţii în contradictoriu. Căutaţi să 
aveţi doar gînduri bune faţă de soţ sau soţie, spunîndu-i în gînd: “Apreciez tot ceea ce faci 
şi îţi transmit mereu iubire şi bucurie”. 

Pasul al treilea.- Este bine ca soţul şi soţia să se roage în fiecare seară împreună. Nu-1 
consideraţi pe celălalt ca fiind un obiect destinat să servească, ci ca pe o fiinţă divină, cu 
individualitate şi cerinţe proprii. Respectaţi- 1 şi iertaţii greşelile, evitaţi pe cît posibil 
criticile şi cearta. La baza unui cuplu solid şi fericit stau dragostea, armonia, respectul 

reciproc, credinţa în Dumnezeu. Citiţi în fiecare seară Psalmii 2 3, 2 7 şi 91 . Prima Epistolă 
către Corinteni şi alte scrieri pline de îmvăţăminte inspirate de Divin. 


Amintiţi-vă mereu: 

1. Necunoaşterea legilor divine în manifestare constituie adevărata cauză a 
nefericirii. Rugîndu-vă împreună pentru armonia cuplului, veţi învăţa cum să 
construiţi o relaţie profundă şi spirituală. 

2. Pentru a evita divorţul, acţionaţi încă dinainte de a vă căsători. Rugaţi-vă să 
vină partenerul ideal pentru voi, mentalizînd cu precizie ce calităţi doriţi să aibă 
acesta. Veţi constata, cu încîntare, că aţi întîlnit bărbatul sau femeia de care aveaţi 
nevoie. 

3. Numai uniunea plină de iubire dintre un bărbat şi o femeie poate fi numită 
căsătorie autentică. 

4. Vă atrageţi partenerul cel mai potrivit dacă vă construiţi mental o imagine cit 
mai precisă a sa. Puteţi fi sigur de rezultat, căci întreaga creaţie se supune legii 
rezonanţei. 

5. Nu mai proiectaţi asupra soţului sau soţiei gînduri de neîncredere şi ură. 
înconjuraţi-1 cu iubire, armonie şi bunăvoinţă. Toate problemele se vor rezolva 
treptat, de la sine, căci vibraţiile benefice vor fi absorbite în subconştient, generînd 
mai multă afecţiune, putere de transfigurare şi uniune dătătoare de fericire. 

6. Femeile devin iritabile şi răutăcioase din cauza lipsei de afecţiune şi de respect. 
Ele aspiră să fie iubite şi ocrotite. Arătaţi-le că le apreciaţi, că înseamnă foarte mult 
pentru voi. Căutaţi să observaţi şi să scoateţi în evidenţă calităţile, pe care cu 
siguranţă că le au. 

7. Soţul care-şi iubeşte cu adevărat soţia nu va face şi nu va acţiona cu nimic 
împotriva ei, nici prin vorbe, nici prin acţiuni. Iubirea veritabilă nu înşeală niciodată. 

8. Nu discutaţi decît cu oameni competenţi despre problemele voastre conjugale. 
Aşa cum nu cereţi unui tapiţer să vă extragă un dinte, nu cereţi familiei sau prietenilor 
să va dea sfaturi, cînd aveţi dificultăţi în viaţa de cuplu. 

9. Nu căutaţi să transformaţi personalitatea celui lingă care trăiţi. Acesta este un 
semn de manifestare a orgoliului vostru şi o supraestimare a propriilor capacităţi, 
care nu vor face decît să provoace resentimente. Soţul sau soţia are propria sa 
individualitate şi nu poate fi copie fidelă a voastră. 

10. Dacă vă rugaţi împreună, veţi rămîne împreună. Creaţi legături profunde şi 
spirituale între voi; veţi constata că problemele se vor rezolva treptat. Deşi, cîteodată, 
nu corespunde realităţii, mentalizaţi-vă soţia fericită, plină de sănătate, frumoasă. De 
asemenea, soţul poate fi văzut ca fiind puternic, tandru, armonios şi bun. Menţineţi 

neîntrerupt această imagine benefică, pînă ce transformarea se va produce în 
reafitate. 


CAPITOLUL XV 

CUM SA DEVENIM MAI FERICIŢI 

William James, tatăl psiholoagei moderne americane, afirma că, cea mai mare 
descoperire a secolului în acest domeniu nu a fost făcută încă. Îndrăznim să spunem că se 
referea la descoperirea puterii infinite a subconştientului, dinamizat printr-o credinţă 
fermă în posibilităţile lui. Fiecare om este posesorul acestei comori, cu ajutorul căreia, 
poate învinge orice fel de piedică. Devenind conştienţi de ea, putem birui propriile 
noastre slăbiciuni şi îndoieli, dobîndind astfel adevărata fericire în viaţă. 

Orice om este fericit în anumite momente ale existenţei sale: cînd se naşte un copil, 
cînd se căsătoreşte sau reuşeşte la facultate, etc. Putem face o listă interminabilă de 
evenimente, care ne fac fericiţi. Dar acestea nu sunt decît bucurii trecătoare, care vin din 
exterior şi nu au nici o legătură cu adevărata bucurie interioară. 

în Biblie este scris că cine are credinţă în Gel Etern, acela este fericit. încredinţaţi 
toate gîndurile şi acţiunile lui Dumnezeu şi rugaţi- 1 să vă ghideze, să vă inspire,- veţi 
deveni astfel cu mult mai echilibraţi, senini şi relaxaţi în viaţa de zi cu zi. Urmăriţi să fiţi 
un focar de bunăvoinţă şi iubire, construindu-vă astfel adevărata fericire interioară, eternă 
şi inalterabilă. 


J/egeti întotdeauna fericirea 

Fericirea este o stare de spirit foarte elevată. Sunteţi liberi să fiţi fericiţi, oricînd 
doriţi. Pare extraordinar de simplu şi aşa şi este. Dar oamenii eşuează, de obicei, în 
încercarea de a fi fericiţi, pentru că nu înţeleg ceea ce este simplu şi uşor; ei au nevoie 

mereu de reţete complicate. Cele mai mari adevăruri ale vieţii sunt simple, creatoare şi 
dinamice. Numai ele ne pun în rezonanţă cu starea de bine, cu starea de armonie 
universală. Sf. Pavel relatează în cuvinte inspirate modalitatea de a ne pune în legătură cu 
energiile elevate ce conferă forţă interioară şi bucurie: “cîte sunt adevărate, cîte sunt de 
cinste, cîte sunt drepte, cîte sunt curate, cîte sunt vrednice de iubit, cîte sunt cu nume 
bun, orice virtute şi orice laudă, la acestea să vă fie gîndul”. (Filipeni, 4: 8) 

Chiar din acest moment, alegeţi să fiţi fericiţi. Iată cum trebuie să procedaţi: 
dimineaţa, imediat ce deschideţi ochii, spuneţi- vă: “Mă încredinţez armoniei divine şi o 
chem să vină în sufletul meu. Începe o zi nouă şi minunată pentru mine. Nici o zi nu a 
fost atît de frumoasă ca cea de astăzi. Divinul mă ghidează în tot ceea ce fac şi orice acţiune 
îmi va fi încununată de succes. Sunt un veritabil focar de iubire şi pace. Dacă în timpul 
zilei voi uita aceste gînduri luminoase, trebuie să mi le amintesc imediat, să fiu mereu 
orientat către ceea ce este sublim şi bun. In virtutea legii imuabile a rezonanţei voi fi 
întîmpinat doar cu gînduri curate şi binevoitoare. Orice acţiune va fi încununată de 
succes. Voi fi fericită întreaga zi.”. 

începeţi în acest fel fiecare zi, alegînd rezonanţa cu ceea ce este profund benefic. Nu 
numai că veţi deveni mai fericiţi, dar veţi radia această fericire către toate fiinţele din jur. 

Obişnuinţa de a fi fericit 

Cu mulţi ani în urmă, am petrecut o săptămînă la o fermă din Irlanda. Fermierul era 
un bărbat plin de umor, cînta sau fluiera mereu. Gînd l-am întrebat care este secretul 
fericirii sale, mi- a răspuns: “Pur şi simplu m-am obişnuit să fiu fericit. în fiecare 
dimineaţă, cînd mă trezesc şi în fiecare seară, înainte de a adormi, îmi binecuvîntez 
familia, grînele, animalele din jurul casei şi îi mulţumesc lui Dumnezeu pentru tot ceea 
ce- mi dăruieşte.” Fermierul avea acest obicei de 40 de ani. Gîndurile pe care le întreţinem 
cu perseverenţă pătrund în subconştient şi devin adevărate obiceiuri. Omul acela 
descoperise că şi fericirea poate fi o obişnuinţă şi o stare firească. 

Trebuie să dorim fericirea 

Este foarte important să dorim un lucru pentru a-1 obţine. Fericirea trebuie dorită, 
chemată. Există oameni care au fost atît de mult timp deprimaţi şi trişti, incit dacă ar primi 

o veste bună, ar proceda precum femeia care mi- a spus odată: “Nu-i bine să fim prea 
fericiţi”. Ei sunt atît de obişnuiţi cu ideea de nefericire, incit nu mai înţeleg deloc şi nu mai 
concep fericirea. Doresc să se scufunde tot în tristeţe, aceasta părîndu-li-se perfect 
normală. 

Am cunoscut în Anglia o doamnă, care era de mulţi ani bolnavă de reumatism. Se 
văita mereu: “Astăzi mă chinuie reumatismul. Nu pot nici să ies din casă. Mă doare foarte 
tare genunchiul”. Toţi aveau grijă de ea: fiica, fiul, vecinii. în realitate, ea dorea să fie 
bonavă. Se bucura de propria ei suferinţă, nu dorea, cu adevărat, să fie fericită. I-am 
sugerat un trata- ment mental, i-am scris versete din Biblie, sfătuind- o să- şi abată atenţia 
de la boală, să creadă în puterea vindecătoare a Naturii. Nimic nu o mai interesa. Cred că 
multe persoane întreţin rezonanţa cu gîndurile morbide, trăind tristeţea şi deprimarea cu 
un anumit gen de voluptate, care, în timp, se asociază unui adevărat masochism psihic. 

Iată cîteva exemple de gînduri negative, care menţin această stare deplorabilă: “Astăzi 
este o zi proastă, totul îmi merge pe dos.”, “Toată lumea este împotriva mea.”, “Nu voi 
reuşi.”, “Sunt mereu în întîrziere”, “Nu am timp nici să răsuflu”, “Poate altul, nu eu.”. Dacă, 
de dimineaţă, veţi gîndi astfel, aveţi toate şansele ca previziunile voastre sumbre să se 
îndeplinească în acea zi. Chiar dacă aparenţele sunt altele, aveţi încredere în reuşită, căci 
nimic nu poate dura la nesfîrşit. Cunosc o persoană căreia nu-i mergeau afacerile şi a dat 
faliment. Iată însă ce spunea ea: “Am făcut atîtea greşeli, dar am învăţat ceva din ele. O voi 
lua de la capăt şi voi avea un succes uriaş". Acesta este un exemplu de gîndire 
constructivă. Dacă avem necazuri, înseamnă că ceva nu este corect în modul nostru de a 
gîndi. Trebuie să eliminăm fără întîrziere cauza (mentalizarea negativă), înlocuind- o cu 
gînduri optimiste. 

Oamenii cei mai fericiţi sunt cei care sunt învăţaţi să dea mereu ce au mai bun. 
Oamenii cei mai buni nu sunt obligatoriu şi cei mai fericiţi, dar oamenii fericiţi sunt sigur 
cei mai buni în arta de a trăi. Tot ce avem mai înalt, mai elevat şi mai bun în noi este de 
sorginte Divină. Fiţi mereu expresia Iubirii, a Luminii, a Adevărului şi a Frumuseţii lui 
Dumnezeu,- vă veţi afla atunci printre cei mai fericiţi oameni din lume. 

Epictet, filozoful grec, spunea: “Nu există decît o modalitate de a atinge fericirea şi 
pacea lăuntrică: de dimineaţă, cînd te trezeşti, tot timpul zilei şi pînă seara, cînd adormi, 
orientează- ţi toate gîndurile, puneţi toate speranţele în Dumnezeu şi nici un lucru exterior 
să nu te mai tulbure.”. 

Paşi către fericire 


1. William James afirmă că, cea mai mare descoperire a secolului a fost revelarea 
puterii nesfîrşite a subconştientului, dinamizat de credinţă. 

2. în fiecare dintre noi sălăşluieşte o forţă imensă. Dacă veţi dobîndi o încredere 
deplină în ea, toate visurile vor deveni realitate, chiar şi acela de a fi fericit. 

3. Cu ajutorul acestei forţe latente, veţi transforma răul în bine, vă veţi împlini 
aspiraţiile. Aceasta este afirmaţia cuvintelor biblice: “Cine are încredere în Etern 
(legile subconştientului), acela este fericit.”. 

4. Alegeţi întotdeauna fericirea. Ea poate deveni o obişnuinţă, dacă o întreţineţi 
cu perseverenţă. 

5. Dimineaţa, cînd deschideţi ochii, spuneţi: “Astăzi aleg fericirea; începînd de 
acum voi avea succes. Doresc ca toate acţiunile mele să fie bune. Dăruiesc dragoste şi 
bunăvoinţă tuturor fiinţelor. Sufletul meu se umple de pace”. Concentraţi-vă plini de 
iubire asupra acestor gînduri. 

6. Fiţi recunoscători pentru toate binecuvîntările care vă sunt dăruite. Rugaţi-vă 
pentru fericirea, pacea şi prosperitatea tuturor fiinţelor acestei lumi. 

7. Trebuie să doriţi cu sinceritate să fiţi fericiţi, căci nimic nu este obţinut fără o 
aspiraţie intensă. Imaginaţia controlată şi încrederea vă sunt ajutoare nepreţuite, 
fmaginaţi-vă cum ar fi dacă dorinţa v-ar fi îndeplinită şi trăiţi plenar această stare. 
Chemaţi prin rezonanţă starea pe care o invocaţi. 

8. Gîndurile sumbre, pline de neîncredere, de griji, mînia şi ura vă vor aduce în 
timp numai suferinţă, nefericire şi deprimare. Amintiţi-vă că întreaga manifestare are 
o anumită bază mentală; ceea ce gîndiţi se va împlini mai devreme sau mai tîrziu. 

9. Nici cu toate bogăţiile din lume nu se poate cumpăra fericirea. Unii milionari 
sunt fericiţi, alţii suferă de depresiuni cronice. Unii săraci sunt fericiţi, alţii sunt mereu 
trişti. Unele cupluri sunt reuşite, altele nu. Fericirea nu depinde de situaţia socială sau 
materială, ci de atitudinea interioară, de starea lăuntrică. 

10. Bucuria interioară este rodul minţii perfect calme. Umpleţi-vă mintea cu 
gînduri echilibrate şi senine; nimic nu va fi atunci imposibil. 

11. Ceea ce este în afară nu trebuie să vă perturbeze fericirea. Gîndiţi-vă că 
întîmplările nu sunt cauze, ci efecte ale stării mentale în care vă complăceţi. 
Raport aţi-vă mereu la Principiul Creator, perfect şi plin de o beatitudine nesfîrşită, 
care se află în toate fiinţele. 

12. Omul cel mai fericit este cel care dăruieşte mereu tot ce are mai bun şi mai 
elevat în el însuşi. Dumnezeu reprezintă aspectul cel mai bun, mai subtil şi mai elevat 
din noi, căci împărăţia Lui este în chiar inima noastră. 

CAPITOLUL XVI 

SUBCONŞTIENTUL ŞI RELAŢIILE UMANE ARMONIOASE 

Subconştientul seamănă cu o bandă magnetică, pe care se înregis- trează tot ceea ce 
gîndiţi. Folosiţi această proprietate a sa, pentru a vă integra mai bine în societate. Iisus îi 
sfătuia pe oameni: “Faceţi altora ceea ce aţi dori să vă facă ei vouă.” (Matei 7: 12). Această 
frază poate fi interpretată astfel: dacă doriţi ca cei din jur să aibă păreri bune în legătură cu 
voi, căutaţi ca, la rîndul vostru, să nu gîndiţi niciodată rău despre ei. Dacă doriţi ca ei să se 
poarte frumos, atunci fiţi mereu politicoşi şi amabili. Purtaţi- vă cu cei din jur aşa cum aţi 
vrea să se poarte ei cu voi înşivă. 

De exemplu: sunteţi amabil cu un coleg de birou, dar el vă răspunde exact pe dos. Vă 
umpleţi de resentimente şi de supărare. Aceste gînduri negative se dovedesc nefaste 
pentru voi, devenind o otravă mentală,. Intrînd în subconştient, ele alungă pofta de viaţă, 
entuziasmul, bunăvoinţa, forţa şi aduc prin rezonanţă numai boli şi necazuri. 

“Nu judecaţi, ca să nu fiţi judecaţi. Căci cu judecata cu care judecaţi, veţi fi judecaţi, 
cu măsura cu care măsuraţi, vi se va măsura”. (Matei, 7:1,2). 

Aceasta este cheia relaţiilor armonioase cu cei din jur. A judeca înseamnă a stabili un 
verdict mental, o concluzie în legătură cu cineva. Ga orice alt gînd şi acesta va crea o 
anumită realitate, care nu vă va afecta numai pe voi, ci şi pe cel căruia îi este adresat. De 
aceea se spune: “Nu judecaţi, ca să nu fiţi judecaţi.” 

Acum, cînd ştiţi ce efect pot avea gîndurile voastre, trebuie să fiţi mult mai atenţi 
cum gîndiţi despre cei din jur. Dacă reuşiţi să vă îmbunătăţiţi atitudinea faţă de exterior, 
multe dintre problemele voastre se vor rezolva, ca prin farmec. 

în virtutea legii acţiunii şi reacţiunii, binele şi răul pe care-1 faceţi altora vă va fi 
întors odată, intr-un viitor mai apropiat sau mai îndepărtat. Gel care caută să înşele şi să 
fure mereu, se păcăleşte, în fapt, pe el însuşi. Teama sa permanentă şi sentimentul de 
culpabilitate, îi vor provoca exact necazurile de care se teme. 

Subconştientul nu are personalitate, nu ştie ce este bine sau rău, ci acţionează 
conform sugestiilor care i-au fost impregnate. 

începeţi, chiar din momentul acesta, să vă observaţi modul de a gîndi şi 
comportamentul faţă de cei care vă înconjoară. Cum reacţionaţi cînd primiţi o veste? Cum 
vă purtaţi cu prietenii, cu colegii, cu familia sau cu necunoscuţii? Dacă noutăţile vă 
tulbură, dacă aveţi senzaţia că sunteţi nedreptăţit şi că toţi ceilalţi greşesc, în timp ce voi 
aveţi dreptate, atunci sunteţi sub influenţa emoţiilor negative, care vă distrug pacea şi 
armonia interioară. 

O doamnă îmi scria că soţul ei era cuprins de furii violente cînd citea în ziar articole 
cu care nu era de acord. Accesele zilnice de mînie, au făcut ca el să se îmbolnăvească de 
ulcer hemoragie. Pe lingă tratamentul obişnuit, medicul i-a recomandat să- şi controleze 
emoţiile şi să evite orice stres. Am discutat şi eu cu omul acela şi i-am explicat că dă 
dovadă de imaturitate psihică dacă se enervează cînd cineva îndrăzneşte să aibă o părere 
diferită de a sa. A înţeles că toţi oamenii, chiar şi ziariştii, au dreptul la o părere proprie în 
domeniul politic, religios sau în oricare direcţie a vieţii. Şi, de asemenea, nimeni nu-1 
poate împiedica să scrie pe adresa ziarului respectiv, pentru a- şi exprima propria opinie. 
Omul a realizat acest adevăr simplu şi anume, că nu ne afectează atît de mult ceea ce 
gîndesc sau fac cei din jurul nostru, ci mai ales ceea ce gîndim sau facem noi înşine. 
Această revelaţie i-a adus şi vindecarea. Şi- a dat seama că, printr-o voinţă puternică, va 
reuşi să se controleze atît de bine, incit să nu se mai înfurie niciodată. După un timp, 

dobîndise aşa o armonie interioară, incit nu se mai înfuria niciodată, ci se amuza copios 
cînd citea vreo prostie în ziare. 

O secretară între două vîrste, era renumită pentru felul cum îşi trata colegele mai 
tinere. Orice ar fi făcut, nu reuşeau niciodată să-i intre in voie, pentru că era convinsă că 
ele răspîndesc tot felul de minciuni la adresa ei. Recunoaştea că nu-i plac femeile: “Detest 
femeile, dar îmi plac bărbaţii”, obişnuia să spună. Era mereu autoritară şi severă, făcîndu- 
şi o plăcere din a face viaţa dificilă tinerelor care lucrau lingă ea, făcîndu-le mereu 
reproşuri. 

Dacă vă agasează toţi colegii de birou sau din fabrică, nu cumva adevărata cauză o 
constituie gîndurile voastre negative, vibraţiile mentale joase cu care îi “bombardaţi”, fără 
să vă daţi seama? Ştim cu toţii că un cîine îi atacă pe cei care nu iubesc deloc cîinii. 
Animalele sunt foarte sensibile şi percep vibraţiile mentale ale oamenilor, reacţionînd în 
consecinţă. Mulţi oameni sunt la fel de senzitivi şi sensibili la influenţele subtile din jurul 
lor. 

Am sugerat femeii care îşi detesta semenele să adopte o viziune transfiguratoare faţă 
de toate colegele ei, să încerce să pătrundă misterele vieţii pentru a înţelege ce înseamnă 
femininul în natură. Cu timpul, cînd va înţelege, toată ura i se va risipi ca prin farmec, 
vocea şi comportamentul i se vor îmblînzi. Şi- a dat seama, cu surprindere, că ura se 
resimte în limbaj şi întoate acţiunile. A învăţat să- şi stăpînească mînia şi resentimentele, 
folosind în mod sistematic următoarea sugestie benefică: “Gîndesc, vorbesc şi acţionez 
plină de iubire şi calm. fradiez bunăvoinţă, linişte şi toleranţă către toate fetele care m-au 
criticat pînă acum. Faţă de toţi cei din jur am o atitudine armonioasă şi compasivă. De cîte 
ori am tendinţa să- mi reiau vechiul comportament, îmi spun cu fermitate: «Trebuie să 
gîndesc şi să acţionez din punctul de vedere al adevărurilor fundamentale şi al armoniei> 
>. Înţelepciunea divină mă va călăuzi mereu.”. 

Prin practică asiduă, femeia a reuşit să- şi schimbe comportamentul şi viaţa. Toate 
criticile au încetat, iar tinerele i-au devenit cele mai apropiate colaboratoare şi prietene. 
Nu trebuie să căutăm să-i schimbăm pe ceilalţi din jur, ci numai pe noi înşine. 

într-o zi, mi- a cerut sfatul un vînzător, care nu se înţelegea deloc cu şeful său. De 
zece ani nu fusese niciodată avansat şi nici nu- şi luase concediu. Mi- a arătat situaţiile 
contabile, care dovedeau că avea vînzări mai bune decît oricare coleg. Se plîngea că 
directorul nu-1 agrează, că îl persecută, îl critică şi îl ridiculizează în şedinţe, de faţă cu 
ceilalţi colegi. 

I-am explicat că adevărata cauză a dificultăţilor se găsea în el însuşi. Părerea proastă 
despre şef determinase acelaşi tip de comportament din partea lui. întotdeauna primim 
ceea ce dăruim. în fiecare dimineaţă, în drum spre serviciu, purta o conversaţie interioară, 
în care îl critica, îl învinovăţea, aducea argumente care denunţau afacerile necinstite ale 
şefului său. Şi-a dat seama ca acest mod de a mentaliza era profund distructiv. Gîndurile 
sale erau atît de puternice, incit directorul le simţea în mod inconştient. Pe de altă parte îşi 
făcea rău lui însuşi, căci îşi provoca o serie de tulburări emoţionale şi chiar fiziologice. 

Pentru a se elibera de această angoasă permanentă, a început să se sugestioneze în 
felul următor: “Sunt creatorul destinului meu. Eu sunt responsabil de ceea ce gîndesc în 
legătură cu directorul, şi nu el. Nu sunt receptiv la nici o influenţă exterioară, nimeni nu 
mă poate tulbura. Trimit gînduri de sănătate, fericire şi succes directorului meu. Sper ca 
el să fie călăuzit de Dumnezeu în tot ceea ce întreprinde”. 

A repetat aceste cuvinte de nenumărate ori, cu voce tare, plin de atenţie, cu calm. în 
imaginaţie, îşi vedea mintea ca pe o grădină, unde seamănă numai gînduri bune, care vor 
da roade cîndva. Pentru ca efectul să fie mai puternic, în fiecare seară, înainte de a adormi, 
îşi imagina cum directorul îl felicită pentru modul în care munceşte, pentru entuziasmul 
şi respectul faţă de clienţi. Puţin cîte puţin, imaginile mentale se impregnau în 
subconştient şi dădeau roade. Incredibil pentru ceilalţi care cunoşteau situaţia, directorul 
l-a felicitat şi l-a avansat, mărindu-i şi salariul. 

Dacă veţi reuşi să vă controlaţi emoţiile, nimeni nu va mai putea să vă tulbure sau să 
vă irite. Singura cale prin care putem fi jigniţi este prin intermediul gîndurilor noastre. 
Gînd vă mîniaţi, de exemplu, treceţi prin patru stadii. Întîi începeţi să vă gîndiţi ce a vrut 
să spună celălalt. Apoi hotărîţi că v-a jignit şi că trebuie să vă mîniaţi. Mînia se amplifică şi 
treceţi la acţiune. în sfîrşit, veţi răspunde sub imperiul acestui sentiment. Iată, deci, felul 
în care gîndul, emoţia, reacţia şi acţiunea sunt angrenate şi se derulează în mintea voastră. 

Dacă încetaţi să mai răspundeţi negativ atunci cînd vi se fac critici sau sunteţi jigniţi, 
înseamnă că aţi atins maturitatea psihică necesară evitării unor astfel de situaţii. Gînd 
răspundeţi la ură cu ură, la jigniri cu jigniri, vă coborîţi vibraţiile mentale şi rezonaţi la 
unison cu interlocutorul vostru. Identificaţi- vă mereu cu idealurile cele mai înalte şi nu 
permiteţi nimănui să vă distrugă pacea lăuntrică şi armonia. 

Sigmund Freud, fondatorul psihanalizei moderne, afirma că fiinţele lipsite de iubire 
se ofilesc şi mor. Dragostea se manifestă prin înţelegere, bunăvoinţă, respect faţă de 

celelalte persoane. Dăruind mai multă iubire, vom primi, la rîndul nostru, mai multă 
iubire şi bunăvoinţă. 

Dacă îi răniţi şi-i jigniţi pe ceilalţi, nu puteţi pretinde de la ei prietenie. Orice om are 
nevoie să fie apreciat şi iubit, să se simtă impor-tant şi util pentru ceilalţi. Toţi suntem 
unici în felul nostru, avem propria noastră valoare şi suntem exprimarea Principiului 
Unic, care animă toate fiinţele din această creaţie. Inţelegînd aceasta, vom putea manifesta 
toleranţă şi bunăvoinţă faţă de toţi cei care ne înconjoară. 

Un actor mi se plîngea că nu avea succes şi, atunci cînd apărea pe scenă, toţi 
spectatorii îl fuierau. Dădea vina pe autorul piesei sau pe rolul nepotrivit. Recunoştea că, 
de luni de zile, detesta spectatorii şi-i numea proşti, idioţi şi ignoranţi. Intr-un sfîrşit, a 
părăsit dezgustat teatrul şi s-a angajat ca vînzător. Un prieten l-a invitat să audieze o 
conferinţă, care avea titlul: “Cum să ne împăcăm cu noi înşine”. Conferinţa i-a transformat 
întreaga viaţă. S-a întors la teatru şi a început un tratament prin sugestie, destinat să-i 
îmbunătăţească imaginea despre oameni. înainte de fiecare spectacol, trimitea gînduri de 
iubire către public. în timpul spectacolului continua să emită afecţiune către spectatori, 
imaginîndu-şi că pacea divină cuprinde inimile tuturor. Astăzi a devenit deja celebru. 
Stima şi bunăvoinţa pe care o manifestă faţă de spectatori au efectul unei forţe 
charismatice. 

Mulţi oameni sunt învăţaţi să gîndească negativ datorită condiţionărilor mentale. Pot 
fi consideraţi adevăraţi delicvenţi mentali, căci se ceartă cu toţii, refuză să coopereze, sunt 
cinici şi blazaţi. Aceasta este o adevărată boală psihică. Unii au mentalul deformat chiar 
din copilărie*. Aşa cum nu condamnaţi pe cineva bolnav de tuberculoză, tot astfel nu ar 
trebui să învinuiţi un astfel de om, a cărui minte suferă profund. Trebuie să fim plini de 
compasiune şi să încercăm să-i înţelegem pe cei din jurul nostru, ca să-i putem ierta. 

O tînără mi- a mărturisit odată, că o ura de mult timp pe colega sa de birou. Mi- a spus 
de ce: era mai frumoasă, mai fericită şi chiar mai norocoasă, căci era logodită cu patronul 
firmei la care lucrau. într-o zi, după ce colega ei se căsătorise, a venit la birou o fetiţă 
infirmă, pe care colega ei o avea dintr-o căsătorie anterioară. Fetiţa s-a aruncat în braţele 
mamei strigînd: “Mamă, mamă, ce mult îl iubesc pe noul meu tătic! Uite ce mi- a adus!” şi 
i-a arătat o jucărie frumoasă. Iată mărturisirea tinerei: “Imediat am simţit cit de fericită era 


* S-a constatat că şi perioada prenatală este importantă pentru formarea minţii. 

fetiţa. Mi- am dat seama de bunătatea mamei sale şi, de atunci, am început să o admir şi să 
o iubesc”. 

în psihologie, acest fenomen se numeşte empatie şi constă în proiecţia imaginativă a 
cuiva în situaţia altei persoane. Tînăra în discuţie a simţit, prin empatie, iubirea dintre 
mamă şi fiică; astfel, iubirea a apărut şi în inima ei. 

Dacă sunteţi tentaţi să faceţi rău sau să judecaţi vreo fiinţă, încercaţi imediat să vă 
cuplaţi mental la învăţăturile lui Moise, să priviţi situaţia din punctul de vedere al celor 1 0 
Porunci. Dacă vă cuprinde invidia sau mînia, amintiţi-vă de Iisus, identificaţi- vă cu El, 
încercaţi să pătrundeţi sensul profund al cuvintelor Sale: “Iubeşte- ţi aproapele ca pe tine 
însuţi.”. 


Nu exageraţi în nici o privinţă 

Iertaţi jignirile, dar nu cădeţi în extrema cealaltă, pentru că veţi fi luaţi drept proşti şi 
veţi suporta fel de fel de accese de mînie, ţipete, lacrimi sau pretinse atacuri de inimă. 
Mulţi ar putea încerca să- şi impună voinţa. Fiţi binevoitori, dar fermi, dacă aveţi dreptate. 
Nu încurajaţi răutatea şi egoismul. Puneţi- vă mereu în slujba binelui, nu a intereselor 
meschine ale unora din jur. Rămîneţi fideli idealurilor voastre şi valorilor spirituale înalte, 
nu uitaţi că sunteţi aici pentru a progresa şi a vă apropia de Dumnezeu. Nimeni nu trebuie 
să vă deturneze de la acest scop. Judecaţi mereu prin prisma adevărurilor eterne, căci 
numai Binele adevărat este bun pentru toţi. Dacă urmăriţi să realizaţi armonia lăuntrică, 
armonia va cuprinde şi locul unde trăiţi, oamenii din jur, căci totul este în parte şi partea 
în tot. Trimiteţi către toate fiinţele din univers gînduri de iubire, sănătate, fericire, pace 
lăuntrică şi prosperitate. 

Cum să ne îmbunătăţim relaţiile cu ceilalţi semenii 

1. Subconştientul este ca o bandă magnetică, care înregistrează, pentru a 
reproduce mai tîrziu toate gîndurile. Dorind binele altora, vă construiţi propriul 
vostru bine. 

2. Ura şi resentimentele sunt o adevărată otravă mentală. Nu doriţi răul nimănui, 
căci altfel vă veţi face singuri rău. Sunteţi adevăratul creator al destinului vostru, iar 
gîndurile vă sunt uneltele cu care construiţi acest destin. 

3. Subconştientul va manifesta pentru voi ceea ce gîndiţi despre alţii. De aici 
rezultă regula de aur: gîndiţi despre ceilalţi numai ceea ce doriţi să gîndească ei despre 
voi. 

4. Dacă înşelaţi sau furaţi, vă păcăliţi singuri, căci subconştientul înregistrează 
aceste vibraţii joase, negative şi în viitor vă veţi confrunta cu aceleaşi necazuri. 

5. Faceţi bine, fiţi binevoitori, iubiţi, căci tot ceea ce dăruiţi se va întoarce la voi, 
dar cu o intensitate mult mărită. 

6. Amintiţi-vă că nimeni nu este vinovat de felul cum gîndiţi despre el. Părerile 
voastre pot fi false, aşa încît, este necesar să vă controlaţi în permanenţă mintea. 

7. Urmăriţi să vă echilibraţi din punct de vedere emoţional, ca să nu vă mai 
afecteze cuvintele sau acţiunile celorlalţi. Fiecare are dreptul să aibă o părere, aşa 
cum şi voi aveţi dreptul să nu o luaţi în seamă. Nu trebuie, însă, să răniţi pe nimeni, 
prin dezaprobarea voastră. 

8. Animalele percep intenţiile rele ale oamenilor şi de aceea îi atacă. Dacă iubiţi 
animalele, acestea vor fi prietenoase şi blînde faţă de voi. Unii oameni sunt la fel de 
senzitivi ca animalele şi reacţionează violent cînd percep anumite gînduri negative. 

9. Conversaţia interioară are propietatea de a vă amplifica la maxim 
sentimentele, care, fiind simţite de cel vizat, pot provoca reacţii neaşteptate. 

10. Nu judecaţi pe nimeni, căci şi alţii vă vor judeca pe voi. 

11. Doriţi tuturor ceea ce vă doriţi voi înşivă. Aceasta este cheia armonizării 
relaţiilor interumane. 

12. Dacă nu sunteţi receptiv, părerea nimănui, oricît de jignitoare ar fi, nu poate 
să afecteze. Cînd cineva vă vorbeşte cu răutate, spuneţi-i: “Pacea lui Dumnezeu să 
umple sufletul tău”. 

13. Iubirea care cuprinde totul stă la baza bunei înţelegeri între oameni şi se 
manifestă prin respect, compasiune, bunăvoinţă, discreţie. 

14. Nimeni nu condamnă un infirm, ci îl tratează cu compasiune şi bunăvoinţă. 

Cei care au mintea “infirmă”, plină de prejudecăţi, au într-adevăr dreptul la 

compasiunea voastră. Urmăriţi să-i înţelegeţi şi-i veţi ierta fără doar şi poate. 

1 5. Bucuraţi-vă de succesul celorlalţi şi veţi avea şi voi parte de succes. 

16. Nu exageraţi cu spiritul de reconciliere, nu vă lăsaţi impresionaţi de crize de 
nervi sau alte scene. Nu abdicaţi de la idealurile voastre. Urmăriţi mereu binele, nu 
acceptaţi niciodată să faceţi rău cuiva. 

CAPITOLUL XVII 


ARTA DE A FI IERTĂTORI ŞI BUN CU CEI DIN JUR 

Nimeni nu este favorizat de soartă. Energiile vitale impregnează toate fiinţele şi se 
manifestă sub forma frumuseţii, a armoniei, a bucuriei şi a prosperităţii. Cei sensibili şi 
devotaţi percep în aceste energii sublime însăşi Atotputernica Voinţă Divină. 

Prin gîndurile necontrolate, pe care le întreţineţi, puteţi crea adevărate blocaje 
psihice, care opresc scurgerea liberă a fluxului vital prin fiinţa voastră. Nu Dumnezeu este 
vinovat de depresiunile voastre sau haosul care domneşte în întreaga lume, ci gîndurile 
distructive în care oamenii se complac. Este stupid să daţi vina pe soartă pentru 
nenorocirile pe care vi le- aţi povocat singuri. 

Mulţi dintre noi construiesc adevărate bariere între ei şi forţa Vieţii, prin faptul că- şi 
plîng mereu soarta, blamîndu-L pe Dumnezeu pentru bolile şi suferinţele ce le îndură. în 
ignoranţa lor, ei nu realizează că, de fapt, se pedepsesc singuri. Dacă nu vor renunţa la ură 
şi resentimente, nu se vor putea angrena în acţiuni creatoare, benefice. Pe de altă parte, ar 
trebui să păstreze în suflet imaginea unui Dumnezeu bun şi iubitor, a unui Tată ceresc 
care veghează mereu, plin de compasiune şi bunăvoinţă asupra lor. Astfel, subconştientul 
se va impregna cu credinţă şi optimism. 

Viaţa vă iar/ă întotdeauna greşelile 

Gînd vă tăiaţi la deget. Natura vă iartă, deşi - intr-un anumit fel - aţi greşit faţă de ea; 
imediat începe să vă vindece, să creeze noi celule care să acopere rana. Dacă vă intoxicaţi 
sau vă răniţi. Natura nu vă condamnă niciodată, ci vă vindecă, pe cit este posibil acest 
lucru. Chiar atunci cînd sunteţi sănătoşi, ea va poartă mereu de grijă, vă conferă vitalitate, 
armonie şi calm lăuntric. Trebuie doar să o ajutaţi, să cooperaţi cu ea. Intenţiile rele, 
văicăreala, tristeţea, toate acestea sunt piedici în calea acţiunilor ei benefice. 

Am cunoscut un om care muncea în fiecare noapte; de multe ori îl găseau zorile la 
masa de lucru. Nu-i mai păsa de soţie sau de cei doi băieţi, căci era prea preocupat. Nu- şi 
găsea timp nici măcar pentru el însuşi. într-o zi, a constatat că are hipertensiune şi că 

organismul său obosit nu mai face solicitărilor. Un om normal nu procedează aşa. 
Niciodată nu- şi pedepseşte proprii săi copii, privîndu-i de iubire şi de atenţie. 

I-am arătat cauza pentru care el se autopedepseşte astfel, provocînd în acelaşi timp 
un mare rău întregii familii: “Există ceva în dumneavoa- stră, care vă devorează, altfel nu 
aţi proceda aşa. Ar trebui să fiţi mult mai înţelegător cu propria voastră fiinţă şi să nu vă 
mai solicitaţi peste posibilităţi”. Suferinţa apare întotdeauna atunci cînd încălcăm legile 
naturii. Nici o energie nu este rea sau bună prin ea însăşi, ci modul în care este folosită o 
orientează intr-un sens sau altul. Electricitatea, de exemplu, poate să lumineze un oraş 
sau să provoace un incendiiu. Rea este ignoranţa din noi, iar ceea ce numim pedeapsă 
este, de fapt, urmarea naturală a acţiunilor noastre inconştiente. 

Cineva care amestecă diferite substanţe chimice intr-un laborator, fără să aibă nici o 
cunoştinţă în domeniu, poate provoca un accident. Dacă punem degetul pe tăişul unui 
cuţit, ne vom răni. Dar acelaşi cuţit este folositor, atunci cînd vrem să tăiem pîine cu el. 

Omul a înţeles că nu Dumnezeu îl pedepseşte. Suferinţa apare ca urmare firească a 
propriilor noastre gînduri distructive şi anxioase. în trecut el greşise, dar pedeapsa o 
primise fratele său. De aceea, el continua să se simtă vinovat. L-am întrebat: “îi faceţi vre- 
un rău fratelui dumneavoastră în prezent?”. “Nu” - mi- a răspuns. “Deci trebuie să încetaţi 
să vă mai pedepsiţi, împăcaţi- vă cu dumneavoastră înşivă. în plus, nu sunt vinovaţi copiii 
pentru greşelile pe care le-aţi făcut în trecut. Nu-i lipsiţi de sprijinul dumneavoastră 
preţios.” Autocondamnarea este un adevărat infern, plin de suferinţă şi limitări. Remediul 
este împăcarea cu tine însuţi. 

Cu mulţi ani în urmă a venit la mine un alt om care- şi ucisese fratele. Era torturat de 
ideea că Dumnezeu îl va pedepsi cîndva. Mi- a povestit că-1 omorîse intr-un acces de 
furie, cînd descoperise că avea o legătură amoroasă cu soţia lui. Aceasta se întîmplase cu 
1 5 ani în urmă. După discuţia cu mine, el s-a căsătorit a doua oară şi acum are trei copii 
frumoşi şi sănătoşi. 

în plus, s-a folosit de meseria pe care o practica pentru a ajuta multe alte persoane, 
într-un cuvînt, s-a transformat complet. Iată cum i-am explicat aceste lucruri: mai întîi i- 
am arătat ca acum nu mai este acelaşi om care făptuise crima, cu mult timp în urmă. 
Avînd în vedere că după 1 1 luni celulele corpului se schimbă complet, acum era reînnoit 
din punct de vedere psihic şi mental. Am pus în evidenţă latura bună a caracterului său, 
mai ales compasiunea şi dorinţa de a-i ajuta pe oameni. Vechiul om care acum 15 ani 
comisese o crimă oribilă, nu mai exista în prezent. 

Explicaţia a avut efect profund asupra sa şi, după cum mi- a mărturisit, i-a luat o 
piatră de pe inimă. A înţeles semnificaţia profundă a cuvintelor biblice: “Veniţi să ne 
judecăm, zice Domnul. De vor fi păcatele voastre cum e cîrmîzul, ca zăpada le voi albi, şi 
de vor fi ca purpura, ca lina albă le voi face”. (Isaia, 1 : 18 ) 


Nu vă supăraţi cînd sunteţi criticaţi 

O profesoară era foarte supărată că un coleg criticase un discurs pe care ea îl ţinuse 
cu cîtva timp în urmă, spunînd că vorbise prea repede, înghiţind cuvintele, astfel incit, în 
sală nu s-a înţeles aproape nimic; că avea o dicţie proastă şi de aceea nu obţinuse efectul 
scontat. Pe scurt, femeia fierbea de mînie. După un timp, cînd îi mai trecuse supărarea, a 
realizat că prima ei reacţie fusese de- a dreptul infantilă şi că observaţiile pe care i le 
făcuse colegul său erau întemeiate. Apoi i-a mulţumit colegului, pentru că o ajutase să se 
corecteze. 

Să presupunem că observaţiile nu ar fi fost întemeiate, ci constituiau rodul unei minţi 
dezechilibrate, care îşi exprima în acest mod propriile ei refulări. Dacă şi- ar fi dat seama 
de acest lucru, profesoara ar fi trebuit să fie plină de compasiune, să înţeleagă şi să-l ierte 
pe cel în cauză. Singurul mod în care ar fi putut să-l ajute era să se roage, pentru ca omul 
să- şi redobîndească armonia şi echilibrul interior. 

în nici un caz nu trebuia să se simtă jignită sau rănită în amorul propriu. Este bine să 
ne controlăm permanent gîndurile, sentimentele şi reacţiile, pentru a nu ne lăsa niciodată 
tulburaţi de aspectele negative din jur. 

Credinţa ne ajută să iertăm mai uşor 

Cu cîţiva ani în urmă, mă aflam într-o biserică, exact în momentul cînd trebuia să se 
celebreze o căsătorie. Mirele întîrzia să apară. După două ore de aşteptare, cînd a văzut că 
nu mai sunt şanse să vină, tînăra mireasă mi- a mărturisit plîngînd: “M-am rugat pentru ca 

Dumnezeu să mă călăuzească. Cred că ce s-a întîmplat este răspunsul Lui, căci El nu 
greşeşte niciodată”. 

Reacţia sa a fost admirabilă. Chiar şi în acel moment de cumpănă, ea şi- a păstrat 
credinţa în bunătatea şi armonia divină. Nu era nici o urmă de amărăciune în vocea ei cînd 
mi- a spus: “Sunt sigură că e mai bine pentru amîndoi că s-a întîmplat aşa: eu m-am rugat 
pentru binele nostru”. Poate că o altă fată ar fi avut o criză de nervi sau, mai grav, ar fi 
înnebunit. 

Conectaţi- vă mereu la sursa infinită de înţelepciune, care este subconştientul. Aveţi 
încredere în răspunsurile pe care vi le dă acesta, aşa cum credeţi în mama voastră, care v- 
a ţinut în braţe. 


T estaţi-vă puterea de a ierta 

Faceţi următorul test mental: amintiţi- vă de cineva, care v-a înşelat odată şi v-a făcut 
mult rău. Închipuiţi- vă acum că eu vin şi vă spun că acelei persoane i s-a întîmplat ceva 
minunat. Dacă vă simţiţi cuprins de furie, înseamnă că nu l-aţi iertat şi că ura încă mai 
mocneşte în voi. 

Cu toţii am avut cel puţin un abces dentar în trecut. Desigur că acum nu ne mai 
doare, pentru că l-am tratat atunci. Ne amintim de el, dar nu mai suferim. Acesta este 
secretul iertării: să vă amintiţi de necazuri, dar să nu mai suferiţi din cauza lor şi să nu 
purtaţi veşnice resentimente celor care le-au provocat. Dacă nu reuşiţi să treceţi această 
probă, înseamnă să vă păcăliţi singuri şi că nu aveţi încă puterea să iertaţi. 

Cînd cineva înţelege cit de mare este forţa creatoare a propriului său mental, 
încetează să- şi mai facă sînge rău, deoarece el devine conştient că numai gîndurile negre 
şi sentimentele sale îi pot influenţa destinul. Nimic din ceea ce se petrece în exterior nu-1 
poate tulbura. Numai ignoranţa ne face să credem că cei din jur pot să ne facă nefericiţi, că 
avem un destin tragic, că trebuie să luptăm toată viaţa. Biblia, cit şi înţelepciunea orientală, 
afirmă: “Ceea ce gîndeşte un om, aceea el va deveni”. 

învăţaţi să iertaţi 

1. Dumnezeu, care este însăşi Viaţa, nu are favoriţi. Dar cei care acţionează 
întotdeauna în acord cu legile armoniei universale, par favorizaţi de soartă. 

2. Nu Dumnezeu ne trimite boli, accidente sau suferinţe, ci ni le creem noi singuri 
prin gîndurile noastre distructive: cu alte cuvinte culegem ceea ce am semănat în 
trecut. 

3. Felul cum vi-1 închipuiţi pe Dumnezeu este cel mai important lucru în viaţă. 
Trebuie să-L vedeţi ca pe un Dumnezeu al iubirii universale. 

4. Natura nu vă condamnă; nu trebuie să vă temeţi de pedeapsa ei. Vă iartă 
chiar şi atunci cînd vă pedepsiţi singuri, cautînd mereu să vindece, să aline, să 
reinstaureze ordinea divină. 

5. Sentimentul de vinovăţie este neîntemeiat, căci nimeni nu doreşte să vă 
pedepsească. Prin propriile gînduri distructive pe care le întreţineţi permanent, vă 
faceţi un mare rău vouă înşivă. 

6. Forţele naturii nu sunt rele, ci modul în care le utilizăm este greşit. Cu ajutorul 
electricităţii, de exemplu, putem provoca un incendiu sau să luminăm un cartier 
întreg. Intenţia noastră se află, de fapt, la originea dezastrului, nu energia oarbă pe 
care o folosim pentru a ne îndeplini scopul. 

7. Dacă cineva vă critică şi vă daţi seama că are dreptate, bucuraţi-vă şi fiţi 
recunoscători, pentru că v-a dat posibilitatea să vă reparaţi greşelile. 

8. Nu mai puteţi fi răniţi de cineva prin cuvinte, dacă deveniţi stăpîn pe propriiie 
voastre gînduri şi reacţii. Cel mult, vă puteţi ruga pentru el, pentru pacea sa 
lăuntrică. 

9. Rugaţi-vă să fiţi călăuziţi în tot ceea ce întreprindeţi, apoi fiţi receptivi, ca să 
recunoaşteţi răspunsul intuiţiei. Vă veţi da seama, mai tîrziu, că aceasta reprezintă 
cea mai bună alternativă. 

10. Intenţia este cea care face ca o acţiune să fie bună sau rea. Dorinţa sexuală 
nu este josnică, nici dorinţa de a mînca sau de a avea noroc. Depinde ce turnură daţi 
acestor impulsuri naturale. Urmăriţi să vă satisfaceţi dorinţele, fără a face rău 
nimănui. 

11. Resentimentele, ura, ostilitatea, toate acestea sunt cauze profunde ale bolilor 
cu care vă confruntaţi. împăcaţi-vă cu voi înşivă şi iertaţi pe cei din jur, iradiind iubire 
şi bunăvoinţă către toţi cei care v-au făcut rău. Continuaţi în acest mod, pînă veţi 
simţi că întreaga fiinţă vi se umple de un profund calm spiritual. 

12. A ierta înseamnă a dărui. Dăruiţi iubire şi bucurie celorlalţi, pînă nu va mai 
rămîne nici un strop de durere în inima voastră. 

13. Să presupunem ca aţi avut în trecut un abces dentar foarte dureros. Vă mai 
doare şi acum? Nu! La fel, dacă cineva v-a făcut rău sau v-a jignit într-un anumit fel, 
mai păstraţi încă resentimente faţă de el? Vă mai înfuriaţi cînd vă amintiţi de el? în 
acest caz, rădăcinile urii sunt încă viguroase în voi şi ele vă vor distruge încetul cu 
încetul. Numai prin iubire le veţi putea distruge în mod definitiv. Doriţi binele celui 
care v-a făcut rău, pînă cînd ura se va transforma în calm şi bunăvoinţă. 

CAPITOLUL XVIII 

ÎNLĂTURAREA BLOCAJELOR MENTALE CU AJUTORUL 
SUBCONŞTIENTULUI 

Orice problemă are o soluţie. Cînd sunteţi într-o situaţie ce pare fără ieşire, cel mai 
bine este să invocaţi înţelepciunea divină, atotştiutoare, să vă reveleze calea ce trebuie 
urmată. Această atitudine mentală constructivă vă va ajuta să ieşiţi din multe încurcături. 

Cum se 'formează un obicei 

Omul este o fiinţă plină de cele mai felurite obiceiuri, avînd multe tabieturi. 
Obişnuinţele sunt opera subconştientului vostru. Aţi învăţat să înnotaţi, să mergeţi pe 
bicicletă, să dansaţi, să conduceţi o maşină, făcînd aceste acţiuni de atîtea ori, pînă vi s-au 

imprimat în subconştient, formînd în voi ceea ce se numeşte “cea de- a doua natură” a 
fiinţei voastre. 

Felul în care gîndiţi este tot o obişnuinţă. Sunteţi liberi să creaţi un obicei bun sau 
unul rău. Dacă repetaţi mereu un gînd sau o acţiune negativă, vă veţi obişnui astfel, veţi fi 
constrînşi şi limitaţi de obiceiul format. 

Domnul Jones mi- a spus într-o zi: “Deşi mă abţin de două săptămîni, am o mare poftă 
să beau ceva! Nu pot să renunţ la obiceiul acesta”. De multe ori el s-a lăsat de băut şi tot de 
atîtea ori s-a apucat din nou. Gînd şi-a dat seama că beţia a devenit un obicei, a înţeles că 
nu poate să-l distrugă creîndu-şi un alt obicei. De cîte ori reuşea să se abţină pentru un 
timp, tentaţia devenea atît de mare, incit nu mai putea rezista. Din cauza eşecurilor 
repetate, ajunsese să creadă că nu are destulă voinţă ca să lupte cu un viciu şi că nu-1 va 
învinge niciodată. Era aproape un om ratat, cînd a venit la mine. I-am explicat că, prin 
acţiunea corelată a subconştientului şi a mentalului conştient, va învinge acel viciu. Dacă 
admite în mod conştient că obiceiul său îl conduce în mod sigur către dezastru, ideea se va 
implanta încetul cu încetul şi în subconştient. In plus, cu ajutorul sugestiilor pozitive, el 
va reuşi să- şi formeze obiceiuri sănătoase. Orice condiţionare negativă, formată de- a 
lungul timpului în subconştient, poate fi dezrădăcinată tot cu ajutorul subconştientului. 
Domnul Jonas a încetat să se mai mentalizeze ca fiind neputincios. Cu ajutorul 
tratamentului mental a reuşit să- şi transforme complet caracterul şi destinul. 

Din cauza comportamentului său care lăsa de dorit, fusese părăsit de soţia şi copii săi. 
Nu mai avea dreptul nici măcar să-i viziteze sau să discute cu ei. De fiecare dată cînd avea 
puţin timp liber, obişnuia să se relaxeze şi să intre într-o stare de somnolenţă. Apoi 
începea să se gîndească la familia pe care o pierduse. îşi imagina că se întoarce acasă, iar 
fiica sa îl primeşte cu bucurie, spunîndu-i: “Tată, ce bine că te- ai întors acasă!”. Făcea 
aceasta în mod sistematic, ştiind că va manifesta ceea ce îşi dorea cu atîta ardoare. Gînd 
gîndurile îi zburau, revenea imediat la imaginea fiicei sale, cu un zîmbet fermecător pe 
bze, îşi amintea vocea ei veselă, care se auzea în toată casa. Aceste imagini l-au ajutat să se 
transforme, să înveţe să- şi iubească familia. A fost tot un proces de formare a unui nou 
obicei, de data aceasta benefic. 

Mentalul conştient este ca un aparat de fotografiat, subconştientul fiind filmul pe care 
se poate impregna orice imagine. Filmul este developat, apoi, în camera obscură a 
subconştientului, dînd naştere imaginilor, pe care le putem vedea cu ochii fizici şi le 
numim “realitate”. 

Jtenţia concentrată 


Dacă ne dăm seama că mentalul conştient funcţionează ca un aparat de fotografiat, ne 
va fi mult mai uşor să ne concentrăm, căci astfel va dispărea orice efort sau constrîngere. 
Fur şi simplu vom ordona minţii să se fixeze asupra unei idei sau imagini, iar ea se va 
identifica treptat cu ideea sau imaginea respectivă. Domnul Jones, de care am vorbit mai 
sus, înţelesese aceasta şi de cîte ori băutura îl tenta, se concentra asupra amintirilor vechi, 
care-i trezeau dorinţa de a se întoarce acasă. Aştepta plin de încredere ca imaginile pe 
care şi le crease să devină realitate. Treptat a reuşit să renunţe la vechiul viciu, 
contracarîndu-1 cu un obicei pozitiv. In prezent, el este preşedintele unei firme cu un 
capital de mai multe milioane de dolari şi este foarte fericit în sinul familiei sale. 

Domnul Block mi se plîngea într-o bună zi că, deşi avea un venit anual de 20000 de 
dolari, cu toate acestea, de trei luni nu mai reuşea să încheie nici un contract. Toate uşile 
păreau că se închid atunci cînd venea el. îşi convingea clientul să încheie un acord şi, în 
ultimul moment, cînd acest acord trebuia semnat, clientul se răzgîndea. Domnul Block* 
simţea că-1 urmăreşte ghinionul permanent. 

Analizînd situaţia împreună cu el, am ajuns la concluzia că, starea sa de spirit era 
cauza principală a acestor eşecuri repetate. Cu trei luni în urmă, fusese pe punctul de a 
face o afacere cu un dentist. După ce stabiliseră toate clauzele şi totul era pregătit, clientul 
se retrăsese subit, fără nici o explicaţie. în mintea domnului Block s-a strecurat atunci 
teama că şi alţii vor proceda în acest mod. Neîncrederea lui s-a amplificat, generînd o 
stare de frustrare şi ostilitate, faţă de toţi presupuşii clenţi. Se ştie că de ce te temi mai 
mult, de aceea nu scapi. Domnul Block a înţeles că “ghinionul” era efectul propriului său 
mod de a mentaliza şi s-a decis să-i pună capăt, folosind autosugestia constructivă şi 
pozitivă. Iată care au fost ideile sale forţă: “Sunt conectat mereu la înţelepciunea eternă 
prin intermediul subconştientului. Cu ajutorul ei voi birui orice dificultate sau întîrziere. 
Şansa mă urmăreşte în tot ceea ce fac. Subconştientul răspunde prompt gîndurilor mele 
optimiste şi tot ce încep eu, el duce la bun sfîrşit. Cred în forţa creatoare, o las să mă 
cuprindă şi să materializeze toate proiectele mele. Scopul meu în viaţă este de a face 
fericiţi pe toţi cei care intră în contact cu mine. Dăruiesc Divinului fructele acţiunilor mele 
şi îl rog să mă călăuzească în tot ce gîndesc şi înfăptuiesc.” 

* Autorul a folosit acest nume de împrumut, pentru a sugera un blocaj mental. 

A repetat aceste cuvinte în fiecare dimineaţă, înainte de a porni la lucru şi în fiecare 
seară, înainte de a adormi. Treptat şi- a format un nou mod de a gîndi, iar sugestiile 
implantate în subconştient au dat roadele scontate. Astăzi, afacerile sale prosperă. 

Gt de mare vă este a spira (ia? 

Un tînăr l-a întrebat odată pe Socrate, cum poate să dobîndească înţelepciunea. 
Socrate i-a răspuns: “Vino cu mine”. L-a dus la rîu şi l-a ţinut cu capul sub apă, pînă 
tînărul era pe punctul să se sufoce. Gînd şi- a recăpătat cunoştinţa, Socrate l-a întrebat: 
“Ce- ţi doreai cel mai mult cînd erai cu capul sub apă?” “Aer” - a răspuns băiatul. 

Socrate i-a răspuns: “Gînd vei aspira la înţelepciune tot atît de mult cit doreai atunci o 
gură de aer, vei dobîndi înţelepciunea dorită.”. 

La fel, dacă vă confruntaţi cu o problemă şi doriţi foarte mult să o rezolvaţi, fiind 
hotărîţi să faceţi orice pentru aceasta, puteţi fi siguri de succes. Dacă aspiraţi cu adevărat să 
dobîndiţi calmul lăuntric, îl veţi obţine. Chiar dacă aţi fi nedreptăţit la serviciu, chiar dacă 
aţi avea necazuri în familie şi toate treburile v-ar merge pe dos, datorită păcii interioare pe 
care aţi obţinut- o, nimic nu v-ar mai putea tulbura. Astfel, vă puteţi trezi multe alte puteri 
extraordinare. Refuzaţi categoric să vă lăsaţi în voia “hoţilor” de energie mentală care sunt 
gîndurile de ură, mînie, ostilitate, pentru a vă concentra forţele şi aspiraţia spre fericire, 
armonie şi sănătate. Nu lăsaţi să vă influenţeze gîndurile celorlalţi, condiţionările, veştile 
proaste: identificaţi- vă mereu cu idealul cel mai înalt. Concentraţi- vă să simţiţi fluviul de 
pace care vă pătrunde şi vă transformă întreaga fiinţă. Gîndul reprezintă o adevărată forţă 
invizibilă, cu ajutorul căreia puteţi obţine orice. 

Iată exemplul unui bărbat care era căsătorit şi avea 4 copii, dar întreţinea o legătură 
secretă cu altă femeie. Era mereu nervos, agitat, iritabil, suferea de insomnie. Nici un 
tratament nu l-a ajutat. Avea dureri în tot corpul şi nici un medic nu-i descoperea vreo 
boală. Situaţia s-a agravat şi mai mult cînd omul a căpătat viciul beţiei. 

Adevărata cauză a stării sale deplorabile era un sentiment de culpabilitate 
inconştientă. încălcase legile căsătoriei, care se fixaseră în subconştientul său încă de cînd 
era mic. Pentru a se elibera de senzaţia de vinovăţie, folosea alcoolul. Unii suferinzi iau 
morfină sau codeină pentru a- şi alina durerile. Interlocutorul meu bea alcool, ca să uite de 
rănile psihice; dar nu reuşea decît să toarne gaz pe foc. 

I-am explicat ce i se întîmplă de fapt, că joacă un rol dublu şi aceasta îl afectează 
mult. A înţeles că alcoolul îi provoca o stare se inconştienţă, dar nu-1 ajuta, pentru că nu 
înlătura cauza profundă a suferinţei, care se afla în subconştient. 

A început să se trateze folosind următoarea sugestie: “Sunt calm şi perfect echilibrat. 
Voi găsi în mine însumi răspunsul la orice întrebare,- nu- mi este teamă de nimic, nici de 
trecut, nici de viitor. Inteligenţa infinită a subconştientului mă călăuzeşte mereu. Sunt 
capabil să fac faţă oricărei situaţii, cu calm şi răbdare. Sunt complet vindecat de alcoolism. 
Spiritul meu se umple de fericire şi de pace. Mă împac cu mine însumi şi acţionez animat 
de cele mai înalte idealuri.” 

A repetat cuvintele acestea plin de aspiraţie, fiind sigur că va obţine rezultate. I-am 
recomandat să le spună cu voce tare, rar şi plin de iubire, pentru ca ele să se impregneze 
în subconştient. Ceea ce semăna, va culege mai tîrziu, căci vibraţiile benefice ale 
sugestiilor vor înlătura toate prototipurile mentale negative. Lumina răspîndeşte 
întunericul; gîndul pozitiv distruge gîndul negativ. In decurs de o lună, omul respectiv s-a 
transformat complet. 


Fiţi conştienţi de proprii/e vicii şi luptaţi împotriva tor 

Dacă sunteţi alcoolic sau vă drogaţi în orice alt mod, fiţi curajoşi faţă de voi înşivă şi 
recunoaşteţi- vă viciul. 

Altfel, riscaţi să nu vă puteţi vindeca niciodată, ca atîtea alte persoa-ne, care s-au 
dovedit laşe şi nu s-au privit obiectiv, aşa cum sunt în realitate. 

Viciile apar pe fondul unei profunde neîncrederi, a instabilităţii emoţionale. Nu 
întîmplător, majoritatea alcoolicilor refuză să privească adevărul în faţă, încercînd mereu 
să se sustragă responsabilităţilor. De aceea, ei nu au propriu- zis un liber arbitru, voinţa lor 
este aproape anulată. Deşi unii spun cu aroganţă: “Eu nu depind de alcool; pot renunţa 
oricînd la el”, niciodată nu vor fi în stare să reziste tentaţiei, pentru că nu ştiu de unde să ia 
forţa necesară. 

Aceşti oameni trăiesc într-un fel de închisoare psihică, pe care şi- au construit- o 
singuri, din neîncredere, din păreri greşite, din erori de educaţie. Ga şi majoritatea 
fiinţelor, toxicomanii sunt condiţionaţi de obişnuinţă. Dar în cazul lor, obişnuinţa este un 
viciu, şi-i conduce către dezastru sigur. 

Subconştientul formează obişnuinţele, deci tot cu ajutorul său le putem elimina. In 
acest scop, vom folosi sugestiile pozitive, care urmăresc să elibereze şi să calmeze 
spiritul. Gînd sugestiile se vor impregna în subconştient, va dispărea orice dorinţă de a 
mai consuma alcool. Gîştigul va fi dublu, căci nu numai că vă veţi vindeca complet, dar 
veţi înţelege şi procesele care au loc în profunzimile menatlului. 

Dacă dorinţa de a vă elibera de viciu este foarte mare, sunteţi pe jumătate vindecaţi. 
Nu va fi greu să vă vindecaţi complet, dacă aspiraţia va întrece forţa tentaţiei. 
Subconştientul amplifică orice gînd puternic cu care este sugestionat. Fixaţi mintea asupra 
ideii de libertate şi de calm profund, urmărind să nu devieze de la această nouă direcţie. 
Treptat vor apărea noi sentimente şi emoţii benefice, din ce în ce mai apropiate de scopul 
propus. 

întotdeauna aşteptaţi- vă la ceva bun, fiţi optimişti. Hotărîţi să nu mai suferiţi. 
Înţelegeţi că, dacă veţi continua să beţi, vă veţi îmbolnăvi ireme-diabil din punct de vedere 
psihic şi mental. Puterea uriaşă a subconşti-entului vă susţine mereu. Chiar dacă acum 
sunteţi deprimaţi, imaginaţi- vă că aţi şi început să fiţi fericiţi şi liberi. 

în aceasta constă legea substituţiei. Imaginaţia v-a împins către viciu,- lăsaţi- o acum să 
vă conducă spre lumină şi pace. Acest lucru va produce, poate, puţină suferinţă. Suportaţi 
această suferinţă, aşa cum o mamă suportă durerile naşterii, ştiind că va avea un copil 
minunat. 

Alcoolismul provine din obişnuinţa de a gîndi negativ şi distructiv. Alcoolicul suferă 
de sentimente profunde de inferioritate, de neputinţă, de frustrare, însoţite de ostilitate. El 
găseşte mereu justificări şi scuze pentru viciul său, cînd de fapt, singurul motiv îl 
constituie na fura distruc-tivă a gîndurilor sale. 

Iată 3 etape principale, pe care trebuie să le parcurgeţi, pentru a schimba această 
stare de lucruri: 

1. Relaxaţi- vă fizic, psihic şi mental. Urmăriţi să intraţi într-o stare meditativă, 
profundă, pentru a trece apoi la pasul al doilea. 

2. Compuneţi o frază scurtă, pe care să o puteţi memora cu uşurinţă şi repetaţi- o de 
mai multe ori, ca pe un cîntec de leagăn. Iată un exemplu: “Sufletul meu se umple de pace 
şi beatitudine; mulţumesc lui Dumnezeu pentru acest lucru”. Pentru ca mintea să nu se 
împrăştie, repetaţi fraza cu voce tare sau doar mişcînd buzele. Sugestia va pătrunde mult 
mai uşor în subconştient. O şedinţă va dura 5-10 minute. 

3. înainte de a adormi, procedaţi aşa cum făcea Goethe: imaginaţi- vă că în faţa voastră 
se găseşte unul dintre prietenii pe care-i iubiţi cel mai mult. Ţineţi ochii închişi, corpul 
relaxat. Imaginaţi- vă apoi că prietenul vă felicită cu căldură pentru reuşita voastră. 
“Vedeţi- i” faţa, surîsul, “auziţi- i” vocea. Strîngeţi-i mina şi căutaţi să “simţiţi” cit este vie şi 
de caldă. Reluaţi scena iar şi iar, pînă veţi fi satisfăcut de rezultat. 

Chiar dacă teama închide porţile subconştientului, chiar dacă grijile şi îndoiala vă 
chinuie, nu pierdeţi din vedere scopul final. Gîndiţi-vă la forţa infinită a subconştientului, 
pusă în mişcare cu ajutorul gîndului focalizat şi imaginaţiei pozitive controlate. Veţi 
dobîndi atunci o mare încredere şi un deosebit curaj. Continuaţi, perseveraţi pînă cînd 
soarele va răsări pentru voi, risipind tenebrele în care vă aflaţi pînă atunci. 

Folosiţi forţa gîndului 

1. Orice problemă are o soluţie. Răspunsul se găseşte chiar în întrebare; 
înţelepciunea divină vi-1 revelează dacă o invocaţi cu încredere. 

2. Obişnuinţa, crearea unui obicei, este rodul acţiunii subconştientului. Suntem 
creaturi ale obişnuinţelor, ceea ce demonstrează cît de uluitoare este puterea 
subconştientului. 

3. Repetînd anumite gînduri sau acţiuni, ele se impregnează în subconştient, 
devenind automatisme. 

4. Sunteţi liberi să alegeţi un obicei bun sau unul rău. Controlul minţii sau 
rugăciunea, de exemplu, sunt obiceiuri benefice. 

5. Dacă întreţineţi cu încredere o imagine mentală, subconştientul o va manifesta 
cu siguranţă. 

6. Cînd atenţia se risipeşte, concentraţi-vă din nou asupra scopului propus. 
Faceţi din aceasta un obicei. Astfel veţi disciplina mintea. 

7. Nici un obstacol exterior nu poate sta în calea reuşitei voastre. Singura piedică 
o constituie mintea şi lipsa de credinţă. 

8. Mentalul conştient reprezintă aparatul foto, iar subconştientul - filmul pe care 
impregnaţi diferitele dorinţe, imagini, idei. 

9. Ghinionul este rezultatul neîncrederii. Pentru a o înlătura, invocaţi inteligenţa 
divină, rugaţi-o să vă călăuzească în tot ceea ce faceţi. Imaginaţi-vă mereu că dorinţa 
vi s-a împlinit. 

10. Pentru a crea un nou obicei, trebuie mai întîi să fiţi convinşi că acesta este 
benefic. Dacă doriţi cu ardoare să renunţaţi la un viciu, sunteţi pe jumătate vindecaţi. 

11. Ceea ce spun ceilalţi nu vă poate afecta decît prin intermediul propriilor 
voastre gînduri. Sunteţi singurul creator al universului vostru lăuntric. Identificaţi-vă 
mereu cu idealurile cele mai înalte, cu starea de armonie şi fericire. 

12. Alcoolismul provine din dorinţa ascunsă de a scăpa de griji. Pentru a vă 
elibera, luptaţi cu tenacitate împotriva gîndurilor distructive; sădiţi în minte idei de 
fericire, calm lăuntric şi libertate nestînjenită. 

13. Multe persoane sunt şi vor rămîne alcoolice, din cauză că refuză să-şi 
recunoască viciul. 

14. Subconştientul care v-a făcut sclavii obiceiurilor rele, este singurul care vă 
poate elibera de acestea. Totul depinde de modul în care-i utilizaţi capacităţile 
extraordinare. 

15. Imaginaţia v-a împins către alcoolism. Acum folosiţi tot imaginaţia pentru a 
vă elibera de acest viciu. 

16. Cînd teama închide poarta de acces la subconştient, numai credinţa 
nezdruncinată în Dumnezeu o va deschide din nou. 

CAPITOLUL XIX 

FOLOSIŢI SUBCONŞTIENTUL PENTRU A ÎNLĂTURĂ TEAMA 

Unul dintre cursanţi mi- a relatat cum, fiind invitat să ţină un discurs, s-a simţit 
cuprins de panică la ideea că va vorbi în faţa atîtor oameni. Iată cum a reuşit să- şi elimine 
această teamă: timp de mai multe seri a practicat o tehnică de autosugestionate. Se relaxa 
într-un fotoliu timp de 5 minute, apoi îşi spunea rar şi cu calm: “îmi stăpînesc teama şi o 
depăşesc fără probleme. Vorbesc plin de încredere şi de forţă. Ceea ce spun, captivează 
auditoriul şi îl impresionează”. 

Subconştientul este foarte receptiv la orice sugestie. Mai ales cînd sunteţi destinşi, 
gîndurile pătrund foarte uşor în subconştient, printr-un fenomen asemănător cu osmoza, 
prin care două fluide separate de membrană poroasă se întrepătrund. în această stare, 
mentalul conştient comunică foarte uşor cu subconştientul. 

Cel mai mare duşman al omului 


Se spune că frica este cel mai mare duşman al omului. Ea este răspunzătoare de 
multe eşecuri, boli şi neînţelegeri în viaţa acestuia. Milioane de oameni se tem de trecut, 
de viitor, de bătrîneţe, de nebunie, de moarte. Frica este o stare de spirit dominantă; unii 
dintre noi se tem chiar şi de propriile lor gînduri. 

Dacă un părinte spune copilaşului său că sub pătuţ se află un crocodil care-1 va 
mînca, micuţul paralizează de teamă. Dar cînd îi arată că acolo nu este nimeni, de fapt, 
copilul se eliberează de orice teamă. Frica este tot atît de reală ca şi crocodilul de sub pat. 
In mod asemănător, mulţi dintre noi se tem de fantasme, de o mulţime de umbre sinistre, 
care nu au nici o legătură cu realitatea. 

Filozoful şi poetul Ralph Waldo Emerson spunea: “Faceţi exact lucrul de care vă 
temeţi cel mai mult; atunci frica se va împrăştia imediat.”. Am verificat eu însumi aceste 
cuvinte cînd, doar la gîndul că voi vorbi în faţa publicului, mă cuprindea o frică teribilă. 
Am depăşit- o în momentul cînd am susţinut prima conferinţă, adică făcînd exact lucrul de 
care mă temeam. 

Cînd vă hotărîţi să controlaţi spaimele şi angoasele, eliberaţi în fapt puterea teribilă a 
subconştientului, care vă va ajuta să le dominaţi. 

O cîntăreaţă a fost invitată odată la o audiţie. Fiind emotivă, dăduse greş la alte trei 
probe, deşi avea o voce foarte frumoasă. Chiar în momentul cînd trebuia să cînte, o 
cuprindea panica. Subconştientul, receptiv la orice sugestie, se manifesta imediat, astfel 
incit, tînăra îşi pierdea subit vocea. De trei ori la rînd a cîntat fals, pînă cînd vocea i se 
îneca definitiv în lacrimi. 

Pentru a- şi elimina tracul, a folosit o tehnică simplă: de trei ori pe zi se închidea în 
cameră, se aşeza comod intr-un fotoliu, se relaxa şi închidea ochii. Apoi îşi liniştea 
valurile minţii, căci, în starea de calm profund, subconştientul este mult mai receptiv la 
sugestii. în sfîrşit, îşi spunea plină de încredere: “Cînt minunat. Sunt senină, echilibrată şi 
calmă”. Repeta de 5 - 1 0 ori această sugestie, lent, cu atenţie. După o săptămînă, era mult 
mai calmă şi dobîndise încredere în vocea ei. Momentul audiţiei a venit, iar ea a cîntat 
minunat. 

Aplicaţi această tehnică, pentru a elimina, pe rînd, toate angoasele şi spaimele, care 
v-au chinuit pînă acum. 


Teama de eşec 

Mulţi studenţi mi s-au plîns de aceeaşi problemă: cînd apar în faţa profesorului, la 
examen, uită subit tot ce învăţaseră anterior. Invariabil, cînd ies din sală, îşi amintesc în 
amănunţime răspunsurile, la toate întrebările. Subconştientul reacţionează întotdeauna la 

sugestia cea mai puternică. La studenţii respectivi, această sugestie o constituie teama de 
eşec. Cu alte cuvinte, frica este adevărata cauză a amneziei lor. 

Iată un exemplu edificator: am cunoscut un student la medicină, care era cel mai 
inteligent din grupa lui, dar, la un examen oral, nu era capabil să răspundă nici măcar la 
cea mai simplă întrebare. Frica îl paraliza mereu. 

Spaimele şi angoasele au o influenţă atît de mare asupra subconşti-entului pentru că 
sunt însoţite de emoţii foarte puternice. Prin teama noastră, aproape că cerem 
subconştientului să facă în aşa fel incit să dăm greş. 

Unul dintre studenţi, care ştia că subconştientul este depozitul a tot ceea ce el 
memorează, s-a decis să folosească la maximum această capacitate, cu ajutorul sugestiei. 
In fiecare dimineaţă şi seară, îşi imagina că scria mamei o scrisoare, prin care o anunţa că 
luase note mari la toate examenele. Apoi citea în gînd răspunsul, prin care mama îl felicita 
cu dragoste. 

Aşa cum se aşteptase, inteligenţa divină a subconştientului a preluat sugestiile şi a 
făcut astfel incit dorinţele lui să devină realitate. Imaginîndu- şi deznodămîntul, el a creat 
premizele îndeplinirii sale. 

Teama de apă, de înălţime şi de locuri închise 

Multe persoane suferă de aceste obsesii. Este posibil ca angoasele să- şi aibă cauza în 
anumite întîmplări petrecute în copilărie. 

Dacă un copilaş a fost aruncat intr-un lac fără să ştie să înnoate, el va păstra spaima 
subconştientă de apă, pentru toată viaţa. Sau dacă s-a defectat liftul în timp ce se afla în el, 
va fi chinuit de claustrofobie. 

Gînd eram de 1 0 ani, am trăit o astfel de experienţă: am căzut din greşeală intr-un lac 
cu apă murdară. îmi amintesc şi acum apa cenuşie de deasupra capului meu. în ultimul 
moment, am fost salvat de un coleg. Spaima aceea teribilă mi- a pătruns în subconştient şi 
mult timp m-a obsedat teama de apă. într-o zi am consultat un psiholog cu experienţă, 
care m-a sfătuit: “Du- te la piscină, priveşte apa şi spune cu voce tare: «Te domin, te 
stăpînesc.» Apoi intră în apă, înscrie- te la cursuri de înnot, şi caută să- ţi îndepărtezi 
teama”. Ceea ce am şi făcut. Nu i-am permis fricii de apă să mă domine şi să mă 
înspăimînte nici un moment. Amintiţi- vă mereu că sunteţi mai puternici decît frica sau 

angoasa ce tinde să vă domine. însuşiţi- vă această nouă atitudine, plină de curaj. 
Subconştientul va reacţiona prompt, dîndu-vă un plus de încredere şi de forţă. 

Iată o altă modalitate simplă, dar foarte eficientă, pentru a înlătura teama. Să 
presupunem că vă este frică de apă, de înălţime, de locuri închise sau aveţi trac atunci 
cînd daţi un interviu sau o audiţie. Dacă apa este cea care vă sperie, începeţi prin a vă 
relaxa complet timp de 5 - 10 minute, apoi imaginaţi- vă că înnotaţi. Concentraţi- vă să 
percepeţi răcoarea apei şi să vă coordonaţi cit mai bine mişcările corpului. Sunteţi vesel, 
plin de viaţă. Ceea ce faceţi nu este o simplă reverie, ci este o sugestie pozitivă care se 
impregnează în subconştient şi va deveni realitate. Aceasta este legea subconştientului. 

Aceeaşi tehnică este valabilă şi pentru cei care suferă de teama de înălţime, 
închipuiţi- vă că urcaţi pe un munte foarte înalt, sunteţi în formă, că admiraţi peisajul 
pitoresc. Aceeaşi bucurie o veţi simţi în realitate, cînd veţi birui teama. 

Am cunoscut pe directorul unei mari firme, care era terorizat că trebuia să urce cu 
ascensorul în fiecare dimineaţă. La un moment dat s-a hotărît să- şi biruie teama, cu 
ajutorul următoarei sugestii pozitive: “Ascensorul este o invenţie minunată şi este foarte 
util în clădirea noastră. îmi dau seama că este o adevărată binecuvîntare pentru 
funcţionari, căci astfel ei economisesc forţă şi timp. Funcţionează cu voia lui Dumnezeu, 
care ne ocroteşte permanent. Energiile vieţii, iubirii şi înţelepciunii circulă libere prin 
mine. Mă văd urcînd în ascensor,- se umple de angajaţi cu care vorbesc, atmosfera este 
veselă, amicală. Cobor apoi din lift şi intru liniştit în birou. Sunt încrezător şi liber de orice 
prejudecăţi. Mulţumesc lui Dumnezeu că m-a ajutat”. Timp de 10 zile a lucrat intens cu 
această sugestie. în a unsprezecea zi, cînd a urcat în lift, n-a mai simţit nici o urmă de 
teamă. 


T e ama firească şi teama patologică 

Se spune că omul se naşte cu frica de două lucruri: de zgomot şi de cădere. Acestea 
ne sunt date de către natură ca un sistem de alarmă, care face parte din instinctul de 
conservare şi sunt normale. Celelalte angoase ne sunt întipărite de către părinţi, educatori 
şi cei din anturajul nostru. 

Cînd scăpăm imaginaţia de sub control, apare teama anormală, care poate merge pînă 
la manifestări patologice. 

O doamnă a fost invitată odată să facă o călătorie cu avionul în jurul lumii. S-a apucat 
să decupeze din ziare toate articolele despre catastrofe aeriene. Se şi vedea prăbuşindu-se 
cu avionul în ocean. Iată un exemplu de teamă exagerată. Dacă femeia persista în starea 
aceea de spirit, fără îndoială că i se va întîmpla exact lucrul de care se teme atît de mult. 

Alt exemplu: un om de afaceri din New York, foarte bogat şi cu o viaţă de familie 
fericită, a început deodată să- şi imagineze cum ar fi dacă ar da faliment, dacă ar primi de la 
bancă o hîrtie, prin care să i se comunice că în cont nu mai are nici un ban. Aceste imagini 
fantasmagorice i-au provocat o depresiune psihică, împotriva căreia nu lupta deloc. 
Mereu repeta soţiei: “cred că se va produce o recesiune”, “sigur vom da faliment” şi alte 
fraze de acest gen. 

Inevitabil, a sfîrşit prin a da faliment, adică s-a împlinit ceea ce el mentalizase cu atîta 
forţă. Poate că nu s-ar fi întîmplat astfel, dacă nu şi- ar fi hotărît singur soarta prin teama şi 
angoasa lui permanentă. 

Există oameni, care trăiesc mereu cu teama să nu li se întîmple o catastrofă lor sau 
celor dragi. Dacă citesc în ziare despre o epidemie sau o boală extrem de rară, sunt siguri 
că şi ei se vor îmbolnăvi în curînd. Sigur că, dacă se vor menţine în această angoasă, odată 
tot li se va întîmpla ceva rău. 

Gînd constatăm că imaginaţia ne scapă de sub control şi începe să plăsmuiască tot 
felul de scene halucinante sau cînd un gînd negativ ne apare în mod obsesiv în minte, 
trebuie să luăm imediat atitudine, adică să cultivăm exact sugestia opusă. Angoasa dusă la 
extrem denotă grave tulburări psihice şi mentale. Odată cu frica, apare şi aspiraţia către 
starea opusă ei. Concentraţi- vă atenţia asupra acestei stări, lăsaţi- vă cuprinşi de ea, căci 
atitudinea mentală menţinută cu perseverenţă generează o obişnuinţă care, la rîndul ei, 
poate schimba un destin. Veţi căpăta mai multă siguranţă şi încredere în voi înşivă, iar 
uriaşele forţe care sunt acum latente în subconştient se vor manifesta în sens benefic, 
susţinîndu-vă cu putere. 


Examinaţi-vă cu luciditate folii te 

Preşedintele unei firme îmi povestea de curînd că, pe cînd era un simplu comis 
voiajor, era atît de suspicios, incit dădea ocol de 5 - 6 ori în jurul casei clientului, înainte 
de a intra. Directorul i-a spus într-o zi: “Nu te teme, nu te pîndeşte nici un crocodil din 

spatele uşii. Fii mai îndrăzneţ”. Astfel, el a învăţat că, dacă priveşte direct şi lucid motivul 
fricii, va realiza imediat că nu are de ce să se teamă şi frica va dispare, fără a lăsa urme. 

Un veteran în aviaţia militară mi- a relatat cîteva dintre experienţele sale, din timpul 
celui de- al doilea război mondial. La un moment dat, a fost nevoit să sară cu paraşuta din 
avionul cuprins de flăcări şi a aterizat în mijlocul junglei, li era o frică teribilă şi a înţeles 
că tocmai teama exagerată îi poate provoca necazuri şi mai mari. S-a hotărît să- şi învingă 
intr-un fel frica, spunîndu-şi cu voce tare: “John, nu trebuie să te laşi cuprins de frica asta, 
care nu reprezintă decît dorinţa ta de a ieşi din junglă cit mai repede şi de a ajunge intr-un 
loc sigur şi confortabil.”. Apoi a început să se sugestioneze astfel: “Înţelepciunea divină 
care hotărăşte fiecărei planete o anumită orbită şi nu alta, mă călăuzeşte prin această 
junglă”. 

A continuat să- şi spună aceste cuvinte timp de 10 minute. A simţit că începe să 
vibreze ceva înlăuntrul lui şi a pornit la drum plin de încredere. După cîteva zile a ajuns în 
mod miraculos la marginea junglei, de unde a fost salvat de un avion. 

Atitudinea mentală plină de curaj şi încredere în forţele sale au fost cele care l-au 
salvat, de fapt. El însuşi spunea: “Dacă începeam să mă lamentez şi să mă îngrijorez, aş fi 
căzut pradă propriei mele spaime; probabil ca aş fi murit de frică şi de inaniţie”. 

Directorul unei alte firme îmi povestea că, demult, a fost cuprins de teama că- şi va 
pierde locul de muncă. Trei ani s-a chinuit în starea aceea. îşi imagina mereu că ar putea 
fi concediat, deşi realitatea era cu totul alta. Fantasmele au luat o amploare atît de mare, 
incit s-a îmbolnăvit de o gravă depresiune psihică. Ga urmare, a fost rugat să- şi dea 
demisia. 

în realitate, omul s-a concediat singur prin sugestiile negative pe care le- a întreţinut 
cu o perseverenţă demnă de un scop mai nobil. Subconş-tientul a reacţionat în consecinţă, 
sugerîndu-i decizii eronate, care au provocat mari prejudicii firmei. Dacă ar fi contracarat 
la timp teama şi neîncrederea, cultivînd sugestii opuse, dezastrul ar fi putut fi evitat. 

în timpul unui turneu în străinătate, am discutat timp de două ore cu un înalt 
membru al guvernului ţării respective. Omul acela îţi dădea o senzaţie inefabilă de pace şi 
seninătate lăuntrică. După cum mi- a relatat el însuşi, nici o injurie adusă de partidul de 
opoziţie nu-1 afectase vreodată. Pentru a se păstra calm, el practica în fiecare zi următoarea 
tehnică: se relaxa timp de un sfert de oră, apoi mentaliza că este scufundat intr-un ocean 
adine de pace. 

Prin aceasta meditaţie se dobîndea o imensă putere fizică, psihică şi mentală, cu 
ajutorul căreia biruia toate dificultăţile. 

Cu cîtva timp în urmă, îl sunase un coleg la miezul nopţii, ca să-i spună că se 
pregăteşte un complot împotriva sa. Iată ce i-a răspuns: “La- să- mă să dorm liniştit. Vom 
vorbi despre asta mîine dimineaţă la ora 1 0.”. 

“Ştiu că nici un gînd negativ nu poate să mă afecteze, dacă nu-1 accept. De aceea, 
refuz să mă las cuprins de teamă. Ştiu că nu mi se poate întîmpla nimic rău.”, îmi spunea 
el în timpul discuţiei. 

Calmul şi curajul său merită o vie admiraţie. Toţi ar trebui să căutăm în noi înşine 
sursa calmului şi a păcii interioare, în credinţa că suntem ocrotiţi permanent şi nimic nu 
se petrece la întîmplare, fără voia lui Dumnezeu. 

Pentru a elimina definitiv teama, folosiţi această formulă: “Am căutat cu fervoare 
Eternul şi El mi-a răspuns, eliberîndu-mă de toată frica mea”. (Psalmi, 34: 4) 

Eliberaţi-vă de teamă 

1. Faceţi chiar lucrul de care vă este teamă cel mai mult. Frica va dispare 
instantaneu. Spuneţi-vă mereu: “îmi stăpînesc perfect teama.” 

2. Frica reprezintă un gînd negativ, care apare în minte cînd imaginaţia scapă de 
sub control. înlocuiţi acest gînd prin idei realiste şi constructive. Teama a ucis 
milioane de oameni. Faceţi astfel încît credinţa să devină mai puternică decît teama. 

3. Frica este cel mai mare inamic; ea stă la originea eşecurilor, a bolilor şi a 
relaţiilor nearmonioase între oameni, dar poate fi învinsă prin iubire, căci iubirea ne 
pune în rezonanţă cu energiile sublime ale universului. 

4. Neutralizaţi sugestiile de teamă adoptînd idei opuse lor: “Sunt curajos, 
echilibrat, senin şi calm”. Veţi observa apariţia unor efecte minunate. 

5. Tracul se află la originea amneziei în cazul examenelor. Ca să nu vă mai 
confruntaţi cu el, sugestionaţi-vă astfel: “Am o memorie perfectă şi-mi amintesc tot ce 
am învăţat”; sau, tot aşa de bine, puteţi să vă imaginaţi că un coleg vine să vă felicite 
pentru notele de 10 luate la examene. Perseveraţi şi veţi reuşi! 

6. Dacă aveţi teama de apă, învăţaţi să înotaţi. Imaginaţi-vă că apa vă înconjoară 
cu prospeţimea şi răcoarea ei. Va fi mult mai uşor să învăţaţi să o stăpîniţi şi să vă 
bucuraţi de ea. Aceasta este legea subconştientului. 

7. Dacă aveţi oroare de locuri închise: ascensor, săli de conferinţă, etc, închipuiţi- 
vă că sunteţi într-un ascensor, care vă duce în mod rapid şi silenţios acolo unde doriţi 
să ajungeţi. Gîndiţi-vă în ce stare de oboseală aţi fi după ce aţi urca în fugă 5 etaje şi cît 
de liniştit şi calm coborîţi din lift. Veţi fi uimiţi de cît de repede vă biruiţi teama. 

8. Nu ne naştem decît cu două feluri de frică: aceea de înălţime (frica de cădere) 
şi frica de zgomot. Toate celelalte sunt dobîndite în timpul vieţii, mai ales în copilărie. 
Debarasaţi-vă repede şi complet de ele. 

9. Frica normală face parte din instinctul de conservare. Frica patologică este, în 
schimb, foarte periculoasă şi reprezintă rezultatul gîndurilor negre, a oboseli şi a 
imaginaţiei necontrolate. 

10. Acum, cînd ştiţi că subconştientul reacţionează prompt la orice sugestie şi vă 
poate împlini orice dorinţă, puteţi elimina orice fel de angoasă şi obsesie, cultivînd cu 
fervoare exact opusul ei. Iubirea alungă întotdeauna teama. 

11. Dacă vă temeţi de eşec, concentraţi-vă asupra ideii de reuşită. Dacă vă temeţi 
de boală, orientaţi-va mintea spre să nătate. în orice pericol v-aţi afla, invocaţi 
protecţia divină. Dacă sunteţi terifiaţi de ideea morţii, meditaţi asupra faptului că 
Viaţa este eternă. Dumnezeu este Viaţă, iar Viaţa vă aparţine chiar din acest moment. 

12. Pentru orice frică este valabilă legea substituţiei. Iată ce se petrece: cînd vă 
temeţi de un anumit lucru, atunci apare şi dorinţa de a obţine exact opusul său. Dacă 
sunteţi bolnav, doriţi sănătate; dacă sunteţi închis, doriţi libertatea. Fiţi optimişti, 
concentraţi-vă asupra dorinţei, căci subconştientul o va împlini. 

13. Viitorul există în stare potenţială, în mintea voastră. Gîndurile sunt creatoare, 
deci ceea ce doriţi cu putere vi se va întîmpla. Gîndiţi binele şi veţi avea parte de bine. 

14. Priviţi-vă frica în faţă, puneţi-o în lumina raţiunii. învăţaţi să rîdeţi de 
spaimele voastre. Acesta este tratamentul cel mai bun. 

15. Nimic din exterior nu vă poate perturba, dacă nu-i permiteţi acest lucru. 
Sugestiile, minciunile şi aluziile celorlalţi nu pot avea putere asupra voastră, dacă vă 
orientaţi permanent către ceea ce este bun şi divin. Nu există decît o singură Putere 
Creatoare, de aceea orice contradicţie sau conflict nu pot fi decît false. Adevărul stă în 
Armonie şi în Iubire. De aceea orice gînd bun este inspirat şi însufleţit mereu de 
Puterea divină. 


CAPITOLUL XX 

TINEREŢE FARA BATRÎNEŢE 


Subconştientul nu ştie ce înseamnă bătrîneţea, căci el este etern. Subconştientul face 
parte din mintea universală, care nu s-a născut niciodată şi nici nu va muri vreodată. De 
aceea, oboseala şi bătrîneţea nu reprezintă decît rezultatele directe ale propriilor noastre 
acţiuni greşite. Calităţile cu adevărat spirituale, cum ar fi: armonia, bunăvoinţa, umilinţa, 
adevărul, pacea, toate acestea nu îmbătrînesc şi nu se demodează niciodată. Cultivaţi cu 
perseverenţă aceste calităţi şi vă veţi menţine mereu tineri în spirit şi simţiri. 

îmi amintesc că am citit odată un articol despre un grup de medici eminenţi din 
Cincennati (Ohio), care declaraseră că anii nu sunt singurii responsabili de necazurile 
sclerozei şi a altor boli. Nu atît timpul, cit mai ales teama de timp, ne afectează mintea şi 
apoi corpul fizic. Îmbătrînirea prematură apare, deci, ca urmare a fricii obsedante de 
efectele timpului. 

Am studiat biografiile unor oameni celebri, care şi- au continuat activitatea de 
cercetare sau de creaţie pînă la vîrste foarte înaintate. Alţii nu au devenit celebri decît la 
vîrsta senectuţii. Am avut, de asemenea, pivilegiul să cunosc oameni simpli care, în felul 
lor modest, dovedeau că bătrîneţea nu afectează totdeauna forţa creatoare a omului. 

Modul nostru eronat de a gîndi este cel care determină îmlăt rînirea prematură 

Acum cîţiva ani, am vizitat un vechi prieten la Londra, care avea peste 80 de ani, era 
foarte bolnav şi, în mod evident, se resemnase în faţa suferinţei. în timpul discuţiei, mi- 
am dat seama că slăbiciunea sa nu era numai fizică, ci şi psihică, în sensul că bătrînul avea 
un sentiment acut de frustrare şi de disperare în faţa morţii. Sunt edificatoare cuvintele 
sale: “Ne naştem, creştem, îmbătrînim şi nu mai suntem buni de nimic”. Senzaţia că era 
inutil constituia cauza principală a stării sale deplorabile. Aştepta letargic să se 
împlinească soarta. “Se îmbătrînise” singur, prin intermediul gîndurilor sale pesimiste. 

Bătrîneţea reprezintă simlolul înţelepciunii 

Din nefericire, oamenii gîndesc precum prietenul meu. Ei se tem de ceea ce se 
numeşte în general, “bătrîneţe”, moarte, stingere, sfîrşit, dar aceasta arată că se tem, în fapt. 

să- şi asume plini de curaj şi de iniţiativă responsabilităţile vieţii, cu alte cuvinte, le este 
frică să trăiască. Viaţa nu are sfîrşit, iar bătrîneţea nu înseamnă obligatoriu neputinţă, ci şi 
înţelepciune. 

înţelepciunea se dobîndeşte prin experienţă, prin înţelegerea profundă a 
fenomenelor care se petrec în subconştient şi modalitatea în care pot fi acestea folosite 
pentru a aduce fericirea şi împlinirea. încetaţi să mai priviţi vîrstele de 6 5, 7 5 şi 8 5 de ani 
ca fiind sinonime cu sfîrşitul. Ele pot deveni, dimpotrivă, momente de început ale unei 
vieţi noi, mai active, mai libere. Mentalizaţi în mod constructiv şi aşteptaţi plini de 
încredere, căci subconştientul vă va dărui ceea ce doriţi atît de mult. 

Îmbătrînirea ne este o tragedie inexorabilă, ci mai mult o schimbare. Trebuie 
înţeleasă ca o etapă a vieţii, ca un drum fără sfîrşit. Omul aflat la vîrsta a treia învaţă să- şi 
transceadă corpul fizic şi să se folosească mai ales de forţele sale psihice şi mentale. Acum 
este perioada în care ei realizează că există senzaţii infinit mai nuanţate, decît cele 
percepute prin intermediul simţurilor fizice. 

în ultimii ani, savanţii au demonstrat că o anumită parte a conştiinţei poate părăsi 
corpul şi să se deplaseze mii de kilometri pentru a vedea, auzi, atinge şi vorbi cu fiinţe 
asemănătoare, care şi- au lăsat corpul fizic liniştit în pat. 

Privită din punct de vedere spiritual, Viaţa este eternă. Omul nu este obligat să 
îmbătrînească, aşa cum nici Dumnezeu nu poate îmbătrîni. în Biblie se spune că 
Dumnezeu este Viaţa, Adevărul şi Calea. Viaţa se naşte din ea însăşi, este eternă, 
indestructibilă şi este singura reală. 

Cercetările făcute în domeniu de către savanţi din Marea Britanie şi America, 
dovedesc existenţa vieţii de după moarte. Există la institutele respective, nenumărate 
volume cu procese verbale care descriu experienţele foarte interesante despre 
supravieţuirea conştiinţei, după o aşa- zisă moarte. 

O doamnă l-a întrebat odată pe Thomas Edison ce este electricitatea, iar el i-a 
răspuns: “Doamnă, electricitatea există. Folosiţi- o.”. Numim astfel o forţă invizibilă, a cărei 
origine nu o înţelegem, dar ştim cum să o utilizăm în folosul nostru. 

Nici un savant nu a văzut cu ochiul său electronul, dar toţi îl acceptă ca pe o realitate 
ştiinţifică, singura care poate explica anumite observaţii experimentale. în mod 
asemănător, nu putem vedea viaţă, dar ştim că trăim. Fără îndoială, viaţa există şi suntem 
aici pentru a ne bucura de frumuseţea ei. Biblia spune: “Şi aceasta este viaţa veşnică: să Te 
cunoască pe Tine, singurul Dumnezeu adevărat” (Ioan 17:3) 

Omul care consideră că viaţa constă numai în procesul naşterii, tinereţii, maturităţii, 
bătrîneţii, urmată apoi de moarte, este, cu adevărat, demn de o profundă compasiune. Un 
astfel de om nu cunoaşte speranţa, iar dimensiunea spirituală a vieţii nici nu există pentru 
el. Teoria lui dă naştere la frustrări, stagnare, cinism şi unui sentiment de disperare, care 
duce la nevroze şi tot felul de alte aberaţii mentale. Dacă nu puteţi juca tenis la fel de bine 
ca alţii sau nu puteţi înota repede ca un om tînăr, dacă mersul vă este acum mai moale şi 
nu mai puteţi alerga la fel ca în tinereţe, amintiţi- vă că viaţa reprezintă, de fapt, un progres 
continuu. Ceea ce oamenii numesc moarte nu este decît o trecere către o viaţă nouă, în 
altă dimensiune a Vieţii. 

în cadrul conferinţelor, permanent mi- am sfătuit auditorii să accepte cu seninătate 
vîrsta a treia, care are frumuseţea ei specifică. Iubirea, bucuria, pacea lăuntrică, acestea nu 
îmbătrînesc niciodată. 

Ralph Waldo Emerson, poet şi filozof de frunte, afirmă: “Omul nu- şi numără anii, 
decît atunci cînt nu are altceva de numărat.”. Acţionînd în mod inteligent şi în spiritul 
legilor imuabile ale naturii, personalitatea voastră, spiritualitatea, credinţa, nu vor fi atinse 
niciodată de decrepitudine. 

Sunteţi şi veţi râmi ne tînăr, dacă vă simţiţi tînăr 

Un chirurg îmi spunea odată: “Am 84 de ani. Am făcut operaţii în fiecare dimineaţă, 
după- amiaza veneam din nou să consult pacienţii, iar seara scriam articole pentru 
revistele medicale.”. Atitudinea sa demonstra că se simţea foarte util şi asta l-a ajutat să se 
menţină tînăr. După cum remarcase el însuşi, într- adevăr, omul este puternic în măsura în 
care crede ferm în acest lucru, şi este util dacă se simte util. 

Acest om remarcabil n-a capitulat niciodată în faţa anilor,- zicea că este nemuritor şi 
adăuga: “dacă totuşi voi muri mîine, ştiu ca acolo unde mă voi afla, voi opera nu cu 
bisturiul, ci cu ajutorul medicinii mentale şi spirituale.”. 

De mu/te ori, părul alt constituie un avantaj 

Nu renunţaţi la activitatea voastră spunînd: “Voi ieşi la pensie; sunt bătrîn ; sunt un 
om terminat”, căci astfel, chemaţi singuri către voi bătrîneţea şi moartea. Abia atunci cînd 
vă hotărîţi să capitulaţi, deveniţi un om într- adevăr inutil. Unii oameni sunt deja bătrîni la 

30 de ani, în timp ce alţii se menţin tineri şi la 80 de ani. Mintea constituie adevăratul 
arhitect al corpului. George Bernard Shaw ducea o viaţă activă şi la 90 de ani, talentul său 
menţinîndu- se în vigoare. 

Unii patroni nu mai angajează pe cineva, dacă află că a depăşit 40 de ani. După 
părerrea mea, această atitudine este nedemnă şi arată lipsă de omenie şi înţelegere. Deşi 
toţi consideră ca tinereţea este un avantaj, abia după 30 - 35 de ani, omul atinge adevărata 
maturitate din toate punctele de vedere. Dacă patronii s-ar gîndi mai bine şi- ar da seama 
că nu părul alb contează, ci talentul, experienţa şi inteligenţa angajaţilor. înţelepciunea şi 
experienţa dobîndite pînă la acea vîrstă ar constitui un mare avantaj pentru firmă, căci 
omul matur dispune de mai mult discernămînt în luarea deciziilor, fiind capabil să 
coordoneze activitatea celor mai tineri. 

Un scenarist de la Hollywood mi-a mărturisit că era obligat să scrie ca şi cînd ar fi 
avut inteligenţa unui copil de 1 2 ani. Aceasta demonstrează un fapt tragic: imaturitatea 
psihică şi mentală a publicului. Acest lucru duce la preferinţa cu orice preţ a persoanelor 
tinere, chiar sfidînd competenţa şi bunul simţ. 

Teama de bătrîneţe 

Am cunoscut un bărbat de 6 5 de ani care se străduia cu disperare să pară mai tînăr: 
mergea în toate week-end- urile, la înot împreună cu un grup de tineri, făcea lungi 
plimbări pe jos, juca tenis şi îşi etala mereu forţa fizică, spunînd: “Vedeţi, oricînd pot să 
mă măsor cu cei mai tineri dintre cei tineri”. Dar acest regim de viaţă în care se solicita 
excesiv, nu-1 ajuta să se menţină tînăr. Secretul stă în acest mare adevăr: “Ceea ce un om 
gîndeşte în profunzimea inimii sale, aceea el devine”. Numai schimbarea atitudinii 
mentale ne poate ajuta să rămînem mereu tineri, căci subconştientul este tiparul fidel al 
gîndurilor noastre. Dacă vă orientaţi permanent către ceea ce este frumos, bun şi sublim, 
vă veţi menţine în formă, sfidînd calendarul şi trecerea timpului. Mulţi oameni se tem de 
neajunsurile vîrstei a treia, mai ales de scleroză, şi cu cit se tem mai mult, cu atît ei se 
apropie în mod penibil de starea respectivă. De fapt, puteţi spune că sunteţi cu adevărat 
bătrîn abia atunci cînd v-aţi pierdut bucuria de a trăi, cînd încetaţi să mai visaţi, cînd nu 
mai aveţi nimic de descoperit. Atît timp cit vă păstraţi mintea deschisă spre idei noi, atît 
timp cit permiteţi ca lumina şi inspiraţia să vă pătrundă întreaga fiinţă, veţi rămîne mereu 
tineri şi plini de viaţă. 

Fie că aveţi 6 5 de ani sau 9 5 de ani, trebuie să ştiţi că mai aveţi mult de dăruit acestei 
lumi, de exemplu, îi puteţi ajuta şi călăuzi pe cei tineri şi fără experienţă. Sau puteţi să 
împărtăşiţi celorlalţi din cunoştinţele voastre, din experienţa pe care aţi acumulat- o în 
atîţia ani de viaţă, dar la fel de bine, puteţi privi înainte, căci viaţa este nesfîrşită şi mai 
aveţi multe de învăţat. Urmăriţi ca în fiecare zi să aflaţi sau să faceţi ceva nou. Acesta este 
secretul tinereţii veşnice. 

Acum cîţiva ani, cînd am ţinut o serie de conferinţe la Bombay, am cunoscut un om 
care avea 110 ani. Avea cel mai frumos chip pe care-1 văzusem vreodată. Părea 
transfigurat de o lumină, care iradia din interiorul său. Ochii lui aveau o asemenea claritate 
şi seninătate, incit oricine îşi putea da seama că spiritul îi rămăsese tînăr şi plin de fericire. 


Pensia, o nouă aventură 

Dacă aţi ieşit la pensie, nu înseamnă că tot restul vieţii trebuie să vi- 1 petreceţi într-o 
stare de inactivitate şi somnolenţă. 

Păstraţi- vă mereu spiritul viu. Fiţi mereu receptivi la ideile noi. Am cunoscut 
persoane atît de afectate de pensionare, incit şi- au pierdut treptat puterea, murind în 
cîteva luni. Desigur, acest lucru se întîmplă deoarece oamenii consideră, în general, că 
ieşirea la pensie marchează sfîrşitul vieţii. Dar de ce să nu vă gîndiţi că începeţi o viaţă 
nouă, că vi se împlineşte în sfîrşit un vechi vis, acela de a fi în sfîrşit necondiţionaţi şi 
liberi. Este foarte deprimant să auzi: “Ce am să mai fac acum, cînd sunt pensionar?”,- adică, 
altfel spus: “Sunt un om mort din punct de vedere psihic şi mental. Nu mai am nici o idee 
nouă.”. 

Acest mod greşit de a gîndi nu reflectă realitatea. Adevărul este că ceea ce înţelegeţi 
la vîrsta de 90 de ani, nu puteţi înţelege la 60 de ani, întrucît aţi dobîndit între timp o 
anumită înţelepciune şi experienţă de viaţă. 

Un vecin de- al meu a fost obligat să iasă la pensie la vîrsta de 6 5 de ani. Iată cuvintele 
sale: “Cred că retragerea din serviciu este un pas înainte, ca şi cînd aş fi fost la grădiniţă şi 
acum sunt licean.” Concluzia sa a fost că trebuia să înceapă o viaţă nouă, să reînveţe să 
trăiască. Acum, după ce a urmat un curs de artă fotografică, a pornit într-o călătorie în 

jurul lumii pentru a fotografia locuri celebre. Duce mereu o viaţă activă, ţine conferinţe, a 
format un grup de tineri studenţi şi este solicitat de diverse cluburi pentru a le împărtăşi 
din experienţa sa proprie. 

Nu trebuie să vă consideraţi un prizonier al societăţii 

Recent, s-a publicat în ziarele calif orniene o statistică, în care se arată că a crescut 
numărul persoanelor în vîrstă din Parlament şi Congres. Deci, glasul celor de vîrsta a treia 
va începe să fie auzit şi luat în considerare. Poate va fi votată o lege, care să determine 
patronii să primească şi angajaţi peste 40 de ani. Vîrsta înaintată nu semnifică întotdeauna 
bătrîneţea. Un om de 55 de ani poate avea spiritul mai tînăr decît unul de 30 de ani. Este 
ridicol să spui unui om capabil că nu-1 poţi angaja pentru că depăşeşte 40 de ani: ce ar 
trebui să facă aceşti oameni în asemenea condiţii? Să- şi îngroape pentru totdeauna ideile 
şi talentul? In mod evident, patronii care îi refuză nu- şi dau seama că se păcălesc singuri. 

Omul ar trebui să fie constructorul societăţii în care trăieşte şi nu prizonierul ei. Este 
adevărat că, pe măsură ce înaintează în vîrstă, corpul i se îngreunează şi mişcările devin 
din ce în ce mai lente, dar mintea devine la fel de ageră şi activă, căci este inspirată de 
subconştient, care se află şi acţionează dincolo de influenţa timpului. în acest sens. Biblia 
reflectă cuvintele lui Iov: “O, dacă aş fi încă o dată ca în lunile de mai înainte, ca în zilele în 
care Dumnezeu mă ocrotea, ca atunci cînd El ţinea strălucitoare deasupra capului meu 
candela sa şi, luminat de ea, eu străbateam prin întuneric! De ce nu sunt încă o dată ca în 
zilele toamnei mele, cînd Dumnezeu ţinea parte corpului meu!” (Iov, 2 9:2-4) 

Secretul tinereţii 

Pentru a vă redobîndi tinereţea, învăţaţi să conştientizaţi puterea curativă şi 
miraculoasă care sălăşluieşte în subconştient şi care vă pătrunde în mod permanent. 
Simţiţi cum această energie profund benefică vă inspiră, va elevează şi vă revitalizează. 
Iradiaţi entuziasm şi bucurie, ca în zilele tinereţii, intrînd în rezonanţă cu starea 
binecuvîntată de atunci. Meditaţi asupra strălucitoarei lumini de deasupra capului, care 
este tocmai imteligenţa divină. Ea vă va inspira, vă va pune în rezonanţă cu binele, 
redîndu-vă misterele şi secretele Vieţii spirituale. Lăsaţi- vă călăuziţi de înţelepciunea 
subconştientului vostru, care poate alunga orice umbră a răului şi a suferinţei. In loc să 

spuneţi: “Sunt bătrîn”, afirmaţi plini de forţă: “Sunt permanent cu înţelepciunea şi Puterea 
divină”. Nu permiteţi statisticilor şi nici ziarelor să vă “îmbătrînească”. Decrepitudinea, 
senilitatea şi sentimentul de inutilitate nu au nici o legătură cu voi. Nu vă lăsaţi hipnotizaţi 
de propaganda făcută prin intermediul mass- mediei. Chemaţi cu putere viaţa către voi. 
Gîndiţi tot timpul ca sunteţi fericiţi, radioşi, plini de succes şi puternici. 

Idei luminoase cu privire la tinereţe 

1. Dumnezeu este însăşi Viaţa. De aceea, viaţa este eternă şi indestructibilă, 
renăscînd din propria-i cenuşă. Acest fapt este valabil pentru toţi oamenii. 

2. Sunt nenumărate dovezi, care certifică existenţa vieţii de după moarte. Nu 
aveţi, deci, de ce să vă temeţi de moarte, care reprezintă doar un pas către o 
dimensiune cu totul nouă. 

3. Nu vă puteţi vedea spiritul, dar sunteţi convinşi că acesta există. Nu puteţi 
vedea Spiritul Suprem, dar îl puteţi recunoaşte într-un artist, într-un orator, într-un 
muncitor. De asemenea, sunteţi capabili să simţiţi bunătatea, adevărul şi frumuseţea, 
deşi nimeni nu vi le-a arătat vreodată. La fel şi viaţa, nu ştiţi unde se află sălaşul ei, nu 
aţi văzut-o cu ochii, dar cu toate acestea sunteţi absolut siguri că trăiţi. 

4. Putem considera bătrîneţea ca fiind momentul în care contemplarea 
Adevărurilor Divine se realizează dintr-un punct de vedere şi o perspectivă 
superioară. De aceea, satisfacţiile vîrstei a treia sunt mai complete decît cele ale 
tinereţii. Deşi corpul fizic devine mai lent, aveţi acum posibilitatea să meditaţi mult 
mai profund asupra lucrurilor spirituale. 

5. Un om nu-şi numără anii decît atunci cînd nu mai are nimic de numărat, 
însuşirile veritabile, precum credinţa şi elevarea mentală nu îmbătrînesc niciodată. 

6. Sunteţi tînăr în măsura în care vă consideraţi tînăr. Sunteţi puternic în măsura 
în care vă consideraţi puternic. Cu ajutorul gîndurilor vă puteţi modela caracterul şi 
destinul. 

7. Părul alb constituie un avantaj, căci exprimă de multe ori înţelepciunea şi 
experienţa acumulată în decursul anilor. 

8. Nici terapiile intensive şi nici exerciţiile fizice exagerate nu sunt cele care vă 
menţin tineri, ci propria voastră atitudine mentală. Căci, ceea ce un om gîndeşte, 
aceea el poate deveni. 

9. Adevărata cauză a îmbătrînirii rezidă în teama de neajunsurile bătrîneţii. De 
ce vă temeţi mai mult, de aceea nu scăpaţi. 

10. Cînd încetaţi să mai speraţi, cînd viaţa încetează să mai fie o surpriză pentru 
voi, atunci sunteţi deja bătrîni. Veţi recunoaşte acest lucru atunci cînd vă iritaţi pentru 

orice şi nu vă mai place nimic din jur. Meditaţi mereu asupra Adevărurilor Divine şi 
dăruiţi tuturor lumina şi iubirea Sa - iată adevărata tinereţe fără de bătrîneţe. 

11. Ieşirea la pensie poate fi privită ca fiind începutul unei noi aventuri. 
Organizaţi-va timpul liber astfel încît să faceţi acum ceea ce nu v-aţi permis niciodată, 
îndeplinindu-vă vechile dumneavoastră aspiraţii. învăţaţi să trăiţi plenar, cu toată 
fiinţa şi tot spiritul vostru. 

12. Urmăriţi să fiţi constructorul, nu prizonierul societăţii. Nu vă îngropaţi 
talentele şi ideile în precepte şi prejudecăţile eronate ale celorlalţi. 

13. Secretul permanentei tinereţi îl veţi găsi în iubire, fericire şi în calmul lăuntric, 
însuşiţi-vă aceste calităţi şi veţi rămîne mereu tineri. 

14. Mulţi filozofi, artişti, savanţi sau scriitori au ajuns celebri abia la vîrsta 
senectuţii. 

15. Fructele preţioase ale bătrîneţii sunt: bunătatea, credinţa, umilinţa, calmul şi 
răbdarea. Bucuraţi-vă de toate aceste virtuţi spirituale. 

16. Sunteţi fiul Vieţii infinite, sunteţi copilul Eternului. Sunteţi minunaţi, 
desăvîrşiţi! Gîndiţi cu putere toate aceste lucruri şi le veţi întruchipa negreşit, în 
propria voastră fiinţă! 


SFÎRŞIT 


164 



